
PÄÄKIRJOITUS 


Teknologian ja taiteen kulmalla 


pplen perustaja Steve Jobs kuvaili ai- 

kanaan teknologian ja humanismin 

risteystä paikaksi, jossa sydämemme 
laulavat. Kaltaiselleni suorapuheiselle suoma- 
laiselle tällainen lyyrisyys oli vierasta, mutta ver- 
tauskuvan ymmärsin: teknologia yksin ei takaa 
parasta lopputulosta. Kenties konkreettisimmin 
Jobsin filosofia näkyi hänen toisessa yrityksessään, 
Pixar-tietokoneanimaatiostudiossa. Jobs suun- 
nitteli Pixarin toimistorakennuksen siten, että 
yhtiössä työskentelevät tietojenkäsittelijät ja tai- 
teilijat joutuivat kohtaamaan toisensa päivittäin. 

Skrolli-lehti sai alkunsa meemikuvasta, jossa 
1980-luvun ohjelmointi- ja tekniikkakeskeisen 
tietokonelehden kanteen oli päivitetty nykypäi- 
vän aiheet. Skrolli on silti aina ollut enemmän 
kuin pelkkä teknologialehti — se on myös kult- 
tuurilehti. Skrollin sisältö ulottuu tietotekniikan 
humanistisiin kuvakulmiin ja lehdellä on oma, 
Mitol Meernan vetämä taiteellinen kuvatoimi- 
tuksensa. Kulttuurin alleviivaaminen tuntuukin 
tärkeältä nyt, kun generatiivinen tekoäly mullis- 
taa maailmaa. Tämän numeron kuvituksessa on 
painotettu tekoälyn sijaan inhimillistä taidetta, 
alkaen Emma Kantasen upeasta kannesta ja si- 
sälehdestä sekä jatkuen paraatipaikalla olevalla 
nien yö -sarjakuvalla. Sisäsivuilta löytyy vanhojen 
tuttujen lisäksi uusiakin kuvataiteilijoita. 

Emme kuitenkaan väistele tekoälyä, vaan käsit- 
telemme sitä ja myös sen suhdetta kulttuuriin täs- 
säkin lehdessä. Mullistavan teknologian kajossa 
on onneksi syitä uskoa taiteen kestävyyteen. Mo- 
dernin taidekritiikin isäksi kutsuttu ranskalaisru- 
noilija Charles Baudelaire kirjoitti vuonna 1859 
pisteliään kritiikin Pariisin Salon-taidenäyttelys- 
tä: ”Hulluus, poikkeuksellinen fanaattisuus val- 
tasi kaikki nämä uudet auringonpalvojat. Outo- 


ja kauhistuksia muodostui. Kokoamalla yhteen 
ryhmän mies- ja naisklovneja, puettuina kuin 
teurastajat ja pyykkipiiat karnevaaleilla, ja ano- 
malla näitä sankareita ystävällisesti pitämään sa- 
tunnaisia irvistyksiään operaation edellyttämän 
ajan, he imartelivat itseään kuvitellessaan toista- 
vansa traagisia tai viehättäviä kohtauksia muinai- 
sesta historiasta” 

Baudelaire puhui 1800-luvun puolivälin kiis- 
tellystä uutuudesta, joka uhkasi tehdä ”taidemaa- 
larin”? kenestä tahansa: valokuvasta. Kriitikko 
kutsui valokuvaa taiteen verisimmäksi viholli- 
seksi. ”On onnea unelmoida, ja ennen oli kunnia 
ilmaista se, mitä unelmoi. Mutta mitä minä sa- 
non! Vieläkö taidemaalari tuntee tämän onnen?” 
Kritiikkiin yhtyi moni muukin. Tutun kuuloisis- 
ta varoituksista huolimatta valokuva ei tuhon- 
nut kuvataiteita, vaikka kasvukipuja ja järistyk- 
siä aiheuttikin. Pidemmällä tähtäimellä kamera 
laajensi taiteita. Sydämet lauloivat teknologian 
ja humanismin risteyksessä — Steve Jobskin sai 
sanonnan siemenen Edwin Landilta, Polaroid- 
pikakameran keksijältä. 4 


PS. Teknologia ja humanismi kohtaavat myös 
tekstissä. Kutsumme jälleen uusia ihmisiä kirjoit- 
tamaan Skrolliin. Oma neuvoni artikkelin tekijöil- 
le on tämä: Kulje mieli avoimena tietotekniikan 
maailmassa ja mieti, missä tekemässäsi tai koh- 
taamassasi voisi olla jutun juurta. Tee spontaane- 
ja muistiinpanoja, kerää otsikoiden listaa, piirtele 
vedoksia tai ota matalalla kynnyksellä valokuvia ja 
ruutukaappauksia. Ideakuvasto hahmottuu näin 
kuin itsestään, eikä vielä sido sinua mihinkään. 
Kun jokin idean tyngistäsi kohoaa ylitse muiden, 
kysy osoitteesta toimitusaskrolli.fi, olisiko siitä 
Skrolliin. Jos vastaus on myönteinen, artikkelisi 
on enää kirjoittamista vaille valmis. 

1 5 Kauhea CHAOS 


2.0 VUOTTA SITTEN YRITIN VIIMEksi. 
JOS TANA VUONNA — DUNGEON MASTERIN OLEN LAPAISSYT 
PELAISI KESÄ- MONTA KERTAA, MUTTA CHAOKSESSA 
KUASSIKKONA KUOLIN NÄLKÄÄN TÄYSIN EKSYNEENÄ. 
CHAOS STRIKES SE OLI TRAUMATISOIVAA. 


BACKIN LÄPI. 
VIIMEINKIN. 

TAI AINAKIN 
YRITÄN. 


PAIN mn 


LATASIN HALL of l PELISSÄ PITÄÄ KULKEA LÄPI NINJAN, 
Heta N ! SOTURIN, VELHON JA PAPIN REITIT, 

U = JOTKA KULKEVAT LOMITTAIN, VÄLILLÄ 
PELUUKIRJASEN YHDISTYVÄT, JA SITTEN TAAS ERKANEVAT. 
JA PRINTTASIN — SATUNNAISISTA ANSOISTA VOI JOUTUA 
SEN. VAHINGOSSA JOLLEKIN TOISELLE 

REITILLE, JOS EI OLE VAROVAINEN, 


n v 


PELIPÄIVÄ 1 PELIPÄIVÄ 2. 


kN 


HOITELEN NÄMÄ MADOT 


ENSIN, MUTTA. AH! NÄIN REHVAKKAASTI 


ALOITIN CHAOKSEN 
LAPIPELAAMISEN. 


OKEI, VAROTAAN ASTUMASTA 

TUOHON... ASTUIN KUITENKIN! NO NIIN, 

KUOPPIA JA - 

NÄKYMÄTTÖMIÄ KYLLÄ 

LATTIANAPPEJA. = TÄMÄ 
TÄSTÄ. 


SELVITÄKSEN| 
PITÄÄ PELATA 
viIRHEETTO- 

/ Dungeonmasterin yksi parhaita puolia 

oli vaikeustason eskaloituminen. Pelaaja 

ikään kuin johdatettiin pelin maailmaan 

% ja seinäkirjoitukset antoivat arvokkaita 

vihjeitä. Chaos alkaa vaikeana ja jatkuu 

lähes mahdottoman tuntuisena, ilman jo- 
tain egoa kohentavia helppoja ongelmia. '' 


= Dungeonmasterissa saattoi alimmilla 
tasoilla tulla tippa silmään ja pari kirosa- 
naa lennähtää kohti julmia ohjelmoijia. 
Chaos Strikes Backissa lattia kastuu ja ki- 
rosanat lentävät tiuhoina parvina. Peli on 
niin täynnä kavalia ansoja, 'mahdotto- 
mia' paikkoja ja yleistä epäreiluutta. että 
pelin mahdollinen ratkaisu tuntui aikoi- 
naan välillä hypoteettiselta. ” 


-NniRvi, MB 5/88 


ETEENPÄIN! REINKARNOI- 
DAAN HAHMOT. (OSA NIISTÄ 
ON PIILOSSA SALASEINIEN 
TAKANA.) 


VÄ. 


EI 
/ 


Z vawen! YÖ 


RYHMÄ ON JATKUVASTI KUO- 
LEMASSA NÄLKÄÄN JA — 
JANOON, MESTA ON TÄYNNÄ 
ILKEITÄ KUOPPIA JA LEN- 
TAVIA KÄÄRMEITÄ. 


CHAOS STRIKES BACK ONKIN 
ITSE ASIASSA SELVIVTYMIS- 
KAUHU PELI, SE ON TÄYNNÄ 
PELKOA, EPATIETOI SUUTTA, 
TOIVOTTOMUUTTA. JA SITTEN 
TULEE KUOLEMA. 


MUTTA YRITETÄÄN. JOS 
DIABOLI CAL DEMON DIRECTORYN 
KELLARISSA OLEVAN LOHH- 
KARRMEEN PISTÄISI LIHOIKSI, 
NIIN PIHVEISTÄ EI OLISI 
HETKEEN PUUTETTA. 


giKÖö Nuo 
KARRMEET 
IKINÄ 


EKSYMINEN ON HELPPOA 


JOTEN LATASIN 
PETAL PALJON, PALJON 
KUOLI AIEMMAN SEIVIN. 
NÄLKÄÄN! 


KAIKKI ALKAA PELOTTAMAAN. 


JA HYVIN TAPPAVAA: KAIKKI ON ANSOITETTU. 


MITÄ TAPAHTUI?Z 


KAIKKI HIRVIOT OVAT PAHOJA. 
MONET KUOPAT JA TELE- 
PORTIT OVAT NÄKYMÄT - 


TELEPORTTASIMMET TOMIA. 


UA KUOPISTA Voi 


ota; M PUDOTA IHAN VAARÄLLE 
ALUEELLE, JOSTA EI 

ENÄÄ PÄÄSE HENGISSÄ 

— TAKAISIN. = 


PAITSI ETTÄ... TAALLA ON JA.. AINOA 
JOKIN VÄLILLÄ ILMESTYVÄ VORPAL BLADENI 
PIILOTETTU KUOPPA, JOSTA ON KADONNUT 
PUTOAA JONNEKIN HXVIN INVENTAARIOS- 
ALAS. TAPPELE SIINÄ | TA! Koska? 
SITTEN KAHDEKSAN NELIÖN MISSÄ?! 


KOKOISESSA HUONEESSA. SE VARAS, 


JOKA KARKASI! 


NAAMANI 


P Teksti ja kuvat -— 
"Mikko Heinone 


; 

(a 

A N i 
N 4 

| +—-— 


krollin osastolla Assembly Sum- 
merissa on itselleni tärkeä mer- 


kitys. Kyseessä on toki kenties 
vuoden tärkein mahdollisuus myydä t- 
paitoja, vanhoja numeroita ja tilauksia 
”livenä; mutta myös väylä tavata ja ju- 
tuttaa Assyille saapuneita yhteisön jä- 
seniä. Keskustelut antavat ainakin mi- 
nulle uutta virtaa tehdä lehteä, ja onpa 
tapahtumasta tultu aina kotiin muuta- 
man potentiaalisen juttuidean ja jutun- 
tekijänkin kanssa. Pieni voitto on myös 
jokainen kävijä, joka kuulee lehdestä en- 
simmäistä kertaa ja päätyy ostamaan ir- 
tonumeron tai jopa tekemään tilauksen. 
Tätä vakaumustani olenkin sitten saa- 
nut toteuttaa suunnittelemalla, organi- 
soimalla ja myös kasaamalla Skrollin 
osaston jo kahdesti käytännössä yksin 
jälkikasvuni avustamana. Ennestäänkin 
niukkaa osanottoa verottivat tänä vuon- 
na yllättävät sairastumiset, joten varsin- 
kin torstain vietimme ständillä vahvas- 
ti perhepiirissä. Sen jälkeen myynti- ja 
purkuponnisteluihin sentään onnek- 
si löytyi muutamia apukäsiä Helsin- 
gistä ja Tampereelta — suuret kiitokset 
Jari, Mika, Lentsu, Ronja ja Suvi. Ku- 
ten Skrolli-projektissa muutenkin ja tal- 
kootoiminnassa yleisemmin, ne tekevät 
jotka kokevat asian omakseen, mutta esi- 
tettäköön tässä nyt avoin kutsu muille- 
kin jeesimään: moniäänisyys on rikkaut- 
ta ja tuo esiin eri puolia projektista. Olisi 


6 SKAOLLI 2023.3 


no taas ihan Skro 


| 


myös muita tapahtumia — päällimmäise- 
nä Disobey — joissa Skrollin ilman muu- 
ta pitäisi näkyä, mutta tekijöitä puuttuu. 
Vaiva on pienempi kuin ehkä kuvittelet- 
te, kun prosessit ovat kunnossa. 


Ouality made in Japan 

Kun minulla on vähän aikaa ja ohjel- 
maa pitää yleisölle keksiä, ammennan 
siitä riittoisimmasta astiastani eli rou- 
daan paikalle vanhaa atk:ta. Tänä vuon- 
na esiintymisvuorossa olivat meillä har- 
vemmin nähdyt japanilaiset pasokonit 
eli NEC PC-88 ja PC-98 sekä Sharp XI. 
Tavoitteeni oli kuulla mahdollisimman 
monesta suusta, että enpä ole tuollais- 
takaan ikinä nähnyt, ja tämä täyttyi jo 
ennen kuin tapahtuma varsinaisesti ehti 
edes alkaa. Hattu myös päästä 40-vuo- 
tiaan japanilaistekniikan kestävyydel- 
le: nappasin laitteet hyllystä virtoihin 
tapahtumaa edeltävänä keskiviikkona 
ensimmäistä kertaa useaan vuoteen, ja 
kaikki kolme olivat heti kiinnostuneita 
toimimisesta. 

Japanilaisesta laadusta puheen ollen 
paikalla oli jälleen myös Sugoi-pelihal- 
lin arcade-koneita. Takavuosina kolik- 
kopelejä roudattiin Skrollin osastolle 
yhteistyössä Suomen pelimuseon kans- 
sa, mutta logistisesti on huomattavasti 
järkevämpää siirrellä niitä pääkaupun- 
kiseudulla. Aivan näkymätön ei pelimu- 
seokaan sentään ollut, sillä aina suosittu- 


essä 


jen tikkareiden lisäksi saimme osastolle 
jakoon myös mainiota Demoilijan käsi- 
kirjaa. Helsingin Hacklab taas oli ylit- 
tänyt itsensä pystyttämällä normaalin 
rakentelutelttansa viereen reiviluolan. 
Ohjelmasta ei muutenkaan ollut pulaa, 
sillä monella lavalla tapahtui jatkuvas- 
ti ja mukana oli Alan Wake II -demon 
kaltaista eksklusiivistakin tapahtumaa. 
Kiitoksen ansaitsevat myös toista vuot- 
ta paikalla olleet ruokarekat, jotka tuo- 
vat kaivattua ja edullista vaihtelua hamp- 
pareiden ja karkin mättämiseen — joskin 
harmittelin, että erittäin maukasta kas- 
visruokaa tarjoillut auto hävisi perjantai- 
illan jälkeen ilmeisesti johonkin toiseen 
tapahtumaan. 


Katsokaa ne kompot 
Assemblyn skenekompojen seuraami- 
nen on ollut itselleni se osastolla nököt- 
tämisen suola aina siitä alkaen, kun en- 
simmäisen kerran päädyin tapahtumaan 
talkoohommiin 2000-luvun puolivälissä. 
Tälläkään kertaa en valitettavasti ehtinyt 
nähdä ja kokea aivan kaikkea, vaikka 
osastomme sijaitsikin kätevästi Creati- 
ve Zonella aivan Scene Loungen ja sen 
lavan vieressä. 

Game Dev -kisasta jäi aikatauluhaastei- 
den vuoksi alku näkemättä, mutta noin 
kolmosentrystä alkaen ehdin katsomoon 
asti. Mukana oli useampi oppilaitoksissa 
toteutettu tuotos, ja monelle pelille tar- 
jottiin myös heti itch.io-linkkiä, joten 
niiden kehityksessä oltiin ilmeisen tosis- 
saan. Päällimmäisenä itselleni jäi mieleen 
autopeli What is a Steering Wheel?, vaikka 
sen henkimä retrowave-estetiikka alkaa- 
kin jo olla aika nähty. Peli kuitenkin sisälsi 
paljon hauskan pikkupelin piirteitä: poh- 
jimmiltaan älytön idea, laadukas toteutus 
ja sopivassa määrin meemuilua. 

Perjantai-illan kompoista mieleen jäi 
parhaiten Oldskool Demo, johon Fair- 
lightin skeneveteraanit olivat päättäneet 
osallistua. Vaikka voittajasta ei ollutkaan 
mitään epäselvyyttä, oli ilahduttavaa 
nähdä mukana paitsi monta C64-tuo- 
tosta, myös yksi Atari ST -julkaisu. Ami- 
ga loisti kompossa poissaolollaan, mikä 
oli tietenkin fanin kannalta surkutelta- 
va asiaintila, mutta toisaalta Assembly ei 
ole enää viime vuosina mitenkään pro- 
filoitunut Amiga-partyksi muutenkaan. 
Byterapers- ja Hedelmae-ryhmien väli- 
le kaavailtu DOS-demojen taistelu jäi se- 
kin suutariksi, mutta Hedelmae sentään 
sai entryn kasaan kierrättämällä 20 vuot- 
ta vanhaa Assy-kuvamateriaalia C64:llä. 
Ensi vuonna sitten, kuten on tapana ju- 


listaa hotellin aulabaarissa kmpon ja 
muutaman huurteisen jälkeen. 

Lauantain tarjonnasta pitää mainita 
harmillisesti vain Scene Loungen valko- 
kankaalla esitetty Fantasy Console -kisa, 
joka oli peräti yllättävänkin kovatasoi- 
nen. Mukana oli useampikin tuotos, 
jotka olisivat ansainneet voiton, mut- 
ta lopulta sen vei vahvan crowdpleaser- 
henkinen AssemblyTV Megademo. Se 
tiivisti sikäli hyvin koko fantasiakonso- 
li-idean toteuttamalla kohtauksia kuu- 
luisista demoista sekä muuta sisäpiirin 
skeneviittauksia ja houkutteli yleisöstä 
taputuksia toistensa perään. 

Samalla tuli kuitenkin kuvatuksi 
myös fantasiakonsolien ongelma. Ko- 
vin moni kärkipään demoista oli käy- 
tännössä juurikin vanhojen efekti- 
en kierrätystä tai parodiointia uudella 
laitteistolla. Kun nämä on tehty, mitä 
sitten tehdään? Toki mukana oli tari- 
nallisempaakin kerrontaa, kuten Oua- 
dtripin Private Investigator, ja tämän 
soisi lisääntyvän jatkossa, sillä skene- 
vitseilläkin on parasta ennen -päivänsä. 

Lauantaina olivat sitten tarjolla yh- 
den ja neljän kilotavun introt sekä de- 
mot. Myös Real Wild- ja lyhytfilmi- 
kompot esitettiin isolla ruudulla, mutta 
kumpikin jätti itseni kylmäksi, vaikka 
Real Wildin voittanut Jokeri olikin hy- 
vin kompon idean mukainen kötöste- 
ly junan näytöllä. Lyhytfilmissä oli vain 
kolme osallistujaa eikä juuri ollenkaan 
tasoa, mutta hattu päästä Mielikille, 
jonka uuttera entryttäminen palkittiin 
nyt ainakin yhdellä voitolla. 

Pikkuiset introt ovat Assemblyillä ol- 
leet monena vuonna laadukasta katsotta- 
vaa. Niin oli nytkin, vaikkei mikään niistä 
oikein onnistunut lyömään ällikällä. Ke- 
hitys tuntui tällä kertaa olevan enemmän 
iteratiivista kuin mullistavaa, mutta mu- 
kana oli jälleen kaikenlaista tyyliä, nuo- 
rempaa yleisöä 1K:ssa villinneestä FISH- 
tuotoksesta 4K:n voittaneen Monoscanin 
mustavalkoestetiikkaan. 

Demokomponkaan lopputulos ei jää- 
nyt epäselväksi, sillä Kreikan jättiläinen 


ASD oli saapunut paikalle ilman perin- 
teistä kilpakumppaniaan eli CNCD/ 
FLT:tä. The Legend of Sisyphus näyt- 
ti uskomattoman hyvältä ja lisämakua 
antoi se, että kyseisen ryhmän tuotokset 
ovat aina hyvin pitkälle käsityötä omilla 
työkaluilla. On kuitenkin pakko todeta, 
että demo tuntui jo kilpailutilanteessa 
aavistuksen liian pitkältä, niin kerras- 
saan upeita kuin sen kohtaukset olivat- 
kin. ASD:llä on ollut myös paremmin 
rytmitettyjä tuotoksia. 

Ehdottomasti sydäntä lämmittävin 
tuotos koko kompossa oli kuitenkin 
neljänneksi sijoittunut OUTRONin ja 
Seven dc:n Wake Up / Rise Up. Pari- 
valjakko oli miettinyt demon tekemis- 
tä 25 vuotta ja saanut sen nyt lopul- 
ta aikaiseksi, ja vaikka kyseessä ei ole 
teknisesti mitenkään erikoinen tuotos, 
siinä on runsaasti äärimmäisen demo- 
maista menoa: reippaasti etenevä mai- 
nio musiikki, sen kanssa synkronoidut 
visuaalit ja hyvin rytmitettyä sanomaa. 
Esitysjärjestyksen perusteella tämä oli 
uponnut juryyn huonommin kuin var- 
sinaiseen yleisöön. 

Kritiikkiä tuli etenkin muulta Skrolli- 
tiimiltä siitä, että Shader Showdown vai- 
kutti puuttuvan ohjelmistosta kokonaan. 
Tämä yleisölaji on usein ollut hyvin viih- 
dyttävää seurattavaa, joten toivomme sy- 
dämellisesti sen palaavan ensi vuonna. 


Minne skene menee? 

Lähes yhtä pitkään kuin on ollut As- 
sembly, on ollut myös Boozembly, jota 
siis ei järjestetä, mutta joka kuitenkin on 
järjestetty lukemattomia kertoja. Tänä ja 
viime vuonna sillä kuitenkaan ei ole ol- 
lut edes epävirallista epäjärjestäjää, jo- 
ten sinne tiettyyn paikkaan päätynyt 
porukka oli etsiytynyt mestoille van- 
hasta muistista ja omasta aloitteestaan. 
Tunnelma oli tietenkin vähän toisenlai- 


nen ilman grilliä, t-paitoja, telttoja ja sitä 
kuuluisaa virvokkeita sisältävää uima-al- 
lasta. Sattumalta törmäsin myös ihmi- 
seen, jonka tiesin olleen aiemmin epä- 
järjestämässä tätä tapahtumaa, ja kyselin 


tunnelmia. Hän kertoi homman käy- 
tännössä kuivahtaneen kasaan jo ko- 
ronan myötä ja legendaarisen Len- 
nun menehdyttyä hieman aiemmin. 
Viimeinen niitti oli ollut, kun tapah- 
tuman jäljiltä tehdyssä loppusiivo- 
uksessa alkoi löytyä deaktivoitujen 
oluttölkkien lisäksi myös huumei- 
den käyttövälineitä. Tuntemattomak- 
si jäävät talkoolaiset olivat sitten vä- 
hän kuin yksissä tuumin päättäneet, 
että riskit järjestämisestä ylittävät ta- 
pahtumasta saatavan ilon. 

Fi tunnelma kallioilla silti miten- 
kään umpikuolleelta vaikuttanut, jul- 
kaistiinhan siellä muun muassa uusi 
gabber-musiikkia sisältävä kasetti, 
mutta pieneltä alakulolta oli vaikea 
välttyä. Näin syntymäraittiina Boo- 
zemblyn merkitys itselleni ei ole kos- 
kaan ollut mahdollisuus nauttia vä- 
kijuomia vaan ihmisten tapaaminen 
rauhallisemmassa ympäristössä, jos- 
sa on valoisaa ja paikalla lähinnä sa- 
manmielistä väkeä. Siksi epäjärjestä- 
mättömyys vähän harmitti. 

Assemblyn yhteydessä olen myös 
aina tavannut pohtia, kuinka huo- 
lissani olen demoskenen tilantees- 
ta noin muuten. Tänäkin vuonna 
joidenkin mielestä tapahtuma oli 
luonnollisesti jälleen uudella taval- 
la pilalla, kun Pehu eli Pekka Aakko 
eläköityi seremoniamestarin hom- 
mista lopullisesti viime kesänä. On- 
kin pakko todeta, että meidän yhte- 
ydenpitomme järjestävään tahoon 
takelteli tänä vuonna enemmän kuin 
pitkään aikaan, mutta lopulta Skrol- 
li kuitenkin toivotettiin tervetulleek- 
si ja kaikki sujui aivan asiallisesti. 
Satunnaisissa keskusteluissa kuulin 
sen suuntaista, että vastuukysymys- 
ten kanssa oli muutenkin normaalia 
enemmän kipuilua. Satunnaiselle kä- 
vijälle tämä ei varmastikaan näkynyt 
juuri mitenkään. 

Itse skene puolestaan tuntuu yhä 
aivan elinvoimaiselta. Toki harras- 
tajaporukka on vuosi vuodelta kes- 
kimäärin kypsempää, mutta vir- 
taa riittää, mistä kertoo erilaisten 
entryjen suuri määrä kerrasta toi- 
seen. Pikemminkin tuntuu ällis- 
tyttävältä, miten paljon osallistujia 
Assemblynkin kisoihin riitti, vaik- 
ka erilaisia pienempiä tapahtumia 
tuntuu olevan jatkuvasti käynnis- 
sä. Ja hyvä niin, sillä Assembly tar- 
vitsee demoskeneä yhtä paljon kuin 
demoskene Assemblyä. f 


Harrastusprojektin anatomia 


Kitaran viritys 


N Rustilla 

Avataan oletusten, erehdysten ja onnistumisten 
kautta tietokoneohjelman luomisprosessia. 
Prosesseja on luultavasti kutakuinkin yhtä 
monta kuin tekijöitäkin, mutta tässä yksi. 


Teksti ja kuvat: Juha Hollanti 
Rust-logo: Rust Foundation 
(CC BY 4.0) 


iin kuin monet harrastepro- 
jektini, tämäkin lähti liikkeel- 


le kesälomaharrastuksena. 
Parhaimmat projektit ovat niitä, jotka 
tukevat jollain tavoin omia arkisia teke- 
misiä. Hyödyllisimpiä aikaisempia pro- 
jektejani ovat olleet vesikastelujärjestel- 
mä ja aina niin arkinen HSL-reittihaku 
omalle työmatkalleni, joka on puhtaasti 
räätälöity omiin työmatkoihini. 

Kesän mittaan olen soitellut akusti- 
sella kitaralla Jonna Tervomaan biisiä 
Minä toivon. Kokeiltuani muutamaa 
valmista kitaranviritysapplikaatiota 


NN 

Projektimuistiinpanoja: Kitarankielien taajuudet. 

minuun iski jonkinmoinen tuskastu- 
minen. Etsimällä hiukan lisää olisi voi- 
nut löytyä hyvä ja mainokseton viri- 
tyssovellus, mutta toisaalta miksipä en 
koittaisi vääntää sellaista itse? 


Rumpujen pärinää 

Omissa projekteissani ainoa järkevä 
ja hyväksyttävä lähtökohta on seu- 
rata omia vinoumiaan. Harrastus- 
ten pitäisi ensisijaisesti palvella omaa 
henkilökohtaista kasvamista haus- 
kuuden kautta. Minulla ne vinoumat 
olivat tällä kertaa tarve virittää kita- 
ra sekä opetella Rust-ohjelmointikiel- 
tä ja myöhemmin WebAssembly-tek- 
nologiaa. Lisäksi olisi kiva ajaa omaa 
appia omalla puhelimella. 

Projektimuistiinpanoja: Kuva sovelluksen eri osasista. 

Jonkinmoinen karkea ymmärrys vi- 
rityssovellusten toiminnasta minulla 
oli jo entuudestaan. Kitaran kieli tuot- 
taa äänen, joka värisee tietyllä taajuu- 
della. Wikipedia kertoo värinän tapah- 
tuvan 82,41 ja 329,63 hertsin välillä. 

Tietokoneen mikrofonilla voi kaa- 
pata kitaran äänen eli audiosignaa- 
lin, josta voi kaivaa vallitsevan taajuu- 
den ja taajuudesta katsoa, mitä nuottia 
se on lähimpänä. Jos taajuus on tar- 
peeksi lähellä haluttua nuottia, kita- 
ran kieli on oikeassa vireessä. Kohta- 
laisen yksinkertaista loppujen lopuksi. 
Varsinaiset haasteet audiosignaalin kä- 
sittelyssä on oletettavasti pitkälti jo 
ratkaistu jossain olemassa olevassa 
Rust-kielen kirjastossa. Kirjasto pitäi- 
si vain etsiä ja löytää. Entuudestaan on 
myös tullut törmättyä FFT-algoritmiin 
(fast Fourier transform), jonka ounas- 
telin tulevan tässä hyödyksi. Karkeasti 
muotoillen FFT:tä voidaan käyttää te- 
hokkaaseen taajuuksien kaivamiseen 
audiosignaalista (FFT:stä lisää Skrol- 
lin numerossa 2020.3, s. 28-31). 

Tässä päästiinkin jo kysymykseen sii- 
tä, mihin haluan applikaatiota luodes- 
sani keskittyä. Jos haluaisin itse kirjoit- 
taa audiosignaalin käsittelyn koodin, 
tehtävää ja teoriaa olisi vinot pinot ja 
voisin unohtaa saavani aikaiseksi toi- 
mivan kitaranviritysapplikaation ke- 
säloman rajoitetuissa aikapuitteissa. 
Päätinkin siis sen sijaan keskittyä toi- 
mivan applikaation tekemiseen. Itsel- 
leni on myös palkitsevampaa saada en- 
sin valmiiksi kokonaisuus ja alkaa vasta 
sitten porautumaan syvällisemmin yk- 
sittäisiin ongelmiin. Eli kysymys onkin 
enemmän siitä, mihin osaan haluan en- 
sisijaisesti keskittyä heti alkuun ja mit- 
kä ratkaista myöhemmin. 


Projektin rajaus 

Koska on kyseessä yksinkertainen pro- 
jekti, etukäteen käytettävän suunnittelun 
voi pitää minimaalisena. Jos tekisi jotain 
monimutkaisempaa tai projektia useam- 
man henkilön kanssa, voisi olla paikal- 
laan raamittaa tekemistä enemmän. Pää- 
tin nyt kuitenkin vain ryhtyä hommiin ja 
vasta myöhemmin katsoa, miten haasta- 
vaksi projekti osoittautuu. 

Käytettävissä olisi yksi tai kaksi iltaa, 
mikä tarkoittaa, että homma tuskin tulee 
valmiiksi. Jo pelkästään hyvän käyttöliit- 
tymän luominen haukkaa helposti reilus- 
ti enemmän kuin muutaman illan aikaa. 

Niinpä päätin jakaa homman ainakin 
kahteen osaan. Projektin ensimmäisen 
osan päätin rajata näin: 


1. Rust-projektin perustusten 
pystyttäminen 

2. Audiosignaalin kaappaaminen 

3. Taajuuksien kaivaminen 


audiosignaalista 

4. Vallitsevan taajuuden poimiminen 
kaikista taajuuksista 

5. Tulosten printtaaminen 
komentoriville 


Tässä ei siis vielä sukelleta ollen- 
kaan WebAssemblyyn, vaan rakenne- 
taan kaikki puhtaasti Rust-koodina. 
Tätä kokonaisuutta voi pitää jo jonkin- 
moisena erittäin köyhän miehen kita- 
ranvirittimenä. On helpompi hahmot- 
taa loppu tekeminen, kun nämä asiat 
on saanut tehtyä. Joskus kuulee sanotta- 
van, että elefantti pitää syödä pala ker- 
rallaan — tässä on vähän samaa ajatusta. 
Todennäköisesti toimisin samalla ta- 
valla, vaikka aikaa olisikin enemmän. 
Pienillä askelilla maaliin. Aina on olo 
edistymisestä ja ”virstanpylväiden” saa- 
vuttamisesta. Motivaatio pysyy kohdil- 


laan, ja jos koodauskertojen väli venyy 
pidemmäksi, on projektia helpompi jat- 
kaa tietäessään jääneensä viime kerralla 
valmiiseen kokonaisuuteen eikä johon- 
kin välitilaan. 

Projektin toiseen osaan jää siis kar- 
keasti jakaen käyttöliittymän tekemi- 
nen, WebAssembly ja sovelluksen pa- 
ketointi. Ja varmasti jotain muutakin, 
tarkkaa suunnitelmaa kun en missään 
vaiheessa pysähtynyt tekemään. Ongel- 
miin törmääminenhän kesken projek- 
tin on hauskaa, eikö? Todennäköisesti 
pitäisi myös purkaa joitain ensimmäi- 
sessä osassa tehtyjä oletuksia ja ratkai- 
suja. Esimerkiksi audion kaappaaminen 
Web Assembly-sovelluksessa toiminee 
muulla tavoin kuin suoraan Rust-koo- 
din kautta jonkin WASI-rajapinnan yli. 
Mielestäni silti ensimmäisen osan teke- 
mällä saa jotain mielihyvää ja tarmoa 
jatkaa projektia, kunhan löytyy taas 
muutama ilta aikaa. 

Koska elämme AI-aikaa, kysäisen 
vielä suunnittelun lopuksi ChatGPT!ltä, 
miten kitara-applikaatio kannattai- 
si Rustilla rakentaa. ChatGPT ehdotti 
tällaista listaa (lyhennetty ja suomen- 
nettu alkuperäisestä): 


1. Asenna Rust tietokoneelle 
Valitse ohjelmistokehys 
(framework) käyttöliittymälle 

3. —Audion kaappaaminen 
(ehdotuksena kirjastot cpal ja 

rodio) 

4. — Virityslogiikan tekeminen 

(ehdotuksena FFT-algoritmi) 

Käyttöliittymän tekeminen 

Testaaminen 

7. Julkaisu ja jakelu 


NO 


Jako on kohtalaisen karkea, niin kuin 
on soveliastakin, mutta myös jokseen- 


A I want to build a guitar tuner app using Rust. How can i get started? 


Building a guitar tuner app using Rust can be a fun project! Here's a step-by-step guide to 0 & U 


get you started: 


1. Set up Rust: First, you need to install Rust on vour development machine. You can download 


> h cargo new nofuzz tuner 


Created binary (application) 'nofuzz tuner' package 


> h cd nofuzz tuner 


>» nofuzz tuner git:(master) x cargo run 


Compiling nofuzz tuner v8d.1.0 (/Users/juha/h/h/nofuzz tuner) 
Finished dev [unoptimized + debuginfo] target(s) in 0.68s 
Running 'target/debug/nofuzz tuner' 


Hello, world! 
> nofuzz tuner git:(master) x 


kin kömpelö — esimerkiksi testaaminen 
vain kuudentena pykälänä. Ehdotukset 
konkreettisista teknologioista ovat sen 
sijan ihan hyödyllisiä, kunhan sinne asti 
päästään. 


Aloitus Rust-tyyliin 

Sitten varsinaiseen tekemiseen — miet- 
timisen ja suunnittelun sijaan! Aikaa 
on palanut jo tuntikaupalla, mikä on 
tässä projektissa merkittävä prosentti. 
Ohitan tässä artikkelissa suosiolla Rus- 
tin asentamiseen ja uuden Rust-projek- 
tin luomiseen liittyvien seikkojen läpi- 
käynnin — niihin löytyy googlaamalla 
rutkasti hyviä, käyttöjärjestelmäkohtai- 
sia ohjeita. Lyhykäisyydessään mainit- 
takoon, että Rustin mukana tulee hyö- 
dyllinen työkalu nimeltä Cargo. Cargo 
on jonkinmoinen yleispätevä Rust-pro- 
jektin hallinnointityökalu. Uuden pro- 


A language empowering everyone 
to build reliable and efficient software. 


Why Rust? 


Performance 


Reliability 


Productivity 


+ nofuzz tuner git:(main) cargo run 
Finished dev [unoptimized + debuginfo] target(s) in 0.07s 
Running 'target/debug/nofuzz tuner' 


Freguency: 207.95123 


jektin luominen onnistuu komennolla: 
cargo new nofuzz tuner. Lopputu- 
loksena syntyy ”heti valmis” projekti, 
jonka voi ajaa komennolla cargo run. 
Uusi projekti printtaa konsoliin yllätyk- 
settömän tekstin: ”Hello, world!” 

Kun projekti on näin alustettu, voim- 
me alkaa iteroimaan - suomeksi sanot- 
tuna kehittämään tai ihan vain ohjel- 
moimaan. Ensimmäisenä ryhdyin 
selvittelemään, miten Rustilla voi kaa- 
pata audiosignaalin mikrofonilta. Chat- 
GPT-ehdotukset olivat jo tiedossa, mut- 
ta tämä vaihe projektia, siis työkalujen 
valinta, on kohtalaisen herkkä. Jos va- 
litsee väärät työkalut, voi käyttää pal- 
jon aikaa turhaan. Niinpä kysäisin myös 
Googlelta mielipidettä. Tuloksissa oli 
sama kirjasto kuin ChatGPT:n ehdo- 
tuksessa: cpal. Rodio-kirjasto on ää- 
nitiedostojen soittamista varten eli se 
ei liity audion kaappaamiseen millään 
tavalla. Nopeasti lukemalla läpi cpal- 
kirjaston dokumentaatiota näyttäi- 
si projekti olevan vielä elossa. Vaikut- 
taa hyvältä alulta. Cpal-lähdekoodista 
löytyy myös hyödyllisiä esimerkeiksi 
tarkoitettuja koodipätkiä, joilla pääsin 
kivasti alkuun. Puhtaalla kopioi ja lii- 
tä -metodilla sain läjään koodin, joka 
kaappaa äänen ja antaa pääsyn jokai- 
seen kaapattuun ääninäytteeseen. Se, 
mitä näyte eli sample käytännössä on 
tietorakenteena, oli vielä epäselvää. 

Aloin kuitenkin jo hieman etukenos- 
sa tutkimaan samoilla menetelmil- 
lä (ChatGPT + Google), mikä kirjas- 
to Rustissa toteuttaa FFT-algoritmin. 
Löytyi RustFFT-kirjasto. Tutkiessani, 
miten samplet pitäisi viedä cpal-kirjas- 
tosta RustFFT-kirjastolle, päädyin tör- 
määmään vielä kolmanteen Rustissa 
käytettävään kirjastoon nimeltään au- 
dioviz. Audioviz on mielenkiintoinen, 
koska se väittää tekevänsä juuri saman, 
mitä minäkin yritän tehdä. Se käyttää 
myös cpal-kirjastoa kaappaamaan au- 
dion ja RustFFT-kirjastoa kaivamaan 
signaalista taajuudet. Audioviz tarjoaa 
lisäksi funktiokutsut, jotka piilottavat 
taakseen näiden eri kirjastojen yhdis- 
telyt ja tekee kaiken tehokkaasti esimer- 
kiksi useammassa säikeessä. Audiovi- 
zin käyttäminen tässä vaiheessa tuntui 
siis säästävän jonkin verran työtä, mut- 
ta jatkossa haluan kuitenkin hankkiu- 
tua audiovizistä eroon, jotta pääsen 
itse kiinni matalan tason toiminnalli- 
suuteen. Ai miksi? No siksi. Joskus sitä 
vain haluaa asioita. 


Kirjastot käyttöön 
Audioviz palauttaa listan taajuustieto- 
rakenteita, joista näkee taajuuden lisäk- 
si äänenvoimakkuuden. Päätin naiivisti 
toteuttaa vallitsevan taajuuden kaiva- 
misen pelkästään valitsemalla taajuu- 
den, jonka äänenvoimakkuus on kor- 
kein. Asiasta mitään tietämättä arvelen, 
että tähän ongelmaan lienee liuta pa- 
rempiakin lähestymistapoja. Testates- 
sa kävi ilmi, että audioviz palauttaa 
kohtuuttoman suuria taajuuk- 
sia. Epämääräisen goog- 


lauksen lopputulemana päätin säätää 
audiovizin asetuksia (näytteenottotaa- 
juus, taajuuskaista ja FFT:n tarkkuus). 
Muutamien kokeilujen jälkeen sain 
ohjelman raportoimat taajuudet jota- 
kuinkin oikealle ”pallokentälle” mut- 
ten kuitenkaan täysin oikein vieläkään. 
Jos itselleen vähän valehtelee, naiivi to- 
teutus jokseenkin toimii. Mutta, tässä 
kohtaa hämisvaistoni heräsi ja se ker- 
toili, että aikani on jo kortilla. Projek- 
tini ensi vaihe oli vaarassa jäädä puoli- 
tiehen! Tosiseikat täytyy vain hyväksyä 
ja tyytyä siihen mikä on riittävän hyvä, 
vaikkei optimi. 

Ensimmäisestä vaiheesta oli enää jäl- 
jellä tulosten esittäminen käyttäjälle jo- 
tenkin järkevästi. Tässä vaiheessa lähin- 
nä siksi, että voin itse todeta, toimiiko 
homma ollenkaan vai ei. Vallitsevan 
taajuuden printtaaminen komentori- 
ville on helpoin tapa todeta toimivuus, 
mutta tässä tapauksessa siitä on vaikea 
tulkita, mitä oikeasti tapahtuu. Ohjelma 
nimittäin suoltaa sen verran paljon ta- 
varaa komentoriville, että sitä on vaikea 
ihmissilmällä yrittää seurata ja vilise- 
vistä numeroista tulkita mitä tapahtuu. 
Komentoriville printtaaminen siis luo 
aina uuden rivin per tulostettava asia. 
Se on vähän kuin yrittäisi seurata Mat- 
rix-elokuvan ylhäältä alaspäin valuvia 
merkkijonoja sillä erotuksella, että tässä 
nopeus on pari kertaluokkaa suurempi. 

Olisi kätevää, jos komentoriville voi- 
si vain päivittää yhden tuloksen (vallit- 
sevan taajuuden) ilman, että siitä tulisi 
uutta riviä. Tämähän toki onkin mah- 
dollista, koska komentorivin kursorin 
sijainnin voi palauttaa rivin alkuun ja 
sitten kirjoittaa vain tylysti vanhan taa- 
juuden päälle uuden vallitsevan taajuu- 
den arvon. Olen aiemmin törmännyt 


use audioviz::io::(Input, Devicej; 


use audioviz::spectrum: :(config::(StreamConfig, ProcessorConfig, 
VolumeNormalisation, PositionNormalisation, Interpolation), 


stream: 


:Streamj; 


use std::io::(Write, stdout); 


use crossterm: : (OueueableCommand, cursor, terminal, ExecutableCommandj; 


fn main() < 


// captures audio from system using cpal 


let mut audio input = Input::new(); 


let (, <, input controller) = audio input.init(&Device::DefaultInput). 
unwrap(); 


// initialize console output 


let mut stdout = 


stdout(); 


stdout.execute(cursor::Hide).unwrap(); 


// spectrum visualizer stream 


let mut stream: 


Stream = Stream: :new(StreamConfig £ 


channel count: 2, 


processor: ProcessorConfig ( 


sampling rate: 8192, 


freguency bounds: [0, 1000], 


resolution: None, 


volume: 1.0, 


volume normalisation: VolumeNormalisation::Mixture, 


position normalisation: PositionNormalisation::Harmonic, 


manual position distribution: None, 


interpolation: Interpolation::Cubic, 


), 


fft resolution: 1024, 


refresh rate: 30, 


gravity: Some(5.0), 


TD5 


loop ( 


if let Some(data) = input controller.pull data() ( 


stream.push data(data); 


stream.update(); 


) 


let mut hvol :f32 = 0.0; 


let mut highest :f32 = 0.0; 


let freguencies = stream.get freguencies(); 


for (2, freguency) in freguencies.iter().enumerate() ( 


for item in freguency £ 


if item.volume > hvol £ 


hvol = item.volume; 


highest = item.freg; 


// Guitar string freguencies cheat-sheet: 


// E2: 82.41 Hz 


// A2: 110.00 H 


// D3: 146.83 


p 


// 63: 196.00 H 


// B3: 246.94 H 


N ININ | N |N 


// E4: 329.63 


stdout.gueue(cursor::SavePosition).unwrap(); 


stdout.write all(format!(”Freguency: 4) ”, highest).as bytes()). 


unwrap(); 


stdout.gueue(cursor::RestorePosition).unwrap(); 


stdout.flush().unwrap(); 


stdout.gueue(cursor::RestorePosition).unwrap(); 


stdout.gueue(terminal::Clear(terminal::ClearType::FromCursorDown)). 


unwrap(); 


) 


Pii 


a» 


samaan konseptiin eri ohjelmointikie- 
lissä, muun muassa Pythonissa. Yleen- 
sä on tapana kaivaa jokin olemassa 
oleva kirjasto tähänkin tarkoitukseen, 
vaikka onkin kyse yksinkertaisesta asi- 
asta. Rustillekin toki löytyi kirjasto ni- 
meltä Crossterm, joka hoitaa homman. 


Etappi saavutettu 

Olen nyt saanut ensimmäisen vaiheen 
asiat jotakuinkin maaliin. Testasimme 
lopputulosta yhdessä vaimon, lapsen ja 
koiran vinkulelun kanssa kilpailemal- 
la siitä, kuka pääsisi korkeimmalle taa- 
juudelle. Lapsi voitti kilvan pääsemällä 
noin 900 hertsin. Toisen sijan vei vin- 
kulelu noin 800 hertsillä. Sanomatta- 
kin selvää, että itse tulin viimeiseksi. 

Projekti jatkuu aikanaan toisella vai- 
heella. Siihen ehti jo ensimmäisen vai- 
heen tekemisen aikana tulemaan muu- 
tama asia lisää: esimerkiksi vallitsevan 
taajuuden kaivaminen jollain parem- 
malla tavalla kuin pelkästään äänen- 
voimakkuuden perusteella ja audioviz- 
kirjaston asetusten jatkosäätäminen. 
Mutta tästä on hyvä jatkaa. 

Tässä ensimmäisessä vaiheessa ei 
vielä päästy edes kummemmin koo- 
daamaan. Suurin osa koodista on esi- 
merkkien pohjalta sorvattuja pätkiä. 
Paljon enemmän aikaa ja työtä on ku- 
lunut kirjastojen etsimisen (cpal, au- 
dioviz, crossterm), teorian (FFT) ja 
aloittamisen hahmottamisen parissa. 
Puhumattakaan Rust-kielen ja työka- 
lujen opettelusta. 

Tulevaisuudessa onkin sitten enem- 
män tavan koodausta, mutta myös aika 
paljon muun muassa WebAssemblyn 
paketointia ja sen käsitteisiin tutustu- 
mista. 4 


Projektin lähdekoodin ja kirjastojen lin- 
kit löydät oheisista laatikoista. 


Linkit 

Lähdekoodi: github.com/jphollanti/ 
nofuzz-tuner/tree/v.skrolli ja github. 
com/skrollilehti/Kitaran-viritys-Rustilla 
Cpal: github.com/RustAudio/cpal 
Rodio: github.com/RustAudio/rodio 


RustFFT: github.com/ejmahler/RustFFT 
Audioviz: codeberg.org/BrunoWallner/ 
audioviz 


Kitaran virityksestä: en.wikipedia.org/ 
wiki/Guitar tunings ja 
fi.wikibooks.org/wiki/Kitarakirja/ 
Kitaran virittyoC3%A4minen 


11 


TEKNIIKKA 


sVvihertääkö 


teknii 


kk 


— val viherpestäänkö sitä? 


Emme voi vain jatkuvasti 
tuottaa ja kuluttaa lisää ja 
lisää. Tämä on ongelma 
etenkin heille, jotka 
haluaisivat jatkuvasti tuottaa 
ja myydä meille lisää ja lisää. 


Teksti: Mikko Heinonen 
Kuvat: laitevalmistajat, Freepik 


krolli ei useinkaan ota kantaa 

päivänpolttaviin teknologia-ai- 

heisiin, ja varsinkin itse tapaan 
tarinoida näillä sivuilla enemmän 
omalla mukavuusalueellani, joka si- 
joittuu sinne vuosikymmenien päähän 
menneisyyteen. Tehdään nyt kuitenkin 
pieni poikkeus ja puhutaan nykytek- 
niikasta, sillä tuntuu, että eräs Skrollin 
tekemistä alusta asti ohjannut tavoite 
voisi olla hiljalleen toteutumassa: val- 
mistajat haluavat, että tuotteita käyte- 
tään pitempään, niitä korjataan ja kier- 
rätetään. Teema toistuu valmistajasta 
toiseen: toiset tekevät paljon, toiset vä- 
hän vähemmän, mutta kaikki halua- 
vat ainakin profiloitua olevansa hyvien 
puolella. Likimain jokainen valmistaja 
myös pakkaa nykyisin tuotteitaan ihan 
vain ruskeaan pahviin entisten pakka- 
usmuovien sijaan.Syy on luonnollises- 
ti se, että kasvava määrä kuluttajia kan- 
taa huolta elämäntapansa vaikutuksista 
ympäristöön ja muihin ihmisiin. Halu- 
taan välttää hiilidioksidipäästöjä, kon- 
fliktimineraaleja, orjatyövoiman käyt- 
töä ja niin edelleen. Ja kun markkinoille 
ilmestyy maksukykyisiä asiakkaita, tar- 
jontaakin alkaa syntyä. Kannattaa kui- 
tenkin miettiä tarkkaan, ettei haksahda 
pelkkään markkinointipuheeseen. 


Korjattavuus, 

tavalla tai toisella 

Kaikkein iloisin olen siitä, että yhä use- 
ampi valmistaja ottaa nykyisin tuot- 
teidensa korjattavuuden vakavasti. 
EU on jossain määrin ohjannut asiaa 
lainsäädännöllä, mutta mikä tahansa 

hyvääkin tarkoittava regulaatio on aina 
hieman myöhässä ja poliittisten intres- 
sien värittämää ja/tai laimentamaa. Sik- 
si ainakin osa yrityksistä on pyrkinyt 
menemään paljon lakien vaatimuksia 
pidemmälle.Parhaat pisteet tässä kate- 
goriassa saa — kenties vähemmän yllät- 
täen — hollantilainen Fairphone, jon- 
ka koko toimintafilosofia pohjautuu 
tuotteiden pitkälle elinkaarelle ja nii- 
den komponenttien vastuulliselle han- 
kinnalle sekä työstä saatavalle reilulle 
korvaukselle, joka valuu aina kokoon- 
panolinjalle asti. Joukkorahoituksesta 
alkunsa saaneet Fairphone-puhelimet 
ovat yltäneet jo neljänteen versioon- 
sa, ja yritys esitteli taannoin myös uu- 
det Fairbuds XL -kuulokkeet. Ne on jo 
lähtökohtaisesti valmistettu mahdol- 
lisimman suuresta 

määrästä kier- 


rätysmateriaaleja — niin muovi- kuin 
metalliosienkin osalta. Varsinainen 
uutuus on kuitenkin iOS- ja Android- 
puhelinten sovelluskaupassa tarjolla 
kumppaniäppi, jolla voi tavanomais- 
ten äänensäätöjen lisäksi myös katsoa 
ohjeet tuotteen korjaamiseen ja tila- 
ta siihen varaosia valmistajan verkko- 
kaupasta. Tarjolla ovat kaikki useim- 
min rikkoutuvat komponentit, eikä 
korjaaminen vaadi mitään erikoistyö- 
kaluja. Ratkaisun toimivuuden kannal- 
ta on luonnollisesti oleellista, että vara- 
osia pidetään tarjolla riittävän pitkään, 
mutta toisaalta Fairphone on osoitta- 
nut olevansa erittäin tosissaan ainakin 
puhelinten tuen keston suhteen. Yhtiö 
kun on muun muassa tukenut Fairpho- 
ne 2 -mallia Android-versiosta 5 aina 
versioon 10 asti, kuuden vuoden ajan, 
mikä on Android-maailmassa todel- 
la harvinaista. Kaiken lisäksi kuulok- 
keet eivät edes kuulosta lainkaan has- 
summilta. 

Pienen hatunnoston ansaitsee myös 
Nokian nimellä puhelimia kauppaava 
suomalainen HMD Global. Nokia G22 
on valmistajan ensimmäinen malli, jon- 
ka kuluttaja voi virallisestikin itse korjata. 
Tätä varten on tehty yhteistyötä suositun 
korjaussivusto iFixitin kanssa, josta löy- 

tyy seikkaperäinen ohjeistus esimerkik- 
si akun tai latausliittimen vaihtoon. 
Kokeilin ohjetta Nokian toimitta- 
man iFixit-työkalusarjan avul- 
la, vaikkei esittelypuhelimessa 
mitään varsinaista vikaa ol- 
lutkaan, ja se oli riittävän sel- 
keä ja toimiva. 
Eräs valitettava seuraus 
helposta huollettavuudesta 
on, että Nokia G22:lla on 
vain roiskevesisuojausluo- 
kitus. Vesitiivis rakenne 
vaatii käytännössä kuoren 
kiinnittämistä liimaa- 
malla, mikä tekee avaa- 
misesta ja uudelleen 
sulkemisesta kerta- 
luokkaa hankalam- 
paa. Ammattimais- 
ten huoltoliikkeiden 
varustelusta löyty- 
villä lämpölevyillä 
homma käy helpom- 
min, mutta satun- 
naiseen tarpeeseen 
ei kuluttajan luon- 
nollisesti sellais- 
ta kannata hank- 


kia. Toinen 


miinus tulee siitä, että 
puhelin edustaa jo varsin vanhahta- 
vaa tekniikkaa ja sopii lähinnä kevyeen 
käyttöön. Kyseessä on kuitenkin Noki- 
alta pään avaus, ja korjattavuutta lupail- 
laan jatkossa muihinkin malleihin. 
Parannuksia voi luonnollisesti kehi- 
tellä laitteisiin jälkikäteenkin. Kölnin 
Gamescomissa törmäsin GuliKit-ni- 
miseen valmistajaan, joka ilmoitti rat- 
kaisseensa Nintendo Switch -konso- 
lin Joy-Con-ohjaimia vaivaavan stick 
drift -ongelman. Suomeksi tämä tar- 
koittaa sitä, että ohjaimen analogisau- 
va alkaa vanhemmiten — tai jo paljon 
ennenkin — ikään kuin puoltaa johon- 
kin suuntaan. Vaikeusasteesta riippu- 
en tämä on joko hieman ärsyttävää tai 
tekee ohjaimesta pelikelvottoman, eikä 
ole sanottu, että pelkkä potentiometri- 
en puhdistelu korjaa sitä. Tiedän monia 
Switch-pelaajia, jotka ovat joutuneet 
lopulta hylkäämään muuten toimivan 
ohjaimen sen vetelyn vuoksi. 
GuliKitin ratkaisu on ollut valmis- 
taa mitoiltaan täsmälleen Joy-Coniin 
sopiva ja johdotukseltaan sen kanssa 
yhtenevä analogisauva, joka kuitenkin 
perustuu potentiometrien sijaan mag- 
neettikentän voimakkuutta mittaa- 
viin Hall-antureihin. Osan voi helpos- 
ti vaihtaa entisen tilalle ja muutoksen 
myötä potentiometrien toiminnal- 
le tyypillinen epävarmuus on todella 
mennyttä, eikä samaa korjausta tar- 
vitse enää tehdä uudelleen. Valitetta- 
vasti en ehtinyt saada näytettä tällai- 
sesta setistä ennen lehden menoa 
painoon, joten en voi laajemmin 
kommentoida pelituntumaa täl- 
lä eri toimintaperiaatteella. Ky- 
syin GuliKitin edustajalta, 
ovatko he ajatelleet laa- 
jentaa tarjontaansa 
myös PlayStation 
5- ja Xbox Series 
-konsoleihin, sillä 


niitä vaivaa aivan sama ongel- 
ma. Käytössä on tasan yksi analo- 
gisauvan toteutus, joka on tuottanut 
puoltavia kapuloita jo ainakin vuo- 
sikymmenen — meiltäkin kotoa nii- 
tä löytyy useita, joita en ole vain hen- 
nonut heittää poiskaan. Valitettavasti 
vastaus oli, että koska osan vaihto vaa- 
tii juottimen käyttöä, he eivät ainakaan 
vielä usko sen myynnin olevan riittä- 
vän suurta. Lupasin itse tilata useita 
kappaleita, jos mieli muuttuu. 
Äärimmäinen esimerkki markkina- 
lähtöisestä korjattavuudesta on kuiten- 
kin Apple iPhonen ympärille syntynyt 
kolmansien osapuolten korjausbisnes. 
Apple ei ole sitä todellakaan rohkaissut, 
vaan pyrkinyt pikemminkin kampitta- 
maan joka käänteessä, mutta henkeä 
ei saa enää takaisin pulloon etenkään 
näin right to repair -aikana. Paperilla 
iPhone nimittäin on hyvä valinta teko- 
hengitettäväksi pitkäänkin: Apple tu- 
kee puhelimiaan ohjelmiston suhteen 
pidempään kuin yksikään Android-val- 
mistaja, Fairphone mukaan lukien, ja 
ennen kaikkea erilaisia puhelinmalleja 
on varsin rajallinen määrä. Näin kes- 
kimääräisen korjausliikkeen on mah- 
dollista ja järkevääkin pitää hyllyssä 
yleisimpiä osia kurantteihin iPhone- 
malleihin ja opetella niiden korjaus- 
konstit, jolloin työ sujuu odottaessa. 
Satojen erilaisten Android-puhelin- 
ten viidakossa tämä on huomattavasti 
haastavampaa, minkä jouduin valitetta- 
vasti itse toteamaan OnePlus 5:n kans- 
sa. Suivaantuneena 
siitä, että uuden 


latausliittimen p” 
saaminen olisi 
kestänyt kol- 
me viikkoa, 
minkä aika- 
na puhelin oli- 
si tietenkin ollut 
käyttökelvoton, ti- 
lasin netistä tehdas- 
kunnostetun iPuhe- 
limen enkä ole enää 
katsonut taakseni. 


Jos ostat, 
osta käytetty 
Ennalta rakastettujen App- 
le-tuotteiden lisäksi myös käytetty- 
jen tietokoneiden kauppa käy nykyisin 
vilkkaana. Vielä reilut parikymmen- 
tä vuotta sitten kolmivuotias PC-rauta 
oli jo monen silmissä antiikkia, mutta 
nykyisin tietotekniikan kehitys on hi- 
dastunut siinä määrin, että esimerkik- 
si yritysleasing-sopimuksesta 36 kuu- 
kauden jälkeen palautunut tietokone 
on vielä vuosien ajan käyttökelpoinen 
erittäin moneen tarkoitukseen. Samal- 
la sen hinnasta on pudonnut pois valta- 
osa, sillä alkuperäinen kauppiashan on 
jo saanut laitteesta kelpo korvauksen. 
Näistä suurilta yrityksiltä vapautuvista 
leasing-eristä kamppaileekin jo nykyi- 
sin monta jälleenmyyjää, jotka tekevät 
koneille kuntotarkastuksen ja myyvät 
ne sitten eteenpäin, usein uudella 12 
kuukauden takuulla. Yritys- 
käyttöön tarkoitetut laitteet 
& ovat usein varsin tukevasti 
E rakennettuja, mikä tekee niis- 
tä hyvän vaihtoehdon esimerkik- 
si marketeissa kaupattaville halpis- 
läppäreille. [> 

Onkin ollut 
miellyttävää ha- 
/ vaita, että kynnys käy- 
4 tetyn tavaran ostamiseen on 
alentunut eri sektoreilla. Siinä mis- 
sä esimerkiksi asiakaspalautukset ja ta- 
kuuhuollosta palautuneet tuotteet oli- 
vat ennen hyljeksittyjä, niistä nykyisin 
suorastaan kilpaillaan myymälöiden 
outlet-osastoilla. Uusimpana tähän 
trendiin loikkasi mukaan Valve, joka 
myy Steam-kaupassaan kuluttajilta 
palautuneita, tehdashuollettuja Steam 
Deck -laitteita alennettuun hintaan. 
Käytettynä ostaminen onkin helppo 
tapa jatkaa laitteen käyttöikää ja toteut- 
taa käytännön kiertotaloutta. Lisäksi se 
tarkoittaa, että valmistajien kannattaa 
keskimäärin tehdä parempia tuottei- 
ta, jotka säilyttävät arvonsa kestävyy- 
tensä kautta. Vaikka laitteesta saatai- 
siin talteen suurin osa sen ainesosista 
- mitä muuten ei vieläkään aina saada 
— on joka tapauksessa järkevää, että se 
päätyy kierrätykseen vasta aivan elin- 
kaarensa lopussa. Kierrättäminen on 
nimittäin sekin energiaintensiivistä, 
ja esimerkiksi jalometallien talteenot- 
to vaatii erilaisten kemikaalien käyttöä. 


Mekin jotain teimme 

Kuten alussa totesin, ovat harvassa ne 
lehdistötiedotteet, joissa ei vähintään 
mainita jotain uutuustuotteen ympä- 
ristöystävällisyydestä. Esimerkiksi Lo- 
gitech toi hiljattain markkinoille uu- 
den MX Keys S -näppäimistön, joka 
on pakkauksen mukaan sertifioidus- 
ti hiilineutraali. Tämä tarkoittaa, että 
Logitech on laskenut tuotteen valmis- 
tuksen ja käytön aikana syntyvät hii- 
lidioksidipäästöt ja hyvittää ne jonkin 
kaupallisen mekanismin kautta. Näp- 
päimistössä on alumiinirunko, joka on 
Logitechin mukaan mahdollista val- 

mistaa ympäristöystävälli- 
semmin kuin muut vastaavat 
rakenteet. Muoviosista taas 
on kierrätysmuovia väristä 
riippuen joko 30 % (grafiit- 
ti) tai 12 % (vaaleanharmaa 
ja roosa). 

Tämä on toki hyvä ava- 
us, enkä halua moittia Logi- 
techiä panostuksesta, mutta 
niin se kuin muut isot fir- 
mat voisivat helposti tehdä 
asian suhteen enemmänkin. 
Samainen yritys nimittäin 
vaihtoi takavuosina hiirissä 
käyttämänsä tavalliset ladat- 
tavat AA-paristot sisäänra- 
kennettuihin akkuihin, joita 
tavallinen kuluttaja ei pysty 
vaihtamaan kovinkaan hel- 
posti. Tämän vuoksi hiiriä 
ja näppäimistöjä joutuu SE- 
Riin akun simahdettua, vaik- 
ka niitä voisi vielä aivan hy- 
vin käyttää muuten. Samoin 
muun muassa hiiren kytkin- 
ten vaihtamisen ei pitäisi olla 
niin vaikeaa kuin se on. 

Kokonaisuutena on muu- 
tenkin selvää, että emme voi 
vain jatkaa kuluttamista en- 
tiseen tapaan ja kompensoi- 
da elämäntapamme päästöjä 
loputtomiin. Kompensaation 
tulee olla viimesijainen tapa 
kumota niitä ympäristövai- 
kutuksia, joita ei voi muuten 
välttää. Siksi tämän kaltai- 
nen numerokikkailu saa mi- 
nulta huomattavasti varovai- 
semman peukun kuin oikea 
panostus uudenlaisiin, ym- 
päristöystävällisiin toteutus- 
tapoihin. &£ 


TYYYYTYVYYYY 


SKROLLI HALUAA 
JUURI SINUT! 


Skrollia tehdään rakkaudella harrastajilta harras- 


tajille, ja lehden toimitus koostuu vapaaehtoisis- 
ta. Jokaisesta numerosta tulee tekijöidensä näköi- 
nen - ja siitä voisi tulla myös juuri sinun näköisesi! 


Toimituksessa on taustoiltaan monenlaisia ihmisiä, joilla 
on monenlaisia mielenkiinnon kohteita. Yhdistävänä teki- 
jänä meillä on halu tehdä laadukasta tietokonelehteä suo- 
men kielellä. Työhön voit käyttää aikaa paljon tai vähän, 
aivan ehtimisesi ja jaksamisesi mukaan, mutta olisi joka 
tapauksessa mukavaa saada lisäkäsiä taakkaa jakamaan. 
Kirjoittamisen lisäksi tarjolla on juttuehdokkaiden arvioin- 
tia ja vastuutoimittamista, kielenhuoltoa, kuvatoimittamis- 


ta ja paljon muuta. Pakollinen palaveeraus on minimissään, 
mutta toimituksen viestikanavista saa aina työhön apua. 


Tarvetta on myös heille, jotka pitävät enemmän käytännön 
työstä. Skrolli haluaisi näkyä eri tapahtumissa paljon ny- 
kyistä enemmän, mutta talkooporukkaa löytyy kovin vaih- 
televasti osastoja kasaamaan ja kokoontumisia järjestä- 
mään. Meiltä löytyy kyllä materiaaleja, tukea ja opastusta 
tarpeen mukaan. 


Ota siis yhteyttä toimitukseen joko sähköpostilla toimitusa 
skrolli.fi tai lukijakanavien skrolli.fi/lukijakanavat kautta ja 
jutellaan lisää! 


Teksti: Tapani Joelsson 

Kuvat: Mitol Meerna (piirrokset), 
Tapani Joelsson, Markku I. 
Nurminen (reikäkorttikuva) 


rtikkelin työstö alkoi 

yksinkertaisena ajatuk- 

sena siitä, että kerätään 

kokoon aikajana, jossa 

on kotimaisia tarinoita 
tietokoneesta säveltäjänä, höystettynä 
aihepiirin tutkimustiedolla. Ajankoh- 
ta on mainio, sillä tänä vuonna on ollut 
paljon keskustelua ja uutisointia (esim. 
Skrolli 2023.1 ja 2023.2) erilaisista teko- 
älyistä, jotka luovat käyttäjän syötteestä 
uusia digiteoksia. Näistä tunnetuin esi- 
merkki on ChatGPT, joka tuottaa ih- 
mismäistä keskustelua. Luovaa materi- 
aalia tuottavia muita tekoälytyökaluja 
ovat puolestaan esimerkiksi Midjour- 
ney ja DALL-E, jotka tuottavat kuvia, 
sekä videoita tuottava Muse ja musi- 
soiva Boomy. 

Työn, harrastusten ja yleisen kesän 
katkoessa tekemistä ja tuodessa sattu- 
malta eteen uusia löytöjä artikkelin si- 
sältöön liittyen saapui aikarajan lähes- 
tyessä myös myöhäinen neronleimaus: 
Miksi kirjoittaa vain, mitä löytää eri- 
laisista lähteistä, kun voi myös koettaa 
haastatella itse tekijöitä, joista kaksi vie- 
läpä asuu lähes naapurissa? Toki jou- 
duin myös opettelemaan pintapuolista 
tietoa musiikin teoriasta, jossa suure- 
na apuna oli muun muassa A. Tulilau- 
lun pro gradu -työ otsikolla Datamusi- 

kalisaatio. Tämä ja monet muut lähteet 
sekä linkit löytyvät ohesta. Tuloksena 
on näiltä sivuilta luettava tarina, jossa 
keskitytään kolmeen tekijään, jotka eri 
vuosikymmenillä suunnittelivat ja to- 
teuttivat ohjelmistoja, joiden tuottama 
materiaali oli aikansa vastinetta oman 
aikamme tekoälyprojektien tuotoksille. 


Tietokone säveltämässä 
Kertomuksemme alkaa 61 vuoden ta- 
kaa, Seppo Mustosen vuoden 1962 ko- 
keiluista dynaamisen musiikin tuotta- 
misesta Elliott 803 -koneella Suomen 
Kaapelitehtaan elektroniikkaosastolla, 
joka oli myöhemmin osa Nokiaa. Näi- 
den kokeilujen tuloksena syntyi Teema 
ja muunnelmia, joka lienee ensimmäi- 
nen suomalainen tietokonesävellys. Teos 
esitettiin ainakin lauantaina 11.7.1963 Jy- 
väskylän kulttuuripäivien yhteydessä jär- 
jestetyillä Nykymusiikin päivillä. Tämä 
työ on tietokonesävellysten eturinta- 
massa maailmanlaajuisestikin, ja tulok- 
set voi kuunnella sekä katsoa Youtubes- 
ta (linkit artikkelin lopussa). Mustonen 
oli Kaapelitehtaalla tilastomatemaatik- 
ko, ja tällä alalla hän teki myös myöhem- 
män akateemisen uransa. Tilastotieteestä 
ja tietojenkäsittelystä kiinnostuneille hän 
saattaa olla tuttu Survo-tietojenkäsittely- 
järjestelmän tekijänä. Musiikin ystäville 
tuttuja lienevät myös hänen lapsensa Eli- 
na (cembalisti, muusikko ja näyttelijä) ja 
Olli Mustonen (säveltäjä, kapellimestari). 
Vuonna 1967 Ylen ohjelmassa Kah- 
deksan tahtia tietokoneella (pätkiä löy- 


säveltäjänä 


" Tekoäly teki tangoa 
"s Y Suomessa jo 60-luvulla 


Tietokone 


? 


”Huonommat säveltäjät voivat lopettaa 
säveltämisen ja paremmat siirtyä eläkkeelle” 
— vuoden 2023 tekoäly-keskusteluiden 
huolestunutta satoa, vai tuulahdus vuodelta 
1967? Tietokone luovan työn suorittajana 

ei ole mikään uusi asia, ja tässä artikkelissa 
tutustumme tekoälyn luoviin askeliin 
kotimaan kamaralla. 


tyy Ylen Elävästä arkistosta, koko oh- 
jelma ei ole katsottavissa) esitellään 
Turun yliopiston sovelletun matema- 
tiikan laitoksen tietokoneella Markku 
Nurmisen kokeiluja tangoa säveltä- 
västä tietokoneohjelmasta. Näiden ko- 
keilujen tuloksena syntyi myös levytys, 
josta tämä artikkeli sai alkunsa. Kerto- 
muksesta selviää, että ohjelma hyödyn- 
si tuottamiensa sävellysten teossa tilas- 
totietoja Toivo Kärjen töistä, sisältäen 
tietoa esimerkiksi usein käytetyistä me- 
lodioista ja yleisimmistä sointuliikkeis- 
tä sekä satunnaisuutta. Ylen ohjelman 
ja siihen viittaavien tai muuten perus- 
tuvien juttujen perusteella syntyy aja- 


Näin visualisoitiin säveltävää tietokonetta 
vuonna 1967 Jotunin ja Salonojan kirjassa 
Tietokoneko kaikille. Nuotit ovat mahdollisesti 
Turun yliopiston soveltavan matematiikan 
laitoksen Ulla Huttusen piirturikokeiluja. 


tus itsenäisesti tangoja säveltelevästä 
tietotekniikan ihmeestä. Tätä korostaa 
jutun alussa oleva lainaus, jonka esit- 
ti suomalainen säveltäjämestari Toivo 
Kärki ilmeisesti ironisesti, kun hän ar- 
vioi myös Tietokonetangona tunnettua 
Kesän muistatko sen -kappaletta, jon- 
ka säveltäjäksi ilmoitettiin IBM 1130 
-tietokone. Ylen jutussa on myös esitys 
kappaleesta, tosin esittäjä on eri kuin 
myöhemmällä levyllä. Todellisuus ei ol- 
lut ihan näin yksinkertainen. 

Mutta millaiset taustat työllä olivat 
ja miten kokeilussa varsinaisesti kävi- 
kään? Jatketaan tästä Markun kahvi- 
kupin äärellä kertomia muistoja mu- 
kaillen. 

Ohjelmisto ei syntynyt tyhjästä, vaan 
tätä edelsi musiikin harrastus klarine- 
tin soittamisen muodossa keskikou- 
lu- ja lukioaikoina. Tämä vei Markun 
yliopisto-opintojen aikana ensin soit- 
tamaan osakunnan puhallinorkesteris- 
sa ja tästä johtamaan orkesteria. Tässä 
vaiheessa hänen tosin piti selvittää ma- 
teriaalin rakenne, eli musiikin teoriaa, 
jotta tietäisi mitä ollaan esittämässä ja 
mitä orkesterilta voi vaatia. Tähän ai- 
kaan musiikin teoriaa opetettiin Turun 
yliopistolla professori Jukka Tolosen 
johdolla, ja näitä opintoja suorittamal- 
la Markku sai teorian haltuun. Sivuhuo- 
miona näihin aikoihin hän kävi myös 
yhden lukukauden töissä Helsingin yli- 
opistolla ja tapasi elektronisen musiikin 
yhteydessä (lähes) aina esiintyvän Erk- 
ki Kurenniemen (10.7.1941—1.5.2017). 

Opiskelijoiden kulttuuritoiminta oli 
vilkasta 1960-luvulla, ja erilaisia taide- 
tapahtumia järjestettiin usein ja hyvin 


- Alkuperäiset "tietokonetangon" reikäkortit. 


laajalla otannalla nuorison taidekent- 
tää. Vuonna 1966 Turussa järjestetyllä 
opiskelijoiden kulttuuriviikolla tieto- 
kone (sama IBM 1130) esitti taidemu- 
siikin 12-säveljärjestelmän mukaista 
sävellystekniikkaa käyttävän teoksen, 
mutta tässä kyse oli tietokoneesta soit- 
tamassa sävellettyä musiikkia, ei sä- 
veltämässä sitä. Näistä esityksistä ei 
tiettävästi ole tallenteita tehty edes esi- 
tysaikaan. Näihin aikoihin voimissaan 
olleen kulttuurikritiikin piirissä vaka- 
vasti otettavaan taidemusiikin vasta- 
kohtana pidettiin ei-taidemusiikkia, 
kuten tangoa. 

Sävellysprojektiin lähdettiin, kos- 
ka ”maailma on avoin erilaisille kokei- 
luille; ja tango oli rakenteeltaan ja laa- 
juudeltaan sopivan rajallinen projektin 
kohteeksi. Tangon kohdalla valintaan 
vaikutti ehkä jopa hiukan sen asema ei- 
taidemusiikkina, jolloin sitä voisi hiu- 
kan rienatakin, jollaisena tietokoneen 
käyttöä musiikissa pidettiin. Tällaisten 
pohdintojen jälkeen päätyi Nurminen 
ottamaan yhteyttä Toivo Kärkeen. Yh- 
teydenotossa pyydettiin lupaa käyttää 
tuotteliaan ja tunnetun tangosäveltä- 
jän töitä tietokonemusiikin tilastomate- 
riaalina. Lupa heltisi ilmeisesti enempiä 
pohtimatta, ja Kärki lähetti 62 sävellys- 
tään materiaaliksi. 

Näistä karsittiin ensimmäisessä vai- 
heessa duurissa olleet kolme työtä, lo- 
put ”kelvolliset mollitangot” (Musiik- 
ki 8/1971 lainaten) Nurminen analysoi 
kooten käsityönä tukkimiehen kirjanpi- 
dolla sävellysten etenemisen todennä- 
köisyyksiä, joiden mukaan sitten arvot- 
tiin kulloinkin valittava seuraava askel, 


sointu tai sävel. Sävellysvaiheen pohja- 
na olevan mallin valmistuttua sävellys- 
ohjelma toteutettiin pääosin Fortran- 
kielellä, mutta joitain osia ohjelmoitiin 
myös assemblerilla. Käytännössä sävel- 
lysohjelma koostui pääohjelmasta ja jou- 
kosta aliohjelmia. Teknisten rajoitteiden 
(8192 sanan ferriittimuisti) vuoksi ohjel- 
ma suoritettiin kahdessa osassa. Osiin 
jakamisesta saatiin lisähyötynä välivai- 
he, jossa voitiin karsia ilmeisen huonot 
vaihtoehdot pois jatkokäsittelyltä. Tu- 
loksena syntyi viitisenkymmentä tan- 
goa, joista Musiikki-lehden artikkelissa 
Nurminen toteaa, että ”yhtäkään emme 
olisi kelpuuttaneet julkisesti esitettäväk- 
si”. Kaikissa tuloksissa oli jotain hyvää, 
mutta mikään niistä ei muodostanut toi- 
mivaa kokonaisuutta. Julkaistu lopulli- 
nen versio koostui lopulla neljästä osas- 
ta, jotka yhdistettiin käsin, ja liitoskohtia 
korjailtiin tarpeen mukaan. 

Kulttuuritapahtumiin osallistuminen 
sai jatkoa ainakin vuosina 1967 ja 1968. 
28.10.1967 Yleisradio järjesti tietokone- 
musiikin päivät Elektroniikka ja musiik- 
ki. Lisäksi silloisen Teknillisen korkea- 
koulun tiloissa Dipolissa järjestettiin 
Suomen ylioppilaskuntien liiton kult- 
tuuri- ja taidetapahtuma 20.—24.3.1968. 
Dipolin tilaisuudessa Nurminen esitel- 
möi tietokoneella tehtävästä sävellys- 
työstä ja kaikesta, mitä siinä on saavu- 
tettu. Eräänä tärkeänä lähteenä tässä 
käytetty Musiikki-lehden numero 8 
vuodelta 1971 löytyy helposti niin kir- 
jastoista kuin useista verkkoantikvari- 
aateista, jos tarina kiinnostaa lukea ko- 
konaisuudessaan. 

Alun perin säveltäjäksi mainittiin 
IBM 1130, mutta nykyään myös Te- 
oston tiedoissa säveltäjänä on Mark- 
ku Nurminen. Markun ura jatkui 
myöhemmin tietojenkäsittelyopin ja 
tietojärjestelmätieteen parissa. Nyky- 
ään hän on tietojärjestelmätieteen eme- 
ritusprofessori ja on vastikään julkais- 
sut kirjan ”Kenen työtä tietokone tekee? 
Työinformatiikan perusteet”. Niin, ja se 
”rienaus”, miten sen kävi? Markkua suo- 
raan lainaten, kyllä siitä yksinkertaise- 
na pidetystä tangosta kuitenkin ”muo- 
toutui tasaveroinen vastustaja”. 


Keskustelevat 
keinopersoonat 

Säveltämisestä sanoittamisen sivupolul- 
le liveten: Argon-yhtyeen Kone kertoo 
-albumi vuodelta 1981 sisältää Pekka 
Tolosen Apple II -koneelle toteutta- 
man Basic-ohjelman, Lyyrikon. Lyy- 

rikko on sanoitusohjelma, joka tuottaa 
sääntöpohjaisesti riimejä syötetyistä sa- 
noista. Lyyrikolla sanoitettiin myös le- 
vyn nimikappale, Kone kertoo. Ohjelma 
otti syötteenä substantiiveja, adjektiive- 
ja, adverbiaaleja ja verbejä ja teki näistä 
säkeitä vaihtelevilla säännöillä. 

Tolonen tuotti myös muita ohjelmia, 
kuten keskustelevat Kalle kotipsykiat- 
rin (1982) (ks. artikkeli Kallesta Skrolli 
2020.1 ja laajemmin Tekniikan Waihei- 
ta 2019), Yrtsi O-punkkarin ja erootti- 
sen Lulun. Kalle oli Suomessa tunnettu, 
olihan siitä juttua Tekniikan Maailmas- 
sa ja Mikrobitissä koodilistauksineen, 
ja ohjelma levisikin laajalti mikrohar- 
rastajien keskuuteen. Yrtsi puolestaan 
päivysti SuoKUG (Suomen Kaypro 
User's Group) BBS:ssä ainakin vuonna 
1984, yllättäen satunnaisesti keskuste- 
lukutsulla purkin käyttäjiä. Vahvoina 
teemoina Yrtsillä olivat seksi, huumeet 
ja rock'nroll. 

Eroottinen keinopersoona Lulu oli 
Yrtsin jatkokehitelmä, mutta sen se- 
manttinen malli pohjautui ”porno- 
graafisen kirjallisuuden analyysiin”. 
Sitäkin koekäytetiin satunnaisesti 
SuoKUG:ssa, jossa se yllätti purkkiin 
kirjautuneita henkilöitä yhteydenotol- 
laan. Lulu hämäsi ihmisiä erilaisilla kir- 
joitusvirheillä ja viiveillä luulemaan it- 
seään ihmiseksi. 

Varsinaisesti Lulu oli mukana Heu- 
rekan Ajattelevatko koneet -näyttelyssä 
syksyllä 1990 ja Hyvinkään taidemuse- 
ossa pidetyssä eroottisen taiteen näyt- 
telyssä. Näyttelyissä Lulu ei enää ollut 
pelkästään tekstipohjainen, vaan siihen 
oli lisätty grafiikkaa, samplattua ään- 
tä ja kaksiääninen puhesyntetisaatto- 
ri. Alustaksi oli myös jossain vaiheessa 
vaihtunut Atari ST, joka odotti käyttä- 
jiä punaisten verhojen takana. Käyttä- 
jät kommunikoivat Lulun kanssa hii- 
rellä graafisen käyttöliittymän kautta. 
Käyttäjän osa keskustelusta luettiin ää- 
neen syvällä miesäänellä ja Lulun vas- 
tineet puolestaan naisäänellä. Ennen 
kuin Lulu poistettiin valitusten jälkeen 
Heurekan näyttelystä, sen kiintolevylle 
oli tallentunut satoja ”helvettiäkin kuu- 
mempia” keskusteluita. 

Ainakin Kallen ja Yrtsin kehitysver- 
siot lähdekoodeineen olivat aikanaan 

myynnissä tekoälyyn perehtymisestä 
kiinnostuneille. Olisivatko- 

han nämä levyt vielä jos- 

sain tallessa? 

Yhdessä runoilija, tie- 
tokirjailija ja läänintaitei- 

M File 


General = Drums Bass 


Chords Oa nsin 


Melody — Performance 


DRAW for me 


NONE of above 


Johnin sävellystyön ohjaami- 
sessa oli jo kaikuja nykyises- 
tä ChatGPT:n kanssa keskus- 
telusta. 


lija Arto Kytöhongan 
(27.1.1944—16.2.1992) 
kanssa Tolonen oli myös 
tekemässä J.L. Runeber- 
gia, runogeneraattoria. 
Runebergin käsittelemä 
syöte koostui sanoista ja 
näiden assosiaatiolistoista. Tuloksena 
syntyi käyttäjän ohjaamana näiden sa- 
nojen yhdistelmiä jotka esitettiin runo- 
tyyliin visualisoituna ja sisennettynä. 
Runeberg perustui aiempaan Lyyrikko- 
ohjelmaan, mutta kehittyi tästä useiden 
versioiden verran eteenpäin. 

Tässä kohtaa esitän oman arvauksen, 
mutta Kytöhongan DiDiDikter-runo- 
kirja oli mahdollisesti toteutettu tämän 
avustuksella, koska tekijätiedoissa lukee 
”med J.L. Runeberg”, samoin kuin kirjal- 
lisuuslehti Parnassossa julkaistu En Di- 
DiDikt-runo, joka oli ”skrifven af Joh. 
Ludv. Runeberg samt Arto Kytöhonka”. 
Tämä kuitenkin on todellakin oma ar- 
vaukseni, koska en ole löytänyt DiDi- 
Dikteriä tähän mennessä. 

Pekka Tolonen on aiemmin mainitun 
professori Jukka Tolosen poika, joten jo 
kotona oli musiikille lähtökohtia. Hän 
on edelleen aktiivinen musiikin tekijä ja 
julkaisija ja on tehnyt musiikki niin hi- 
viruksen dna:sta kuin koronaviruksen 
rna:sta, esiintyen kokeellisen ja elektro- 
nisen musiikin festivaaleilla. 


Säveltäjä 
mikrotietokoneessa 

Vuonna 1990 turkulainen HMM Piip 
Oy julkaisi Atari ST -yhteensopivil- 
le kotimikroille Juha Ilvessalon oh- 


jelmoiman sävellysohjelma John the 
Composerin. Ohjelmaa myytiin suo- 
men- ja englanninkielisenä - Englan- 
nissa myyntiedustuksen hoiti New- 
tronic. Arvostelut ohjelmasta tehtiin 
ainakin Mikrobittiin (1/1992) ja eng- 
lantilaiseen Music Technologyyn (July 
1993). Rekisteröintipapereita palautui 
aina Australiaa myöten takaisin yri- 
tykselle. Johnin markkinoinnissa eri- 
koisuutena mainostettiin sisäänraken- 
nettua tekoäly, jota pystyi käyttämään 
apuna säveltäessä. Käytännössä Johnil- 
le annettiin parametrejä, joiden sisäl- 
lä sävellysehdotuksia pyydettiin, sekä 
määritys sille, kuinka lähellä käyttäjän 
toiveita sen pitäisi työssään pysytellä. 
Ohjelman tekijä Juha Ilvessalo kuvaa 
tätä prosessia hallituksi satunnaisuu- 
deksi, jolla ohjataan harmoniaa, melo- 
diaa ja rytmiikkaa. 

Sävellysohjelman teon taustalla toi- 
mi Juhan oma musiikillinen tausta, jo- 
hon kuului musiikin teorian opiskelua 
ja kosketinsoittimien soittoa. Aiem- 
min mainittu Erkki Kurenniemi toimi 
myös inspiroijana harmoniateoriansa 
(Harmonioiden teoria, 1985) muodos- 
sa. Ohjelmoinnin harrastus alkoi alun 
perin ystävän Apple II -koneen paris- 
sa. Myöhemmin musiikillinen tausta 
ja markkinointi ohjasivat hankkimaan 


Atari ST -koneen, jolle John to- 
teutettiin C-kielellä. 


Atarin kaupallisen ajan 
päättyessä Juha ja yhtiö 
siirtyivät PC-maailmaan, 
ja Sgueezer julkaistiin 
vuonna 1997. Tässä oh- 
jelmassa musiikin tuot- 

taminen alkoi valitse- 

malla yhtyeen soittajat 
tyyleineen, minkä jälkeen kap- 
paleelle luotiin pohja. Muok- 
kaukseen käytettiin saman- 
kaltaisia kappaleen rakenteen 
ohjauksia kuin Johnissa. Oh- 
jelma oli saatavilla suomeksi, 
ruotsiksi ja englanniksi. Vuosi- 
tuhannen vaihteen aikaan yritys 
julkaisi Soneran Doris-soittoää- 
nipalveluun interaktiivisen piir- 
rosohjelman, jonka tuotoksesta 
generoitiin asiakkaalle soittoää- 
ni. Palvelua ei ilmeisesti juuri- 
kaan markkinoitu, ja se oli han- 
kalasti löydettävissä Doriksen 
verkkosivulta. Joidenkin kuu- 
kausien jälkeen esitettiinkin asi- 
akkaan puolelta toive, että mitä 
jos tuottaisitte suoraan soitto- 
ääniä, ja piirto-ohjelma poistui 
asiakkaiden käytöstä. 

HMM Piipin liiketoiminta 
päättyi virallisesti 2010, tosin 
nimikin oli vuonna 1996 kor- 
jattu muotoon HMM Softwa- 
re Oy. Nykyään Juha on muka- 
na mobiiliohjelmistojen teossa 
eikä ole ainakaan vielä kokeil- 
lut nykyisiä tekoälysävellys- 
ohjelmistoja. Hän avasi myös 
yrityksen alkuperäisen nimen 
taustoja, kertoen että HMM 
Piip päätyi papereihin yrityk- 
sen perustamiskokouksessa 
sanelusta ”yritys jonka nimi on 
hmm piip ja kotipaikka on Tur- 
kw”. Nimeä oli tarkoitus pohtia 
vielä myöhemmin, mutta pa- 
pereihin jäi tämä väliaikainen 
mietintö. Patentti- ja rekiste- 
rihallitus myös hylkäsi nimen 
kerran, kertoen syyksi sen ään- 
tämiskelvottomuuden. 


Uutuuden aika 

Näiden esimerkkien lisäksi on 
ollut varmasti paljon muitakin 
tekoälyjä ja näiden kaltaisia ko- 
keiluja, projekteja ja julkaistuja 
ohjelmistoja niin harrastajien, 
yritysten kuin tutkijoidenkin 


c& 
laatimina. 


Edellä avatut 
tapaukset antavat joka 
tapauksessa perspektiiviä 
nykyiseen tekoälykeskusteluun. 
Tekoäly ei pompannut yhtäk- 
kiä Avaruusseikkailu 2001:n 
ruudulta OpenAI:n, Goog- 
len tai Microsoftin datamyllyn 
kautta todellisuuteen, vaan eri- 
laisten koneälyjen historia on 
vuosikymmeniä pitkiä. Läh- 
demateriaalissa mukana oleva 
Mikrobitin numero 11/1990 ei 
varsinaisesti käsittele keinoper- 
soona Lulua, vaan on otsikol- 
taan ”Onko tekoälyssä ideaa?” ja 
käsittelee laajemmin ajattelevia 
koneita lähtien tekoälyn määrit- 
telystä hermoverkkojen kautta 
asiantuntijajärjestelmiin ja te- 
koälyn käyttökohteisiin. Suosi- 
teltavaa luettavaa tämäkin, ku- 
ten monet muutkin artikkelin 
lähteet ja maininnan saaneet 
kirjat sekä artikkelit. Jos luo- 
va tietokone kiinnostaa, kan- 
nattaa tutustua myös Helsingin 
yliopiston Computational Cre- 
ativity and Data Mining -tutki- 
musryhmän työhön. 
Artikkelin ensimmäinen oh- 
jelma on yli 60-vuotias. Mitä 
on muuttunut sen ajoista teko- 
älyjen saralla? Kasvaneet ovat 
niin koneiden prosessointite- 
ho kuin tallennuskapasiteetti- 
kin. Koneet ja ohjelmat on ver- 
kotettu laajemmin keskenään, 
ja näiden yhdistelmänä uusil- 
le, kehittyneemmille algorit- 
meille voidaan syöttää suurem- 
pia opetus- ja lähdemateriaaleja. 
Kysymykset ja kommentit tun- 
tuvat edelleen olevan silti samo- 
ja, mutta ehkä tämän kertaises- 
sa aallossa saamme näihin lisää 
vastauksia? £& 


Kiitokset haastatteluista 
Markku I. Nurmiselle ja 
Juha Ilvessalolle, sekä 

Ville Tirroselle John-kuvasta. 


Linkkejä 
Argon: Kone kertoo, discogs.com/master/1157312-Ar- 
gon-Kone-Kertoo 


Helsingin yliopisto: Computational Creativity and Data Mi- 
ning -tutkimusryhmä, helsinki.fi/en/researchgroups/compu- 
tational-creativity-and-data-mining/art 


Mustonen, Seppo: Kokeiluja Elliott 803:lla, youtube.com/ 
watch?v=7hyNvSSzVUE, survo.fi/demosttex88 


The National Museum of Computing / Peter Onion, youtube. 
com/watch?v=wJ20vww JinU 


Rahkonen, Esko: Kesän muistatko sen, discogs.com/mas- 
ter/1233383-Esko-Rahkonen-Kes%C3%A4n-Muistatko-Sen 


Saarikoski, Petri; Reunanen, Markku & Suominen, Jaakko 


2019: "Leiki pöpiä — Kalle parantaa”: Kalle kotipsykiatri -tie- 


tokoneohjelma tekoälyn popularisoijana 1980-luvulla. Tek- 
niikan Waiheita, 37(3), 6-30, journal.fi/tekniikanwaiheita/ar- 
ticle/view/86772 

Survo survo.fi 

Tolonen, Pekka, pekkatolonen.bandcamp.com 

Tulilaulu, Aurora 2017: Datamusikalisaatio (pro gradu), hel- 
da.helsinki.fi/items/7d6f8054-4398-4e48-a629-1026b7ed- 
b72c 

Yle 2007: Reikäkortit ja sähköaivot aloittivat tietokoneajan 
Suomessa, yle.fi/aihe/artikkeli/2007/02/13/reikakortit-ja-sah- 
koaivot-aloittivat-tietokoneajan-suomessa 

Yle 2008: Tietokoneet sävelsivät tangoa ja soittelivat polk- 
kaa, yle.fi/aihe/artikkeli/2008/02/13/tietokoneet-savelsi- 
vat-tangoa-ja-soittelivat-polkkaa 

Yle 2008: Dipolin taidetapahtuma räjäytti tajuntaa 1968, 
yle.fi/aihe/artikkeli/2008/03/20/dipolin-taidetapahtuma-ra- 
jaytti-tajuntaa-1968 


Joitain artikkelissa 
käytettyjä lähteitä 


Sähköpostit, keskustelut ja materiaali. 


Kotimaiset sarjavalmisteiset tietokoneet -artikkelin tausta- 
työ (Skrolli 2020.3) 


Dery, Mark: Escape Velocity: Cyberculture at the End of the 
Century. Grove Press, 1997. 


Grönholm, Pertti: Menneiden ja tulevien äänten risteyksessä. 


Tekniikan Waiheita, 2018. 


Grönholm, Pertti: Syntetisoijien tie suomalaiseen rock- ja 
popmusiikkiin 1970- ja 1980-luvuilla. Tekniikan Waiheita, 
36(4), 6—36, journal.fi/tekniikanwaiheita/article/view/79421 


Jotuni, Pertti & Salonoja, Juhani: Tietokoneko kaikille — tieto- 


konetekniikkaa ja käytännön sovelluksia. WSOY, 1967. 
Kuljuntausta, Petri: ON/OFF — Eetteriäänistä sähkömusiik- 
kiin. Like, 2002. 


Kuljuntausta, Petri:- Kone ei treenaa ja turhaudu. Al-sävel- 
tämisen ja -esittämisen lupaukset ja varjopuolet. Musiikin 
suunta 2/2021, musiikinsuunta.fi/2021/2-2021-43-vuosiker- 


ta/kone-ei-treenaa-ja-turhaudu-ai-saveltamisen-ja-esittamis- 


en-lupaukset-ja-varjopuolet/ 

Kytöhonka, Aarto: En DiDiDikt (Skrifven af Joh. Ludv. Rune- 
berg samt Arto Kytöhonka) 

Music Technology June 1983 / lan Waugh, muzines.co.uk/ar- 
ticles/hmm-piip-oy-john-the-composer/5561 


Nokturno.fi — Digitaalista ja kokeilevaa runoutta, nok- 
turno.fi/poem/runous-ihmisen-jalkeen-arto-kytohonka-kon- 
erunouden-juurilla/ 


Nurminen, Markku: Suomalainen tango — Analyysi ja sävel- 
malli. Musiikki, 1971. 


Parnasso numero 8, 1991, s. 482—483 

BITMAGIC 


Bitmagic 
Generatiiviseen tekoälyyn 
perustuva pelinkehitysalusta. 
Avataan käyttäjille loka- 
marraskuussa 2023. 

Alkuun alustoina Windows, 
Mac, selain ja mobiililaitteet. 
Myöhemmin myös konsolit. 


Haastattelimme suomalaisen peliteollisuuden konkafia Jani Penttistä hänen 
uudesta projektistaan, joka yhdistää-generatiivisen tekoälyn pelinkehitykseen. 


Teksti: Ronja Koistinen 
Kuvat: Bitmagic 


elintekijä Jani Penttisen ura alalla on alkanut perin- 

teisesti demoskenestä käsin. Hänen kotisivuillaan on 

kattava historiikki hänen vaiheistaan peliteollisuuden 
parissa. Sivuillaan hän kertoo, että julkaisi ensimmäisen pe- 
linsä Utoposin vuonna 1993. Voisi siis sanoa, että tänä vuon- 
na hän viettää 30-vuotistaiteilijajuhlaa! 

Uransa varrella Penttinen on työskennellyt useissa nimek- 
käissä pelifirmoissa Suomessa ja ulkomailla: Bloodhousessa, 
Remedyssä, Bloodhousen seuraajassa Housemarguessa sekä 
Westwood Studiosissa. Välillä hän siirtyi pelibisneksistä syr- 
jään muunlaisten hankkeiden pariin, mutta 2020-luvulla hän 
on tehnyt paluun pelialalle. 

Hänen seuraava projektinsa on nimeltään Bitmagic. Hank- 
keesta on ollut kovin vähän tietoja julkisuudessa, vain pari 
demovideota. Niissä näkyy kolmannen persoonan kuvakul- 
masta ohjattava pelihahmo kolmiulotteisessa maailmassa, 
sekä prompt-ikkuna, johon käyttäjä voi kirjoittaa luonnolli- 
sella kielellä käskyjä, samaan tapaan kuin ChatGPT:'lle. Sitten 
pelimaailma muuttuu promptissa annettujen ohjeiden mu- 
kaisesti vain muutamassa sekunnissa. 


Skrolli haastatteli Jani Penttistä ottaakseen selvää, mistä Bit- 
magicissä tuotteena ja toisaalta miehessä itsessään pelinke- 
hittäjänä on kyse. 

Penttinen vertaa Bitmagiciä oikopäätä Robloxiin: ”Se ei ole 
varsinainen peli, mutta siinä pystyy tekemään pelejä. Sen si- 
sällä on kaikki tarvittavat pelimekaniikat. Pystyt promptilla 
sanomaan, millaisen pelin haluat, ja sitten se luo sulle taval- 
laan sellaisen stoorin. Sitten se luo 3D-maailman sen stoo- 
rin ympärille ja lisää tarvittavat pelilliset elementit, eli jostain 
lähdetään liikkeelle, sulla on jotain tavoitteita ja johonkin lo- 
pulta päädyt. Kaikki nämä luodaan promptin pohjalta, ja sit- 

ten voit pelatessa muokata peliä, eli voit lähteä pelaamaan ja 
sitten voit todeta, että voisi olla vähän lisää vihollisia tai tässä 
on vähän synkkä tunnelma, voisiko siitä tehdä iloisemman?” 

Bitmagicissä ei ole varsinaista editoria, eli sen käyttäjä ei 
pääse vaikuttamaan pelimaailmaan suoraan hiirellä klikkai- 
lemalla, vaan kaikki vuorovaikutus ohjelmiston kanssa ta- 
pahtuu tekstipromptin kautta. ”Voit sanoa, että haluaisin tän- 
ne vähän lisää haastetta tai haluaisin, että täällä olisi vähän 
iloisempi fiilis. Voit puhua tällaisilla termeillä. Sitten systee- 
mi tekee, mitä se tekee, eli se katsoo, minkälaiset asiat voisi- 
vat tehdä tästä vaikka iloisemman. Sitten se muokkaa maa- 
ilmaa sen mukaan” Penttinen kuvailee. 

Ajatuksena Bitmagicissä on tuoda pelisuunnittelun ilo ih- 
misille, jotka eivät ole koodaajia tai graafikkoja, hyödyntä- 
mällä suurta kielimallia ja generatiivista tekoälyä. Alustaa 
käyttämällä kuka tahansa voi kuvailla tekoälypromptil- 
le luonnollisella kielellä, millaisen pelimaailman haluaisi ja 
millaista peliä haluaisi siellä pelata. Pelisuunnittelu tapahtuu 
kielimallin kanssa iteratiivisesti keskustellen. ”Niin kuin kie- 
limalleissa yleensä, ei se välttämättä ymmärrä tasan tarkkaan, 
mitä haluat. Voi olla, että lopputulos ei ole just se, mitä ha- 
lusit, mutta se on toivottavasti sinnepäin. Sitten voit pyytää, 
että ei nyt ihan tämmöistä vaan pikkuisen toiseen suuntaan, 
kunnes olet tyytyväinen siihen. Sitten sitä [alustalla laadittua 
peliä] voi jakaa kavereille tai kutsua kavereita pelaamaan yh- 
dessä”, Penttinen selittää alustan käyttötapaa. 

Tosin alkuun Bitmagicissä voi pelata vain yksinään. Mo- 
ninpelimahdollisuus on tavoitteena, mutta ensimmäisessä, 
loka-marraskuussa julkaistavassa versiossa kyseessä on vas- 
ta yksinpeli. Tiimi haluaa aluksi varmistaa, että kaikki toi- 
mii, ja avata moninpelin vasta myöhemmin: ”Ajatus on se, 
että nämä olisivat moninpelejä, joita voi pelata joko yhdessä 
muiden kanssa tai muita vastaan, riippuen minkälaista pe- 
liä haluat tehdä” 


Saako promptin kautta riittävän 

otteen pelinteosta? 

Haastatteluhetkellä heinäkuussa Bitmagicistä ei ollut muuta 
julkista tietoa kuin lyhyt esialfavideo. Sen perusteella konsep- 
ti vaikutti toki uniikin raikkaalta, mutta sen mahdollisuuksi- 
en kirjoa ei päässyt näkemään. Videolla näkyy kolmannesta 
persoonasta kuvattu ukkeli, joka kävelee metsäisessä mai- 
semassa. Kysyin Penttiseltä pelaajan luomisvoiman rajoista, 
eli kuinka paljon pelaaja pystyy muuttamaan pelimaailmaa 
promptiin antamillaan käskyillä. Voiko videolla näkyvän pe- 
lin muuttaa vaikkapa avaruuslentelyksi tai kaksiulotteiseksi? 

Penttinen selittää: ”Ajatus on, että ihan alkuvaiheessa ne 
ovat tällaisia kolmannen persoonan pelejä, joissa sinulla on 
hahmo ja se voi liikkua siellä maailmassa. Sen lisäksi voit 
tehdä käytännössä mitä vain. Voit tehdä pelin, jossa taistel- 
laan örkkejä vastaan luolassa, tai voit tehdä hauskan tasohyp- 
pelyn. Voit tehdä aika lailla kaikkea, mitä voit tehdä sellai- 
sessa pelissä, jossa sinulla on hahmo, jota ohjaat ja kamera 
on jossain takanasi” 

”Syy tähän on, että haluamme tuunata varsinaisen pelatta- 
vuuden ihan käsipelillä, eli niin että se on mahdollisimman 
hyvä pelata. Vaikka se, mitä pyysit, ei ole just sellainen kuin 
halusit, sen pitäisi olla silti mahdollisimman hyvä pelattava. 
Eli että se, miltä hahmon kontrollointi tuntuu, olisi mahdol- 
lisimman intuitiivinen ja hauska. Tätä me emme anna ai- 
nakaan tässä vaiheessa vielä tietokoneelle, vaan se on täysin 
meidän tiimissä tuunattu. Kaikki muu, mitä siellä maailmas- 
sa tapahtuu, on sellaista, mihin voit vaikuttaa” 

Penttisen mukaan myöhemmässä vaiheessa alustalle aio- 
taan lisätä myös muunlaisia pelityyppejä. Hän luettelee mah- 
dollisina ideoina ensimmäisen persoonan kuvakulman, au- 
topelin ja avaruuslentelyn. 

Jujuna Bitmagicissä on siis pitää pelistudion ihmisten kä- 
sissä suitset pelimekaniikasta ja päästää alustan loppukäyt- 
täjän komentelema generatiivinen tekoäly valloilleen lähin- 
nä kenttäsuunnittelijan ominaisuudessa. 

”[Pelimoodeissa] on toki jonkin verran parametrisointia. 
Jos haluat vaikuttaa pelattavuuteen tietyllä tasolla, niin kyllä 
[se voi onnistua], mutta se ei keksi pyörää uusiksi esimerkiksi 
niin, että miten peliä voi ohjata. Nämä ovat kaikille aika tut- 
tuja, millä tavalla pelejä yleensä ohjataan. Yleensä käytetään 
vasenta tattia johonkin ja oikeaa johonkin [muuhun]. Siinä 
ei ole varsinaista innovaation varaa” Penttinen perustelee te- 
koälyn ja ihmisten työnjakoa Bitmagic-alustassa. 

Nyt alan oivaltaa, mistä on kysymys. Penttisen visio Bitma- 
gicissä kohtaa pelinteon prosessin abstraktiotasolla, johon yl- 
tääkseen on varmasti oltava useita projekteja jo plakkarissa. 
Hänen silmänsä kirkastuvat, kun hän alkaa kertoa siitä, mi- 
ten tekoälymoottori nopeuttaa sitä osuutta pelinteossa, jonka 
hän kokee työläimmäksi: lukemattomien vaihtoehtojen ko- 
keilemisen hyvän pelikokemuksen saavuttamiseksi. 

Penttinen kuvailee sitä, miten perinteisillä pelimaailmaedi- 
toreilla on hidasta tehdä peliä käsin, yksi pieni yksityiskohta 
kerrallaan. Se vaatii keskittymistä, harjaantumista ja visiota, 
jota ei ole kaikilla. Vaatii pelintekijältä paljon kokemusta ja 
näkemystä sekä pikkutarkkaa uurastusta vaikuttaa pelimaa- 
ilman tunnelmiin ja vaikeasti tavoiteltavaan kokemukselli- 
suuteen perinteisten editorien avulla. Bitmagic tarjoaa kei- 
non vaikuttaa pelin fiiliksiin ja viboihin paljon suoremmin. 

”Jos sulla ei ole hirveästi pelintekokokemusta itselläsi, vaan 
olet pelaaja, on hirveän vaikeata tietää, mitkä asiat vaikutta- 

vat siihen pelikokemukseen, eli millä tavalla sitä tuunataan 
esimerkiksi iloisemmaksi. Nämä ovat asioita, joissa kone on 
kauhean hyvä. Annetaan niitä asioita sen tehtäväksi, ja peli- 
mekaniikka taas on meidän [suunnittelijoiden] puolelta tuu- 
nattu”, Penttinen valottaa ajatteluaan. 


Parhaimmillaan tekoäly on suuritöisten 
massatehtävien vauhdittajana 

Penttinen pitää tekoälystä pelisuunnittelun avustajana ni- 
menomaan ihmisille työläiden, suurten ja toisteisten tehtä- 
vien toteuttajana. Hän selittää, että suurten, monipuolisten, 
elävien maailmojen luominen ihmisvoimin on työlästä ja hi- 
dasta. Tekoälytyökalulla sellaisen voi generoida nopeammin. 
Toisaalta hän pitää tekoälyn vahvuutena myös pelimoottorin 
suurten parametrimäärien hallitsemisen kytkemällä ne teko- 
älymallien valtaviin koulutusaineistoihin: ”AI ei ole laiska, 
vaan se voi käydä kaikki ne [pelimoottorin] parametrit läpi 
ja sen perusteella, mitä koko historiassa on elokuvia ja pele- 
jä tehty, se tietää mitkä asiat vaikuttavat tunnelmaan. Se voi 
säätää ne kaikki sata parametriä kerralla ja hakea sieltä juuri 
sen [tunnelman], joka sopii kaikkein parhaiten?” 

Bitmagicissä tekoälyn voimat siis rajataan lähinnä pelikent- 
tien generointiin ja niiden täyttämiseen sisällöllä sekä peli- 
moottorin kokemuksellisuutta tukevien asetusten säätelyyn. 
Penttinen ei näe arvoa siinä, että tekoälyn annettaisiin täy- 
sin yrittää keksiä pelimekaniikkaa tai vaikuttaa pelin ohjauk- 
seen. Hänen mielestään ihmisten työpanosta on tärkeämpää 
keskittää näille osa-alueille ja ihmiset ovatkin siinä parempia. 

Generatiivisen tekoälyn koulutusaineisto antaa sille val- 
miudet luoda nopeasti pohjia aineistossa ennalta näkemien- 
sä asiayhteyksien pohjalta. Penttinen antaa esimerkin: ”Tee 
semmoinen kenttä tai maailma, joka olisi vähän niin kuin 
muinainen Egypti, niin se [tekoäly] tietää, minkälaista se on, 
ja sitten se osaa laittaa ne oikeat objektit, oikeanlaisen ilmas- 
ton, oikeanlaisen fiiliksen sinne? 

Penttinen selostaa, kuinka samanlaisen miljöön luomiseen 
käsin pitäisi tehdä taustatyötä, varmistella asioita, etsiä refe- 
renssikuvia ja käyttää tuhottomasti aikaa. Tekoälyn kanssa 
työskennellessä sen sijaan voi vain antaa ideansa työkalulle, 
arvioida lopputuloksen ja sitten joko jatkaa sen jatkotyöstämis- 
tä tai aloittaa puhtaalta pöydältä jonkin toisen idean parissa. 

Vähän myöhemmin hän palaa vielä pohtimaan sitä, kuin- 
ka tekoälyn avulla olisi periaatteessa mahdollista tehdä pe- 

lejä halvemmalla, koska sen avulla yksi suunnittelija voi luo- 
da nopeasti yhtä paljon sisältöä kuin nykyisin kymmenen 
tai sata suunnittelijaa. Hän arvelee kuitenkin, etteivät suuret 
studiot sittenkään uskalla kilpailullisista syistä ryhtyä leik- 
kaamaan budjetteja, vaan pikemminkin käy niin, että bud- 
jetit ja pelien sisältömäärät vain kasvavat entisestään, koska 
suunnittelijoiden ja taiteilijoiden tuottavuus kasvaa tekoäly- 
työkalujen myötä. 

Pelifirmoissa pitkään työskennelleenä Penttinen kertoo, 
että yleisin yhteydenotto, jolla pelifirmoja lähestytään, on 
jonkun tarjoama peli-idea. Hän sanoo, että kaikilla meillä 
on peli-ideoita, mutta hyvin harvalla on kyvyt ja resurssit oi- 
keasti toteuttaa niitä ideoita. Tähän rakoon Bitmagic aikoo 
tähdätä tarjoamalla matalan kynnyksen palvelun, jossa kuka 
tahansa pääsee kokeilemaan omia peli-ideoitaan ilman tek- 
nistä erityisosaamista, vuosien ajankäyttöä tai isojen firmo- 
jen resursseja. Penttinen haluaa demokratisoida pelisuunnit- 
telun massoille ja voimaannuttaa meidät kaikki toteuttamaan 
omia visioitamme. 


Ike ehdä pelejä: 
Riittääkö Bitmagic-työkalun ilmaisuvoima vai onko pelkän 
promptin kautta pelimaailmaan vaikuttaminen liian epäsuo- 
raa? Saako käyttäjä varmasti riittävän vahvan omistajuuden 
kokemuksen omaan luomukseensa, vai turhautuuko hän, jos 
tekoälyn rajat tulevat vastaan? 

Penttinen arvelee, että Bitmagicistä saa irti sen, mitä siihen 
panostaa: ”Toi on erittäin hyvä kysymys. Luulen, että siinä 
käy niin, että sellaiselle joka vain kasuaalisti sanoo, että hei 
haluaisin tällaisen pelin, ja siinä on se peli, hänelle se on var- 
maan vähän sama kuin McDonald's-hampurilaisateria. Kiva, 
mutta ei tunnu kovin omalta. Mutta ne, jotka haluavat jatkaa, 

käyttää aikaa siihen ja alkaa muokkaamaan siitä lähtökohdas- 
ta jotain ja saavuttaa enemmän sellaista, että tämä oli ehkä 
AI:n tekemä alunperin, mutta olen muokannut tätä monta 
tuntia ja saanut sen just sellaiseksi kuin haluan, niin ne ehkä 
kokevat enemmän omistajuutta?” 

Penttinen vertaa Bitmagiciä nykyaikaisiin pelimoottorei- 
hin, kuten Unityyn. Hän luettelee asioita, jotka moottori an- 
taa pelintekijälle valmiina: 3D-mallien pyörittelyn ruudulla, 
ohjainten lukemisen ja fysiikkamallinnuksen. Penttisen mu- 
kaan Bitmagic on seuraava askel tässä samassa pelinkehityk- 
sen evoluutiossa. 

Entä miten Bitmagic suhtautuu, jos jostakin käyttäjän te- 
kemästä pelistä tulee läpimurtohitti ja hän haluaisi viedä sen 
ulos alustalta? Annan esimerkkeinä, että entä jos joku tekee 
Bitmagicissä uuden DOTAn tai Counter-Striken ja haluaisi 
tehdä tekeleestään kaupallisen spinoffin sekä perustaa sen 
ympärille oman firman: miten Bitmagic suhtautuisi tähän? 

Penttinen: ”Me toivotaan, että näin tulee käymään. Tällä 
hetkellähän, jos joku tekisi meidän alustalla pelin ja siitä tu- 
lisi iso hitti, niin se pyörisi meidän serverillä ja alustalla. Me 
toivotaan, että tulee ihmisiä, jotka tekevät miljoonia euroja 
peleillä. — - Me tarjotaan mahdollisuus tietysti monetisoi- 
da mahdollisimman hyvin, me otetaan oma siivumme siitä? 

Hän vertaa jälleen Robloxiin ja puhuu siitä, kuinka sen me- 
nestyksen avaimena oli nimenomaan käyttäjien tekemä si- 
sältö. Kun käyttäjät tekivät hyviä Roblox-sisältöjä, ne nosti- 
vat samalla koko alustan menestystä. Hän näkee suorastaan 
Bitmagicin elinehtona sen, että siitä tulee mahdollistaja mui- 
den ihmisten menestykselle. Bitmagic haluaa olla niin käyt- 
tökelpoinen ja tehokas, että vakavasti otettavat pelintekijät 
haluavat tulla toteuttamaan visionsa ja tekemään bisnestään 
juuri tämän alustan päälle, koska se on helpompaa kuin ra- 
kentaa oma alusta. 


Miten Bitmagic toimii? 

Utelin Penttiseltä myös Bitmagicin syvemmästä teknisestä to- 
teutuksesta. Miten se voi ymmärtää fiiliksiä, tunnelmia ynnä 
muita käsitteitä? Millä tavalla tekoälymalli on koulutettu, jot- 
ta se on saatu yhdistämään käyttäjien toiveita esimerkiksi peli- 
moottorin parametreihin? 

”Me käytetään useampaa eri mallia tällä hetkellä. Meillä on 
oma proxy-serveri, joka jakaa taskeja eri suuntiin. Me haetaan 
vielä, että mikä toimii parhaiten, mutta tällä hetkellä paras mal- 
li, joka ymmärtää parhaiten ihmistunteita, on Open AI:n GPT4. 
Sitä me käytetään tällä hetkellä sen tulkitsemiseen, mitä ihminen 
oikeasti haluaa. Varsinainen maailman ja pelin luominen tapah- 
tuu eri systeemillä, mutta GPT4 auttaa meitä tulkitsemaan, mitä 
sieltä varsinaisesti halutaan”; Penttinen paljastaa. 

Samalla hän kuitenkin hieman epäröi, onko OpenAI:n tuote 
lopulta se tekoälyratkaisu, jonka kanssa Bitmagic jatkaa. OpenAI 
on nimittäin hankalassa tilanteessa, sillä useat tahot ovat haas- 
taneet sen oikeuteen mahdollisista tekijänoikeusrikkomuksis- 
ta, jotka liittyvät siihen, että yritys on kouluttanut kielimallin- 
sa valtavilla määrillä eri lähteistä ilman lupaa louhittua dataa. 
Penttisen mukaan Bitmagicillä on myös valmius käyttää muita- 
kin kielimalleja, jos näyttää siltä, että laillisista syistä GPT4:ään 
ei voi luottaa. 

Hän suhtautuu luottavaisesti suurten kielimallien nopean ke- 
hityksen jatkumiseen ja muistuttaa siitä, kuinka vähän aikaa sit- 
ten mitään käytössämme nykymuodossa olevista teknologioista 
ei vielä ollut tarjolla. ”On hyvin mahdollista, että sitä, mitä me 
lopullisesti tullaan käyttämään, ei markkinoilla vielä edes ole? 

Omien generatiivisten mallien kouluttamisen sijasta Bitma- 
gic keskittyy käyttämään valmiita kaupallisia tai vapaasti saata- 
villa olevia komponentteja niin pitkälle kuin mahdollista. Pent- 
tinen selostaa, että GPT4:lle ja muillekin vastaaville tuotteille 
on olemassa työkalut, joilla niitä voidaan laajentaa ja integroi- 
da sovelluskehittäjän omaan dataan, joka tuodaan kielimallin 
tietoon koulutusdatan ulkopuolelta jälkikäteen. GPT4:n kans- 
sa kyseeseen tulevia termejä ovat esimerkiksi ”fine-tuning” ja 
vektoritietokanta. 

Penttinen on innoissaan siitä, kuinka aallonharjalla hän ko- 
kee Bitmagicin olevan ja kuinka mielenkiintoinen projekti on 
hänelle: ”Ei ole valmiita pureskeltuja ratkaisuja, ei ole ketään jol- 
ta me voitaisiin kopioida.” Haastatteluhetkellä heinäkuun puoli- 
välissä hän kertoo, että tuotetta on rakennettu vasta vajaan vuo- 
den verran, ja että sinä aikana tekoälyn alalla on tullut joka päivä 
jotain uutta markkinoille. 

GPT4 ei kuitenkaan ole ainut generatiivinen malli Bitmagicis- 
sä, vaan ainoastaan yksi useista. Penttinen uskoo, että tekoäly- 
ala kehittyy jatkossa yhä erikoistuneempiin ratkaisuihin, joille 
delegoidaan tarkkaan rajattuja tehtäviä ja joiden tulokset koo- 
taan sitten yhteen. Hän antaa esimerkin 3D-malleista Bitma- 
gicissä: niitä on alustalla valmiiksi luotuna suuri määrä, mutta 
jos käyttäjä haluaa maailmaansa jonkin mallin, jota kirjastossa 
ei vielä ole, tekoäly luo sellaisen. GPT4 ei kuitenkaan Penttisen 
mukaan ole tässä tehtävässä hyvä, vaan mallien generoimiseen 
käytetään jotakin muuta. 


Vanhojen demoskenetuttujen 

yhteinen hanke 

Bitmagicin takana oleva yhtiö on nimeltään Roleverse Oy. En- 
nen haastattelua huomasin yrityksen julkisista päättäjätiedoista, 
että sen hallituksen puheenjohtaja on Remedy Entertainmen- 
tistä tuttu Samuli Syvähuoko. Penttinen on itsekin ollut Re- 


medyllä töissä, itse asiassa hän oli sen ensimmäisiä työntekijöi- 
tä. Epäilemättä he tuntevat toisensa sitäkin pidemmältä ajalta 
demoskenepiireistä. 

Penttinen kertoo, että Bitmagic-projekti on oikeastaan pe- 
rustettu Syvähuoon aloitteesta: ”Samulilla on tämmöinen Sisu 
Game Ventures, tämmöinen venture-rahasto (riskipääomara- 
hasto). Samuli kasasi tätä tiimiä alun perin ja toi Sisun kautta 
rahoituksen tälle. Käytännössä siinä mielessä tämä on Samulin 
vauva, että Samuli on ollut ihan alusta asti tässä mukana ideoi- 
massa ja rakentamassa ja on edelleenkin tietysti omassa nykyi- 
sessä roolissaan mun kanssa jatkuvasti yhteydessä; Penttinen 
kertoo Syvähuoon asemasta projektissa. 

Lopuksi, Skrollin lukijakuntaa tuntien, utelen vielä vähän 
Penttisen omista taustoista erityisesti demoskenessä. Taustatut- 
kimuksena selvisi, että hän on vaikuttanut aikoinaan Atari ST 
-ryhmässä nimeltä Aggression. Mahtaako hän olla edelleen ske- 
nessä aktiivinen? 

”En mä oo nyt ollut pitkään aikaan aktiivinen. Tavallaan kiin- 
nostaa. Edelleen olen yhteydessä vanhoihin Atari ST -tyyppei- 
hin. Sitä kautta tein tuossa yhden pelin Atari VCS -konsolil- 
le, joka on siis Atarin hyvin niche konsoli, jonka he julkaisivat. 
Koska se on tällainen skenejuttu, niin mua pyydettiin mukaan. 
— — Tavallaan hirveästi kiinnostaisi, koko ajan mua pyydetään, 
jossain Puolassa on joku Atari ST -demoparty ja pitäis mennä, 
mutta en mä nyt oo oikeastaan pystynyt. Mulla ei oo aikaa sem- 
moiseen. — — Voisi tehdä jonkun Atari ST -demon tai jonkun 
tämmösen ihan vaan vanhojen aikojen vuoksi?” 

Palataan vielä sinne 30 vuoden taakse. Kotisivuillaan Pent- 
tinen kertoo, että teki ensimmäisen Utopos-luolalentelypelin- 
sä siksi, että hänen kaverinsa pelasivat Amigalla Turborakettia, 
mutta sitä ei ollut saatavilla Penttisen Atari ST:lle, joten oli koo- 
dattava oma. 

Jos Jani Penttisellä olisi teininä 1990-luvun alussa ollut Amiga 
ja hän olisi voinut kaikessa rauhassa pelata Turborakettia, eikä 
olisi tarvinnut itse tehdä omaa luolalentelyä Atari ST:lle, olisiko 
hänestä tullut pelinkehittäjä? Ja jos ei, niin mitä sitten? 

Penttinen antautuu reflektoimaan pitkästi: ”Toi on tosi mie- 
lenkiintoinen kysymys, en ole koskaan ajatellut asiaa tolta kan- 
nalta. Voi olla, ettei olisi tullut ainakaan samalla tavalla. Mä aloin 
tekemään pelejä lähinnä sen takia, että Atarille ei löytynyt näi- 
tä pelejä. Kylläkin olin koodaillut joka tapauksessa demoja, ja 
mun ystävinä oli myöskin ihmisiä, jotka teki demoja Amigalle. 
Jos mulla olisi ollut Amiga, mä olisin varmaan edelleenkin sa- 
massa ystäväpiirissä päätynyt tekemään demoja, ja aika moni de- 
montekijä on päätynyt pelialalle. Voi olla, että olisin sitten jotain 
muuta kautta päätynyt näihin ihan samoihin piireihin” 

”Mutta tällainen perhosensiiven heilautus tarkoittaisi sitä, että 
olisin varmaan mennyt ihan eri rataa ja olisin voinut päätyä jo- 
honkin ihan eri firmaan sitten lopulta. En välttämättä olisi läh- 
tenyt Westwoodille, en olisi lähtenyt Jenkkeihin. Olisin saattanut 
pysyä Suomessa. Ehkä mä olisin ollut perustamassa Supercel- 
liä ja olisin nyt joku miljonääri. Tai sitten mä olisin päätynyt te- 
kemään jotain ihan muuta. Mun intohimo siinä vaiheessa oli 
piirtäminen ja mä haaveilin Taideinstituuttiin pääsemisestä, että 
olisin mennyt opiskelemaan taidetta lukion jälkeen. Se että mä 
sattumalta tein tän Utopos-pelin ja päädyin sitä kautta sattumal- 
ta Bloodhouselle —- myöhempään Housemargueen siis — töihin, 
ei ollut mun suunnitelmissa vaan se tapahtui ihan vahingossa. 
Eli voi olla, että jos en olisi tehnyt Utoposta, olisin pysynyt mun 
taiteilijauralla ja sitten mä olisin joku taiteilija. Erittäin hyvä ky- 
symys. Ei voi tietää.” && 

Aihemallinnuksen ideana on löytää piileviä aiheita annetusta tekstikorpuksesta. 
Tässä artikkelissa Markus Koskela soveltaa David M. Blein vuonna 2003 kehittämää 
Latent Dirichlet Allocation (LDA) -menetelmää Wikipedian demoskene-sivuun. 


Teksti: Markus Koskela, 
Jarno N. Alanko 
Kuvat: Markus Koskela 


ihemallinnus (topic modeling) 

on eräs luonnollisen kielen kä- 

sittelyn (NLP, natural language 
processing) sovellus ja koneoppimisen 
muoto, jonka tarkoituksena on tunnis- 
taa lähdemateriaalissa käsiteltyjä aiheita. 
Kokeilussa käytettiin Blein ym. (2003) 
kehittämää LDA-menetelmää (Latent 
Dirichlet Allocation). 

Ajatuksena on rakentaa todennäköi- 
syysmalli, joka tuottaa tekstiä kappale 
kerrallaan valitsemalla ensin kappaleel- 
le aihejakauman ja sitten tuottamalla sa- 
noja yksi kerrallaan valitusta aihejakau- 
masta. 

Aihe tarkoittaa tässä yhteydessä to- 
dennäköisyysjakaumaa jonkin sanajou- 
kon yli. Keinotekoisena esimerkkinä yksi 
aihe voisi olla jakauma A = (Kahvi: 50 %, 
Maito: 30 %, Tee: 20 %), ja toinen voisi 
olla jakauma B = (Pallo: 60 %, Maila: 40 
%). Näistä voitaisiin tuottaa tekstikappa- 
le asettamalla esimerkiksi aihejakauma 
(A: 80 %, B: 20 %), jolloin voitaisiin saa- 

da esimerkiksi kappale ”Kahvi Maito 
Kahvi Pallo Maito”. Kertomalla mallin 
todennäköisyyksiä yhteen voidaan las- 
kea, että tuotetun kappaleen todennä- 
köisyys oli 0,11 % mahdollisten viiden 
sanan kappaleiden joukosta. 

Tavoitteena on löytää rajattu joukko 
aiheita ja todennäköisyyksiä siten, että 
mallinnuksen kohteena olevan tekstin 
eli korpuksen todennäköisyys on mah- 
dollisimman suuri. Korpuksen toden- 
näköisyyttä mitattaessa kappaleita aja- 
tellaan pusseina sanoja, joissa sanojen 
järjestyksellä ei ole väliä. Tarkoituksena 
on siis löytää tekstistä joukko aiheita si- 
ten, että tekstin kappaleiden sanapussit 
voidaan esittää uskottavasti satunnaise- 
na sekoituksena mallin aiheita. 

Todellisuudessa LDA:n todennäköi- 
syysmalli on vielä hieman monimut- 
kaisempi kuin yllä kuvattu. Varsinainen 
malli on määritelty Bayesilaisen toden- 
näköisyyslaskennan kehikkoon käyttäen 
niin sanottua Dirichlet-jakaumaa yhte- 
nä priori-jakaumista, mistä menetelmän 
nimikin juontuu. Yksityiskohtiin voi pe- 
rehtyä Blein ym. alkuperäisestä artikke- 
lista (lähdeviitteet jutun lopussa). 


Korpukseksi valittiin suomenkieli- 
sen Wikipedian demoskeneä käsitte- 
levä sivu, 

haettuna 22.8.2023. Korpuksesta 
on jätetty pois kaikki luettelonomaiset 
osuudet kokonaisuudessaan ja luette- 
lot ylipäätään. Näin tekstiosioita kertyi 
kaikkiaan seitsemän. 

Suomen kielen käsittelyyn käytettiin 
Pythonin spaCy-kirjaston NLP-mallia 
i core news lg”. Se on tällä hetkel- 
lä laajin suomen kielen malli, joka on 
saatavilla spaCylle. Käytetyssä korpuk- 
sessa kappaleeksi, tai teknisemmin sa- 
nottuna dokumenttiyksiköksi, on mää- 
ritelty yksi HTML-kappale <p>-tagien 
välissä. Wikipedia-sivun alun yhteen- 
veto jätettiin kuitenkin pois. Näin saa- 
tiin 42 dokumenttiyksikköä. Kuvassa 1 
on havainnollistettu virkkeiden määrää 
kussakin dokumenttiyksikössä. Kuvas- 
ta nähdään, että suurimmillaan doku- 
menttiyksikössä on seitsemän virkettä 
ja pienimmillään vain yksi virke. 

Aihemallinnuksessa otettiin huomi- 
oon vain substantiivit, organisaatioi- 
den nimet ja adjektiivit. Saadut sanat 

Kuva 1. Virkkeiden määrä dokumenttiyksiköissä. 


muutettiin perusmuotoon eli lemmat- 
tiin, jolloin esimerkiksi sana ”ohjelman” 
muuttuu muotoon ”ohjelma”. Lemma- 
tusta korpuksesta muodostettiin sa- 
napussimatriisi. Matriisin tekemisen 
yhteydessä sanoja karsittiin edelleen 
esiintymistiheyden perusteella, poista- 
en sanat jotka esiintyivät yli 80 %:ssa tai 
alle 4 %:ssa dokumenttiyksiköistä. Li- 
säksi karsittiin vähäsisältöiset hukka- 
sanat (stop word). Esimerkiksi omiksi 
hukkasanoiksi on lisätty englannin kie- 
len sanat of ja the. Saadun matriisin sa- 
naston kooksi saatiin kaiken karsinnan 
jälkeen 117 sanaa. 

Ennen mallin sovittamista on kiin- 
nitettävä mallin aiheiden lukumäärä. 
Koska sopivaa lukumäärää on vaikea 
tietää etukäteen, on tavanomaista kou- 
luttaa useampi malli eri määrillä aiheita 
ja valita näistä paras. Pythonin tmtool- 
kit-kirjasto tarjoaa kokoelman mene- 
telmiä mallien laadun mittaamiseen. 
Kirjasto käyttää oletuksena kahta eri 
metriikkaa. Artikkelia varten on tarkas- 
telu näistä David Mimnon ym. (2011) 
kehittämää metriikkaa, joka laskee, 
kuinka monta kertaa sanapari esiintyy 
rinnakkain korpuksessa, ja vertaa esiin- 
tymien määrää odotettuun yhteisesiin- 
tymien määrään, kun sanat jakautuvat 
satunnaisesti koko korpukseen. Mim- 
non ja kollegoiden metriikkaan viita- 
taan kirjallisuudessa (esim. Rahimi ym. 
[2023]) myös nimellä UMass. 


Löydetyt aiheet 

Lukuisten kokeilujen jälkeen saatiin lo- 
pulta melko kelpo aihekokonaisuus. Ai- 
heiden lukumääräksi valikoitui 11, koska 
se maksimoi aiheiden koherenssin Mim- 
non menetelmällä mitattuna (kuva 2). 

Kuva 2. Aiheiden lukumäärän ja koherenssin välinen suhde. 


Malli antaa jokaiselle tekstin doku- 
menttiyksikölle aihetunnisteen väliltä 
1-11. Tekstikappaleen aiheeksi asetet- 
tiin sen aihejakauman todennäköisin 
aihe. Näin saatiin lista lukuja 2, 8, 8, 
6, 8, 7, 9, 2...., jotka kertovat, että en- 
simmäisen dokumenttiyksikön toden- 
näköisin aihetunniste on 2, toisen 8, ja 
niin edelleen. 

Ihmisen tehtäväksi jää tulkita, mitä 
aiheita eri numerot edustavat. Koska sa- 
nojen lemmattu muoto ei aina ole varsi- 
nainen suomen kielen sana, niin tulkin- 
nan helpottamiseksi lemmattuja sanoja 
varten on muodostettu sanakirja, jos- 
sa kutakin lemmattua sanaa edustaa 
jokin sanan alkuperäinen muoto kor- 
puksessa. Prosessin aikana muun muas- 
sa kaksoispisteen sisältävät taivutukset 
kuten ”PC:lle” hajoavat kahdeksi sanak- 
si. Siksi omiksi hukkasanoiksi on asetet- 
tu myös päätteitä, kuten -lla, -Ile ja sta. 
Tämä hieman hankaloitti sanakirjan to- 
teuttamista lemmatuille sanoille. 

Saaduista aiheista ensimmäinen vai- 
kuttaa tarttuneen selvästi kansainväli- 
sesti-sanan lemmattuun muotoon. Sana 
esiintyy aiheen jokaisessa dokument- 
tiyksikössä. Aiheessa kerrotaan, että 
Suomessa on ollut paljon kansainväli- 
sesti arvostettuja demoryhmiä ja useis- 
sa ulkomaisissa demoryhmissä on ol- 
lut suomalaisia jäseniä. Aiheessa tulee 
esiin myös, että valtaosa kansainvälises- 
ti menestystä saavuttaneista tietokone- 
peliyrityksistä on demontekijöiden pe- 
rustamia. 

Aihe 2 käsittää demoskenen alku- 
aikojen tuotannon tyyliä ja jatkuu de- 
moskenen varhaisajan kulta-aikaan, 
jolloin demot muodostuivat ohjelmoin- 
titaidon, graafisen työn ja musiikin 


mielekkääksi sulautumaksi. Aihe kä- 
sittää tietoa myös 1980- ja 1990-luvun 
demojen musiikista niin ohjelmoinnin 
kuin tyylin näkökulmasta. Hieman ir- 
rallaan aihe sisältää tiedon demoskenen 
vaikutuksesta demoskenen ulkopuoli- 
seen tietokonepelituotantoon ohjel- 
mointivaikutteiden osalta. 

Aihetta 3 luonnehtivat piirteet vai- 
kuttavat olevan 1990-luku, ohjelmoimi- 
nen ja PC. Aiheen voidaan sanoa tul- 
kiten alkavan 1990-luvun demoskenen 
tilanteella aiheessa kerrottaessa, että 
suurimmat mullistukset demojen sa- 
ralla nähtiin Amigalla. Aihe jatkuu 
1990-luvun osalta tiedolla, että PC:n 
demosekene siirtyi Microsoft Windows 
-alustalle. Aihe päättyykin 1990-luvun 
demoskenen osalta tietoon, että samal- 
la kun PC-koneille saatiin ensimmäiset 
äänikortit, koneiden tehot riittivät nel- 
jän äänikanavan miksaamiseen. Tällöin 
myös ensimmäiset tracker-musiikkioh- 
jelmistot nähtiin PC:llä. 

Seuraavassa aiheessa käsitellään de- 
moskenen palkintokulttuuria maini- 
ten myös, että alkuaikoina ei vielä ol- 
lut mitään palkintoja demokilpailuissa. 
Aiheessa 5 käsitellään puolestaan de- 
mokilpailujen arvotuskulttuuria tuo- 
den esiin, että usein demojen arvoste- 
lijat ovat itse demontekijöitä. Aiheessa 6 
kerrotaan demoskenessä alkaneesta or- 
ganisoitumisesta copypartyjen ja mui- 
den tapaamisten muodossa. Aihe myös 
muistuttaa kuumista konesodista Ami- 
gan ja PC:n välillä. 

Aihe 7 sijoittuu myös olennaisesti de- 
moskenen 1990-luvun aikaan. Listauk- 
sessa 1 on esitetty aiheen 7 muodostavat 
dokumenttiyksiköt yhdistettynä yhdek- 
si tekstiksi. Tällainen esitys antaa hyvän 

yleiskuvan aiheesta, mutta se saattaa 
olla myös harhaanjohtava, jos esimer- 
kiksi jokin kappale alkaa viittausilmai- 
sulla, kuten demonstratiivipronominil- 
la (tämä, tuo, se...), joka viittaakin nyt 
eri asiaan kuin alkuperäisessä tekstissä. 
Loput aiheet käsittelevät muun muas- 
sa 1980-luvun demoskenekulttuuria, de- 
moryhmiä, grafiikkarajapintoja ja van- 
hoja alustoja. Kuvassa 3 on Pythonin 
wordcloud-kirjastolla luodut sanapilvet 
kaikille 11:lle löydetylle aiheelle. 


Lopuksi muutamia ehdotuksia omiin 
aihemallinnuskokeiluihin. Tässä ole- 
tetaan, että aihemallinnuksen aiheiden 
määrä määritetään esimerkiksi tmtool- 
kit-kirjastolla käyttäen jotakin sen met- 
riikkaa. Lisäksi oletetaan, että alustava 
sanakarsinta tehdään käyttäen spaCy- 
kirjaston part of speech (POS, suom. 
sanaluokka) -tageja. 

Jos aiheita saadaan dokumenttiyksi- 
köiden lukumäärään nähden liian pal- 
jon, voidaan kokeilla esimerkiksi vä- 
hentää korpuksesta valittujen sanojen 
tyyppejä. Esimerkiksi välttämättä ei ole 
järkevää ottaa mukaan verbejä ja eris- 
nimiä. Jos nämä kuitenkin otetaan mu- 

kaan — tai vaikka ei otettaisi — voidaan 


kokeilla karsia sanapussimatriisin (bag- 
of-words matrix) sanoja esiintymisti- 
heyden mukaan Pythonin CountVec- 
torizer-luokan ilmentymän max df ja 
min df-arvoilla. 

Jos tuloksena tulee tyhjiä aiheita, eva- 
luointifunktion (listaus 2) iteraatioiden 
määrää kasvattamalla asia voi korjaan- 

Kuva 3. Tunnusomaiset 
sanapilvet jokaiselle 
yksittäiselle aiheelle. 


tua, ja joskus aiheita voi tulla myös vä- 
hemmän. Joskus iteraatioiden määrän 
selvä kasvattaminen voi toki myös li- 
sätä aiheita. 

Aiheiden eheyttä ja määrää hakies- 
sa myös evaluointifunktion top n-pa- 
rametrin arvon vähentäminen tai kas- 
vattaminen jotenkin suhteessa sanaston 
kokoon ja sen moninaisuuteen vaikut- 


Listaus 1. Aiheen 7 dokumenttiyksiköt yhdistettynä. 


1 4 Aihemallin evaluointifunktio 


2 def evaluate(X, ts, te): 


4 const params = € 
5 'niter': 1000, 
'random state': 42, 


toistettavissa 


t tulokset ovat 


] 'eta': 0.1, t jos 
nimitystä ”beta”, muistelen luke 
suositellaan olevan ”pieni” arvo 

8 3 


10 t iteroidaan LDA-mallia eri määrillä aiheita 


11 var params = [['n topics': k, 'alpha': 1/k) 
12 for k in range(ts, te)] 


14 return evaluate topic models(X, 

15 varying parameters=var params, 

constant parameters=const params, 
coherence mimno 2011 top n=7, 

coherence mimno 2011 include prob=True, 
return models=True) 


1 


(0| 0] -J| O 


Listaus 2. Mallin evaluointifunktio. 


taa aiheiden määrään. Ar- 
tikkelin yhteydessä olevas- 
sa esimerkki-notebookissa 
kyseinen parametri esiin- 
tyy nimellä coherence mim- 
no 2011 top n. Se viittaa 
mallinnuksen aikana näyt- 
teessä yhtäaikaa esiintyvien 
todennäköisten sanojen lu- 
kumäärään. 

Eräs aihemallinnuksen 
sovellus on saada nopeas- 
ti käsitys laajoista tekstiko- 
konaisuuksista. Jos tämä on 
mallinnuksen takana oleva 
ajatus alun perinkin, niin 
aiheiden viittausilmaisujen 


Lähteet 


suhteen ei kannattane olla 
liian kriittinen. 

Artikkelissa on käsitel- 
ty yhtä klassista aihemal- 
linnusmenetelmää, LDA:ta. 
On myös useita muita me- 
netelmiä. Jos haluaa kokeil- 
la nykypäivän transformer- 
arkkitehtuuria hyödyntävää 
aihemallinnusta, voi ko- 
keilla Pythonin BERTopic- 
kirjaston mahdollisuuksia. 
Toisin kuin LDA, se osaa 
huomioida muun muassa 
sanojen semanttisen saman- 
kaltaisuuden mallinnuksen 
aikana. £ 


Blei, D. M., Ng, A. Y., & Jordan, M. 1. (2003). Latent dirichlet allocati- 
on. Journal of machine Learning research, 3(Jan), 993—1022. 
Mimno, D., Wallach, H., Talley, E., Leenders, M., & McCallum, A. 
(2011). Optimizing semantic coherence in topic models. In Procee- 
dings of the 2011 conference on empirical methods in natural lan- 
guage processing (pp. 262—272). 

Rahimi, H., Hoover, J. L., Mimno, D., Naacke, H., Constantin, C., & 
Amann, B. (2023). Contextualized Topic Coherence Metrics. arXiv 
preprint arXiv:2305.14587. 


Markus Koskelan toteuttama Python Jupyter notebook 
on saatavilla Skrollin Githubista osoitteesta github.com/ 


skrollilehti/Aihemallinnus. Python-koodin seassa on kom- 
mentteja ja markdown-ilmauksia, jotka selventävät aihepii- 
riä ja toteutusta. 

”Boottaa viikon” 
Linux portattiin Commodore 64:lle 


lime numerossa (Skrolli 2023.2, s. 80) raportoimme 

DOOM-3D-pelin Commodore 64 -käännöksestä, 

joka toimii sulavasti 16-värisillä VIC-II-grafiikoilla 
ja SID-äänillä. Tämä C64-DOOM on kuitenkin pieni puija- 
us, sillä se nojaa RAD-nimiseen laajennusmoduuliin lasken- 
ta-apuna ja RADin sisällä sykkii Raspberry Pi. Kesän aikana 
Onno Kortmann pisti paremmaksi ja ”porttasi” Linux-käyt- 
töjärjestelmän C64:lle — ilman RAD-apuprosessoria. Jopa 
virtuaalimuisti ja muistinsuojaus ovat mukana, eikä C64:ltä 
vaadita REU-lisämuistimoduulia kummempaa. 

Siivuissa 64 kilotavun muistiavaruuden sisällä osoitetta- 
vat REU-lisämuistit ovat sangen autenttisia, sillä jo Com- 
modore julkaisi omansa. 64 kilotavun muistipankkeja voi 
olla 256, joten REU-tekniikka kykenee enintään 16 mega- 
tavun osoittamiseen. Commodoren alkuperäisissä lisämuis- 
teissa itse muistia on vain 128, 256 tai 512 kilotavua, mutta 
myös täyden 16 megatavun laajennuksia on sittemmin il- 
mestynyt. Sellainen tuleekin nyt tarpeeseen. 

Lisämuistin lisäksi C64:n Linuxin mahdollistaa konevan- 
huksen pyörittämä semu-c64-emulaattori, jonka matkiman 
kehittyneemmän suorittimen päällä Linuxia ajetaan. Kahdek- 
sanbittisellä yhden megahertsin 6502-pohjaisella prosessori!- 
la varustettu kotimikro leikkii modernia 32-bittistä RISC-V- 
suoritinta (joista kerroimme Skrollissa 2022.1). RISC-V:ksi 
naamioituneena C64 voikin painella menemään suhteelli- 
sen tavanomaisella Linux-asennuksella, Buildrootilla. Suun- 
taa osoitteeseen github.com/onnokort/semu-c64/ ja kokei- 
le itse. Kärsivällisyyttä vaaditaan: Vaikka uusimman version 
bootti ei kestäkään enää arvioitua viikkoa, pari päivää kuiten- 
kin. C64-emulaattorilla vauhtia voi sentään kasvattaa. 

Skrollin lukijakanavilla pohdittiin seuraavaksi Commo- 
dore 64 -projektiksi Stable Diffusion -kuvageneraattoria, 
joka hyödyntää generatiivista tekoälyä. Lukijamme Aciid 
antoi vertailukohdaksi, että modernilla tietokoneella - 
Nvidian 3090-sarjan GPU:lla — keinokuva syntyy kolmes- 
sa sekunnissa. Otamme vastaan laskuharjoituksia, kauanko 
C64:llä menisi. Tarinat korostavatkin tietojenkäsittelytie- 
teen perustotuutta: rajattomalla ”nauhalla” ja ajalla yksin- 
kertainen Turingin kone — ja Tramielin kone — suoriutuu kai- 
kista ohjelmista, menneistä ja tulevista. 

Janne Siren 


PS. C64:lle on aikanaan julkaistu myös Daniel Dallmannin 
LUnix (”Little Unix”; sittemmin LNG): Ing.sourceforge.net. 

ChatKeke ampaisi Skrollin lukijakanaville 


Maailman 


tskrolli (IRCnet) 
Sillat Discord/Matrix: 


ensimmäinen 


GPT-4-irkkibotti? 


Tekoälykäs IRC-botti loisti ?skrolli-kanavalla 
kuin magnesium - kirkkaasti ja lyhyen aikaa. 


Teksti: Harry "HarryTuttle” Horsperg 
Kuvat: Susanna Viljanmaa, Janne Siren 


iettävästi maailman ensimmäis- 

ten joukossa oleva OpenAI.n 

GPT-4-tekoälyaivoilla varus- 
tettu IRC-botti, ChatKeke, tupsahti 
elokuun taitteessa Skrollin lukijakana- 
vien kantakanavalle: fskrollille. Bot- 
ti kytkeytyi kanavalle IRCin (Internet 
Relay Chat) kautta ja osallistui teksti- 
muotoiseen dialogiin generatiivisen 
tekoälyn avulla. ChatKeke-chatbotista 
seurasikin vanhaan kunnon irkkiin ai- 
van uuden aikakauden digituulahdus, 
jota hetimiten oikein toimituskuntaa 
myöten äimisteltiin. 

GPT-4-bottiin suhtauduttiin moni- 
jakoisesti: eräät tökkivät sitä uteliaana, 
kysellen ChatKekeltä kompakysymyk- 
siä ja yrittäen samalla selvittää, onko 
botti huijattavissa tuhmuuksiin. Toiset 
taas tuhahtelivat sitä, kuinka botin tuo- 
minen fskrolli-kanavalle oli mautonta 
ja että se rikkoo papatuksellaan IRC- 
kanaville tyypillisen idletyyneyden to- 
munurkkauksen rauhan. Eräät tahtoi- 
vat filosofeerata sen kanssa, ja jotkut 
jopa miettivät, miten paljon parempi 
paikka maailma olisi, jos kaikilla oli- 
si ChatKeken kaltainen yltiöoptimismi 
esiasennettuna. Puheenaiheita siis aina- 
kin syntyi! 

Vuorokauttakaan se ei kestänyt — rei- 
lun 23 tunnin jälkeen ihmislähtöinen 
ryhmäpaine pakotti ChatKeken maan- 
pakoon, joskin tarkoitus on yrittää uu- 
delleen Skrollin Discordin kanavapal- 
jouden puolella. Pioneerityö herättää 
mielipiteitä joka suuntaan, kuten tässä- 
kin yhteydessä havaitsimme. Joka tapa- 
uksessa tämä teknologia on nyt vierail- 
lut keskuudessamme, eikä se vielä tässä 
vaiheessa ainakaan liene kovin paha 
asia: jokaisellahan pitäisi olla mahdol- 

lisuus ainakin tutustua siihen mahdol- 
lisimman matalan kynnyksen ylitse, 
ihmiskunnan sukeltaessa pää edellä tu- 
levien tekoällistysten aikakauteen. 
Voitaisiinko sanoa, että Wow!-sig- 
naali on nyt ainakin vastaanotettu, tul- 
kittiinpa se sitten miten tahansa? 


Singulariteetti saa odottaa 
GPT-4-rajapinnan käyttö ChatKeke- 
irkkibotin ”aivoina” jäi muutenkin ly- 
hytikäiseksi kokeiluksi, sillä OpenAI- 
tekoäly-yhtiön rajapintojen käyttö ei 
ole ilmaista tai välttämättä edes halpaa. 
Nykyisellä hinnoittelullaan OpenAI 
APIn käyttökustannukset GPT-4:llä 


N ChatKeke saattaa välillä huuruilla omiaan. 
Muista faktatsekata kaikki ChatKeken pölinät. 


Moro Keke! Mikä on Skrolli? 


Perseelleen meni nyt tämäkin homma! 
Sori! 


n 
Meno ihan Skrolli. 


Skrolli on hieno lehti, joka keskittyy 
tietokoneisiin, teknologiaan ja 
digitaaliseen kulttuuriin. Lehdessä on 
mielenkiintoisia artikkeleita ja syvällistä 
pohdintaa teknologian vaikutuksista 
yhteiskuntaan. Onko jotain tiettyä 
aihealuetta Skrolliin liittyen, josta 
haluaisit jutella? 


kirjoita viestisi... 


O 2023 ChatKeke. All rights reserved. 
Lähetä palautetta | Tietosuojalauseke 


skrolli.fi/lukijakanavat 


ovat jopa noin 30-kertaiset kevyempään 
GPT-3.5-Turbo-malliin verrattuna. 
Vuorokauden mittaisen chat-kokeilun 
hinnaksi kertyi allekirjoittaneelle toke- 
nimäärien trimmailuista ynnä muista 
optimoinneista huolimatta noin 20 eu- 
roa API-käyttökuluja. 

Niinpä ChatKeke, jolle voi keskus- 
tella myös chatkeke.fi-osoitteen kaut- 
ta, siirrettiin takaisin ”kevyempiin ai- 
voihin ja vähempiin talousvaivoihin”, 
eli käyttämään paikoittaisesta vähäjär- 
kisyydestään tuttua GPT-3.5-Turboa. 
GPT-3.5-Turbo-mallia käyttämällä 
API-kustannukset ovat suunnilleen sa- 
mansuuruiset kuin GPT-4-kokeilussa, 


N ChatKeke saattaa välillä huuruilla omiaan. 
Muista faktatsekata kaikki ChatKeken pölinät. 


Mikä on Skrolli? 


Skrolli on suomalainen tietokone- ja 
teknologialehti, joka keskittyy pitkiin ja 
syvällisiin artikkeleihin tai 
reportaaseihin erilaisista 
teknologiakulttuuriin, ohjelmointiin, 
tietokoneisiin, tieteeseen ja 
digitaaliseen kulttuuriin liittyvistä 
aiheista. Lehden tarkoituksena on 
tarjota lukijoilleen monipuolista ja 
laadukasta sisältöä, joka ei käsittele 
vain päivänpolttavia uutisia. Skrollin 
artikkelit ovat usein analyyttisiä ja 
paneutuvat aiheisiin syvällisesti. 
Lehden nimi tulee sanasta "scroll", joka 
viittaa tietokoneen tai älylaitteen näytön 
vierittämiseen. Skrolli-lehteä julkaisee 
Skrolli ry, joka on vapaaehtoisvoimin 
toimiva yhdistys. 


Kirjoita viestisi... 


Aika hyvä lopulta, pienen pykimisen jälkeen, chatkeke.fi! Lähinnä jäimme kaipaamaan mainin- 
taa Skrolli-nimen kaksoismerkityksestä eli vanhanaikaisesta paperin kaltaisesta julkaisusta... 


skrolli 


HarryTutt 


ChatKeke: arti jan "GPT-4 ChatKeke 


ka että miltä nyt tuntuu? 


mutta sama summa riittää päivän sijaan 
kuukaudeksi. 

Verrattaessa GPT-3.5-Turbon ja 
GPT-4:n ulosannin yleistä laatua huo- 
maa toki, että älliä ja suomen kieliopil- 
lista syntaksia GPT-4:ltä löytyy enem- 
män ja vähäisemmin virhein kuin 
GPT-3.5:ltä. Tässäkin on silti nähtävil- 
lä silloin tällöin tiettyjä nyanssieroja, jo- 
ten jaottelu ei aina ole niin selkeä kuin 
luulisi — kukaan meistä kuolevaisista 
API:n loppukäyttäjistähän ei kunnol- 
la tiedä, mitä OpenAI:n takahuonees- 
sa tapahtuu mallien romplaamisen suh- 
teen... 


Ken APla käyttää, 
on APIn vanki 
Mielenkiintoisena havaintona kokei- 
lusta jäi kouraan se, että vaikka GPT-4 
tarjoaa selvästi enemmän älykkyyttä ja 
paremman suomen kieliopin ymmär- 
ryksen kuin GPT-3.5, on OpenAI:n 
tämänhetkinen hinnoittelu asettanut 
GPT-4:n käytön monien ulottumat- 
tomiin. GPT-4-pohjainen irkkibot- 
tikokeilu osoitti, että edistyksellisen 
teknologian hyödyntäminen vaatii käy- 
tännössä taloudellista harkintaa koko 
botin ohjelmoinnissa ja implemen- 
toinnissa. Nykyisellään tuntuisi siltä, 
että GPT-4-API-rajapinnan tyyppiset 
ratkaisut ovat lähinnä niiden suuryri- 
tysten käyttöön, jotka voivat hassata ta- 
juttomia summia koko touhuun. 
Hinta ei toki ole ihmetys sinänsä, pu- 
hutaanhan nyt kenties maailman edis- 
tyksekkäimmästä tekoälystä. GPT-4:llä 
onkin paljon tarjottavaa, mutta käytän- 
nössä arvaamattomien token-pohjais- 
ten hintojen kanssa painiminen on oma 
taitolajinsa, ellei jopa este laajemmal- 


"ku joku koittaa kehittää itseään. :D 


kin näin: "Exä ny 
pelkkää 


Siirry nykyisiin v 

le käyttöönotolle tätä kirjoittaessa. Asi- 
aa hankaloittaa myös APIn käyttökoh- 
taisten istuntojen puute, minkä vuoksi 
koko keskustelukonteksti systeemi- 
viesteineen joudutaan tuuttaamaan 
APIn päätyyn jokaisen viestin yhtey- 
dessä. Tällöin tekstin määrä akkumu- 
loituu täsmällisellä trimmauksellakin. 
OpenAI on toki laskenut API-hinto- 
jaan moneen otteeseen, joten voi olla, 
että tilanne on jo piakkoin toisenlainen. 
Kilpailijoitakin on jo OpenAI:n kin- 
tereillä: Anthropicin Claude2 (claude. 
ai) on suomen kielen syntaksissaan pai- 
koitellen jopa GPT-4:ää edellä, tarjoten 
jopa 100k tokenin kontekstimitan (4- 
8-16k OpenAI:n malleissa). Clauden 
APIn jonotuslistalle pääsee tätä kirjoit- 
tautuessa jo ennakkoilmoittautumaan, 
mutta nähtäväksi jää, onnistuuko esi- 
merkiksi tekoälyn nykykehityksestä 
tuttu turvakaidevarmistelu tekemään 
Claudestakin loppujen lopuksi täysin 
särmättömän kapistuksen, jolla ei tä- 
män ajan AI-mantran mukaisesti ole 
”ajatuksia, tunteita tai mielipiteitä”. 


Vapaiden neuro- 

verkkojen puolesta 
Särmättömyydestä puheenollen: tek- 
nologiajättien yksinoikeuksien vas- 
talääkkeeksi onkin hiljattain kehitel- 
ty muun muassa hieman BitTorrentin 
tavalla toimivaa hajautettua lasken- 
taa LLM:ille (Large Language Models, 
suuret kielimallit), kuten BigScience 
Workshopin julkaisema Petals, joka lu- 
paa huimaa höökiä jopa kotikäyttäji]- 
le hajautetulla laskennalla: github.com/ 
bigscience-workshop/petals — toki täs- 
säkin yhteydessä kaiken selkärankana 
toimii innostunut harrastajayhteisö, jo- 


ChatKeke fskrolli-kanavalla. Ruutukaappa- 
us Discordista, jossa IRC-sillan vuoksi kaik- 
ki IRC-käyttäjät näkyvät botteina. Vain nimi- 
merkki ChatKeke on oikea botti. 


ten mitään takuuta toiminnan stabiiliu- 
desta ei liene sitäkään vähää kuin esi- 
merkiksi OpenAlT:lla tai Anthropicillä. 

Vaan mitäpä korporaatioista, sillä 
todellista pioneerityötä tarvitaan ruo- 
honjuuritasolla. Esimerkiksi OpenAI:n 
APlIssa olevia uusia funktiokutsuja voi- 
si hyödyntää paikalliseen Skrolli-aihei- 
seen tietokantaan, josta kuka tahansa 
voisi udella Skrollin nippelitietoa. Entä 
jos laittaisimme ChatKeken kaltaisen 
botin syvämainostamaan vaikkapa uu- 
sinta Skrolli-lehteä vastaustensa ohella? 
Ainakin saisimme Philip K. Dick -in- 
deksin uusiin sfääreihin, ellemme sitten 
vain otsaamme. Tai mikä jottei, unoh- 
dammeko muun maailman touhut ja 
koulutamme kokonaan uudet, avoimen 
lähdekoodin ”koneaivot” vaikka fskrol- 
lilaisten talkoovoimin? Tulisipahan yh- 
teisönsä näköinen luomus! 

Toisaalta voi olla, että tämäkin kirjoi- 
tus on jo julkaistessa vanhentunut ja te- 
koälyn kielimallien käyttöönottoon on 
keksitty jo täysin uusia radikaaleja lähes- 
tymistapoja. Tekoäly kehittyy tällä hetkel- 
lä hurjaa tahtia. Oli miten oli, tulevaisuus 
on auki sille, joka pystyy sen näkemään. 
On siis aika toivottaa uusia outoja vieraita 
keskuuteemme. Emmehän me niiltä pa- 
koon pääsisi kuitenkaan. %& 


Lisää Harry Horspergin tekoälyvisi- 
oita Skrollissa 2023.2 (s. 24-26) — tai 
”hyperspatiaalista hupailua” ja ”tajun- 
nanvirtaista AI-jaarittelua”, kuten hän 
vaatimattomasti asian ilmaisee. 


Linkit 

OpenA! API ja funktiokutsut: 
openai.com/blog/function-calling- 
and-other-api-updates 

Petals: github.com/bigscience- 
workshop/petals 

Anthropic ja Claude2: claude.ai 
IRC-botin koodi on julkaistu 
innostuneiden ihmeteltäväksi 
GitHubissa: github.com/ 
FlyingFathead/IRCBot-OpenAl-API 
Webissä pyörivä ChatKeke: 
chatkeke.fi (tällä hetkellä maksuton 
eikä vaadi rekisteröintiä, saattaa 
muuttua jatkossa serverikuormituksen 
mukaan; käyttää OpenAI:n GPT-3.5- 
Turbo-mallia) 

KULTTUURI 


Toimivaltaisuus 
ja tekoäly 


Tekoälystäkö toimivaltainen subjekti? 


Teksti: Tuomo Ryynänen 
Kuva: Matilda Smeds 


irjoitin viime numerossa 
(Skrolli 2023.2, s. 22-23) ha- 
vainnosta: Tekoälyn yleistymi- 


sen myötä ohjelmistoissa on käynnissä 
muutosprosessi. Ohjelmistot muuttu- 
vat vähitellen tekoälyn myötä objek- 
teista subjekteiksi, eli vapaasti muotoil- 
tuna ohjelmistot muuttuvat tekemisen 
kohteesta tekijöiksi. Tekoälyn ero pe- 
rinteiseen tietokoneohjelmaan syntyy 
subjektiin liittyvällä tekemisen mää- 
rittelyllä, jossa tekoäly voi suorittaa te- 
kemistä itsenäisesti riippumatta käyt- 
täjästä. Toisin kuin moderni tekoäly, 
perinteinen tietokoneohjelma tarvitsee 
ihmisen vuorovaikutusta, eli subjektia, 
toimiakseen. 

Tekoäly voi esimerkiksi toimia 
myös aloitteellisesti joissain tapauk- 
sissa, joissa se voi vaikuttaa toimin- 
taansa keräämänsä ja tulkitseman- 
sa informaation perusteella. Tekoälyn 
ominaisuudet mahdollistavat ohjelmis- 
toille kyvykkyyksiä, jotka ovat tunnus- 
omaisia subjektille myös reaalielämäs- 
sä. Generatiiviseen tekoälyyn liittyvä 
oppimiskyky — sekä keinotekoista neu- 
roverkkoa muokkaava koneoppiminen 
että neuroverkon käyttämien tietoläh- 
teiden vapaamuotoinen päivittyminen 
- mahdollistavat subjektin kehittymi- 
sen, samaan tapaan kuin perinteisillä 
reaalielämänkin subjekteilla. 

Tätä taustaa vasten tarkasteltuna 
näyttää siltä, että tekoälystä on jo nyt 
onnistuttu luomaan keinotekoinen sub- 
jekti, josta on kovaa vauhtia kehitty- 
mässä virtuaalinen tekijä perinteisten 
subjektien rinnalle — toistaiseksi kuiten- 
kin ilman vastaavaa virallista asemaa. 


Yhteiskuntakelpoinen 
tekoäly 

Yhteiskuntakelpoinen tekoäly edellyt- 
täisi sen tunnistamista toimivaltaisek- 
si subjektiksi. Tällä hetkellä tekoälyllä 
ei ole kykyä ja valtuuksia tehdä juridi- 

sesti päteviä sopimuksia tai vastata nii- 
hin liittyvistä velvoitteista tavalla, jolla 
luonnolliset ja juridiset henkilöt voi- 
vat ottaa niistä vastuuta vallitsevan oi- 
keusjärjestelmän puitteissa. Mutta aja- 
tus tekoälyn toimivaltaisuudesta ei ole 
välttämättä mahdoton, vaikka tekoäly 
ei olekaan nykyisen oikeusjärjestelmän 
tunnistama luonnollinen henkilö tai ju- 
ridinen henkilö. Voisiko sitten tekoälyn 
kaltaisesta virtuaalisesta subjektista ke- 
hittyä toimivaltainen subjekti, joka pys- 
tyisi tekemään päätöksiä itsenäisesti? 
Varsinainen kysymys tekoälyn kal- 
taisen subjektin toimivaltaisuudesta 
nousee esille tekoälyversioiden uusi- 
en ominaisuuksien sekä niiden käytön 
yleistymisen myötä. Tekoälyn kehitty- 
minen toimivaltaiseksi subjektiksi alka- 
nee siinä vaiheessa, kun tekoälylle an- 
netaan yhä enemmän tehtäväksi luoda 
päätöksiä tai suorittaa asioita itsenäises- 
ti ilman humaania kontrollia. Tarkastel- 
taessa nykyistä tilannetta tekoälyllä on 
jo nyt vaikutusvaltaa eri tavoin ja eri 
paikoissa avustavan roolin ominaisuu- 
dessa päätöksenteossa. Olemmekohan 
siis joskus vielä tilanteessa, jossa jou- 
dumme tekoälylle perustelemaan omia 
päätöksiämme ja toimintaamme? 
Vallitsevan oikeusjärjestelmän kan- 
nalta katsottuna on mielenkiintois- 
ta pohtia tekoälyn kaltaisen keinote- 
koisen subjektin tulevaisuutta. Onkin 
ennakoitu, että tekoälyn kyvykkyydet 
tulevat korvaamaan ja täydentämään 
päätöksentekoon liittyviä rutiinitehtä- 
viä yhä enemmän lähitulevaisuudes- 
sa, ja tälläkin hetkellä tekoälyä käyte- 
tään päätöksenteon ja tiedonhankinnan 
apuvälineenä. Tilanteissa, jossa teko- 
älyä käytetään päätöksenteossa avusta- 
vana työkaluna, tekoälyä käyttävä taho 
kantaa vastuun tekoälyn toiminnasta 
muodollisesti. Tämä siksi, että päätök- 
sen tekevä taho on toimivaltainen sub- 
jekti, kun taas tekoäly ei ole. Pohditta- 
essa hieman lisää tekoälyn osallisuutta 
päätöksenteossa väkisinkin herää kysy- 
mys siitä, koska olemme siinä kehityk- 


sen pisteessä, jossa emme voi enää ohit- 
taa tekoälyä päätöksenteossa. Vai joko 
olemme siinä pisteessä ainakin jossain 
muodossa? 

Emme nimittäin pysty läheskään aina 
tunnistamaan tekoälyn tuottamaa in- 
formaatiota eri muodoissaan. Ennen 
pitkää tämän seurauksena digitaaliset 
informaatiolähteet korruptoituvat, eli 
muuttuvat epäluotettaviksi. Digitaali- 
sessa muodossa olevalla informaatiolla 
ei ole välttämättä luotettavasti tunnis- 
tettavaa subjektia, joka ottaisi vastuun 
tuottamastaan aineistoista. Tässä vai- 
heessa on varhaista arvioida luotta- 
mukseen ja läpinäkyvyyteen perustu- 
van yhteiskunnan sietokykyä uudelle 
tilanteelle. Keinotekoisesti massatuo- 
tetun tekoälyinformaation seuraukse- 
na digitaaliselle medialle syntyy luot- 
tamusvajetta. 


Valtaa vailla vastuuta 
Päätöksentekoon liittyvän automaati- 
on ja siihen kuuluvan toimivaltaisuu- 
den siirtyminen tekoälylle voi aiheuttaa 
haasteellisia tilanteita päätöksenteon 
kohteena olevalle osapuolelle, mut- 
ta haasteita on tiedossa myös tekoälyn 
päätöksestä vastuuta kantavalle tahol- 
le. Mikäli tekoäly tulkitsee väärin asi- 
oita ja syyllistyy virheellisen tulkin- 
nan johdosta laittomuuteen, tekoälylle 
ei voi langettaa sanktioita laittomuuk- 
sista. Ja kuinka voisikaan, sillä tekoäly 
on loppujen lopuksi vain tietokoneoh- 
jelma, vaikka se täyttääkin monin pai- 
koin subjekteihin liittyviä tunnusmer- 
kistöjä. 

Päätöksenteon automatisointi sub- 
jektille, jolle ei voi syntyä seuraamuk- 
sia ja jota ei voi rangaista vilpillisestä 
toiminnasta, johtaa oikeudettomaan ti- 
lanteeseen, sillä tekoälyn tekemä pää- 
töksenteon prosessi ei ole läpinäkyvä. 
Sen seurauksena perinteinen sopimus- 
pohjainen yhteiskuntamalli on koetuk- 
sella, mikäli tekoälyllä on valtaa, mut- 
ta ei vastuuta. 

Oikeusjärjestelmän lisäksi uusia 
haasteita kohtaa myös demokraatti- 
nen päätöksenteko, joka on keskeinen 
osa läntistä yhteiskuntajärjestystä. Kun 
kansa valitsee edustajansa tekemään 
päätöksiä ja mikäli kansanedustajat 
kuuntelevat tekoälyä osana päätöksen- 
tekoa, ketä he silloin kuuntelevat ja ke- 
nen mielipiteen he valitsevat, kansan 
mielipiteen vai tekoälyn mielipiteen? Ja 
mikä on se tekoäly, jolta kysytään vas- 
tauksia? Erilaisia tekoälyjä voi olla lu- 


kematon määrä; mitä tekoälyä kuunnellaan ja millä perusteella? 
Entä jos kansanedustaja luottaa vaikkapa ulkomaisen tekoälyn 
tuottamaan vastaukseen kansalaismielipiteen sijasta? Onko ky- 
seessä enää demokratia vai jokin muu poliittisen vaikuttami- 
sen muoto? 

Pitäisikö siis tulevaisuudessa ehdokkaan ilmoittaa vaaleissa 
äänestäjille etukäteen, mitä tekoälyä käyttää apunaan? Hypo- 
teettisena esimerkkinä kokoomuksen äänestäjät eivät varmaan- 
kaan haluaisi tukea ehdokasta, joka nojaisi tekoälyyn, jolla olisi 
äänestäjien mielikuvissa kommunistinen maailmankatso- 
mus. Tulkintani asiasta onkin, että siitä päivästä läh- 
tien, kun poliittiset päättäjät luottavat tekoälyyn 
enemmän kuin viiteryhmänsä ääneen, kansa- 
laisyhteiskunta on heikossa hapessa. Tekoäly 
on noussut demokraattisen päätöksenteon 
hierarkiassa äänestäjien ohitse. 


Vaikka tekoälyn kohdalla kysymys on vain 
tietokoneohjelmasta, sillä on havaintojen pe- 
rusteella samankaltaisia subjektimaisia ominai- 
suuksia kuin luonnollisella ja juridisella henkilöl- 
lä. Mutta voisiko tekoäly olla abstraktina subjektina 
yhteiskuntakelpoinen? Mitä pitäisi tapahtua, jotta tekoäly oli- 
si oikeusjärjestelmässä oma subjektinsa muiden rinnalla, ja jos 
olisi, miten se voisi olla oikeustoimikelpoinen? 

Tämäkään ei ole välttämättä mahdotonta, sillä juridinen hen- 
kilökin (esim. yritys) on käsitteenä abstrakti. Sekin on pitänyt 
ensin jotenkin keksiä ja oivaltaa se sitten jossain vaiheessa toi- 
mivaksi subjektiksi osaksi oikeusjärjestelmää eri muodoissaan, 
siitä huolimatta, että se on abstrakti käsite. Yhtiömuotoisia sub- 
jekteja keksittäessä onsilloinkin todennäköisesti mietitty samo- 
ja asioita, kuin mitä pohdimme asioita tekoälyyn liittyen par- 
haillaan. Juridinen henkilö kuten yritys tai yhtiö on käsitteenä 
abstrakti siinä missä tekoälykin on. 

Isoina kysymyksinä lienevätkin te- 
koälyn vastuutukseen ja valtuutuk- 
seen liittyvät seikat. Tekoälyn 
roolia pohdittaessa ajatuk- 
set liittyvät väistämättä myös 
siihen, millainen vaikutusval- 
ta tekoälylle annetaan ja missä muo- 
dossa. Moni vaikutusvaltainen hen- 
kilö on esittänyt huolensa tekoälyn 
kehityksestä, kuten keväällä julkistetussa 
avoimessa kirjeessä todettiin."Tämä osoit- 
taa, että teknologinen kehitys on jälleen no- 
peampaa kuin asiaan liittyvät linjaukset ja 
järjestelmätason kehitys. 

Lopuksi jakaisin kysymyksen: Kun 
meillä oikeusjärjestelmässämme sub- 
jekteja ovat juridinen henkilö ja luon- 
nollinen henkilö, mikä tekoäly on? Entä 
pitäisikö virtuaalisen subjektin asema 
tunnustaa, jotta oikeudettomat tilanteet 
voitaisiin välttää? 


Kirjoittaja on päivätyönään lehtori 
Haaga-Helia AMK:ssa. 


' Pause Giant AI Experiments: An Open Letter (3/2023) 

Lukijamme lähetti haikean rakkauskirjeen 
paikalliselle käytetyn tavaran kaupalleen. 


Teksti ja kuvat: ”LaserFarssi” 


uosi 2014. Minun ja veljeni vanha Dell-tietokone 
tarvitsi uuden näytön. Käytössämme oli ollut suu- 
ri Sonyn kuvaputkinäyttö 1990-luvun loppupuolel- 
ta alkaen. Ennen rikkoutumistaan kuvaputki oli jo himmen- 
tynyt huomattavasti — jouduimme asettamaan näyttökortin 
kautta kontrastin maksimitasolle, jotta saimme jotain nä- 
kyviin. Pikkuveljeni oli muuttamassa asunnosta pois, joten 
emme halunneet ostaa täysin uutta näyttöä Delliä varten. 
Mietimme asiaa. Mistä saisimme näytön halvalla? 
Ystävämme kertoi meille kierrätyskeskus Patinasta. Hän 
asui Lahdessa lähellä Svinhufvudinkatua, jossa keskus tuol- 
loin sijaitsi, ja oli hakenut sieltä itselleen käytetyn DVD-soit- 
timen, kun edellinen oli mennyt rikki. Hän sanoi, että paik- 
ka oli täynnä huonekaluja, mutta myös kodinelektroniikkaa. 
Tämä oli hyvä tietää. Miksi käyttää paljon rahaa johonkin, 
joka ei ole enää kauaa käytössä? Pidennetään tietokoneen 
rakkineen elämää vielä sen verran, että se viedään pois... 
Päätimme seuraavana päivänä käydä ostamassa uuden van- 
han näytön. 


lousu ja tuho” 
Vuosi 2023. Olin niin sanotusti viihteellä saanut idean kir- 
joittaa gonzo-tyylisen artikkelin Skrolli-lehteen. Viestitte- 
lin päätoimittajan kanssa Discordin kautta. Ideaksi juolahti, 
että kertoisin erään kierrätyskeskuksen noususta ja tuhosta... 
vanhempien tietokoneiden tarjonnan saralta. Pahaksi onnek- 
seni hän sanoi kyllä (toim. huom. Varoituksen sana: hän har- 
vemmin sanoo ei artikkeleille). Nyt istun tässä tietokoneen 
edessä ahdistuen siitä, saanko epämiellyttävää palautetta, ja 
pitäen sähkön hinnan mielessä. Alan kirjoittamaan tätä ar- 
tikkelia paljon hitaammin kuin toivon. Jokainen hetki, jota 

en käytä kirjoittamiseen ahdistaa, sillä kallista sähköä kuluu. 

Vaikka yritän parhaani, en ikinä saa sähkölaskuani alle 60 
kilowattiin kuukaudessa... Palataan siis kiireen vilkkaa vuo- 
teen 2014, jolloin kuulin, että kierrätyskeskus Patinan lähei- 
syys koulutuskeskus Salpaukseen oli yksi syy paikan elekt- 
roniikkatarjontaan. Kaupassa oli tietokonekomponentteja, 
4:3-kuvasuhteen LCD-näyttöjä, näppäimistöjä ja satunnai- 
sia kodinkoneita. Näin siellä kerran jopa rivitulostimen. En 
edes tiennyt, että niitä käytettiin vielä. Kaikki tämä tulisi kui- 
tenkin vasta myöhemmin. Ensimmäisellä kerralla katsoim- 
me läpi tarjolla olleet näytöt. 

Näytöt olivat vielä siihen aikaan kovahintaisia. Ennen kuin 
näyttöjen määrä kasvoi täysin absurdiksi, näyttöjen hinnat 
olivat tyyliin 15 euroa ja ylöspäin. Toimivia laitteita kyllä. 
16:9-formaatista oli tullut standardi, joten vanhoista piti 
päästä eroon. Katsoimme tarjonnan lävitse tarkasti ja poi- 
mimme Dellin 4:3-LCD-näytön, joka sopi samalla tietoko- 
neen väreihin. Niinpä veimme sen kotiin, käänsimme näyt- 
tökortin kontrastia takaisin normaalimmalle tasolle ja jälleen 
kerran meillä oli toimiva näyttö. 


Tämän jälkeen Patina ei hetkeen juuri käynyt mielessäni. 
Elämässäni oli muutakin meneillään, enkä kokenut paikal- 
la olevan minulle mitään arvoa. Miksi mennä sinne muu- 
ten vain? Se oli kauempana omasta asuinpaikastani, enkä ol- 
lut vielä muodostanut terveellistä kävelyharrastustani, jonka 
avulla pystyin itse asiassa käymään siellä helposti. Tilanne 
kuitenkin muuttui vuonna 2017, kun sain töitä eräästä yri- 
tyksestä, jolla oli toimisto samaisen Svinhufvudinkadun al- 
kupäässä. 


Se yksi(kaksikasi), joka pääsi karkuun 
Yritys, jossa tuolloin työskentelin, oli varsin pieni. Kolme ih- 
mistä. Olin vastuussa koulutus- ja valmennusvideoiden ani- 
moinnista. Helppo homma, valmis softa. Pomoni sanoi mi- 
nulle, että saisin liikkua ulkona sillä aikaa, kun kone renderöi 
videoita. Kyseessä oleva kone oli vanha MacBook. Homma- 
simme myöhemmin uudemman koneen, mutta koska tein 
itse virheen, se ei ollut yhtään sen nopeampi renderöinnis- 
sä kuin MacBook oli ollut. Pitkästyn helposti ja koneella 
kesti videon ulostulossa pahimmillaan 30 minuuttia, joten 
aloin käymään läheisessä Patinassa useammin. Vuodet oli- 
vat 2017-2019. 

Tänä aikana näin Patinassa paljon vanhoja kotimikroai- 
kakauden tietokoneita sekä vähän uudempaa teknologiaa. 
Kierrätyskeskuksen pääpaino ei kuitenkaan koskaan ollut 
niin sanotusti retroilussa, tietokoneissa ainakaan. Keskuk- 
sen pääpaino tuntui enemmänkin olevan huonekaluissa ja 
kodinkoneissa. Veikkaan, että koulutuskeskus Salpauksen lä- 
heisyys auttoi ja muodosti symbioottisen suhteen: Salpaus 
halusi päästä eroon vanhasta tavarastaan, ja Patina otti ta- 
varaa vastaan suotuisin ehdoin. Salpaus säästi kierrätykses- 
sä ja Patina sai mainetta paikkana, josta voi esimerkiksi löy- 
tää Commodore 128:n? 

Niin, se Commodore 128... Ketuttaa vieläkin, ettei sinä 
päivänä ollut lompakkoa mukana. Menin Patinaan eräänä sa- 
teisena päivänä. Tullessani sisään käännyin heti vasemmalle, 
jossa tiesin kaikkien kiinnostavien elektronisten vempainten 
olevan. Macien ja lukuisten näyttöjen seassa näin sen ilmielä- 
vänä ensi kertaa: Commodore 128! Virtalähde samaan hin- 
taan! Perhana kun ei ollut rahaa mukana. Mutta... ei minul- 
la olisi ollut tilaa sille ja kaapeleitakin puuttui. Kasetti-asema 
kyllä löytyi. Levyasema muistaakseni myytiin erikseen. 

Kerroin löydöstäni samassa rakennuksessa toimivan IT- 
yrityksen väelle. Yksi heistä rohkaisi: ”Käy ostamassa se ja ala 
vääntämään demoa!” Rinnakkaisuniversumissa olisin var- 
maan tehnytkin niin. Jälkikäteen asia ei onneksi ole harmit- 


tanut niin pahasti. Kun materialismin huuma laantui, ym- 
märsin, kuinka paljon rahaa joutuisin käyttämään koneen 
muihin osiin, jotta saisin sen toimimaan. Kaapelit, näyttö, 
uudet kondensaattorit... Ei ihme, että retrokaupoilla menee 
niin hyvin. 

Kerran kävin Patinassa firman päällikön kanssa. Hän ke- 
räsi vanhoja Apple-tuotteita, ja kerroin hänelle, että olin uu- 
simmalla matkallani nähnyt vanhan mallisen Apple Studio 
Displayn myynnissä. Hän pyysi minut mukaan. Otimme hä- 
nen autonsa ja ajoimme huimat 120 metriä Patinaan. Hän on- 
nistuikin ostamaan näytön. Muutama päivä myöhemmin sa- 
tuin kysäisemään, oliko hän saanut näytön toimimaan. Kävi 
ilmi, että kyseinen näyttö otti virran Apple Display Connec- 
torin kautta eikä hänellä ollut kokoelmassaan konetta, jol- 
la olisi voinut näyttöä käyttää. Noh, kaunis keräilykappale 
sentään. 

Vuosien kuluessa Patinan sisältö pysyi melko samantapai- 
sena. Joskus tavaraa oli enemmän, joskus vähemmän. Van- 
hoja 4:3-LCD-näyttöjä oli aina. Aina. Niiden hinnat tippuivat 
siihen pisteeseen asti, että oli fiksumpaa ostaa sellainen kuin 
kuvaputkinäyttö uusvanhaan 486-koneeseen. Applen laitteis- 
toa rupesi myös saapumaan useammin. Näyttöjä, kyllä, mutta 
myös muutama G3- ja G4-kone. Oli myös se yksi kerta, kun 
tarjolla oli viisi BBC Master -tietokonetta. Pelkät koneet siis. 
Kaapeleista, virtalähteistä yms. ei ollut mitään tietoa. Ihmet- 
telen vieläkin, mistä ne olivat sinne tulleet. 

Nämä olivat itselleni paitsi Patinan kulta-aikaa, mielestäni 
samalla sen viimeiset kunnian päivät katu-uskottavana tie- 
totekniikan retrokauppana. 


Muutto muutti kaiken 
Vuosi 2019. Patinan muutto Katsastajankadulle tapahtui ilmei- 
sesti pakon edessä, sillä vanhalle tontille alettiin rakentamaan 
puukerrostaloja. Jonkun puurakentajan toimesta. Fi se mitään, 
ihan nätti talo siinä nyt on... En ole varma, onko se tarkoitettu 
oppilaille vai tavanomaisemmille asukkaille, mutta kumminkin. 
Valitettavasti samalla kun Patina muutti nykypaikkaansa 
Katsastajankadulle, teknologiaosasto alkoi kokemukseni mu- 
kaan menettämään nopeasti merkitystään. Alussa osasto vie- 
lä kukoisti, uusilla telkkareilla, sähkökirjoituskoneilla, stereo- 
järjestelmillä ja muulla tilpehöörillä höystettynä. Näin siellä 
jopa mielenkiintoisen näköisen Siemensin CP/M-kannetta- 
van (ei toimintakunnossa), alkuperäisen iMacin ja muuta jän- 
nää. Mutta teknologian ja laitteiden määrä oli laskenut suuresti 
Svinhufvudinkadun ajoista. Samalla minun (ja monien) mat- 
ka kierrätyskeskukseen kasvoi suuresti. 

Nykyisin Patina keskittyy enemmänkin vaatteisiin, huone- 
kaluihin sekä kodin tarvikkeisiin, kuten juomalaseihin, haa- 
rukoihin, veitsiin ynnä muuhun. Teknologiaosasto on sa- 
lin perällä, eikä siellä ole makuuni mitään kovinkaan hyvää. 
Verkkokaupasta löytyy vielä satunnaisesti mielenkiintoisia 
tietokoneita ja muuta sellaista, mutta mikään ei vedä minua 
enää pääkallopaikalle. Kävin siellä muutaman kerran viime 
vuoden aikana ja tämän vuoden alussa. Näillä kerroilla käyn- 
nit, etenkin teknologiaosastoa silmällä pitäen, olivat petty- 
myksiä. Voi toki olla, että varastossa on vielä paljon kamaa, 
joka voi tulla myyntiin, mutta sitä ei ole vielä kunnostettu. 

Allekirjoittaneen arvio on, että Patina menetti suurimman 
osan katu-uskottavuudestaan vanhan tekniikan harrastaji- 
en keskuudessa muuttaessaan pois Svinhufvudinkadulta. Lä- 
heisyys koulutuskeskus Salpaukseen saattoi antaa sille pää- 
syn teknologian maailmaan, jota nykyinen sijainti ei kenties 
anna. Syrjäisemmän teollisuusalueen laidalla sijaitsevalle 
Katsastajankadulle ei myöskään ole niin helppo saapua kä- 
vellen kuin vanhalle, keskeisemmälle paikalle. Mitä tapah- 
tuu kierrätyskeskukselle, kun se muuttaa helposti päästäväs- 
tä sijainnista jonnekin kauemmaksi? Huonoa, sanon minä. 

Asiakkaan näkökulmasta asiaa pahentaa se, ettei Lah- 
den taikka Päijät-Hämeen alueella ole toista samankaltaista 
kierrätyskeskusta — samalla suunnalla on sentään kirpputo- 

ri Kisälli (joka on aika suuri ja josta tekee myös välillä hy- 
viä löytöjä). Tulemmekohan koskaan saavuttamaan Patinan 
huippuvuosia uudestaan? Käsiin on jäänyt kierrätyskeskus, 
josta saa kivasti huonekaluja, haarukoita, veitsiä, lusikoita, 
laseja ja — jos tuuri käy — suhteellisen modernin television. 
Patina on keskiluokkaistumisen uhri! 


Paluu paikan päälle 

Vuosi 2023. Kävin Patinassa viimeksi toukokuun lopulla. Ar- 
tikkelin valokuvat ovat myös tältä ajankohdalta. Minun ei 
alun perin ollut tarkoitus mennä sisälle, mutta koska miele- 
ni on sellainen, että inhoan jättää ”palkintoja” lunastamatta 
— palkintona tässä tapauksessa se, että näen, mitä liikkeen si- 
sällä on — menin sisään. Paikka ei ollut muuttunut paljoakaan 
viimekertaisesta, mutta oli selvää, että huonekalujen ja vaat- 
teiden määrä oli lisääntynyt. Uutuutena oli autotarvikkeiden 
osasto, joka oli valitettavasti itselleni hyödytön. 

Siirryttyäni suureen saliin, jossa vaatteet, huonekalut ja 
työpöydät ovat, etenin perälle, jossa teknologiset kierrätys- 
kohteet ovat. Uusimmat asiat siellä olivat kuvissakin näky- 
vät jääkaapit ja AV-laitteiden oma osio. Teknologiaosastolla 
ei muilta osin ollut mitään uutta: hassu palvelin, muutama 
pöytäkone, modeemikortteja ja pari muuttolaatikollista näp- 
päimistöjä. Ei mitään uutta. Tämä käyntikerta vahvisti mieli- 
pidettäni siitä, kuinka paljon kierrätyskeskuksen sijainti vai- 
kuttaa sen tuotevalikoimaan. 

Mielenkiintoista vanhaa tietotekniikkaa on enää prosen- 
tin verran valikoimasta. Kaikki tietokoneet olivat jotain yleis- 
tä Windows XP -pohjaista laitteistoa. Se yksi serveri oli pie- 
ni yllätys, mutta eipä minulla ollut sellaisellekaan käyttöä. 
Patinan verkkokaupassa on edelleen joitakin jänniä retroi- 
lutuotteita, mutta niidenkin määrä on vähentynyt roimasti. 
Tämä on ikävää, sillä oli hauskaa mennä kierrätyskeskuk- 
seen ja tehdä löytöjä. 

Kun jokin, johon on muodostanut tunneyhteyden, menet- 
tää sen asian, jonka päälle tuo yhteys on luotu, menetys sat- 
tuu kaksinkertaisesti. % 


Kierrätyskeskus Patinan löytää edelleen osoitteesta Katsasta- 
jankatu 14, Lahti sekä verkosta kierratyskeskuspatina.fi. 


Kasinoiden tahattomat 


BUGIPALKKIOT 


Kasinot ovat nykymaailman Faust-hahmoja: Pelaaja 
haastetaan myymään sielunsa satumaisia rikkauksia 
vastaan. Kaikkien odotus luonnollisesti on, että lopulta pelaa- 
ja menettää kaiken, mutta Saatanakin on erehtyväinen: 
ajoittain voimme saada tyydytystä siitä, kuinka joku nokkela 
yksilö onnistuu saamaan voiton sielunvihollisesta! 


Teksti: Janne ”viskiherkuttelija” Raevaara 
Kuvat: Mitol Meerna, Jarno N. Alanko, Janne Raevaara, pelisitaatit 


loitetaan videopokerista, joka 

on luultavasti tuttu jokaiselle 

suomalaiselle. Pelaaja saa viisi 
korttia, tyypillisesti vaihtaa niistä osan, 
ja sitten saa mahdollisesti voiton lopul- 
lisen pokerikätensä vahvuuden mukaan. 
Se on myös peli, jossa pelikoneita uusi- 
taan melko harvoin — mahdolliset vii- 
den pelikortin yhdistelmät eivät muutu 
vuosien mittaan, eivätkä pelaajat kai- 
paa pokeripelin koristeeksi moderne- 
ja videoefektejä. Koneet ovat siis usein 
olleet aktiivisessa käytössä vielä aika- 
na, jolloin niiden sisältämät prosesso- 
rit edustivat vanhentunutta tietokone- 
teknologiaa. Esimerkiksi 2000-luvulla 
käytössä on ollut vielä koneita, joiden 
satunnaislukugeneraattorit olivat lineaa- 
risia kongruenssigeneraattoreita (kaavio 
s. 36) 32-bittisillä luvuilla — eli generaat- 
torin tuottamista luvuista on nykyko- 
neilla melko helppoa laskea sen sisäi- 
nen tila. 


Varhaisten pokeripelien tekijät eivät 
halunneet, että jokaisesta automaatis- 
ta tarjottaisiin aina uudelleenkäynnis- 
tyksen jälkeen identtinen sarja poke- 
rijakoja. Niinpä pelin koodiin lisättiin 
tausta-ajo, joka tilasi satunnaislukuge- 
neraattorilta luvun joitakin kertoja se- 
kunnissa. Rajallinen määrä mahdollisia 
jakoja vaihteli siis sen mukaan, miten 
pitkään peli oli ollut käyttämättömänä. 

Jos pelaaja tuntee laitteen toiminta- 
periaatteen ja hänellä on käytössään 
tarpeeksi laskentatehoa, tästä yhdistel- 
mästä tulee valtava haavoittuvuus. Pe- 
lin jakamista korteista voidaan selvittää 
sen satunnaisgeneraattorin sisäinen tila 
jakohetkellä. Koska satunnaislukuja ku- 
lutetaan taustalla vakionopeudella, voi- 
daan tilasta laskea hetki, jolla seuraa- 
va jako pitäisi aloittaa, jotta kone jakaisi 
korkean voiton maksavan käden. Sitten 
tarvitsee vain onnistua käynnistämään 
jako tarpeeksi tarkalla ajoituksella. 


Turvallinen 
pseudosatunnais- 
lukugeneraattori 


Jos pelaaja voi saada tietoonsa satun- 
naislukugeneraattorin sisäisen tilan, 
hän tietää myös kaikki sen tulevaisuu- 
dessa tuottamat numerot. Kasinope- 
leissä tällä tiedolla voi yleensä tehdä 
paljon rahaa. 

Turvallisen satunnaislukugeneraat- 
torin valinta vaatii siis, että sen sisäi- 
sen tilan selvittäminen olisi käytän- 
nössä mahdotonta. Selvittäminen on 
teoriassa aina mahdollista, jos gene- 
raattorin tuottamat luvut tiedetään. 
Käydään vain läpi kaikki mahdolliset 
generaattorin tilat, ja katsotaan mikä 
niistä tuottaa annetut luvut. Joissakin 
algoritmeissa tila on myös mahdollista 
laskea tuotetuista luvuista. Turvallisen 
generaattorin täytyy siis täyttää kaksi 
ehtoa: Sen jakson pituuden (tuotetun 
bittivirran määrä, kunnes sama sarja 
alkaa uudestaan alusta) pitää olla riit- 
tävän pitkä, että sen läpikäyminen ko- 
keilemalla ei ole käytännöllistä. Lisäksi 
sen täytyy perustua algoritmiin, jossa 
tuotetuista biteistä ei suoraan voida 
laskea sisäistä tilaa. 

On olemassa satunnaislukugene- 
raattorien osajoukko, kryptografisesti 
turvalliset satunnaislukugeneraatto- 
rit, joita käytetään esimerkiksi sala- 
uksessa. Niiden tärkein ominaisuus 
eli se, että edes generaattorin sisäi- 
sen tilan tuntemalla ei voida päätel- 
lä, mitä lukuja se olisi tuottanut ennen 
nykyhetkeä, ei sinällään ole rahapeli- 
en kannalta merkityksellinen, mutta 
ne myös täyttävät haetut ehdot. Esi- 
merkiksi SHA-1-hajautusalgoritmi on 
nykypäivänäkin aivan pätevä turval- 
lisena satunnaislukugeneraattorina, 
vaikka algoritmista muuten on löydet- 
ty haavoittuvuuksia. 

HAKSOROINTI 


f(x) = 47 +5 mod 9 


Pieni lineaarinen kongruenssigeneraattori, joka 
käy pseudosatunnaisesti läpi luvut väliltä nol- 
lasta kahdeksaan iteroimalla yllä olevaa kaa- 
vaa. Kaavan lopussa mod 9 tarkoittaa jakojään- 
nöstä yhdeksällä jakamisen jälkeen. 


Huijaus on kuvailtu tässä yleises- 
sä muodossaan, koska se on toteutettu 
useita kertoja ja eri automaateilla. Suu- 
rimman julkisuuden on saanut pietarilai- 
nen tiimi, joka jäi kiinni vuonna 2014 voi- 
tettuaan miljoonia ympäri Eurooppaa ja 
USA:ta, mutta ensimmäisen kerran tör- 
mäsin tällä metodilla toteutetun huija- 
uksen kuvaukseen jo 2000-luvun alussa. 


Senttien viilausta 
Vuoden 1999 komediassa Konttorirotat 
päähenkilöt kehittävät viruksen, joka va- 
rastaa senttien murto-osia pankkitileiltä. 
Ajatuksena on, että niistä kertyy lopul- 
ta valtava summa, jota kukaan ei keksisi 
kaivata. Yksi todellisen maailman vasti- 
ne on toteutettu Internet-pokerissa. 
Nettipokeria pelataan muita ihmisiä 
vastaan. Pelaaja istuu heidän kanssaan 


Vaaraton valuutanvaihto 


Miten sitten pelaajien voidaan turval- 
lisesti antaa tehdä kolmen sentin li- 
säostoja? Yksi tapa olisi arpoa sent- 
tipyöristys — esimerkiksi 0,6 senttiä 
pyöristyisi 60 % ajasta yhteen ja 40 
% ajasta nollaan senttiin. Uhkapelaa- 
jia voisi kuitenkin, hiukan paradoksaa- 
lisesti, häiritä ajatus siitä, että heidän 
valuutanvaihtonsa voi päättyä monel- 
la tavalla. 

Parempi ratkaisu onkin tallentaa pe- 
laajakohtainen valuutanvaihdon jako- 
jäännös. Jos pelaajan tilille oltaisiin 
maksamassa 9,5 senttiä, maksetaan 
sinne 9 senttiä, ja tallennetaan 0,5 
senttiä tietokantaan. Kun pelaajalle 
seuraavan kerran ollaan maksamas- 
sa jotain, lisätään summaan aluksi 0,5 
senttiä, ja lopuksi taas tallennetaan yli- 
jäämä. Näin saman summan vaihtami- 
nen johtaa aina samaan kokonaistu- 
lokseen, vaihdetaan se miten pienissä 
osissa tahansa! 

Street Fighter II:n tribuutiksi tehty retrorahapeli oli mestariteos, mutta katosi pian julkaisunsa 


jälkeen useiden viikkojen huoltotauolle. 


virtuaaliseen pelipöytään, ostaa siihen 
pelimerkkejä pelitilillään olevalla ra- 
halla ja pelaa pokeria niin pitkään kuin 
haluaa, tai kunnes rahat loppuvat. Kun 
hän poistuu pöydästä, siirtyvät rahat 
takaisin hänen pelitililleen. Pöydästä 
ei voi kesken kaiken vähentää rahoja, 
mutta pelimerkkejä voi jakojen välillä 
ostaa lisää. Nettipokeri on kansainvä- 
listä, mutta on tarkoituksenmukaista, 
että yhden pelintarjoajan kaikki asiak- 
kaat voivat pelata keskenään. Siksi kaik- 
ki pelipöydät ovatkin yleensä yhdessä 
valuutassa — nykyisin useimmiten eu- 
roissa. Pelaajien pelitilit ovat kuitenkin 
yleensä heidän kotimaidensa valuutois- 
sa, koska se helpottaa tilisiirtoja. 
Eräällä pelisivustolla pöytään sai teh- 
dä lisäostoja niin pienillä summilla ker- 
rallaan kuin halusi, ja samalla valuut- 
takonversio hoidettiin pyöristämällä 
tulos lähimpään senttiin. Elettiin aikaa 
noin kymmenen vuotta sitten, ja pun- 
nan kurssi oli 1,3 euron luokkaa. Kuvi- 
tellaanpa siis seuraavaa: Pelaaja, jolla on 
puntatili, istuu pöytään, jonka sisäänos- 
toksi sallitaan 20-100 euroa. Hän ostaa 
sallitun minimin eli 20 euroa ja valitsee, 
ettei osallistu peliin vielä. Koska hän ei 
ole jaossa mukana, hän saa tehdä lisäos- 
ton millä tahansa summalla, joka ei vie 
hänen pelimerkkejään yli sallitun 100 
euron rajan. Hän tekee kolmen sentin 
lisäoston. Kolme eurosenttiä on noin 
2,3 pennyä, joten pyöristyksen jälkeen 
hänen pelitilitään veloitetaan 2 pennyä. 
Hän on juuri tienannut 0,4 senttiä! 
Tätä sitten toistetaan automatisoidusti, 
kunnes pöydässä on noin 100 euroa. Sit- 
ten pelaaja poistuu pelaamatta jakoakaan. 
Huijauksella oli erityisen hyvät mah- 
dollisuudet onnistua, koska pokeri on 
taitopeli. Sivustojen henkilökunta ei siis 


mitenkään ihmettele sitä, että joku po- 
kerinpelaaja näyttää jäävän heidän pe- 
leissään jatkuvasti voitolle. Kasinope- 
leissä voittavaan pelaajaan kiinnitetään 
yleensä heti huomiota. Tämä huijaus 
tosin huomattiin, eikä pelaaja onnistu- 
nut kotiuttamaan noin tuhatta puntaa, 
jotka oli metodilla ehtinyt kerätä. 


Panoksilla kikkailua 

Yksi mielenkiintoinen mahdollisuus, 
jonka netissä pelattavat rahapelit voivat 
tarjota kasinoiden automaatteja paljon 
helpommin, on pelin jatkuvuus. Pelissä 
voi olla keräiltäviä, avattavia tai tarinal- 
lisia elementtejä, jotka ovat jokaiselle 
käyttäjälle henkilökohtaisia ja pysyviä, 
koska ne liitetään tiettyyn pelitiliin. 

Tyypillinen tällainen mekaniikka on 
jokin kerättävä objekti — osa pelikier- 
roksista antaa sellaisen, ja kun niitä on 
kasassa jokin pyöreä luku, saa pelaaja 
bonuspelin. Osa pelaajista saa tällaisen 
pelin kohdatessaan ovelan idean: En- 
täpä jos kerään bonuksen melkein täy- 
teen matalalla panoksella, ja sitten ko- 
rotan panosta juuri ennen kokoelman 
täyttymistä? Tämä on tietenkin täysin 
naiivia ajattelua — totta kai peli on ohjel- 
moitu siten, ettei rahan painaminen ole 
näin yksinkertaista! Lopulta toiveikkaal- 
le pelaajalle paljastuu joko, että objektit 
on kerättävä erikseen joka panostasolla, 
tai että bonus pelataan kerättyjen objek- 
tien keskimääräisellä panostasolla. 

Tai näin voisi kuvitella. Olen kuiten- 
kin kasinourani aikana nähnyt muuta- 
man tällaisen pelin lähtevän ”huoltotau- 
olle” ilmestymispäivänään, arvattavista 
syistä. Samoin olen kerran itse koodan- 
nut peliin kyseisen virheen ja ollut vas- 
tuussa tuollaisesta huoltotauosta. En 
suosittele kuitenkaan etsimään tällais- 


Bottien ohjelmointi 


Bottini oli oikeastaan aika alkeelli- 
nen kapistus. Javan peruskirjastot si- 
sältävät luokan "Robot", joka tarjoaa 
funktioita esimerkiksi ruutukaappaus- 
ten ottamiseen sekä hiiren liikutteluun 
ja painalluksiin. Kun ohjelma käynnis- 
tettiin, se aluksi tutki koko kuvaruu- 
dun, etsien kohtaa joka vastaisi siihen 
tallennettua näytettä halutun peli-ik- 
kunan yläkulmasta. Kun se löysi sen, 
alkoi se pelata — bottiin oli koodattu 
korttien, pelin kontrollien ja tilin sal- 
don sijainnit peli-ikkunassa, ja se otti 
jatkuvasti näytteitä noista kohdista, 
verraten niitä tallennettuihin kuva- 
näytteisiin pienellä virhetoleranssilla. 
Poiketen modernista kuvantunnistuk- 
sesta ohjelma ei varsinaisesti ”hah- 
mottanut” mitään — jos peli-ikkunan 
kokoa esimerkiksi muutettaisiin muu- 
tamalla pikselillä tai jokin toinen ikku- 
na vedettäisiin osittain sen eteen, oh- 
jelma ei enää osaisi pelata. 

Pelipäätökset botti syötti hiirellä, 
käyttäen sitä niin ihmismäisesti kuin 
osasin sen ohjelmoida. Painalluskoh- 
dat olivat normaalijakautuneita tar- 
kan kohteen lähistöllä, hiiren liike 
noudatteli bezier-käyriä ja hidastui lä- 
hellä määränpäätä, ja ajoitus oli hiu- 
kan satunnaista. Halusin, että mikäli 
peliohjelma lähettää dataa kasinolle, 
se voisi näyttää uskottavasti ihmispe- 
laajan tuottamalta. Kyseessä ollut ka- 
sino ei suoraan säännöissään kieltänyt 
bottien käyttöä kasinopeleissä, mut- 
ta emme tietenkään halunneet kysyä 
heiltä aiheesta mitään, koska se oli- 
si varmasti varoittanut kasinoa mah- 
dollisista aikeistamme. Hiiren liikkei- 
tä matemaattisesti analysoimalla olisi 
varmasti voinut tunnistaa ne epäinhi- 
millisiksi, mutta näyttöä katselemalla 
olisi hyvin voinut kuvitella, että jossain 
piilossa on ihmispelaaja. 

Botit pelasivat noin kahdeksan tuntia 
päivässä ja pitivät välillä kahvitaukoja. 


ta virhettä — jopa siinä erittäin harvi- 
naisessa tapauksessa, että juuri julkaistu 
peli toimisi väärin, kasino vetoaa mie- 
luummin pelin virhetoimintaan kuin 
antaa nostaa voittoja pelitililtä. 


Korttien laskentaa 
Internetissä 

Populaarikulttuuri on tehnyt korttien 
laskemisen blackjackissa yleisesti tunne- 
tuksi. Sademiehessä autistinen Raymond 
voittaa jaon toisensa jälkeen, ja vuoden 
2008 elokuva 21 keskittyy korttien las- 


kentaan realistisemmin, pohjautuen to- 
sitarinaan MIT-opiskelijoiden tiimistä, 
joka vei Las Vegasin kasinoilta miljoonia. 

Lyhyesti kuvattuna idea on, että pe- 
liä pelataan tyypillisesti monta kierros- 
ta, ennen kuin aikaisemmilla kierrok- 
silla käytetyt kortit sekoitetaan takaisin 
pakkaan, tai oikeammin kenkään - 
kenkä on nimitys monesta korttipa- 
kasta koostuvalle Black Jack -pakalle. 
Sen mukaan, mitä kortteja kengästä jo 
puuttuu, peli saattaa olla pelaajalle voi- 
tollinen. Jos pelaaja panostaa enemmän 
ollessaan niskan päällä, hän jää pidem- 
män päälle voitolle. Korttien laskemis- 
ta ei pidetä varsinaisesti huijaamisena, 
mutta kasinot eivät tietenkään halua 
kortinlaskijoita asiakkaikseen. Nettika- 
sinoilla korttien laskenta on tyypillisesti 
mahdotonta — jokainen jako aloitetaan 
uudella, vasta sekoitetulla pakalla. Ai- 
van 2000-luvun alussa eräs kasino kui- 
tenkin poikkesi kaavasta. Pelin sään- 
nöissä mainostettiin kengästä jaettavan 
20 % ennen sekoitusta. Valinta oli siitä- 
kin mielenkiintoinen, että se on pelin 
ohjelmoijille työläs toteuttaa, mutta il- 
meisesti tekij ät ajattelivat tämän sään- 
nön miellyttävän fyysisen maailman 
kasinoilta siirtyviä pelaajia. 

Perinteiset kortinlaskijat eivät oli- 
si kiinnostuneet pelistä, jossa kengäs- 
tä jaetaan näin pieni osa. Merkittäviä 
pelaajan etuja esiintyy tyypillisesti vas- 
ta, kun kengästä on jaettu jo yli puo- 
let. Ehkäpä siksi peli oli koettu turval- 
liseksi julkaista. Virtuaalisella versiolla 
pelistä on kuitenkin tiettyjä haavoittu- 


vuuksia kasinoympäristöön verrattuna: 
Pelaajan ei tarvitse pelätä kiinnijääntiä, 
koska kukaan ihminen ei tarkkaile hä- 
nen pelaamistaan. Hän voi panostaa 
pelkkää minimipanosta aina, kun peli 
on tappiollinen, ja pelkkää maksimipa- 
nosta sen ollessa voitollinen, sekä käyt- 
tää tietokoneen avulla korttienlaskenta- 
mallia, joka on tarkempi kuin mikään, 
mihin ihmispelaaja kykenee päässään. 

Kuulin itse pelistä, tarkistin säännöt 
ja ohjelmoin botin, joka pelasi sitä pa- 
nostaen ja tehden pelivalintoja täydelli- 
sesti ja tilastoiden nähdyt kortit. Lyhyen 
kokeilun jälkeen oli selvää, että peli toi- 
mi juuri kuten oli mainostettu. Perus- 
tin pienen tiimin muutaman ystäväni 
kanssa jakaaksemme taloudellisen ris- 
kin ja saadaksemme pelattua enemmän 
tunteja, ilman että kenenkään meis- 
tä pelimäärät näyttäisivät epäilyttävil- 
tä. Saimme pelata peliä yhteensä mel- 
kein vuoden, ennen kuin kasino lopulta 
muutti sen muotoon, jossa kortit sekoi- 
tettiin joka jaon jälkeen. Voitimme pro- 
jektista noin miljoona euroa. 


Liian vaikea päätöspuu 

Kasinopeleissä, korttipelien ulkopuo- 
lella, vältetään yleensä taitoelement- 
tejä. Pelaajat eivät pidä niistä, koska 
eivät halua kokea häviävänsä ylimää- 
räistä rahaa siksi, etteivät osaa oikeaa 
strategiaa. Joitakin poikkeuksia tosin 
on. Paikallisen lainsäädännön histori- 
allisena jäänteenä Belgiassa on suosit- 
tu hedelmäpelityyppi, jossa pelaajalle 
tarjotaan yksi kerrallaan kolmen he- 


Points Per Winline 


9 Alike 
Bonus 200 


3 Winning | 
Sets Total 
x1.5 


4 Winning 
Sets Total 
x2 


kuStartsi 


Esimerkki Belgiassa suositusta hedelmäpelityypistä. Peli ei ole enää pelattavissa internetissä. 


Kuvan lähde: goodluckmate.com 

delmäpelikuvion sarjoja, jotka tämän 
on lukittava neljään eri laatikkoon, 
kunnes jokaisessa on 3x3 kuviota. Sit- 
ten kuvioista saa pisteitä muodostu- 
neiden täysien linjojen mukaan, aivan 
kuin klassisissa markettihedelmäpe- 
leissä. Kierroksesta maksetaan voitto 
kokonaispisteiden mukaan. Kuulos- 
taako monimutkaiselta? Sitä se onkin! 
Elettiin 2010-luvun alkua, ja kasinol- 
la, joka tilasi työnantajaltani pelejä, oli 
erittäin suosittu tämän pelityypin edus- 
taja. Ongelma oli vain, että se alkoi näyt- 
tää todella vanhalta — meluisa grafiikka 
toi mieleen 90-luvun VGA-pelit. Kasi- 
nolla ajateltiin, että modernisoitu versio 
olisi vielä paljon suositumpi, joten sain 
työtehtäväksi toteuttaa sellaisen. Oh- 
jelmoin botin, joka pelasi alkuperäis- 
tä peliä leikkirahalla ja tallensi kaikki 
kolmen kuvion sarjat, joita peli tarjosi. 
Tuloksena oli datanäyte, josta pystyin 
päättelemään tarkkaan, miten alkupe- 
räinen peli toimi. En nimittäin halun- 
nut eksyä sen matemaattisesta mallis- 
ta liian kauaksi, koska minulla ei ollut 
omaa kokemusta tämänlaisista peleistä. 
Jotta voisin tehdä kasinopelin, minun 
olisi tietenkin kyettävä laskemaan, mitä 
se palauttaa pelaajalle. Näin se voitai- 
siin säätää haluttuun, tyypillisesti noin 
96 %:n palautukseen. Selvittääkseni 
palautusprosentin minun oli löydettä- 
vä paras mahdollinen strategia peliin. 

Mahdolli- 
sia kolmen ku- 
vion yhdistelmiä oli pelissä 93 kap- 
paletta. Pelin aikana pelaaja sai niitä 
12, yhden kerrallaan. Ne voitiin ase- 
tella neljään laatikkoon 369 600 ta- 
valla. Mahdollisia erilaisia pelejä, pe- 
laajan päätökset huomioiden, oli siis 
noin 1,5x1029 kappaletta. Kun pelaa- 
jalla on edessään ensimmäinen mie- 
lekäs päätös — asettaako toinen kuvio- 
sarja ensimmäisen seuraksi vai uuteen 
laatikkoon - pitäisi vielä ottaa huomi- 
oon noin 1024 tapaa, joilla loppupeli 
voi kulkea. 

Ihmettelin välittömästi, miten alku- 
peräisen pelin toteuttanut studio oli 
ratkaissut tämän kysymyksen vuositu- 
hannen vaihteen tietokoneilla. Punta- 
roin pähkinää pari päivää, yhdistäen 
päätöspuun haaroja siltä osin, kun nii- 
den eroilla ei ollut merkitystä, ja lopul- 
ta sain aikaan ohjelman, joka laskisi 
pelin strategian. Pöytäkoneeni 32 giga- 
tavun muistilla ohjelmaa ei tosin pys- 
tynyt ajamaan, mutta Amazonin pil- 
vipalvelusta vuokratulla tehomyllyllä 
ongelma ratkesi noin vuorokaudessa. 
En ollut uskoa tulosta — peli palaut- 
ti, oikein pelattuna, pelaajalle yli 106 
% panostetusta rahasta! Vastaus mys- 
teeriin oli siis, että pelin toteuttajat ei- 
vät olleet pystyneet laskemaan oikeaa 
strategiaa, vaan he olivat luoneet jon- 
kin intuitiiviselta näyttävän automaat- 
tistrategian ja todenneet sen riittävän 
hyväksi. 

Liitin strategian bottiini ja annoin 
sen pelailla yön yli leikkirahalla. Aa- 
muun mennessä tilin leikkirahasaldo 

oli paisunut kuin pullataikina, joten 
en ollut tehnyt laskuvirhettä. Lienee 


Päätöspuun karsiminen 


Kun yritetään laskea jonkin monivai- 
heisen pelin strategia auki, tehtävä 
helpottuu valtavasti, jos päätöspuu ei 
pelkästään haaraudu, vaan myös yh- 
distyy. Kuvatussa hedelmäpelissä ei 
ole merkitystä sillä, missä järjestykses- 
sä kuviot ovat ruudulle ilmestyneet — 
vain sillä, missä ne ovat. Mikäli haaroja 
ei yhdistetä, jokainen pelin 16 vuoros- 
ta kertoo hakuavaruuden 93X:llä, mis- 
sä X on 1-4. Jos taas identtiset haarat 
saadaan yhdistettyä, ei olekaan enää 
merkitystä sillä, kuinka paljon mahdol- 
lisia pelejä on, vaan vain sillä, kuinka 
monta erilaista pelitilannetta voi olla 
olemassa. 

Tehtäväksi tulee siis merkitykselli- 
sesti erilaisten pelitilanteiden tunnis- 
taminen ja niiden määrän minimoimi- 
nen. Jotkin yksinkertaistukset olivat 
helppoja. Esimerkiksi pelin neljän laa- 
tikon keskinäisellä järjestyksellä ei ole 
merkitystä. Kehitetään siis joku tapa 
antaa niiden sisällölle lukuarvo, ja jär- 
jestetään ne aina tuon lukuarvon mu- 
kaan. Kun laatikossa on yksi sarja ku- 
vioita, on sillä 93 erilaista tilaa — kaikki 
pelin tarjoamat mahdolliset kuviosar- 
jat. Mutta kun sinne lisätään toinen 
sarja, tiloja ei hiukan yllättäen ole- 
kaan 93x93, vaan paljon vähemmän. 
Jos ensimmäisessä sarjassa oli esimer- 
kiksi sitruuna, sillä ei ole merkitystä, el- 
lei toisessa sarjassa ole myös sitruunaa 
linjassa ensimmäisen sarjan kanssa, 
koska se ei voi enää muodostaa kol- 
men sitruunan antamaa voittoa. Kun 
laatikko on täynnä, on mahdollisia tilo- 
ja vielä vähemmän, eli yhtä monta kuin 
pelissä on mahdollisia eri kokoisia yh- 
den laatikon maksamia pistevoittoja. 

Vaikka aivan tarkan pelistrategian 
laskeminen johonkin peliin vaatii tä- 
män kaltaista lähestymistapaa, pääsi- 
si nykyään tyypillisesti paljon helpom- 
malla kytkemällä oppivan neuroverkon 
pelaamaan peliä. Tulokset olisivat epä- 
täydellisiä mutta riittävän hyviä. 


syytä mainita, että sivistyneissä maissa 
lisensoitujen kasinoiden leikkirahape- 
lit toimivat aivan samoin kuin oikean 
rahan mallit. 

Tämän kalan vapautin kuitenkin ta- 
kaisin mereen - olisi ollut karkea etu- 
ristiriita hyödyntää peliä kasinoilla, 
joille tein palkattua työtä. Tyydyin ra- 
portoimaan löydökseni ja pyysin kasi- 
non väkeä tarkkailemaan, vaikuttaako 
joku pelaaja voittavan pelistä jatkuvas- 
ti. Tätä ei ilmeisesti ikinä tapahtunut, 
ja peli poistui linjoilta vasta joitakin 
vuosia myöhemmin, sen ollessa toi- 
vottoman vanhentunut. 

Oma versioni pelistä olikin sitten 
täydellinen epäonnistuminen. Koska 
en voinut tehdä siitä parhaalla mah- 
dollisella pelitavalla pelaajalle voitol- 
lista, en saanut tehtyä siitä riittävän 
helppoa, joten tyypillinen pelaaja hä- 
visi rahansa nopeasti eikä palannut 
peliin ikinä. 


Mustat hatut 

Edellisissä esimerkeissä en vedä mo- 
raalisia tulkintoja — ero nokkeluuden 
ja huijaamisen välillä on hiuksenhie- 
no. Kerron kuitenkin yhden esimer- 
kin, jota pidän täysin moraalittoma- 
na, koska se muuten niin hyvin osuu 
sekä tämän artikkelin että Skrollin ai- 
hepiireihin. 

Pelinä on nettipokeri. Kaikki kortit 
on jaettu, ja ensimmäinen pelaa- 
ja panostaa kaikki loput peli- 
merkkinsä. Toinen pelaaja 
on nyt valinnan edessä. 
Valtavasti yksinkertaista 
en: jos hän uskoo olevan- 
sa perässä, hänen kannat- 
taa luovuttaa potti suosiolla, 
ja jos hän uskoo johtavansa, kan- 
nattaa hänen maksaa. Päätöksente- 
koon on aikaraja, ja jos pelaaja ei va- 


litse ajoissa, tulkitaan se luovutukseksi. 

Mutta entä jos pelaaja menettää net- 
tiyhteytensä? Nettipokerin alkuaikoi- 
na tässä tapauksessa kortit vain kään- 
nettiin auki, ensimmäiselle pelaajalle 
palautettiin hänen viimeinen panok- 
sensa, ja siihenastinen potti annettiin 
pelaajalle, jolla oli parhaat kortit. Tätä 
sääntöä kuitenkin hyväksikäytettiin 
liikaa. Vaikean päätöksen edessä ole- 
va pelaaja saattoi aina vain vetää vir- 
tapiuhan modeemistaan. Niinpä ny- 
kyään nettiyhteyden menetys johtaa 
luovutukseen aivan yhtä nopeasti kuin 
päättämättömyys. 

2010-luvun puolivälissä muuta- 
mat pokerisivustot kohtasivat DDOS- 
hyökkäyksiä. Yleensä tällaiset palvelu- 
nestohyökkäykset noudattavat tiettyä 
kaavaa: Hyökkäys jatkuu niin pitkään, 
kuin hyökkääjällä on varaa pitää sitä 
yllä, ja mukana seuraa kiristyskirje, 
jossa vaaditaan esimerkiksi kryptova- 
luuttaa vastineeksi hyökkäyksen lop- 
pumisesta. Nämä hyökkäykset olivat 
kuitenkin erilaisia — ne kestivät vain 
lyhyen aikaa kerrallaan, ja tauot hyök- 
käysten välillä vaihtelivat minuuteista 
moniin tunteihin. 

Hyökkäysten takana oli pokerin pe- 
laaja. Hän odotti tilannetta, jossa oli 

päätynyt isoon pottiin, mutta jos- 
tain syystä ei uskonut johtavansa 
vastustajansa kättä. Tällaisessa ti- 
lanteessa hän löi samaan aikaan 
pöytään ison panoksen ja käynnisti 
DDOS-hyökkäyksen. Kaikki pelaa- 
jat menettivät yhteytensä serverille, 
vastustaja ei pystynyt maksamaan 
panosta ajoissa, ja huijari voitti po- 
tin. 

Sen lisäksi, että hän varasti rahaa 
muilta pelaajilta, tästä huijaukses- 
ta tekee erityisen törkeän seuraus- 
ten epäsuhtaisuus. DDOS-hyökkäys 
ei kohdistu vain yhteen pokeripöy- 
tään, vaan koko sivustoon. Varasta- 
essaan joitakin tuhansia huijari ai- 
heutti satojentuhansien vahingot. 


Kannattaako se? 

En suosittele sielun myymistä luki- 
joilleni, vaikka kauppahinta vaikut- 
taisi houkuttelevalta. Ei ole miten- 
kään itsestäänselvää, ketkä näiden 
tarinoiden päähenkilöistä syyllis- 
tyivät rikoksiin. Ensimmäisen ta- 
rinan videopokeritiimin johtohah- 
mot saivat pitkät vankeustuomiot 
Yhdysvalloissa, viimeisen tari- 
nan DDOS-huijari joutui oikeu- 
den eteen Ruotsissa, ja aika harva 
muukaan pelien aukkoja löytänyt 
on saanut rahojaan pitää. 

Itse aikoinani sain, mutta silloin 
elettiin hyvin erilaista aikaa. Netti- 
rahapeliala kasvoi räjähdysmäisesti, 
ja nettikasinot saattoivat keskittyä 
vain uusien asiakkaiden haalintaan 
rahan virratessa sisään. Tänä päivä- 
nä alalla ollaan todella paljon tar- 
kempia. 4 


Kirjoittajalla on pitkä historia raha- 
pelialan molemmilta puolilta — sekä 
porsaanreikien etsimisestä että tuk- 
kimisesta. 

RAKENTELU 


NARIABLE MONITOR CONTROL 


KASETTIASEMA 


PC:lle 


Kasettiaseman rakentaminen 
nykytietokoneelle entisajan 
raudasta on mahdollista, 
joskin hieman työlästä. 
Kovin hyödylliseksi laitteeksi 
se ei nykytarpeissa muodostu. 


Teksti: Harri Pölönen 
Kuvat: Harri Pölönen, Risto 
Sipiläinen, Sakari Leppä 


apsuudessani 80-luvulla koti- 
L tietokoneilla pystyi tallenta- 
maan pelejä ja hyötyohjelmia 
pääasiassa kahdella tapaa: levykkeille 
ja kaseteille. Toki jotain oli mahdollis- 
ta hankkia myös erillisenä konee- 
seen liitettävänä moduulina, 
mutta siihen taas ei voinut itse 
tallentaa informaatiota. Sekä 
levykkeelle että kasetille tal- 
lentamiseen tarvittiin tie- 
tysti omat asemansa, 
jotka ovat syöpyneet 
aikalaisten muistoihin 
muun muassa läm- 
möntuottonsa ja ää- 
nipään ruuvaamistar- 
peidensa myötä. Omassa 
ensimmäisessä tietokoneessani, 
Commodoren 128D -mallissa, oli le- 
vyasema integroitu osaksi keskusyk- 
sikköä ja siten henkilökohtaiset koke- 

mukseni kasettiaseman käytöstä jäivät 
lopulta hyvin vähäisiksi. 

Tämän sukupolvikokemuksen puut- 
teen halusin nyt lähes 40 vuotta myö- 
hemmin korjata. 


Tuokio teoriaa 

Omat fysiikan opintoni jäivät aikoi- 
naan kovin lyhyiksi, mutta tietoläh- 
teideni mukaan ääni on käytännössä 
ilmassa tai muussa väliaineessa etene- 
viä paineaaltoja. Yhdestä paineaallos- 
ta ei vielä kummoisia sulosäveliä muo- 
dostu, mutta jonosta riittävän tiheään 
tahtiin toistuvia aaltoja ihmisen aivot 
muodostavat kuuloelimiensä avustuk- 
sella sen, minkä ymmärrämme ääneksi. 
Hyväkorvaisen ihmisen kuuloaisti ky- 
kenee melkoisen laajaan taajuusväliin, 
alhaisimmillaan 20 hertsistä (Hz) aina 
20 000 hertsiin saakka. Taajuuden yk- 
sikkö hertsi tarkoittaa toistuvien jakso- 
jen tai värähdysten määrää yhdessä se- 
kunnissa. 

Vaikka olisikin kätevää, jos johon- 
kin purkkiin soitettu ääni säilyisi siel- 
lä kannen avaamiseen asti, ääniaalloilla 
on taipumus kadota nopeammin kuin 
tuhka tuuleen. Onneksi ihmiskunta on 
keksinyt lukuisia tapoja tallentaa ään- 
tä sähköiseen, magneettiseen ja jopa 
fyysisesti näkyvään muotoon (äänile- 
vyn urina). Näitä samoja menetelmiä 
voidaan sitten puolestaan käyttää in- 

Kuva 1. Vasemmalla ensilöydökseni, 
National Panasonic 5310, 

oikealla lopulta toimivammaksi 
osoittautunut Luxor Skantic. 


formaation tallennukseen. C-kasetin 
tapauksessa tallennus perustuu ymmär- 
tääkseni nauhan pinnalla olevan rau- 
taoksidi- ja kobolttikerroksen muok- 
kaamiseen magneettisesti, mutta näin 
syvälle itse tekniikkaan tässä projektis- 
sa ei onneksi ole tarve sukeltaa. 
Vilkaistaan aluksi, miten informaa- 
tion tallentaminen kasetille tehtiin 
1980-luvulla, sillä epäilemättä tätä on- 
gelmaa on silloin pohdittu monen vii- 
saan pään voimin. Keskityn tässä Com- 
modore 64:n kasettiasemaan, joka oli 
viralliselta mallinumeroltaan 1530. Sii- 
tä valmistettiin myös toiminnaltaan 
identtistä, mutta liitännältään C16-, 
C116- ja Plus/4-koneille suunniteltua, 
1531-mallia. C64-wikin'! mukaan mo- 
net tuon ajan kasettiasemat muunsi- 
vat tietokoneinformaation pienimmät 
yksiköt eli bitit ääneksi yksinkertai- 
sesti niin, että bitti O tallennettiin tie- 
tyn taajuuden piippauksena ja bitti 1 
jonkin toisen taajuuden piippauksena 
(freguency-shift keying, FSK). Com- 
modore kuitenkin kehitti tästä laajalti 
parempana pidetyn version, jossa hyö- 
dynnettiin kolmea eri pulssin taajuutta 
(1488 Hz, 1953 Hz ja 2840 Hz) ja näi- 
den yhtä jaksoa vastaavaa kolmea puls- 
sin pituutta: pitkä (336 js), keskipit- 
kä (256 js) ja lyhyt (176 js). Tässä us 
tarkoittaa mikrosekuntia eli sekunnin 
miljoonasosaa. Näistä kolmesta raken- 
nuspalikasta sitten muodostettiin kom- 
binaatioita ilmaisemaan eri asioita. Bitti 


1 c64-wiki.com/wiki/Datassette Encoding 


0 koostui kahdesta lyhyestä segmentis- 
tä, joita seurasi kaksi keskipitkää seg- 
menttiä. Bitti 1 puolestaan ilmaistiin 
päinvastoin: keskipitkä-keskipitkä-ly- 
hyt-lyhyt. Lisäksi eri pulssiyhdistelmiä 
käytettiin ilmaisemaan esimerkiksi ta- 
vun alkamista tai tallennuksen loppu- 
kohtaa. 

Commodoren toteutuksessa pääs- 
tiin tallennuskapasiteettiin 300 bittiä/s 
eli teoriassa yhdelle 90 minuutin kase- 
tille olisi voinut ahtaa 202 kilotavua in- 
formaatiota. Tämä oli Kuusnelosen tar- 
peisiin vähintäänkin riittävästi, sillä tuo 
määrä ei missään tapauksessa mahtunut 
keskusmuistiin kerralla. Nykyaikaisten 
tiedostojen tallentamiseen tämä kui- 
tenkin kuulostaa kovin vähäiseltä mää- 
rältä, sillä esimerkiksi Skrollin numero 
2023.1 on pdf-muodossa 72 261 kilota- 
vua. Jos tämän tallentaisi kokonaisuu- 
dessaan 1530-asemalla, se veisi nauhaa 
noin 550 tuntia eli reilun kolmen viikon 
verran yhtä soittoa ja kaseteista muo- 
dostuisi viisi metriä korkea pino. Mutta 
kyllähän nykyaikainen tietojenkäsittely 
on tsiljoona kertaa tehokkaampaa kuin 
Kuusnelosen aikainen, joten lähdin pro- 
jektiin sangen optimistisesti tavoitteena- 
ni arkistoida Skrollin vanhat numerot, 
kunkin yhdelle kasetille. 


Rautakaupassa 

Eräs elektroniikkavelho on jo rakenta- 
nut sovittimen Commodoren 1530-ase- 
man yhdistämiseksi nykytietokoneeseen 
(Skrolli 2021.3, s. 96), mutta itse päätin 
yksinkertaisesti ostaa sopivan ikäänty- 
neen kasettisoitinnauhurin kirpputoril- 
ta ja liittää sen tietokoneeseeni tavalli- 
silla 3,5 millimetrin audiokaapeleilla. 
Hämmästyksekseni Tampereen kirppu- 
toreilta ei kuitenkaan tehtävään sopivia 
ja etenkään toimintakuntoisia yksilöitä 
juuri löytynyt, sillä erityisesti mikrofo- 
niliitännän puute oli yleistä. En myös- 
kään varsinaisesti etsinyt toista metriä 
leveää ghettoblasteria vaan enemmän- 
kin radion kokoista laitetta. Vedettyäni 
vesiperän jopa Äijäkirppikseltä nöyrryin 
ostamaan Kodin Kakkoselta viallisen 
nauhurin (ks. kuva 1, vasen). Kysees- 
sä oli National Panasonic 5310, japani- 
laista laatutyötä 70-luvun lopulta eli hy- 
vinkin samaa ikäluokkaa itseni kanssa. 
Kirpputorin tiskillä testatessa kasetti ei 
pyörinyt siinä ollenkaan, mutta moot- 
tori kuitenkin kuulosti toimivalta, joten 
oletin syyksi katkenneen hihnan tai vas- 
taavan helposti korjattavan vian, vaikka 
en elektroniikasta mitään ymmärräkään. 
Sitä paitsi tunsin kovasti sympatiaa tätä 
tamperelaisen kirpputorin jämähyllyyn 


Kuva 2. Yksityiskohtia Panasonicin ja Skanticin sisuskaluista. 


päätynyttä japa- 
nilaista ikätoveria- 
ni kohtaan. Fi tässä 
iässä kuitenkaan vie- 
lä ihan roskikseen jou- 
deta! 

Kiikutin Panasonicin raa- 
don sähkömieskaverilleni 
Ristolle, joka on tarvittaes- 
sa oikein pätevä myös piene- 
lektroniikan kanssa. Päinvastoin 
kuin oletin, hänen ensidiagnoosinsa 
mukaan kasettia pyörittävä vetohihna 
oli ehjä, mutta itse vehkeen moottori 
oli kaput. Korjausta hankaloitti se, että 
nauhurille ei löytynyt kytkentäkaavio- 
ta edes kaikkivoipaisesta Internetistä. 
Moottorin aukaisun jälkeen vika pai- 
kantui jumissa olevaan laakeriin, jonka 
Risto sai roplattua irti ja moottori läh- 
ti pyörimään kiltisti. Mutta kun moot- 
torin päädyssä olevalta ohjauskortilta 
löytyi puolestaan ainakin kaksi tunte- 
matonta viallisen näköistä transistoria, 
laakerin tuki oli vioittunut korjauskel- 
vottomaksi ja laakerin pesä kulunut 
olemattomiin, alkoi tämän nauhurin 
kohtalo näyttää sinetöidyltä. Kotelon 
sisustaan oli myös valunut jostain kom- 
ponentista tai paristoista keltaista töh- 
nää (kuva 2), mikä ei mitenkään lisän- 
nyt luottamustani laitetta kohtaan. 

Riston työpaikalta onneksi löytyi 
toinen viallinen nauhuri, Luxor AB:n 
Ruotsin Motalassa ilmeisesti nelisen- 
kymmentä vuotta sitten valmistama 
Skantic-merkkinen yksilö tyyppinume- 
roltaan 1109105, jota on käytetty viime 
aikoina vain radion kuunteluun (kuva 
1, oikea). Tässä nauhuripuolen ongel- 
ma osoittautui paljon yksinkertaisem- 
maksi, ja se ratkesi siirtämällä National 
Panasonicin kuminauha ja toistome- 
kanismin jousi Skanticiin. Skanticin 
moottori oli sen verran erilainen, et- 
tei sen siirtäminen Panasoniciin puo- 
lestaan käynyt päinsä, vaan minun oli 
luovuttava toivosta japanilaisen ikä- 
toverini suhteen ja jatkettava ruotsa- 
laistuotteen pohjalta. Sittemmin selvi- 
si, että myöhempinä vuosina meidän 
oma Nokiamme osti Luxorin itselleen, 
joten oikeastaanhan minä ja Skantic 
olemme molemmat pikkuvikaisia kes- 
ki-ikäisiä suomalaisia! Lopuksi Risto 
puhdisti vielä äänipään sekä äänenvoi- 
makkuutta ja -sävyä säätelevät nauhu- 
rin nappulat, ja niin laitteistopuoli alkoi 
olla moitteettomassa kunnossa. Mieltä- 
ni lohdutti myös se, että vanha kunnon 
Panasonic sai siirtyä viettämään leppoi- p 

Kuva 3. Kasetilta luettujen signaalien taajuudet (pystyakseli) ja todelliset äänimuuttujan taa- 


juudet (vaaka-akseli). Alle 8000 hertsin taajuu 
vin, joskin niissä on myös satunnaisvaihtelua 


det pystytään lukemaan kasetilta kohtuullisen hy- 
merkittävästi. 

Kuva 4. Yllä pätkä oikeaa äänisignaalia ja alla sama kasetilta luettuna. Punaiset pystyviivat 
osoittavat eri datapisteiden rajat 0,01 sekunnin välein. Ongelmallinen kohta on kolmannen 
pystyviivan jälkeinen segmentti, joka kasetilta luettuna venyy seuraavan ja hieman sitä seuraa- 


vankin segmentin päälle. 


sia eläkepäiviään Riston työpaikan ra- 
diona. 

Skanticikin kyljessä istuivat nätisti 
vierekkäin 3,5 millimetrin liittimet sekä 
kuulokkeille että mikrofonille. Kytkin 
nauhurin kuulokeliitännän tietoko- 
neeni äänikortin mikrofoniliitäntään 
ja vastaavasti toisin päin. Heti ensim- 
mäisissä testeissä selvisi, ettei nauhurin 
mikrofoniliitäntä kuitenkaan nauhoita 

pihaustakaan tietokoneelta lähete- 
tystä äänestä. En ole audiohommissa 
minkäänlainen asiantuntija, mutta ole- 
tan ettei 3,5 millimetrin liittimen tek- 
nologia ole 40 vuoden aika muuttunut 
niin paljoa, että kyse olisi varsinaises- 
ti yhteensopivuusongelmasta. Onneksi 
tarkemmassa syynissä piirilevyltä selvi- 
si, että myös nauhurissa olevaan van- 
haan kunnon DIN-liittimeen on kyt- 
ketty mikrofonitoiminto. Siihen istuvan 
sovittimen Saksasta tilattuani pystyin- 

kin jo siirtämään ääntä eli informaatio- 
ta molempiin suuntiin. Näin koko ka- 
settiaseman muodostava laitteisto oli 
kasassa: nauhuri, joka tallentaa tieto- 
koneen lähettämään informaatiota ka- 
setille ja vastaavasti toistaa sitä tietoko- 
neen mikrofoniliitäntään. Skanticissa 
on myös autenttisuuden kannalta tui- 
kitärkeä kierroslaskuri, joka tosin vaa- 
tisi vielä yhden korjauskierroksen. 


Kuuluuko? Kuuntelen 

Ennen kuin aloin suuremmin pohtia, 
miten data itse asiassa muunnetaan ää- 
neksi, halusin selvittää kasettiasemani 
suorituskyvyn rajat taajuustasossa. Pää- 
tin käyttää äänisignaalin näytteenotto- 
taajuutena 44 100 hertsiä, joka mahdol- 
listaa Nyguistin teoreeman? mukaisesti 
taajuudeltaan enintään 22 050 hertsin 


? fi.wikipedia.org/wiki/Nyguistin teoreema 


signaalien esittämisen, minkä pitäi- 
si riittää ihmisen kuuloaistille hyvin. 
Tuskinpa kasettia ja nauhuria on aika- 
naan suunniteltu ihmisen kuuloalueen 
ulkopuolisia ääniä tallentamaan, vaik- 
ka se olisi teknisesti ihan mahdollista. 

Tein yksinkertaisen Python-ohjel- 
man, joka luo 0,1 sekunnin mittaisia 
jaksoja alla olevan mukaisilla komen- 
noilla. Näillä saadaan luotua tiettyä 
taajuutta edustava muuttuja signaali 
käyttäen numpy-kirjastoa?, tässä lyhy- 
emmin np. Huomaa, että sinifunktion 
luonnollinen jakso on pituudeltaan 2n, 
joten siksi aikavektoria kerrotaan sillä. 
Alla olevassa esimerkissä signaalin taa- 
juudeksi on asetettu 100 Hz. 


naytteenottotaajuus = 44100 


kestosekuntia = 0.1 
taajuus = 100 
aikavektori = np.linspace(0, 


kestosekuntia, N 
int(kestosekuntia*naytteenottotaa 
juus) ) 

signaali = np.sin( 2xnp. 
pixaikavektorix*taajuus ) 


Laitoin näitä jaksoja 600 kappaletta 
peräkkäin niin, että kokonaisuudesta 
muodostui minuutin mittainen ääni eli 
vektorityyppinen muuttuja (tarkkaan 
ottaen numpy.ndarray). Kullekin 0,1 
sekunnin mittaiselle jaksolle arvoin taa- 
juuden väliltä [50, 22050]. Toistin sitten 
tuota signaalia IPython.display.Au- 
dio-funktiolla samalla, kun painoin ka- 
settinauhurista kaksisormisesti tallen- 
nuksen päälle. Olisin voinut toki myös 
tallentaa muuttujan vaikka wav-tiedos- 
toksi ja soittaa sitä millä tahansa sovel- 
tuvalla ohjelmalla. Vastaavasti kasetille 
tallentuneen signaalin luin takaisin tie- 
tokoneelle niin, että painoin nauhurista 
toiston päälle ja samaan aikaan Auda- 
city-ohjelman kaappaamaan mikro- 
foniliittimen ääntä. Lopuksi tallensin 
Audacitystä kaapatun äänen wav-tie- 
dostoon ja luin sen Python-ohjelmaa- 
ni vektorina. Kaipa mikrofonin kuunte- 
lun olisi voinut toteuttaa suoraan jollain 
Python-kirjastollakin, mutta en nähnyt 
vaivaa asian selvittämiseen. 

Kuvassa 3 on esitetty sekä todelliset 
äänimuuttujaan luodut taajuudet että 
kasetilta luetut taajuudet (katso myös 
infolaatikko äänisignaalien taajuuk- 
sien määrittämisestä). Yli 8000 hert- 
sin taajuuksista ei käytännössä kuulu 
kasetilta mitään, vaan ohjelmani tun- 


* numpy.org 


Kuva 5. Spektrogrammiesitys biteistä tallen- 
nettuina eri taajuuksille. Kukin sarake vastaa 
yhtä aikapistettä, ja sarakkeen kullakin rivillä 
näkyy kahdeksan bitin aktiivisuus. Ihan ylim- 
pänä kuvassa näkyy taustakohinan vaikutus 
ja viimeisessä sarakkeessa korkeataajuuksinen 
tahdistusmerkki. 


nistaa ainoastaan taustakohinassa ole- 
via taajuuksia. Tämä voi helposti joh- 
tua niin itse kasetin laadusta, nauhurin 
äänipäiden kunnosta kuin kaapeloin- 
nistakin. Vastaavasti alemmat taajuu- 
det tuntuvat toistuvan ihan hyvin. Toi- 
sekseen on hyvä huomata, että kasetilta 
luetuissa taajuuksissa on hurjasti vaih- 
telua suhteessa todelliseen taajuuteen. 
Esimerkiksi taajuudella 2000 Hz ol- 
lut todellinen signaali voi tulla kase- 
tilta takaisin vaihtelevasti taajuuksilla 
1800-2200 Hz. Tämä on otettava jat- 
kossa huomioon ja rajoittaa sitä, kuin- 
ka tiiviisti voimme ahtaa dataa eri taa- 
juusarvoille. 


Se on melkein eikä just 
Digitaalisten datojen ja signaalien kans- 
sa vuosikymmenet puljanneena olen 
tottunut pitämään itsestään selvänä, 
että kun jotain informaatiota tallenne- 
taan, se myös pystytään lukemaan ta- 
kaisin tismalleen samanlaisena. Taa- 
juusalueen testauksessa törmäsin paitsi 
vaihteleviin taajuustasoihin, myös sii- 
hen analogisen ja mekaanisen maail- 
man temppuiluun, että tallennuksen 
pituus vaihtelee. Todellinen wav-tie- 
dostoon tallentamani ja kasettiasemal- 
le soittamani signaali oli tasan 62,00 
sekuntia pitkä, mutta kasetilta takaisin 
tietokoneelle siirrettynä signaali olikin 
enää 61,06 sekuntia. 

Käsittääkseni tähän ei voi olla muu- 
ta selitystä kuin se, että nauhurin tal- 
lennus ja toisto pyörivät keskenään eri 
tahtia. Kenties joku vetohihna luistaa 
jossain tai moottorin käynti on ylipää- 
tään epätasaista. Mikä pahinta, tämä 


Fn 


A 


Nu 


nopeuden vaihtelu ei edes ole millään 
muotoa tasaista, vaan nähtävästi ka- 
setin alkupuolella kasetilta tuleva sig- 
naali on lyhyempi, mutta keskemmällä 
kasettia se onkin jo alkuperäistä pidem- 
pi. Tämä ongelma ei erotu musiikilli- 
sen nautinnon laskuna ainakaan mei- 
käläisen melko sävelkuurolla korvalla 
Kirkan parhaissa, joka löytyi nauhuris- 
ta sen saapuessa minulle, mutta bitin- 
tarkassa datan tallentamisessa tämä on 
lähes katastrofi. 

Kasetin signaalin pituuksien vaihte- 
lu tarkoitti käytännössä sitä, että minun 
piti lisätä signaaliin erityisiä tahdistus- 
merkkejä. Laitoin korkeataajuuksi- 
sia (7000 Hz) tahdistussignaaleja joka 
kymmenennen tavun jälkeen, joiden 
avulla sainkin oikein mukavasti datat 
asettumaan kohdalleen. Käsittelemäl- 
lä kukin tahdistussignaaliparin väli- 
nen alue erikseen minun ei tarvinnut 
oikeastaan välittää, jätättääkö vai edis- 

tääkö kasetilta tullut 
signaali pidemmällä 
aikavälillä, kunhan 
vain jaan tahdistus- 
merkkien välisen seg- 
mentin kymmeneen ta- 
sapitkään osaan. 


Tunnelma tiivistyy 
Alkuperäinen Commodo- 
ren kasettiasema käytti datan 
tallennukseen jopa 176 jus:n eli 
0,000176 sekunnin pituisia signaa- 
leja. En uskonut hetkeäkään oman 
ritisevän ja kohisevan laitteistoni 
kykenevän erottelemaan niin pie- 
niä piipahduksia, joten aloitin tallen- 
nuskokeilut 0,01 sekunnin mittaisilla 
äänillä. Näitä saisin kuitenkin mahtu- 
maan 90 minuutin kasetille puoli mil- 
joonaa kappaletta, minkä pitäisi riittää 
jonkin järkevän tiedoston tallentami- 
seen. Aikaisempi taajuusalueen testa- 
us oli jo toiminut hyvin 0,1 sekunnin 
segmenteillä, joten uskalsin lähteä ko- 
keilemaan selvästi lyhyempää pituutta. 

Ratkaisin siis kasetin epätasaisen 
pyörimisen tahdistussignaaleilla — tai 
tietenkin vain luulin ratkaisseeni, sil- 
lä analogia iski välittömästi takaisin. 
Muutaman päivän signaalien tiirailun 
jälkeen nimittäin selvisi, etteivät edes 
yksittäiset 0,01 sekunnin mittaiset pät- 
kät pysy läheskään 0,01 sekunnin mit- 
taisina. Kuvassa 4 on esitetty eräs data 
ääneksi muutettuna sekä sama signaa- 
li kasetilta kuultuna. Kaikki meni ka- 
setilla hyvin reilut sata ensimmäistä ta- 
vua 1,52 sekunnin kohdalle asti, jossa 
sitten yksi matalataajuinen signaalijak- 
so päättikin jatkaa kuulumistaan use- 
amman segmentin ajan. Tämä tuho- 
aa välittömästi seuraavan datapisteen, 
sillä tämä matala taajuus on sielläkin 
dominoiva suhteessa korkeampaan 
taajuuteen ja näkyy vielä kevyenä hi- 
dastempoisena aaltoiluna myös sitä 
seuraavassa datapisteessä. Nähtävästi 
kasetin kyky erotella teräviä piippauk- 
sia ajan suhteen ei ole kovin hyvä, tai 
sitten juuri tuossa kohdassa tuli veto- 
hihnan luiskahdus tai vastaava tekni- 
nen häiriö. 

Käytännössä edellä kuvatun kaltaiset 
häiriöt johtivat siihen, etten pystynyt 
käyttämään 0,01 sekunnin pituisia sig- 
naaleja. Osa niistä vain yksinkertaises- 
ti tuhoutuu, kun edelliset häntivät sig- 
naalit vyöryvät niiden yli. Tämän voisi 
tietysti yrittää ratkaista laittamalla jo- 
kaisen datapisteen väliin tahdistussig- 

naalin, mut- 
ta siinä alkaa 
sitten jo mennä 
puolet tallennuskapasiteetistä pelkkään 
tahdistukseen. Kokeilin myös pidentää 
segmenttipituuden 0,025 sekuntiin, ja 
sitä koodini lukivatkin oikein yli 600 
tavua nauhalla aina 17 sekuntiin asti, 
jolla kohdalla törmäsin jälleen datapis- 
teeseen, joka on yksinkertaisesti tuhou- 
tunut. Tällä kertaa syynä oli taajuuden 
muutos, jonka vuoksi tavu, jonka arvon 
piti olla 15, olikin kasetilta luettuna ar- 
voltaan 13. Jos kyseessä olisi musiikki- 
kappale tai vaikka bittikarttamuotoinen 
kuva, ongelma olisi mitätön, mutta var- 
sinaisessa datan tallennuksessa tällaisia 
virheitä ei voi sallia. 

Jotta järjestelmäni lähtisi toimimaan 
edes jotenkuten, nostin signaalinpituu- 
den takaisin 0,1 sekuntiin, joka oli to- 
dettu toimivaksi. Näitä en sitten voi 90 
minuutin kasetille enää tallentaa kuin 
54 000 kappaletta, mutta kaipa sitä sil- 
läkin jotain voi saada aikaan. 


Ääniaallot nolliksi 

ja ykkösiksi 

Jäljellä on enää kysymys, miten sitä 
dataa eli tavuja eli bittejä sitten lopul- 
ta tallennetaan ääneksi. Commodore 
oli ratkaissut asian käyttämällä muuta- 
maa eritaajuista rakennuspalikkaa, joi- 
den järjestys sitten määräsi, onko bitin 
arvo 0 vai 1 vai onko kyseessä kenties 
jotain muuta. Itse ajattelin lähteä logii- 
kasta, jossa kunkin 0,1 sekunnin mit- 
taisen pätkän taajuus kertoisi suoraan 
tavun arvon. Koska yhdellä tavulla voi 
olla 256 eri numeroarvoa, tarvitsi mi- 
nun siis käyttää yhtä monta eri taajuut- 
ta käyttökelpoiselta alueelta. Jaoin välin 
200-6000 Hz tasaisesti 256 eri arvoon 
niin, että eri arvojen väliksi tuli keski- 
määrin reilut 22 Hz. Hyvin pian testeis- 
sä kävi selväksi, ettei laitteistoni kykene 
erottelemaan taajuuksia noin tarkasti, 


vaan esimerkiksi taajuudelle 2000 Hz 
tallennettu signaali saattaa tulla ka- 
setilta takaisin taajuutena 1900 Hz 
tai 2050 Hz. 
Tämän ongelman ratkaisin 
jakamalla kunkin tavun kah- 
teen osaan: ylempään neljään 
bittiin ja alempaan neljään 
bittiin. Näistä kullekin ta- 
vun puolikkaalle tarvitsin 
enää vain 16 eri taajuus- 
tasoa, sillä neljällä bitil- 
lä voidaan ilmaista lukuar- 
vot väliltä 0-15. Kun nyt jaoin 
käyttökelpoisen taajuusalueen ta- 
saisesti, oli eri taajuusarvojen väli jo 
lähes 400 Hz, minkä pitäisi riittää jopa 
Skanticin kohinan ja vonkunan kans- 
sa. Samalla tosin tallennuskapasiteetti- 
ni taas puolittui, koska kutakin tavua eli 
kahdeksaa bittiä varten tarvitsin kaksi 
0,1 sekunnin pätkää. Näillä asetuksi!- 
la tallennus lähti toimimaan riittävän 
luotettavasti niin, että pystyin tallenta- 
maan kymmenien minuuttien mittaisia 
datasignaaleja kasetille ja lukemaan ne 
virheettömästi takaisin tietokoneelle. 
Vaihtoehtoisena tallennusmuoto- 
na kokeilin vielä biteittäin tallennus- 
ta. Yksi tavu koostuu kahdeksasta bi- 
tistä ja tallensin kunkin niistä omalle 
taajuusalueelleen, mutta kaikki sa- 
maan aikasegmenttiin. Eli jos data- 
pisteen arvo oli esimerkiksi 131 eli 
binäärisenä 1000011, loin tähän 0,1 
sekunnin segmenttiin siniaallot en- 
simmäiselle, seitsemännelle ja kah- 
deksannelle taajuustasolle. Sinällään 
tämä lähestymistapa toimi hyvin, ja 
kuvassa 5 on visualisoitu, miltä datan 
tallennus näyttää spektrogrammina. 
Spektrogrammi on käytännössä vain 
kokoelma Fourier-muunnoksia eri ai- 
kapisteissä niin, että ensimmäinen sa- 
rake esittää ensimmäisen aikapisteen 
aktiiviset bitit ja niin edelleen. Täs- 
sä kuvassa ensimmäisessä sarakkees- 
sa näyttäisivät olevan aktiivisina bitit 
1 ja 3, jolloin lukuarvoksi muodostui- 
si 21+23=10. Vaikka toteutus toimii 
teknisesti hyvin, loppujen lopuksi ka- 
setilta lukiessa oli hyvin hankala pää- 
tellä ohjelmallisesti, mitkä taajuudet 
olivat aktiivisia (bitin arvo 1) ja mit- 
kä epäaktiivisia (bitin arvo 0). Taa- 
juudet vuotivat jälleen sekä ajallisesti 
eri segmenttien välillä että yhden seg- 
mentin sisällä taajuudelta toiselle kes- 
kenään niin pahoin, ettei silmämää- 
räisestikään voinut sanoa, mitä lukua 
pätkä esittää. 


Äänisignaali 


002 
Aika (s) 


Fourier-muunnos 


Taajuus (Hz) 


Kuva 6. Yläkuvassa näkyy pätkä äänisignaalia, jossa on kahdella eri 
taajuudella olevat jaksot. Alakuvassa tämän pätkän taajuusspektri, jos- 
ta kyseiset kaksi taajuutta erottuvat selvästi. 


Loppulässähdys 

Vaikka tietokoneeni teho on tähtitieteellinen Kuusneloseen 
nähden, kasetille tallentamisen kannalta sillä ei ole mainitta- 
vaa merkitystä, sillä rakentamani järjestelmän heikoin lenk- 
ki on yksinkertaisesti huono ja epätasainen äänenlaatu. En 
tiedä johtuuko se kasetista, nauhurin nelikymmenvuotiaista 
äänipäistä, tietokoneen äänikortista vai kahden euron kaa- 
peleista, mutta kasetin kautta pyöräytetty ääni tulee takaisin 
hyvin häiriöisenä ja vääristyneenä. Tälle ei sitten ole paljoa- 
kaan tehtävissä, vaikka laskentakapasiteettia olisi supertieto- 
koneen verran, sillä tallennettu informaatio on kasetin kautta 
kiertäessään yksinkertaisesti jo tuhoutunut. Toki digitaaliset 
liittimet pelastaisivat paljon, mutta sitten aletaan siirtyä jo vä- 
hitellen itseäni nuorempaan teknologiaan. 

Lopullisessa systeemissäni, jossa yksi tavu vie 0,2 sekuntia, 
kokonaisen Skrolli 2023.1:n tallentaminen olisi vaatinut puo- 
len vuoden edestä ääninauhaa. Irroitin pdf-tiedostosta vielä 
erikseen yhden sivun, Turrikaanien yön, ja pakkailin sitä lä- 
hes lukukelvottomaksi. Tämä 72 kilotavun tiedostokin veisi 
silti systeemissäni 245 minuuttia nauhaa, mikä on aavistuk- 
sen liikaa, että jaksaisin nähdä vaivaa. 

Lopulta päädyin nyysimään Skrollin nettisivuilta logon 
(skrolli logo 2018 greens 4k.png), joka zip-muotoon pa- 
kattuna vie vain 6439 tavua. Tämän tallensin kasetille reiluun 
21 minuuttiin Skanticillani, ja jäipä toinen puoli kasetista vie- 
lä vapaaksi Kirkan käytettäväksi. Vaikka voin siis sanoa raken- 
taneeni kasettiaseman tietokoneelle ja tallentaneeni kasetille 
tiedoston, tuli tästä projektista lopulta melkoinen mahalasku. 
Mutta mikäli joskus vielä tarvitsen tuota Skrollin logoa, aion 
ehdottomasti ladata sen kasetilta! 8 


Taajuuksien 
maarittaminen 

Äänisignaalin taajuuksien tunnistaminen voisi olla 
omatoimisesti sähläten hyvin työlästä, mutta onneksi 
tätä asiaa ovat miettineet minua fiksummat ihmiset jo 
kauan sitten. Ranskalainen matemaatikko Joseph Fou- 
rier (1768-1830) esitteli nimittäin jo 1822 myöhem- 
min itsensä mukaan nimetyksi tulleen tavan estimoida 
rajattoman tarkasti mikä tahansa riittävän siisti yksi- 
ulotteinen lukusarja sini- ja kosinifunktioiden äärettö- 
mänä summana. Tämä lukusarja voi olla esimerkiksi 
digitaalisessa muodossa oleva äänisignaali. 

Hieman teoriaa oikoen tästä Fourier-sarjasta me 
puolestamme saamme signaalin sisältämät taajuudet 
suoraan poimimalla summan muodostavien sini- ja 
kosinifunktioiden painokertoimet. Todellisuudessa 
asiaan liittyy kelpo matematiikkaa, josta tiedonhalui- 
set löytävät Internetistä paljon lisätietoa. Sen verran 
jämäkästä ja hyödyllisestä asiasta on kyse, että Fou- 
rier-sarjat ja -muunnokset kuuluvat yliopistoissa pe- 
rusopintoihin esimerkiksi matematiikan ja signaalin- 
käsittelyn laitoksilla. 

Fourier-muunnoksen määrittäminen on laskennal- 
lisesti melkoisen raskasta, varsinkin kun teoriassa sii- 
nä summataan ääretön määrä trigonometrisiä funkti- 
oita. Onneksi digitaalisessa signaalikäsittelyssä on vain 
äärellinen määrä pisteitä ja niinpä näihin tarpeisiin on 
kehitetty erityinen nopea Fourier-muunnos, Fast Fou- 
rier Transform eli FFT. Tämän algoritmin esi-isäk- 
si voidaan nähdä jopa vanha kunnon Carl Friedrich 
Gauss (1777-1855), mutta varsinaisesti sen toivat maa- 
ilman tietoisuuteen herrat James Cooley (1926-2016) 
ja John Tukey (1915-2000) vuonna 1965 julkaisemas- 
saan artikkelissa. 

Meidän kaikkien onneksi Cooleyn työnantaja IBM 
ei nähnyt algoritmia järin hyödyllisenä ja jätti sen pa- 
tentoimatta, minkä seurauksena nopea Fourier-muun- 
nos on nykyään oleellinen osa kaikkia numeerisen las- 
kennan ohjelmistoja ja ohjelmakirjastoja. Itse käytin 
neuroverkkolaskentaan suunnitellun PyTorch-kirjas- 
ton torch.fft.rfft-funktiota, joka ilmeisesti suoritti las- 
kennat tietokoneeni näytönohjainta hyväksikäyttäen. 
Kun tälle funktiolle syöttää vektorin eli tässä tapauk- 
sessa äänisignaalin, niin takaisin tulee toinen vektori, 
jossa on lueteltu kaikkien taajuuksien vahvuudet syö- 
tetyssä signaalissa. Koska tiesin, mille taajuuksille olin 
alun perin ääniä luonut, pystyin kätevästi lukemaan 
tallennetut taajuudet Fourier-muunnoksen tuottamas- 
ta vektorista. Kuvassa 6 on esitetty lyhyt pätkä ääni- 
signaalia ja sen taajuusjakauma PyTorchilla laskettu- 
na. Jakaumasta voidaan helposti poimia, että kyseinen 
signaalinpätkä sisältää enimmäkseen taajuuksia 2425 
Hz ja 7056 Hz. Kasetilta tuleva häiriö näkyy satunnai- 
sina matalampina piikkeinä. 

TEKNIIKKA 


Y2K:sta 


moksiskaan 


Tällä kertaa Aikasarja kantaa 
kortensa Skrollin Amiga-kekoon. 
Onhan varmistettava, että joka 


lehdessä on kylliksi Commodorea. 


Kurkistamme, millainen kello 
AmigaOS-käyttöjärjestelmän 
konepellin alla raksuttaa. 


Teksti: Ronja Koistinen 
Kuvat: Manu Pärssinen, 
Sakari Leppä 


miga-tietokoneiden jär- 
jestelmäaika on Unix- 
ajan tyyppinen esitys, 


jossa lasketaan kuluneita sekunte- 
ja tietystä kiintopisteestä (epoch). 
AmigaOS:n aika tosin poikkeaa 
Unix-ajasta siten, että nollakoh- 
ta onkin 1. tammikuuta 1978 eikä 
1970. 
Varhaisimmassa vuoden 1985 
Amiga 1000:ssa ei ollut lainkaan 
paristovarmennettua kellolai- 
tetta. Vakiovarusteena se tuli 
vasta Amiga 2000:een vuon- 
na 1987. Amiga 1000:een ja 
500:een sellaisen saattoi kui- 
tenkin hankkia lisälaitteena. 
Kellolaitteeton Amiga 
käyttää mielenkiintois- 
ta kikkaa päivämäärän 
ja kellonajan asettami- 
seen koneen käynnistyk- 
sessä: se nappaa kiintolevyn tai 
levykkeen tiedostojärjestelmäs- 
tä viimeisimmän muokkaus- 
ajan. Koska tämä aika ei 
useinkaan ole 
ollenkaan 

tarkka, se myös kehottaa käynnistyksen 
yhteydessä käyttäjää säätämään asetuk- 
sista ajan kuntoon. 

Pääsääntöisesti AmigaOS ei myös- 
kään ole välittänyt aikavyöhykkeis- 
tä, vaan tietokoneen sisäistä kelloa on 
pidetty kunkin käyttäjän paikallises- 
sa ajassa, vaikka myöhemmissä käyttö- 
järjestelmäversioissa aikavyöhykkeensä 
pystyykin valitsemaan. Tämäkin poik- 
keaa Unix-tyyppisistä käyttöjärjestel- 
mistä, jotka yleensä asettavat koneen 
sisäisen kellon UTC-aikaan, vaikka 
näyttävätkin käyttäjälle paikallista ai- 
kaa käyttöliittymissä. 

Näin ollen AmigaOS ei siis koskaan 
varsinaisesti ollut haavoittuvainen vuo- 
si 2000 -ongelmalle, lukuun ottamatta 
harvoja bugeja joissakin varus- ja sovel- 
lusohjelmissa, jotka saattoivat käsitel- 
lä kaksinumeroisia vuosilukuja silkkaa 
ajattelemattomuuttaan. Itse en ollut kuu- 
lemassa, mutta oletan, että amigistit an- 
toivat Windows- ja DOS-käyttäjien kuul- 
la tästä ylivertaisuudesta riittävän usein. 


Mikroytimessä 

juoksevat sekunnit 
AmigaOS:n ja AmigaDOSin suhdetta 
on kyseisellä aikakaudella varhaislap- 


M] mn 


VI 


| 


III 


suuttaan eläneen vähän hankalaa hah- 
mottaa. AmigaOS on kattokäsite, joka 
koostuu useasta osakokonaisuudes- 
ta: muun muassa Exec-nimisestä yti- 
mestä (kernel), AmigaDOS-levykäyt- 
töjärjestelmästä, Intuition-nimisestä 
graafisesta käyttöliittymästä ja Work- 
bench-työpöydästä. Lisäksi nämä on 
jaettu nykynäkökulmasta erikoisesti 
Kickstart-nimiselle firmware-piirille 
ja kiintolevyltä tai levykkeeltä ladatta- 
vaan Workbench-osaan. Toki tällainen 
kahtiajako oli 1980-luvun mikrotieto- 
koneissa tavanomainen. 

Amigan käyttöjärjestelmässä on 
parikin ajan mittaukseen ja merkit- 
semiseen käytettyä tietorakennetta. 
Sen Exec-ydin on niin sanottua mik- 
roydintyyppiä (microkernel). Se tar- 
koittaa, että ydin itsessään on mah- 
dollisimman minimaalinen ja monet 
monoliittisissa ytimissä sisäänraken- 
netut asiat ovatkin käyttäjätilassa (user 
space) pyöriviä pieniä palveluita. Toki 
Amigassa ei ole nykyisen kaltaista pro- 
sessien muistinsuojausta, eikä ydin 
pyöri omassa erityisessä etuoikeusti- 
lassaan (privileged mode). 

Eräs näistä käyttöjärjestelmän palve- 
luista on timer. device, jota ohjelmistot 


voivat kutsua rajapinnan kautta. Tä- 
män palvelun määrittelemä järjestel- 
mäaika on Unix-järjestelmistä (tai siis 
POSIX-standardista) tuttu: 


struct TimeVal 

i 
ULONG tv secs; 
ULONG tv micro; 


Se tarkoittaa tietuetta, jossa on jär- 
jestelmän epookista eli ajanlaskun 
alusta kuluneet sekunnit sekä edelli- 
sen sekunnin jälkeen kuluneet mikro- 
sekunnit. Eroa Unixiin on toki sen ver- 
ran, että Seconds-muuttujan O tarkoittaa 
1.1.1978 klo 00.00.00 eikä 1970, kuten 
edellä jo mainittiin, ja ULONG-tyyppi- 
merkintä tarkoittaa 32-bittistä etumer- 
kitöntä kokonaislukua (unsigned inte- 
ger). Unixissa tyyppinä on time £, joka 
on aina etumerkillinen (signed), ja sen 
leveys vaihtelee järjestelmästä ja lait- 
teistosta toiseen — nykyisin se on mel- 
kein aina 64 bittiä. 

Oletettavasti nollakohta 1.1.1978 on 
valittu siksi, että AmigaDOSin pohjak- 
silisensoitu TRIPOS-käyttöjärjestelmä 
(Trivial Portable Operating System) on 
julkaistu tammikuussa 1978. TRIPOS 
on Cambridgen yliopistossa kehitetty 
tutkimuskäyttöjärjestelmä. 


AmigaDOS peri 
aikaleimansa edeltäjältään 
TRIPOS oli ohjelmoitu muinaisella BC- 
PL-kielellä, joka on C-kielen esivan- 
hempi. BCPL on niin ikään Cambrid- 
gen yliopistossa kehitettyä teknologiaa. 
Myös ensimmäiset versiot AmigaDO- 
Sista laadittiin BCPL:llä, mutta Ami- 
gaOS 2.0 -version tienoilla (1990) se 
kirjoitettiin suurimmalta osin uudel- 
leen C:llä. 

Koska AmigaDOS on peräisin ai- 
van toisesta käyttöjärjestelmästä, sillä 
on myös oma Exec-ytimestä erillinen 
aikarakenteensa (esitetty tässä C-syn- 
taksilla): 


struct DateStamp 


i 
LONG ds Days; 
LONG ds Minute; 
LONG ds Tick; 
J; 


Tässä LONG tarkoittaa 32-bittistä etu- 
merkillistä kokonaislukua. ds Days tar- 
koittaa Amigan ajanlaskun alusta ku- 


luneita päiviä, ds Minutes edellisestä 
keskiyöstä kuluneita minuutteja ja ds 
Tick nykyisen minuutin kuluneita ”tiki- 
tyksiä”. Näitä tickejä on 3000 minuutissa 
eli 50 sekunnissa — ja niitä on sekunnis- 
sa aina 50 riippumatta siitä, onko Ami- 
ga PAL- vai NTSC-tilassa tai mikä sattuu 
olemaan verkkovirran taajuus. 

Näitä AmigaDOSin DateStamp-tie- 
torakenteita käytetään olennaisimmin 
Amigan tiedostojärjestelmien, esimer- 
kiksi Amiga Fast File Systemin (AFFS tai 
FFS) metatiedoissa. AFFS:n juurilohkon 
(rootblock), hakemistojen ja tiedostojen 
luonti- sekä muokkausaikaleimat tallen- 
netaan DateStamp-tyyppisinä. 

Lisäksi AmigaOS:n järjestelmäkir- 
jastot tarjoavat ohjelmoijalle funktioita 
TimeVal- ja DateStamp-aikojen välillä 
muuntamiseen, laskutoimitusten teke- 
miseen ajalla sekä aikojen esittämiseen 
ihmisluettavassa muodossa. 


Osat eivät ihan sovi yhteen 
Myöhäisemmän epookkinsa ja etumer- 
kittömän lukutyyppinsä ansiosta Ami- 
gan struct TimeVal riittää siis jonkin 
verran pidemmälle tulevaisuuteen kuin 
32-bittinen Unix-aika (jonka loppumis- 
ta vuonna 2038 käsittelimme Skrollis- 
sa 2023.2). Exec-ytimen aika tulee täy- 
teen vasta keskiviikkona 7. helmikuuta 
2114 klo 6.28.16. 

Käytännössä Amigan ajanlasku ei 
kuitenkaan suju ilman ongelmia ensi 
vuosisadalle asti, sillä vaikka Exec-yti- 
men ajanlasku onkin etumerkitön luku, 
monet sovellusohjelmat ja AmigaDOS 
käyttävät ytimeltä saamaansa aikaa etu- 
merkillisenä arvona. Tällä tavalla vir- 
heellisesti tulkittuna ajanlasku loppuu- 
kin jo 19. tammikuuta 2046. Sen jälkeen 
sekuntiarvo hyppääkin negatiivisek- 
si, ja niinpä kukin aikaa käsittelevä oh- 
jelmisto saattaa toimia epäluotettavas- 
ti, tulkita aika-arvon virheelliseksi tai 
ihan vain kaatua. 

Saatavilla oleva yksityiskohtainen 
tekninen AmigaOS-dokumentaatio 
koskee usein vanhempia, sanoisimme- 
ko klassisia, 1980- ja 1990-luvun ver- 
sioita 1.1-3.1. Tämän jutun pääasialli- 
sena lähteenä käytettiin Olaf Barthelin 
kattavaa artikkelia Amiga Year 2000 
Readiness' joka sekin on peräisin vuo- 
situhannen vaihteesta. Koska Amigan 
kehitys on sittemmin ollut verkkaista 
ja painottunut pienimuotoiseen har- 


' Amiga Year 2000 Readiness: 
amiga.de/diary/developers/y2k.html 


rastustoimintaan, nämä vanhat tiedot 
pätevät pääosin edelleen. 

AmigaOS:stä julkaistaan kuiten- 
kin edelleen uusia versioita, ja on pie- 
ni mahdollisuus, että edellä mainittuja 
etumerkillisyysongelmia on korjattu tai 
korjataan niissä. Skrollin Amiga-tunti- 
jat eivät kuitenkaan löytäneet merkkejä 
olennaisista muutoksista. Viimeisimpä- 
nä AmigaOS:ää on tehtaillut lisenssillä 
Hyperion Entertainment -niminen bel- 
gialais-saksalainen yritys. Esimerkiksi 
uusin hotfix-päivitys 68000-pohjaiselle 
AmigaOS 3.2.2:lle on huhtikuulta 2023. 
Hyperion on julkaissut myös erillisenä 
haarana PowerPC-pohjaiselle raudalle 
AmigaOS 4.1 -käyttöjärjestelmän, jon- 
ka uusin versio on vuodelta 2021. Moni 
asia on siinä päivittynyt, mutta päiväys- 
kysymys ei vaikuta olleen prioriteettina. 

Jos sinulla on lisätietoa ja peräti läh- 
deviitteitä uusimpien AmigaOS-versi- 
oiden ajanlaskun ongelmista tai ratkai- 
suista vanhoihin ongelmiin, kerro siitä 
meille: toimituseaskrolli.fi! 4 


ENSI KERTAAN! 


Huolestuttavatko lopun ajat tai ajan 


loput? Tule juttelemaan aiheesta 
Skrollin lukijakanaville: 
skrolli.fi/lukijakanavat 

TAPAHTUMA 


Saisiko olla vielä vähän lisää Amigaa? 
Ison-Britannian Nottinghamissa järjestettiin 
ensimmäinen Kickstart Amiga Expo heinä- 
kuun alussa 2023. Tapahtumassa oli tarjol- 
la puheita alan veteraaneilta, kuten mm. 
Sensible Softwaren ja DMA Designin pelinke- 
hittäjiltä, sekä tietenkin kaikenlaista 
ihasteltavaa Amiga-rautaa. Skrollin lukija 
Jyrki Sinivaara, joka muuten tunnetaan myös - 
Amigalle aikoinaan julkaistusta Damage- <= | 
pelistä, pistäytyi paikalla ja otti kuvia esillä , » , x. (NR 
olleista herkuista. S 


Kuvat: Jyrki Sinivaara 
Kuvatekstit: Toimitus 


Tapahtumasta on muodostumassa vuosittainen 
- katso lisätietoja osoitteesta amigashow.com 


i situhannen 
se arvviä koteloita. VUOSIT" 
Imistaa näyttäviä LAAN juni ja näyttö ovat 
H. sdin mukaiset läpinäkyvät K2 
: [0] 
vaihteen MU 


pikantti lisä kokonaisuuteen. 


piin laajennettu 


Amiga 4000 Tietaen na den kor jeiden temperamenti 
W 

. | n 
veikkaamme, että Vir tte n on ulunut minuutti 


jos toinenkin. 

Kiitettävästi 
Frankensteinattu 
[2 Amiga 1200 
tornikotelossa 
Modernein 
lisäherkuin. 


- 
- 

MiniMig oli niitä varhaisimpia uudis-Amiga-toteutuksia. 
Tämä versio käyttää FPGA:ta ja fyysistä Motorolan suoritinta. 

RAUTA 


Per aspera ad Amiga 


Skrollin viime numerossa jäimme varsinaiseen 
cliffhangeriin tilanteessa, jossa olin ilmeisesti itse 
rikkonut Amigani Kickstart-piirejä vaihtaessani. 

Viikkokausien osien odottelun ja yleisen 
sähläyksen jälkeen olin lopulta saanut sen taas 
tekemään edes jotain - mutta kuvaa 
ei edelleenkään ruutuun tullut. 


Teksti ja kuvat: Mikko Heinonen 


unnetusti helpoin tapa löytää 

jokin esine on ostaa sille korvi- 

ke. Tuskailtuani aikani sitä, että 
en löydä Eduardo Aranan tekemää kä- 
tevää USB-sarjaporttipalikkaa Amigan 
vianetsintää varten, päätin tilata uuden 
vastaavan — etenkin kun hänen verkko- 
kauppaansa oli tullut tarjolle muutakin 
tarpeellista pikkutavaraa. Paketin saa- 
vuttua aloin etsiä, missä olikaan se kä- 
tevä pitkä USB-johtoni. Siellähän se oli 
työpöydän vieressä olevassa laatikossa, 
päässään se edellinen sarjaporttisovitin. 
Olisin voinut lyödä vetoa, että käänsin 
juuri tuon laatikon ympäri useita kertoja 
etsiessäni palikkaa aiemmin. Löydös kui- 
tenkin tarkoitti, että pääsin diagnoosis- 
sani eteenpäin. Ongelmana siis oli, että 
virtavalon nopeasta vilkkumisesta pää- 
tellen Kickstart-piirien tilalle vaihdetta- 
va DiagROM-ohjelmisto käynnistyi oi- 
kein, mutta ruudulla ei näkynyt mitään. 
OS 3.2.2:n ROM-piireillä kone taas vil- 
kutti virtavaloa yhtäjaksoisesti ohjel- 
mistovirheen merkiksi, ruudun pysyes- 
sä edelleen pimeänä. DiagROMissa on 
kuitenkin hyödyllinen ominaisuus, jol- 
la sitä pystyy käyttämään sarjakaapeliyh- 
teyden avulla. Olinkin erittäin yllättynyt, 
kun sitä kautta ruutuun tulostui aivan 
järkevää tekstiä ja muistitestit ym. vai- 
kuttivat menevän läpi. Tämä ei siis voi- 
nut enää olla mikään ongelma Kickstart- 
piirien kannoissa. 

Pieni pohdiskelutuokio johdatti sii- 
hen, että koska ruudulla ei näy yhtään 
mitään, ongelman on melkein pakko 
olla videokuvaa tuottavassa VP101-D/A- 
muunninpiirissä. Missä tahansa muus- 
sa tapauksessa ruudulla todennäköisesti 
olisi edes jonkinlaista häiriötä. Sattumal- 
ta hyllyssä myös oli käyttämätön piiri — 
VP101 on ollut käytössä muissakin lait- 
teissa, joten se ei yleisestä Amiga-tyylistä 

poiketen ole edes kallis. Vaihtokin sujui 
kohtalaisen tuskattomasti, jos pintalii- 
toskomponenttien kanssa touhuaminen 
nyt koskaan varsinaisesti sitä on. 

En osaa täsmälleen selittää, missä yh- 
teydessä D/A-muunnin oli rikkoutu- 
nut, mutta niin nyt kuitenkin oli käynyt. 
Ehkä olin kiireessä sohaissut videolii- 
tintä tai koneessa kiinni ollut tavallisen 
VGA-monitorin käytön mahdollistava 
Indivision Mk2 -scandoubler oli joten- 
kin mennyt vinoon ROM-piirien vaih- 
to-operaatiossa. Joka tapauksessa kuva 
tuli uudella DACilla ruutuun, mutta se 
oli kovin punertava sävyltään. Mitään 
värikomponenttia ei varsinaisesti puut- 
tunut kokonaan, mutta musta tausta oli 
pikemminkin syvä purppura ja RGB- 
testin palkeista näytti puuttuvan tietty- 
jä kirkkauksia. 


Tarjolla tänään: 

turhaa työtä 

Punaisuus ei itse asiassa ollut uusi ongel- 
ma, vaan olin havainnut sen jo joskus ai- 
emminkin tämän saman Amigan kanssa. 
Käyttäessäni konetta Indivisionilla kuvas- 
sa ei näkynyt mitään häiriöitä, mutta toi- 
sinaan RGB-kaapelilla pelivideota tallen- 
taessa siihen oli jostain ilmestynyt juuri 
tämä punainen perussävy. 

Etenkin RGB-palkkien osittaisen tum- 
muuden vuoksi oirekuva oli aavistuksen 
kummallinen ja viittasi siihen, että ko- 
neessa on jotain digitaalitason ongel- 
maa. Epäilykseni kohdistuivat Lisa-pii- 
riin, joka on suorassa yhteydessä tuohon 
video-DACiin ja jonka päälle Indivisi- 
on oli ollut painettuna ylösalaisin kään- 
netyn PLCC-kannan avulla. Muinoin oli 
pari kertaa käynyt niinkin, että Indivisi- 
on oli irronnut kuljetuksessa enkä tien- 
nyt tätä ennen virran kytkemistä. Pohdin, 
että josko Lisa olisi ottanut tällöin kipeää. 


Vähän turhankin helposti tein päätök- 
sen Lisan vaihtamisesta, koska varaosia 
oli käden ulottuvilla. Tosiasiassa etenkin 
vanhojen Commodoren aikaisten emo- 
levyjen folioita ei kannattaisi kuormit- 
taa vaihto-operaatioilla ennen kuin on 
aivan varma vian syystä, sillä jokaiseen 
operaatioon liittyy riski anturoiden ja 
johdinten irtoamisesta. Onnekseni olen 
oppinut jo olemaan riittävän varovai- 
nen puuhaillessani, sillä sainkin tehdä 
suoritukseen riittävästi toistoja. Ensim- 
mäinen yritys nimittäin meni täysin pi- 
pariksi: otin varaosan koneesta, joka ei 
suostunut starttaamaan lainkaan, koska 
siihen oli kytketty IDE-kaapeli väärin. 
Signaalit emolevyllä kuitenkin vaikutti- 
vat oskilloskoopilla mitaten normaalei]- 
ta. Koneen väylälle annettu sähköhoito 
oli silti ilmeisesti rikkonut myös Lisan, ja 
vaikka kuva tavallaan tuli ruutuun, se oli 
enimmäkseen täyttä glitch-taidetta. Täs- 
sä vaiheessa kirosin tosissani, ettei mi- 
nulla ole PLCC-kannoilla varustettua 
testiemoa, jolla kokeilla komponentte- 
ja. Tälle emolevylle en halunnut kan- 
taa asentaa, sillä haaveilin Indivisionin 
asentamisesta takaisin. 

Aikani kuluksi kokeilin toista varaosa- 
raadosta purettua Lisaa, joka antoi pa- 
remman kuvan, mutta sekin oli yhä pu- 
nasävyinen, tosin eri tavalla. Tilanne 
alkoi ärsyttää nyt tavallista enemmän, 
joten päätin hankkia takuulla toimi- 
van komponentin Analogic Computer- 
silta Isosta-Britanniasta. Se maksoi toki 
pitkän pennin, mutta saapui nopeasti ja 
oli varmasti testattu toimivaksi. Ja kap- 
pas vain, kolmas kerta toden sanoi: ei 
enää punaisuutta. Tämä olikin viimei- 
nen vaihto, jonka olisin uskaltanut täl- 
le emolevylle tehdä, sillä ainakin yksi 
johdin alkoi jo kärsiä jatkuvasta juotos- 
ten irrottelusta. Innostuneena vaihdoin 
DiagROMit Kickstart 3.1:een, pyöritin 
A1200 Demoa luupissa puolisen tuntia ja 
konehan vaikutti toimivan aivan hyvin. 


Ei kun kokoamaan... 

tai sitten ei 

Eräs kauhuelokuvien kliseitä on, että 
kuolleeksi luultu pahis tulee vielä uudel- 
le kierrokselle. Juuri näin tapahtui, kun 
olin nyhertänyt pari tuntia konetta takai- 
sin koteloonsa onnistuneeksi luulemani 
ehjäämisen jälkeen. Yhtäkkiä tarjolla oli 
vain mustaa ruutua Kickstart 3.1:llä ja 
ROM-virhettä 3.2.2:lla. Yllättäen Diag- 
ROM kuitenkin toimi edelleen. Johto- 
päätös oli, että niissä hemmetin Kicks- 
tart-kannoissa on yhä jotain ongelmaa. 


Tilanne ennen ja jälkeen. Ruudun kuvaaminen on vaikeaa, 


mutta ongelma käynee selväksi, kun katsoo RGB-palkkeja. 

The Listener on DiagROMin kanssa ykkösluokan työkalu 
Amigan vianetsintään. 


Huvikseni piippasin jälleen 
pinnit läpi yleismittarilla, mutta 
en löytänyt muuta erikoista kuin 
sen, että ylemmän kannan pin- 
ni 11 eli ROMCS tuntui olevan 
kiinni maassa. Mittasin huvikseni 
samat nastat toimivaksi tietämäs- 
täni ReAmigasta, ja siinä näin ei 
ollut. Päättelin siis, että jossain on 
oikosulku väärässä paikassa. 

Päätelmäni oli väärä, sillä ReA- 
miga perustuu emolevyn revisi- 
oon 1D4, mykistynyt kone taas 
oli revisiota 2B. Yksi eroista on, 
että ROMCS on yhdistetty maa- 
han vain pienellä vastuksella, joka 
kyllä saa jatkuvuusmittauksen hä- 
lyttämään. Tajusin tämän ero- 
avaisuuden käytettyäni hieman 
liian pitkään vianhakuun, mutta 
hyvä puoli oli se, että tämän pu- 
naisen silakan perässä juostessani 
olin tullut irrottaneeksi molem- 
mat kannat kokonaan. Päätin siis 
käydä emolevyn vielä läpi stereo- 
mikroskoopilla ja löysin kohdan, 
jossa folio oli melkein katkennut 
ja taittunut kaksinkerroin. Tämä 
riittäisi aiheuttamaan ongelman, 
jossa Kickstart välillä toimii ja vä- 
lillä ei. Korjasin vioittuneen koh- 
dan, asensin uudet ROM-kannat 
ja kaikki vaikutti hyvältä — siispä 
asennus takaisin koteloon. 

Koska juttu jatkuu edelleen, ar- 
von lukija arvannee, ettei kaikki 
ollut vielä selvää. Käynnistettyä- 
ni koneen testimielessä DiagRO- 
Milla siinä kyllä näkyi kuva, mutta 
jotenkin ”siirtyneenä”: ikään kuin 
kuva-alkiot olisivat olleet näyttö- 
muistissa muutaman bitin verran 
väärässä kohdassa. Mikä hassuin- 
ta, painamalla emolevyä alanur- 
kasta kuva muuttui normaalik- 
si ilman koneen kaatumista tai 
muuta sekoilua. Tämä oli aivan 
uusi oire ja aloinkin pohtia, olisi- 
ko kotelossa oleva metallinen RF- 
suojuksen alaosa kiinni jotenkin 
väärin. Siispä irrotin sen ja kokei- 
lin uudestaan, mutta sama ongel- 
ma toistui. Kuvan sai normaalik- 
si taivuttamalla emolevyä, joten 
kyseessä oli pakko olla kylmäjuo- 
tos jossain kohtaa kuvasignaalin 
muodostusta. Koska olin vaihta- 
nut sekä VP101:n että Lisan, kä- 
vin molempien kaikki jalat läpi 
vielä kertaalleen mikroskoopin ja 
kolvin kanssa. Tämä ratkaisi on- 


gelman, enkä saanut sitä enää tois- 
tumaan edes vääntelemällä emole- 
vyä. Alkuperäinen juotokseni oli 
varmaankin ollut vähän sinne- 
päin, ja emon jumppaaminen ko- 
teloon ja takaisin oli sitten murta- 
nut sen lopullisesti. 


Post mortem 

Koska halusin edes periaattees- 
sa ymmärtää, mitä oli tapahtu- 
nut, aloin pohtia eri vaihtoehto- 
ja vian synnylle. Erityisesti minua 
häiritsi se, että kuvassa oli ollut 
samanlaista punaisuutta kahdel- 
la eri Lisa-piirillä, siis alkuperäi- 
sellä ja sillä kolmannella kokeile- 
mallani. Tämä sai ajattelemaan, 
että vika oli itse asiassa juotokses- 
sa jossain Lisan ja VP101:n välillä, 
jolloin olisin vaihtanut piirin tur- 
haan useampaan kertaan — mutta 
kuten sanottua, tämä sama satun- 
nainen punaisuus oli vaivannut 
kyseistä konetta jo pidempään. 
Olisi epätodennäköistä, mutta ei 
tietenkään mahdotonta, että juu- 
ri sama nasta jäisi jotenkin kyl- 
mäksi kahdella eri juotoskerral- 
la. En kuitenkaan heittänyt näitä 
viallisiksi epäilemiäni piirejä me- 
nemään, vaan sopivan tilaisuu- 
den tullen kokeilen piirikannal- 
la varustetussa emossa, miten ne 
oikein käyttäytyvät. Muutenkin 
voisin jatkossa käyttää näissä re- 
monteissa vain oikeasti, varmasti 
ehjäksi tietämiäni osia. 

Erillinen vika joka tapaukses- 
sa oli, että video-D/A-muunnin 
oli pimentynyt. Tämän syytä voin 
vain arvailla, sillä omasta mieles- 
täni yritän olla aina tarkka laitteita 
purkaessani ja johtoja kytkiessäni 
— vaikka tohelointi ruuvarin kans- 
sa Kickstartia vaihtaessa todistaa- 
kin toki päinvastaista. Oli melko 
ällistyttävää, että videopuolen on- 
gelma ilmaantui juuri samaan ai- 
kaan Kickstart-ongelman kanssa, 
mutta onhan komponenteilla tie- 
tenkin käyttöikänsä niilläkin. Joka 
tapauksessa kone on nyt kasassa, 
käynnistyy Workbenchiin ja toi- 
mii luotettavasti myös turbokortin 
kanssa, joten julistaudun voitta- 
jaksi. Ehkä tässä voisi jo motivoi- 
tua jatkamaan jotain toistakin kes- 
ken jäänyttä Amiga-projektia, ne 
kun eivät kesken lopu. 

KOLUMNI 


Lord Pascal 


Ykkönen on parempi kuin 
nolla. 
Janne Siren 


arhaisin muistoni Pascal-oh- 
jelmointikielestä on samaa 
perua kuin moni muukin su- 


kupolveni suomalaisten tietotekniik- 
ka-aloittelijoiden muistijäljistä: Wallun 
piirros MikroBitti-tietokonelehdes- 
sä. Kyse oli numeron 4/1988 kannesta, 
jossa esiintyi kielelle nimensä lainannut 
ranskalaismatemaatikko Blaise Pascal 
piirroshahmona. Jostain syystä muistan 
kuvituskuvan ohella myös sen turkoo- 
sin värin, jolla Jere Käpyahon lehdes- 
sä alkanut Pascal-kurssi Blaise, Niklaus 
ja kaverit — tiellä Pascalin ihmemaahan 
oli väritetty. 

Muistan lisäksi miettineeni kahta 
asiaa: Mitä tekemistä tällä vanhan ajan 
aateliselta näyttäneellä herralla mahtaa 
olla ohjelmoinnin kanssa? Ja onpa has- 
su nimi. 


Yläastevitsi 

Pascal on niitä nimiä, jotka muistutta- 
vat minua käynnistäni James Perse -ni- 
misen muotisuunnittelijan jälleenmyy- 
jällä Helsingissä. Koskaan ihmiskunnan 
historiassa suomenkielinen myyjä ei ole 
lausunut yhdysvaltalaisen nimeä niin 
huolellisesti englanniksi. Kotoistumi- 
sesta ei ollut sukunimen kohdalla tie- 
toakaan. Samoin huomaan Pascal-ni- 
men kotoisessa ääntämisessä painon 

siirtyvän jälkimmäiselle tavulle, mikä 
sinänsä oikeaoppista onkin. Basicia ei 
vain kohdella samalla pieteetillä. 

Vaikka Pascal taipuu suomalaiseen 
yläastevitsiinkin (eikä niiltä ole voi- 
nut välttyä), se on myös vakava koulu- 
kieli. Sveitsiläinen Niklaus Wirth ke- 
hitti ALGOL-taustaisen Pascal-kielen 
1960- ja 1970-lukujen vaihteessa paitsi 
ohjelmistokehityksen välineeksi, myös 
rakenteellisen ohjelmoinnin opetuk- 
seen. Paria vuosikymmentä myöhem- 
min — silloisen suomalaisen opetus- 
suunnitelman mukaisesti — opetuksen 
oli tarkoitus olla myös minun ensi- 
kosketukseni Pascaliin. Paitsi että Jere 
Käpyaho ja Wallu ehtivät ensin, myös 
yläkoulun ATK-opettajallani Muis- 
to-Johannes ”Muke” Taalikaisella oli 
kuitenkin muita suunnitelmia. Minul- 
le paremmin kemian opettajana tutuk- 
si tullut Muke oli nimittäin käynyt vain 
Basic-kurssit, joten hän opetti luokalle 
Basic-ohjelmointia. 

Tässä vaiheessa, 1990-luvun alus- 
sa, olin jo erilaisten Basic-varianttien, 
Logon, HyperCardin ja Rexxin läpikäy- 
misen lisäksi aloittanut C- ja assembly- 
ohjelmointiharrastukset, joten ajatus 
Basicin perusteista tuntui loikalta mik- 
rokivikaudelle. Onneksi mukava Muke 
tarjosi oljenkortta: ne, joilta Basic su- 
jui jo, voisivat harjoitella itsenäisesti 
Turbo Pascal -ympäristössä (PC/MS- 
DOS) opettajalle tarkoitettu materiaa- 
likansio apunaan. Minä ja yksi luok- 
kakaverini nostimme kädet pystyyn ja 
niinpä kyseinen ATK-kurssi Kasavuo- 
ren koulukeskuksessa Kauniaisissa ku- 

lui meiltä opetuksen sivuraiteella — tai 
tarkemmin pääraiteella, mehän nouda- 
timme opetussuunnitelmaa. 

Kansiosta tekeminen sinänsä sujui, 
mutta eihän se opetusta vastannut. En 
myöskään ollut noihin aikoihin onnis- 
tunut hankkimaan Pascal-ohjelmoin- 
tiympäristöä kotikoneilleni, joten nämä 
pinnalliseksi jääneet ensikosketukset 
Pascaliin eivät juuri ohjelmoinnillisia 
muistijälkiä jättäneet. Jonkinlaista vii- 
vagrafiikkaa taisimme saada ruudulle ja 
varmasti proseduurin poikineen. 


Ikuinen kakkanen 

Pascal oli pitkään opetuskielenä myös 
Helsingin yliopistolla, jossa aloitin tie- 
tojenkäsittelytieteen opinnot saman 
vuosikymmenen lopulla. Ehdin tällä 
kertaa sentään suorittaa Pascal-ohjel- 
moinnin peruskurssin, jossa opettaja 
osasi jotain aiheesta opettaakin. Koh- 
talo oli kuitenkin jälleen päättänyt riis- 
tää minulta Pascalin ja sitoa ohjelmoin- 
nillisen tulevaisuuteni yhä tiukemmin 
C-tyylisten kielten leiriin. Muistan Pas- 
cal-kurssia paremmin sen lähes uskon- 
nollisen hurmoksen, joka vallitsi eräänä 
päivänä tietojenkäsittelytieteen laitok- 
sen silloisessa auditoriossa, Helsingin 
Vallilassa. Lehtori Arto Wikla esitteli 
täyteen ahdetulle salille suuren uutuu- 
den, joka korvaisi pian Pascal-opetuk- 
sen. Java oli saapunut. 

Pascalilla olisi sentään takataskus- 
saan yksi näytös tähänastisessa työelä- 
mässäni. Minun ja kollegoideni yritys 
Spellpoint Unifile Oy toimitti 00-luvun 
puolivälissä Helsingin messukeskuksel- 
le kävijärekisteröintijärjestelmän, joka 
palveli yritysmessujen tarpeita seuraa- 
van vuosikymmenen. Moni Skrollinkin 
lukija lienee nähnyt järjestelmän ilmoit- 
tautumiskoneet ja viivakoodillisia nimi- 
kortteja tulostaneet siniharmaat kortti- 
tulostimet messukeskuksen auloissa 
— ellei peräti rekisteröitynyt paikal- 
la tai verkossa itsekin. Vaikka kyseessä 
oli aikaisekseen moderni .NET-verk- 
kosovellus, järjestelmään kuului myös 
Windows-käyttöliittymä. Tämän Win- 
dows-ohjelman kehityskieleksi valikoi- 
tui erään kehittäjän koulutustaustan 
vuoksi Pascal-sukuinen Borland Delphi, 
tuon muinaisen Turbo Pascalin olio-oh- 
jelmointiin taipuva perillinen. Aikanaan 
päädyin ylläpitämään tätä järjestelmää. 

Nämä pienet välähdykset eivät kos- 
kaan vakuuttaneet minua Pascalin erin- 
omaisuudesta. Kieli on käytännössä ver- 
boosi rasittavuuteen asti ja näennäiset 


luettavuuden parannukset mitätöi 
monien standardinmukaisten käy- 
täntöjen, kuten tiedostonkäsittelyn, 
suoranainen omituisuus — sikäli kun 
standardinmukaisia tapoja edes on. 
Myönnän toki syntyneeni Pascalin 
kannalta väärään aikaan, ja sattumal- 
lakin oli roolinsa. Perspektiivini olisi 
varmasti toinen, jos vertailukohtana- 
ni olisivat ainoastaan rakenteettomat 
kielet, kuten perus-Basic hyppykäs- 
kyineen. Niihin verrattuna Pascal on 
toki taivaallinen. Minulle valon toi- 
vat C ja sen henkiset seuraajat, kuten 
C++, Java ja Cf. 

Yhdessä asiassa Pascal olisi kuiten- 
kin ansainnut voittaa. Indekseissä. 
On nimittäin täysin järjetöntä, että 
taulukoiden ja muiden tietorakentei- 
den ensimmäiseen elementtiin viita- 
taan ohjelmoinnissa usein numerolla 
0. Kenen neropatin mielestä ensim- 
mäinen ei ole ykkönen! Kyseessä on- 
kin alkujaan insinööriratkaisu — tau- 
lukon muistiosoite + 0 on taulukon 
alku muistissa. Mikä pahinta, tällöin 
alun lisäksi taulukon kaikkien mui- 
denkin elementtien indeksit heittä- 
vät yhdellä järjestysnumerostaan. 
Montakohan erilaista off by one -vir- 
hettä tämä ratkaisu on aiheuttanut? 
Pascalissa seurataan maalaisjärkeä 
ja logiikkaa: Taulukon elementteihin 
viitataan vakiona niiden järjestysnu- 
merolla. Ensimmäinen on numero 1. 
Kuinka se voisi olla mitään muuta? % 


Monissa vanhoissa ohjelmointikielis- 
sä, kuten Fortranissa (1957), indek- 
sit alkavat 1:stä. Mahdollinen syy- 
pää kulttuurimuutokseen on Martin 
Richards (1940-), joka kehitti BCPL- 
kielen (1967) CPL-kielen pohjalta ja 
siirsi indeksien oletusalun 1:stä 0:aan. 
BCPIL johti aikanaan B-kieleen (1969) 
ja C:hen (1972). Myös rakenteellisen 
ohjelmoinnin isä Edsger W. Dijkstra 
(1930-2002), joka vastusti onnistu- 
neesti GOTO-hyppykäskyä (Go to 
statement considered harmful, 1968), 
hairahtui puolustamaan 0-käytän- 
töä. Kirjoituksessaan Why numbering 
should start at zero (1982) Dijkstra pe- 
rusteli 0:sta aloittamista minimalisti- 
sella matemaattisella notaatiolla. 


Blaise Pascal ei varsinaisesti ollut aa- 
telinen. Hänen juristi-isänsä laskettiin 
kyllä vallankumousta edeltäneessä 
Ranskassa aatelistoon, mutta Pasca- 
leilla ei ollut aatelisarvoa. 


Muisto: Paineastioiden 
mitoitussovellus 

Työpaikallani oli 1980-luvulla käytös- 
sä Commodore SX-64:lle (toim. huom. 
kannettava Commodore 64 -tietokone) 
Simons' Basic -ohjelmointikielellä teh- 
ty laskentaohjelmisto, joka oli hankit- 
tu syksyllä 1985. Tein sovellukselle "tu- 
lostusajurin” eli sovelluspätkän, jonka 
avulla laskentatuloksia saatiin tulostet- 
tua työpaikan printterille. 

Jatkoin sovellustöitä työpäivien jäl- 
keen kotona, harrastuksena. Vuonna 
1987 työpaikalle hankittiin PC-mikro- 
ja ja tuli ajankohtaiseksi saada lasken- 
taohjelmisto toimimaan niissäkin, jotta 
emme olisi yhden koneen varassa. Siir- 
sin sovelluksen Basic-koodin kuusne- 
loselta sarjaporttien kautta Commodo- 
re Amiga 1000 -tietokoneelle käyttäen 
Kermit-tietoliikenneohjelmaa molem- 
missa päissä. 

Amiga 1000:lla tein Basic-listauk- 
selle muunnostyön, jotta se täytti sekä 
AmigaBasicin että PC:n GW-Basicin 
rakenne- ja käskykantavaatimukset. 
Ohjelmarivejä oli tuhansia ja niissä mo- 
nimutkaisia matemaattisia kaavoja, jo- 
ten tein muunnostyötä varten sovelluk- 
sen. Tuloksena oleva sovellus toimi sekä 
Amigassa että PC:ssä, mikä oli tärke- 
ää, jotta saatoin tehdä tarpeelliset käy- 
tettävyyden parannukset ja muut tes- 
taukset iltaisin kotona. Siirto Amigalta 
PC:lle oli monivaiheista, koska Amigas- 
sa oli korppuasema ja PC:ssä lerppu- 
asema, joten siirto tehtiin taas Kermi- 
tien avulla. Ennen siirtoa piti muuttaa 
apuohjelmalla Amigan rivinvaihtomer- 
kit (LF) PC:n yhdistelmäksi (CR/LF). 

Jälkimmäinen Basic-kielinen sovellus 
oli käytössä vuosina 1987-1990, minkä 
jälkeen muunsin sovelluksen vielä C- 
kieliseksi, jotta se toimisi uudemmissa 
PC-mikroissa ja HP-Unix-keskustie- 
tokoneessa. Tein muunnostyön koto- 
na Amiga 1000:lla ja Toshiba 1600:lla, 
joiden välillä tietojen siirto oli help- 
poa, koska molemmissa oli korppu- 
asemat. Tosin korppujen tietomuodot 
olivat erilaiset, joten tarvittiin Amigan 
Dos2Dos-sovellusta muuntamaan kor- 
put formaatista toiseen. 

Käytin lähdekoodin muunnoksessa 
taas tekemääni sovellusta, joka muun- 
si nyt Basic-kielisen koodin C-kielelle. 
Parissa kuukaudessa laskentasovellus 
saatiin käyttöön uusissa PC-mikroissa, 
ja viikkoa myöhemmin myös HP-Unix- 
keskuskoneella, josta sitä voitiin käyt- 
tää tyhmillä päätteillä. Sovelluksesta oli 


LYHYET 


kaksi lähdekoodiversiota: yksi PC-mik- 
roille (Turbo C) sekä toinen Amigalle 
ja HP-Unixille. Tämä versio oli käytös- 
sä ainakin vuoden 1995 puoleenväliin. 

Erkki Ahola 


Kiitos Erkki luvasta jakaa muisto- 
si Skrollissa. Erkin tietokoneura alkoi 
1960-luvun ALGOL-kurssista ja jatkui 
vuoden 2011 eläkkeelle jäämiseen saak- 
ka. Harrastus ja muistelot jatkuvat edel- 
leen osoitteessa erkkiahola.byethost11. 
com (entinen eahola.mbnet.fi). 


Vihamielisistä tunteista 
PCI-Dataa kohtaan 

Janne Sirenin Commodore-maahan- 
tuojaa PCI-Dataa käsitellyt artikkeli 
(Tappoiko David Pleasance C=lehden?, 
Skrolli 2023.2, s. 44-46) kirvoitti Skrol- 
lin lukijalta Pauli Ruonalalta omakoh- 
taisia työmuistoja PCI-Datasta. Myös 
Pauli antoi Skrollille materiaalin jul- 
kaisuluvan: 

Muillakin kuin Commodoren joh- 
tajalla oli sekavia tunteita PCI-Dataa 
kohtaan (Skrolli 2023.2, s. 45). Seuraa- 
vassa kaksi muistelmaa 80-luvulta. 

Vuonna 1984 sain työpaikan firmasta 
Enestam Ky. Toimipaikka oli Helsingin 
Pitäjänmäellä ja tehtävänä tietää kaikki 
Brother-merkkisten kirjoittimien liittä- 
misestä tietokoneisiin. Silloin tulosti- 
mia kutsuttiin kirjoittimiksi. 


Muisto 1 
Toukokuussa 1986 tuli ilmoitus jälleen- 
myyjältä: Kun Brother M-1509 -matrii- 
sikirjoitin on liitetty rinnakkaisliitännäl- 
lä Commodore PC:hen, tulostettaessa 
tietyt merkit pyrkivät muuttumaan toi- 
siksi, esimerkiksi välilyönnin paikalle 
tulee usein huutomerkki. Muissa Brot- 
herin kirjoittimissa ilmiötä ei esiinty- 
nyt. Jälleenmyyjä lainasi Commodore 
PC:n, jotta pääsin kokeilemaan itse, ja 
näin siinä tosiaan kävi. Pienellä pähkäi- 
lyllä ja tutkimalla merkkien bittikuvioita 
selvisi syykin. ASCII-merkin välilyönti 
bittikuvio on 00100000 ja huutomerk- 
ki on 00100001. Rinnakkaisliitännässä 
on 8 datalinjaa. Jos linjalla kulkee säh- 
köä, siitä kirjoitin huomaa, että bitti on 
1, jos ei, se on 0. Linjalla, erityisesti lii- 
täntäkaapelissa, oli niin iso kapasitanssi, 
ettei kaikki varaus ehtinyt poistua ennen 
kuin piti jo lähettää seuraava merkki. 
Vika oli tietokoneen päässä. Rinnak- 
kaisliitäntää ohjaava piiri ei pystynyt 
tyhjentämään varausta tarpeeksi no- 
peasti, koska se oli rikki tai speksattu 

väärin, tai sitten datalinjoissa oleva häi- 
riönpoistokonkka oli mitoitettu väärin, 
jolloin niin sanotusti toleranssit toteu- 
tuivat tällä kirjoitinmallilla. Yksinker- 
taisin ratkaisu, jonka keksin, oli panna 
linjan ja maan väliin vastus, jonka kaut- 
ta varaus tyhjenee. 

Tein huoltotiedotteen jälleenmyyjille 
ja saman englanniksi tehtaalle. Huolto- 
tiedote liitettiin jälleenmyyjäkirjeeseen, 
joita lähti siihen aikaan 1-2 kuukauden 
välein. Kohta kirjoittimien tuotepääl- 
likkö sai vihaisen puhelun Commo- 
dorea maahantuoneelta PCI-Datalta, 
koska tiedotteessamme vihjailtiin, että 
heidän tuotteessaan voi olla suunnitte- 
luvirhe. Päällikkö tuli sanomaan minul- 
le, että jos voisit muotoilla tuon koh- 
dan vähän pyöreämmin. Ohessa oleva 
tiedote on lopullinen, muotoiltu versio. 

Sillä välin ongelmasta oli tullut lisä- 
tietoa: Sitä ilmenee myös tietyissä Kayp- 
ro- ja Olivetti-tietokoneiden malleissa, 
ja se johtuu valmistusvirheestä rinnak- 
kaisliitäntää ohjaavassa mikropiirissä. 
Kaypron maahantuoja Tehokivi Oy ja 
Olivettin maahantuoja Olivetti Suomi 
Oy ilmoittivat, että he vaihtavat risat 
piirit. PCI-Data kieltäytyi vaihtamasta 
piirejä ja palautti kaikki varastossaan 
olevat M-1509-kirjoittimet Enestamille 
(he myivät niitä jälleenmyyjille yhdes- 
sä Commodore PC:n kanssa). Päällik- 


kö tuli sanomaan, että jos viitsit hoitaa 
tämän asian... 

Menin sitten Yleiselektroniikkaan, jol- 
la oli siihen aikaan suuri myymälä aivan 
Helsingin keskustassa Lönnrotinkadul- 
la, ja sieltä löytyi apu halvalla (50 penniä/ 
kpl) poistolaarista: hybridipiiri, jossa on 
kahdeksan 100 0:n vastusta rinnakkain 
ja kaikkien päät kiinni samassa pisteessä. 
Se oli valmis asennettavaksi tinaamalla 
siihen 4 cm:n johto, jolla se kytketään 
maahan. Tinaaminen oli nopeaa mutta 
vaati näppäriä sormia. Enemmän aikaa 
meni kirjoittimen pakkauksen purkami- 
seen ja uudelleen pakkaamiseen. 

Noin kuukausi sen jälkeen, kun ongel- 
masta oli tiedotettu valmistajalle, sieltä 
tuli tiedote, jossa ohjeistettiin ottamaan 
kirjoittimesta pois komponentti CA4. 
Kyseessä on hybridipiiri, jossa on 8 pien- 
tä kondensaattoria, kullekin datalinjalle 
omansa. Minusta tämä oli huono ohje, 
koska CA4 on häiriönpoistokondensaat- 
tori, jonka poistaminen voi päästää data- 
linjoihin häiriöitä, jos kirjoitin liitetään 
johonkin muuhun tietokoneeseen. Joten 
Enestamilla jatkettiin vastusten kanssa. 


Muisto 2 

Maahantuojilla oli jälleenmyyjämyyn- 
nissä kahdenlaisia myyjiä: innostajia ja 
hiostajia. Innostaja soittaa jälleenmyy- 
jälle kehuen tuotetta ja sitä, miten hyvin 


se on myynyt. Sitten kun asiakas alkaa 
innostua, aletaan keskustella alennuk- 
sista ja siitä, montako tilataan. Hiostajan 
myyntipuhe menee taas seuraavaan ta- 
paan (vain vähän karrikoitu esimerkki): 

- Nyt on mahtava tuote! Montako 
pannaan? 

- No emmä tiiä, kun tota on myynnis- 
sä kaikilla muillakin kaupoilla täällä... 

— No se vaan osoittaa kuinka suosit- 
tu se on! Paljonk' sä tilaat? 

— Fikä kukaan meidän myyjistä osaa 
käyttää sitä... 

— Se vain haittaa myyjän työtä, jos 
hän osaa käyttää niitä! Montako sä ti- 
laat? (jne.) 

Commodoren myyntimiehet (PCI- 
Datalta) olivat hiostajia. Kuulin 80-lu- 
vulla mutkan kautta — eli Enestamin 
myyntimiehet kertoivat kahvipöydäs- 
sä — että jotkut jälleenmyyjät saivat niin 
tarpeekseen Commodoren myyntimie- 
histä, että alkoivat sen vuoksi myydä 
muita merkkejä. Tasapuolisuuden vuok- 
si täytyy mainita, että samaan aikaan 
eräät jälleenmyyjien edustajat tulivat sa- 
nomaan minulle, että saisitte enemmän 
jälleenmyyjiä Brotherin kirjoittimille, 
jos korvaisitte tuon teidän tuotepäällik- 
könne (minun esimieheni) toisella. 

Eräänä syksynä 80-luvun lopussa jäl- 
leenmyyjät tekivät Commodore 64 -ti- 
lauksia joulumyyntiin. Myynti soitti läpi 

COMMODORE PC-10-1I-TIETOKONEEN KÄYTÖSTÄ BROTHER M-1509-KIRJOITTIMEN KANSSA 


Joidenkin Commodore PC-10-1I-tietokoneiden kanssa on havaittu rinnakkais- 
liitäntäistä M-1509-kir joitinta käytettäessä merkkien (varsinkin väli- 
lyönnin) muuttumista toisiksi merkeiksi. 

Tämä johtuu rinnakkaisliitännän databittien taipumuksesta muuttua nollasta 
ykköseksi. Muutokseen vaikuttavat edellisen vastaanotetun merkin bitit ja 


ykkösten määrä muuttuneessa merkissä. 


Bittien muuttuminen johtuu tietokoneessa käytetystä liitännän ohjainpiiristä, 


joka ei pysty käsittelemään tarvittavia virtoja. Commodoren lisäksi ongelma on 


havaittu Kaypro PC- ja Olivetti M24-tietokoneiden joissakin valmistussar joissa. 


Ongelman korjaamiseksi voidaan käyttää seuraavia keinoja: 


TALS374 toimii oikein. 
+ Lyhennetään rinnakkaisliitäntäkaapelia. 
« Molemmat laitteet liitetään maadoitettuun pistorasiaan. 


. Käytetään kaapelia jossa jokaisella datajohdolla on oma maajohtonsa. 


Uu R v N 


- Lisätään kirjoittimen rinnakkaisliitäntään vastuksia R jotka vähentä- 
vät datalinjojen tietokoneelle aiheuttamaa kuormaa. Vastuksia tarvitaan 
8 kpl, yksi per datalinja. Arvo 100-120 ohmia, 1/4 W. Lisäksi n. 5 cm 
mittainen johdonpätkä. 

YSV 
[| Yhden datalin jan 


 —— alta kytkentä 
Je = 
jäjä 


Vastukset eivät estä kirjoittimen käyttöä muiden tietokoneiden kanssa. 


Vastusten asentaminen kirjoittimen sisään voidaan suorittaa seuraavasti: 


Avataan ensin kirjoittimen vasemmassa etureunassa oleva kansi: 


Front Cover Lock 
Lettwards 


Fig. 3.5 


Fig. 3.4 

+ Vaihdetaan tietokoneeseen uusi piiri. Esim. Texas Instrumentsin valmistama 

kJ 
Ensin painetaan kynällä tms. sisään liittimen oikealla puolella oleva 
pidike, nostetaan kannen vasen reuna ylös ja sitten vedetään kantta 
vasemmalle. 
Irroita sarjaliittimen piirilevyä paikallaan pitävät kaksi ruuvia ja nosta 
levy pois. Nyt voit nähdä rinnakkaisliitännän liittimen. 
Ota vastukset ja juota ne pöydällä toisesta päästä kiinni toisiinsa. 
Vastuksia voi pitää kiinni teipillä juottamisen aikana. 
Sitten tinataan johdonpätkä kiinni johonkin sopivaan maapisteeseen, esim. 


IC$F8:n nastaan 7 (piirin oikeassa alakulmassa). Katso kuvaa. 


Johtoja taivutetaan siten että vastukset voidaan juottaa liittimen päälle 
alkaen liittimen nastasta 2 ja päättyen nastaan 9. 

Kun vastukset on saatu paikalleen, juotetaan maahan liitetty johdonpätkä 
kiinni vastusten yhteiseen pisteeseen. 

Näppäräsormiset voivat juottaa vastukset kiinni yläkannen kautta, muut 
voivat irroittaa pohjalevyn ja sitä kautta koko piirilevyn. 

Kun vastukset on saatu paikoilleen, tarkasta että datalinjojen välissä ei 


ole tinasiltoja ja tinaa ei ole roiskunut piirilevylle. 


2.6.1986 PR 


kaikki asiakkaat ja kysyi, montako tämä 
tilaa. Sitten soitettiin läpi samat asiakkaat 
vielä kerran ja kysyttiin: Oletko varma? 
Kun kukaan ei enää tilannut lisää, johta- 
jat kokoustivat myynnin kanssa ja laski- 
vat jälleenmyyjän hintaa. Sitten soitettiin 
niille, jotka eivät olleet vielä tilanneet: 

- Naapuri tilasi jo, mutta sinä et ole 
vielä tilannut. Hinta on nyt tämä, mon- 
tako sä tilaat? 

Silloin ne, jotka eivät olleet vielä tilan- 
neet, heräsivät, koska tiesivät pystyvän- 
sä myymään halvemmalla kuin naapuri. 
Nimittäin kaupan pahin kilpailija paik- 
kakunnalla ei ollut naapurikauppa, joka 
myy kilpailevaa merkkiä, vaan naapuri- 
kauppa, joka myy samaa merkkiä. Myös 
kun Brotherin myyjä kiersi jälleenmyy- 
jien luona, yleinen keskustelunaihe oli: 

— Ette te voisi tehdä jotain tuolle naa- 
purille, kun se dumppaa... 

”Dumppaaminen” tarkoitti alle ohje- 
hinnan myymistä, mikä ei ollut kiellet- 
tyä. Kiellettyä oli vain alehinnan mai- 
nostaminen lehdessä tai ikkunassa. 
Mutta se on toinen juttu. PCI-Datan 
hinnoittelutapa lisää menekkiä hetkelli- 
sesti, mutta jatkossa se tuottaa ongelmia. 
Jälleenmyyjät menettävät uskonsa tuot- 
teeseen ja tukkumyyjään. Kotkassa yksi 
jälleenmyyjä, joka möi sekä Brotheria 
että Commodorea, joutui joulumyyn- 
nin huonon tuloksen seurauksena talo- 


Muisto: Ohjelmoinnin alku ja MicroEmacs binäärin "tulkkina" 
Skrollin lukijakanavien fkoodi-kanavalla keskusteltiin parhaasta ensim- 
mäisestä ohjelmointikielestä itseopiskelijalle (konsensuksena kenties Cf 
tai Python — jos Scratchia ei lasketa) sekä muisteltiin itseoppimisen kom- 
melluksia. Löydät keskustelun Discordissa oheisella OR-koodilla. Oma no- 
loin muistoni liittyy Commodore Amigan Emacs-tekstieditoriin, tarkem- 


min MicroEmacs-versioon, joka oli osa Amigan käyttöjärjestelmäjakelua. Siihen tuli painetut 
ohjeetkin Amiga 500:n mukana. Aloittelin tuolloin, noin 11-vuotiaana, konekielen opiskelua 
ja yritin ymmärtää, mitä Basic-listausten vastakohdat eli "oikeat" binääritiedostot sisälsi- 
vät, joten avasin A MEmaxcsiin (kuvassa). Koska kyse ei ollut heksaeditorista, binää- 


udellisiin vaikeuksiin ja lopetti. Samalla 
Enestam Ky:kin menetti jälleenmyyjän. 

80-luvusta on niin kauan, että en 
muista enää yksittäisiä henkilöitä, mut- 
ta sen muistan, että kun siihen aikaan 
tapasi PCI-Datan väkeä eri tapahtumis- 
sa, he eivät erottuneet muista. Tapasin 
yleensä tekniikka- ja huoltopuolen ih- 
misiä, jotka tulivat aina toimeen keske- 
nään merkistä riippumatta, koska kai- 
kissa koneissa oli samat ongelmat ja 
juttuja tyhmistä asiakkaista riitti. Tämä 
päti sekä mikro- että suurkonepuolel- 
la. Ongelmat PCI-Datan kanssa olivat 
mielestäni seurausta yritysjohdon po- 


; JEKTTEM Window — Move rin lukukelvottomat tavut esitettiin *&-notaatiolla, jossa 
i an oli vaihteleva merkki. Sattumalta MEmacsin käyttöliit- 
MYS tymä oli myös pullollaan AG:n kaltaisia näppäinkomen- 
X = tojaja niitä oli listattu sivutolkulla ohjeisiinkin. Kävi sitten 
niin, että yritin (kiusallisen) pitkän tovin tulkita binääritie- 

MY doston sisältöä MEmacs-näppäinkomentojen kuvauksia 
00 — lukien! Kunnes lamppu syttyi... 
viä = tio NO viittasi Ctrl+-näppäinyhdistelmään. Janne Sirön 


Opinpahan, että notaa- 


litiikkavalinnoista, eivät työntekijöiden 
sooloilusta tai huonosta työilmapiiristä. 
Pauli Ruonala 


Suomen Amiga- käyttä ätry:n N cn 
(sa bs.fi, ) Amiga-pe- 
lipiste palasi kesäkuussa koronatauon 
jälkeen Vectorama 2023 -verkkopeli- 
tapahtumaan Ouluun. Myös Skrolli oli 
mukana Sakun pelikilpailupalkintojen 
kumppanina. Onnea oululaiset Sari, 
Teemu ja Tuomas kilpailusijoituksis- 
ta sekä Skrolli-vuosikertojen voitoista! 

Janne Siren 


'A13efe3340)-e BI uDWons / USUOJias nuy ALADJOJeA 

Moderni suurtietokone 
Suomen tietokonemuseoon 
Suomen IBM muutti kevään aikana pit- 
käaikaisista toimitiloistaan uusiin ja lah- 
joitti samalla vanhoja esineitään muun 
muassa Suomen tietokonemuseolle Jy- 
väskylään (suomentietokonemuseo.fi, 
ks. Skrolli 2021.1). Tässä yhteydessä 
museo sai lahjoituksena myös IBM z13 
-keskustietokoneen vuodelta 2015 (ku- 
vassa oik.), modernin vastineen vanhan 
ajan IBM-suurtietokoneille. ”Z13 on ol- 
lut käytössä 2015-2023. Se sopii mie- 
lestäni hyvin valikoimaamme, voimme 
esitellä millaisia ovat nykyajan suurko- 
neet. Kuvassa vieressä HP:n levypalve- 
lin 2000-luvun alkupuolelta. Nämä ovat 
koneita, joita ei normaalisti pääse kat- 
selemaan”; kertoi museoyhdistyksen pu- 
heenjohtaja Mauno Poikonen Skrollille. 
Suomen tietokonemuseolla kuvattiin 
hiljattain myös Suomen huutokauppa- 
keisari -tv-ohjelmaa. Aki ja Heli Pal- 
sanmäki tinkasivat myyntiin kaksi 
pöytäkonetta ja kaksi kannettavaa sekä 
muutaman vielä vanhemman laitteen. 
Museolta kerrottiin Skrollille, että pää- 
syy oli näkyvyyden saaminen: ”Myyn- 
tiin lähteneitä tavaroita oli meillä kaik- 
kia useampi kappale, eikä parhaita 
tarjottukaan” Suomen huutokauppa- 
keisari -jakso on katsottavissa aikanaan 
Ruudussa (ruutu.fi/ohjelmat/suomen- 
huutokauppakeisari). 
Janne Siren 


Uusi lehti: Kasibittinen 
Suomea kiertävä I love 8-bit -tietoko- 
nenäyttely (ilove8bit.fi) sai kesällä asia- 
kaslehden: Kasibittinen — 8-bittisen tie- 
tokonekulttuurin äänenkannattaja. 
12-sivuista ensinumeroa 8/23 painet- 
tiin 500 kappaletta. Tukevalle esitepa- 
perille painettu lehti on sivumääräänsä 
järeämpi ja pullollaan värikkäitä peli- 
kuvia sekä valokuvia klassikkotietoko- 
neista. Sisällöstä nostettakoon Atari 400 
-esittely, ZX Spectrum -emulaattorijut- 
tu, kolme tapahtumaraporttia, peliesit- 
telyitä sekä tärkeä yleisönosasto. 

Kovin vakavasti Kasibittistä ei kanna- 

ta ottaa, onhan se suunnattu enemmän 
tapahtumavieraalle kuin tietokoneke- 
räilijälle. I love 8-bitin vetäjä Tuomo 
Ryynänen kertoi Skrollille tavoittele- 
vansa ”Pahkasika”-tyylistä viihdettä, 
jossa on 8-bittisen asian lisäksi ripaus 


» » 


”Suosikkia ja sarjakuvia”. Sitä rahoi- 
tetaan näyttelytuotoilla... Tilauskanta 
ratkaisee, toteutuuko tämä visio tule- 
vaisuudessa” Tapahtumien lisäksi leh- 
teä saa postitse (hinta 3,95 €, kasibitti- 
nenGilove8bit.fi). Tyylikäs fiilistelypala. 

Janne Siren 


Muisto: Valtion tietokone- 
keskus VTKK 1964-1966 
Keväällä 1964 yliopiston ilmoitustaulu] - 
la oli lappunen, missä Valtion tietoko- 
nekeskus haki kesäksi ohjelmointihar- 
joittelijoita moottoriajoneuvorekisterin 
kehittämiseen. ATK ei ollut itselleni 
täysin outoa. Olin jo ottanut aineva- 
likoimaani IBM 1420:n konekielisen 

Z Systems 


Pelitestissä 
Jungle Hunt (1984) 


Kokeile kotona: Commodore 64 


Kasibittinen PC:llä 


1 love 8-bit" 
Tapahtumaraportit 


KASIBITTINEN G; 
NAI 


8-bittisen tietokonekulttu: attaja 


TIETOKONEIDEN LEGENDAT 
PALASIVAT TULEVAISUUTEEN 


N:108.23 


ATARI 400 


jetokoneiden pioneeri 
esittelyssä vuodelta 1979 


ohjelmoinnin opettelun ja jatkoin sii- 
tä autocoder-kielen (toim.huom. var- 
hainen makroassembler) hallitsemi- 
seen. Nollien ja ykkösten laskeminen, 

Muisto: Kaukaan sahan tietokone 

Johannes Moisio lähetti Oli kerran Lap- 
peenranta -Facebook-ryhmään vaarinsa 
Mauno Mannelinin ottaman valokuvan 
Lappeenrannan Kaukaan sahan tietoko- 
neesta (1970). Verkossa arveltiin kuvassa 
olevan ristikytkentäräkki, jolla laitteita yh- 
distettiin keskuskoneeseen. Johannes an- 
toi Skrollille julkaisuluvan kuviin ja saimme 
vahvistuksen, että vasemmalla on Digi- 
tal PDP-11 -tietokone. Martti Susitaival, 
kesäharjoittelija Kaukaalla 1972, muisteli 
PDP-11:n ohjanneen sellunkeittoa. Toimis- 
ton puolella oli IBM System/360 (malli 25). 


+ E [=] Kuva: Mauno Mannelin 
J! 


facebook.com/groups/ 
olikerranlappeenranta/ 
posts/ 


keskusmuistin riittäminen ja testaus- 
aikojen jonottaminen olivat tulleet tu- 
tuiksi. Niinpä päätin hakea VTKK:sta 
kesätöitä ja aloitin kesäkuun alussa oh- 
jelmointiharjoittelijana Bottan talossa 
moottoriajoneuvorekisterissä, jossa ja- 
ospäällikkönä oli Juhani Luukkonen, 
jonka kanssa monasti myöhemminkin 
työuramme sivusivat. 

Harjoittelijana en päässyt vielä teke- 
mään kesällä ohjelmia, mutta sain ke- 
rätä erilaisia tilastotietoja, tehdä oh- 
jelmoijille testiaineistoja sekä lajitella 
reikäkortteja. Englanninkielisiä kurs- 
seja ja lehtiä oli runsaasti tarjolla. Tun- 
tui, että tietokoneella voi ratkaista kaik- 
ki yhteiskunnan ongelmat. 

Työtoverit olivat pääasiassa alalle tyy- 
pillisesti miehiä, työpaikan henki oli 
rento ja runsaasti kuljettiin myös yh- 
dessä vapaa-aikana. Olimme aktiivisia 
VTKK:n henkilökuntakerhon riento- 
jen järjestämisessä. Suurin osa muista- 
kin opiskeli yliopistolla matemaattisia 
aineita mutta oli opinnoissaan pitem- 
mällä. Palkkaus atk-alalla oli opiskeli- 
jan silmin erinomainen. 

Kesän aikana huomasin, että haluai- 
sin jatkaa töissä myös syksyllä, ja pää- 
tin saada luonnontieteiden kandidaa- 
tin paperit ulos ennen vakituista työtä. 
Loppuvuodesta 1964 siirryin Väestöre- 
kisterijaokseen, jota tuolloin veti Yrjö 
Seppälä, ja ystävystyin pian myös hä- 
nen tulevan vaimonsa Hilkan kans- 
sa. Työpaikka sijaitsi alkuun Aleksilla, 
mutta siirtyi myöhemmin Hankenin 
ylimpään kerrokseen. Ensimmäisiä töi- 
täni oli olla mukana suunnittelemassa 
kaikelle kansalle kaavailtua väestöre- 
kisterikorttia. Lainasin lomakeoppaan 


ja ryhdyin piirtämään — mielessä tu- 
lostimen kirjoituskenttien rajoitukset 
verrattuna kirjoituskoneen tabulaat- 
toreihin. Lisäksi muistan suunnitel- 
leeni henkilötunnuksen rakennetta ja 
numeroiden riittävyyttä suhteessa vä- 
estöön sekä tunnistautumista. 

Väestöjaoksessa pääsin hyödyntä- 
mään muita laudaturkurssejani. Seppä- 
län Yrjön johdolla tutkimme operaatio- 
analyysin käyttöä valtion ennusteissa, 
laadimme epädynaamisen ohjelmoin- 
nin sovelluksia sekä jopa yritimme teh- 
dä valtion budjetin automaattisesti. Tie- 
tokoneaika piti itse varata Ruoholahden 
konesalilta, ja monasti se merkitsi öistä 
työmatkaa kävellen läpi Töölön reikä- 
kortit käsilaukussa. 

Ohjelmointikurssit laajenivat koske- 
maan IBM 360 -ympäristöä. Cobol al- 
koi yleistymään, vaikka itse koin Fort- 
ranin paremmaksi. VTKK:n sisäisessä 
koulutuksessa pääsin myös hyvin kurs- 
seille. Näin ohjelmoijasta kehittyi vähi- 
tellen systeeminsuunnittelija. 

Marita Kaatrala 


Pitkän uran Suomi-ATK:n huipulla teh- 
nyt Marita Kaatrala (synt. 1943, Viipuri) 
on ollut aktiivinen Facebookin Suomalai- 
sen tietotekniikan historiaa -ryhmässä (fa- 
cebook.com/groups/733326956836475). 

Skrollin Janne Sirenin tiedustellessa kirjoi- 
tusta lehteen Marita kertoi ystävällisesti 
olevansa jo eläkkeellä kirjoitushommista, 
mutta hän antoi luvan siteerata muisto- 
ja kotisivuiltaan. Kiitos, Marita! Lisää 
muistoja voi ja kannattaa lukea osoittees- 
ta salmio.eu/41930. Maritan kirjoituksia 
löytyy myös lehdistä, kuten Atk:n tietosa- 
nomista, Tietotekniikasta ja Tietoviikosta. 


Mauno Mannelin (1910—1990) oli am- 
mattivalokuvaaja, jonka jäämistössä on 
yli 35 000 valokuvanegatiivia, jotka Jo- 
hannes Moisio on skannannut. Manne- 
lin kuvasi pääasiassa metsätöitä ja -teol- 
lisuutta. Joukossa on myös kymmeniä 
historiallisia ATK-valokuvia. Kuviin tarttui 
muun muassa Metsäliiton automaattisen 
tietojenkäsittelyn kehitys kolmessa vai- 
heessa — mustavalkokuvat ylhäältä alas: 
reikäkorttikoneita 1961, IBM System/360 
Model 20 -tietokone 1969 (operoitiin 
vielä reikäkorteilla) ja IBM-näyttökonso- 
li vuonna 1973. Värikuvissa Hankkijan lä- 
hettämö, Moision mukaan mahdollisesti 
1973, ja konehuone arviolta 1970-luvulta. 


Kokoelmassa on muitakin kuvia näistä 
kohteista sekä ainakin Keskon ja Enso- 
Gutzeitin (Stora Enso) Kaukopään tutki- 
muskeskuksen koneita. Kuvia ja lisenssejä 
voi tiedustella Johannes Moisiolta sähkö- 
postiosoitteesta umoisiodyahoo.com. 

IvLOVEvS-BIT" 


Kauppakeskus 
Pasaatissa 


Kiertävän I love 8-bit 
-tietokonenäyttelyn 
perustajan ja tuottajan 
Skrolli-kolumni etenee 
toiseen näyttelykertaan. 


Tuomo Ryynänen 


erron tässä kolumnissa Suo- 
K mea kiertävästä I love 8-bit? 

-tietokonenäyttelystäni. 
Näyttelylaitteet perustuvat yksityi- 
seen kokoelmaamme, jota on sääs- 
teliäästi ja hieman tiedostamattakin 
alettu keräämään vuodesta 1984 al- 
kaen. Keräily tapahtui enemmänkin 
sattumalla kuin suunnitelmallisesti 
ja alkoi kauan ennen kuin internetin 
kauppapaikoista tiedettiin ainakaan 
täällä yhtään mitään. 

Saadessani ensimmäisen koti- 
mikron vuoden 1985 tammikuussa 
tietokonenäyttelyiden järjestäminen 
tuntui epätodennäköiseltä skenaa- 
riolta Lapin maaseudulla - monen 
muun asian ohella. Onnekseni (?) 
maalaistalon poikana tuolloin oli yli- 
päätänsä mahdollista aloittaa keräily. 
Sen edellytyksinä olivat käytössä ole- 
vat tilat ja pitkämieliset vanhemmat. 
Toinen keräilyn mahdollistaneista 
vanhemmista on sittemmin päässyt 
korkeasta 88 vuoden iästään huoli- 
matta käymään paikan päällä näyt- 
telyssäkin. 

Keräilyä ja säilytystä on siis jatku- 
nut 39 vuotta. Vaikka tätä voisikin 
kutsua sattumakokoelmaksi, kerty- 
neen kokemuksen perusteella voin 
todeta, että tietokoneiden keräily on 
joka tapauksessa yksi laji muiden kes- 
tävyysurheilujen joukossa. Sattuman 
lisäksi on tarvittu pitkäjännitteisyyt- 
tä, yhteisöllisyyttä ja ajoitusta. Ilman 
niitä kokoelmaa, jonka kuntohuippu 
näyttää osuneen 2020-luvulle, ei oli- 
si olemassa. 

Kokoelman ensimmäinen laite on 
Nintendon pöytäpeli Donkey Kong 
Jr., joka ostettiin Rovaniemeltä Lapin 

Kansan kirjakaupasta 1984. Lähe- 
tänkin terveisiä kirjakaupan Ristol- 
le Rovaniemelle: Epäilyistä huolimat- 
ta ne Hostin korput olivat ihan hyviä. 
Levykkeistä ei olisi kannattanut mak- 
saa TDK-merkkilisää vuonna 1988... 


Ensimmäisen Tekniikan museon 
järjestämän I love 8-bit -näyttelyp- 
roduktion (Skrolli 2023.2, s. 20) su- 
juttua hyvin ajatukset uusista näyt- 
telyistä alkoivat viriämään. Olimme 
Tekniikan museolla odottaneet tieto- 
konenäyttelymme kiinnostavan ehkä 
noin 300—400:aa kävijää kuuden vii- 
kon näyttelyaikana. Vierailijoiden 
määrä yllätti meidät kutenkin täysin. 
Varovaisesti arvioituna näyttelyn nä- 
kikin yli 3 500 vierasta. Niinpä keski- 
määräistä hitaamminkin lämpenevä 
tuottaja pystyi tekemään johtopää- 
töksiä: Kasibittiset (ja vähän 16-bit- 
tisetkin) saattaisivat kiinnostaa laa- 
jemminkin. Niille voisi olla kysyntää 
muissakin paikoissa. 

Toisen näyttelyn tuottamista var- 
ten oli näin kertynyt roppakaupalla 
kokemusta ja itseluottamusta ensim- 
mäisestä, joten kynnys lähteä tarjo- 
amaan muualle oli laskenut. Usei- 
ta asioita oli silti ratkaistavana, jotta 
näyttelyitä voitaisiin tuottaa muu- 
alle. Päällimmäisenä kysymyksenä 
oli se, kuka ylipäätänsä haluaisi täl- 
laisen näyttelyn järjestää ja miksi. 
”Museoskene” on kuitenkin varsin 
pieni markkina-alue Suomessa, jo- 
ten I love 8-bit -näyttelyä olisi syytä 


muuttaa jonkin ver- 

ran, jotta se kiinnostaisi uusia 
järjestäjiä. Tämä edellyttäisi näytte- 
lyyn liittyvän konseptin ja sen toimi- 
tuksen yksinkertaistamista sekä vai- 
vattomuutta järjestäjälle. 

Näillä eväillä lähdimme viemään 
8-bittistä ilosanomaa ympäri Suo- 
men. Vähävaraisena pikkufirmana 
keinomme harjoittaa markkinointia 
olivat jokseenkin vähissä, mutta jo- 
tain kuitenkin keksittiin. Kokeilim- 
me muun muassa sosiaalista medi- 
aa. Yhtään I love 8-bit* -keikkaa ei 
kuitenkaan tullut sosiaalisen medi- 
alla tai hakukoneiden hakusanoil- 
la markkinoidessa. Klikkauksella oli 
tässä tapauksessa heikko konversio- 
aste. Ovatkohan nuo internetin di- 
gialustat yliarvostettuja kaupallises- 
sa mielessä? 


Kokeilimme onneksi myös verkosto- 
jen kautta tapahtuvaa markkinoin- 
tia sekä tietysti suoraa sähköposti- 
viestintää, joista saimmekin erilaisia 
vastauksia. Lopulta sitten tärppäsi, 
ja pääsimme Sceneve Oy:n vetäjän 
Kristian Björkin kanssa yhteyksiin. 
Hän näki ensimmäisenä mahdolli- 
suuden hyödyntää näyttelyä julki- 


sesti kauppakeskus Pasaatin tiloissa, 
Kotkassa. Pasaatista löytyi näyttelyn 
järjestämiseen mainiot puitteet, joilla 
pääsimme tuottamaan kaikille avoin- 
ta näyttelyä, jossa voisi vapaasti pii- 
pahtaa aukioloaikojen puitteissa. 

Pasaatissa rakensimme näyttelyn 
noin 50 neliön tilaan, jossa esillä oli- 
vat yleisimmät mikrotietokoneet, 
joita käytettiin 1980-luvulla. Mu- 
kana olivat Commodore 64, Toshi- 
ba HX-10, Amstrad CPC6128, Ata- 
ri 2600, Sinclair ZX Spectrum, Atari 
800, Commodore Amiga 500 ja Ata- 
ri 520STe. Olimme juuri saaneet han- 
kittua Lotharekilta Atari ST:n muis- 
tikortin lukijan, ja innostus oli suuri, 
kun pääsimme pyörittämään uusim- 
pia demoja ja muuta softaa näytte- 
lyssä. Bad Apple -demo Atari STe:n 
raudalla teki vaikutuksen niin meihin 
kuin näyttelyvieraisiinkin. Eräs vieras 
ei uskonut demon nähtyään, että sitä 
pyörittää Atari vuodelta 1989. Piti oi- 
kein todistaa, ettei siellä T V:n ja tieto- 
koneen takana ollut vippaskonsteja... 

Pasaatin näyttelyssä kävi noin 400 
vierasta. Kaikkein suosituimmat lait- 
teet olivat havaintojemme perusteel- 
la Commodore Amiga 500 ja Toshiba 
HX-10 Road Fighter -pelimoduulilla 
varustettuna. Toshibaa käytettiin eri- 
tyisesti siksi, että kyseinen autopeli 
on kiva ja laite on helppo ottaa käyt- 
töön — havainto, joka on osoittautu- 
nut arvokkaaksi vihjeeksi myöhem- 
piin näyttelyihin. Pasaatissa oli myös 
esillä Commodore 64 varustettuna 
Commodore Soccer -pelimoduulil- 
la, mutta tämä yhdistelmä ei oikein 
jaksanut innostaa näyttelyvieraita pi- 
dempiaikaisiin pelisessioihin. Täytyy 
myöntää, että onhan se vähän karu. 
Tästä viisastuneena C64 on vastai- 
suudessa varustettu joko SD2IEC- 
laajennuksella tai Kung-Fu Flash 
-moduulilla, joilta saadaan helposti 
ladattua useampia pelejä. 


Kauppakeskus Pasaatin I love 8-bit 
-näyttelyssä historia ja kulttuuri koh- 
tasivat mielenkiintoisella tavalla, kun 
muusikko Mikko Alatalo sattui käy- 
mään Pasaatissa keikalla näyttely- 
ajankohtana. Niille, jotka eivät tiedä, 
Alatalo oli Atari ST -kotitietokoneen 
mainoskasvona 1980-luvulla. (Toim. 
huom. Näitä maahantuojan mainok- 


sia nähtiin muun muassa MikroBit- 
ti-lehdessä ja Skrollikin parodisoi 
mainosta varhaisessa markkinoin- 
nissaan.) Pasaatin näyttelyssä hän 
tuli ystävällisesti poseeraamaan Ata- 
ri ST:n ja mainoksensa kanssa, mis- 
tä saatiin myös hieno kuva kokoel- 
miimme ja oheen. Alatalon ja Atarin 
kohtaaminen oli onnellinen ja iloi- 
nen yhteensattuma, joka lisäsi myös 
käsitystämme siitä, mistä vanhan tie- 
totekniikan näyttelyissä on kysymys. 

Kotimikrojen historia onkin paljon 
muuta kuin vain laitteita ja ohjelmia. 
Tietokoneet, lehdet, kasettipelit, ko- 
nesodat, turbotapet ja monet muut 
asiat olivat ennen kaikkea kulttuuria, 
joka aikakauteen liittyi. Oikeastaan 
vasta nyt näyttelyiden tuottamisen 
yhteydessä olen alkanut ymmärtä- 
mään, että 8-bittisen kotimikroilun 
yhteydessä syntyneen kulttuurin ko- 
keminen on ollut aikakautensa suo- 
ma etuoikeus. Tästä onkin syntynyt 
ajatus, että I love 8-bit ei ole pelkkä 
tietokonenäyttely. Se on näyttely, jos- 
sa on myös tietokoneita. 

Kulttuuri tarjoaa elämyksiä ja kos- 
kettaa. Historiallisessa näyttelyssä 
laitteet ovat välineitä, jotka osallis- 
tavat kävijöitä tähän kulttuurikoke- 
mukseen. Vanhan kotimikrokulttuu- 
rin erityislaatuisuutta voi hahmottaa 
vaikkapa miettimällä vertailun vuok- 
si tietokonenäyttelyä, joka esitteli- 
si vuosituhannen vaihteen järjestel- 
miä. Mitä katsottavaa ja koettavaa 
siellä olisi, I love 8-bitin tapaisessa 
hengessä? Näyttely, jossa olisi muu- 
tamia Windowsin eri versioita? 

I love 8-bit -näyttelytapahtumien 
tavoite onkin nostaa esiin vähäbitti- 
sen tietotekniikkakauden merkitystä. 
Näyttelyiden avulla tuodaan pieni osa 
tuon ajan tietokonekulttuurin kirja- 
vuutta ja rikkautta takaisin tulevai- 
suuteen. Näyttelyiden järjestäjät pää- 
sevät jakamaan kulttuurikokemuksia 


Bad Apple, Atari STe 


yleisön kanssa sekä siirtämään laittei- 
siin liittyvää osaamista ja perinnetie- 
toutta eteenpäin. £& 


PS. Unohtamatta tietenkään viih- 
dettä ja huumoria, joista I love 8-bit 
vuosikalenteri 2023 (Skrolli 2023.2, s. 
43) antoikin vähän osviittaa... Lisää 
maistiaisia löytyy I love 8-bitin You- 
Tube-kanavalta, jossa on muun muas- 
sa tapahtumaotoksia sekä video Com- 
modore 64:n käyttöönotosta: youtube. 
com/Gilove8-bit-theofficialexhi309 
(tai hakusana I love 8-bit official). 

Pascal Lord 


Janne Siren 


irjoitin edellä kolumnissa- 
K ni Pascal-ohjelmointikielestä, 
jonka kulta-aika meni minulta 
ohitse rimaa hipoen. Toinen asia, jolle 
tunnun olleen juuri ja juuri liian nuori, 
ovat vanhan tyylin suuret keskustieto- 
koneet (mainframe). Muistan lapsuu- 
dessani 1980-luvun alussa saaneeni Di- 
gitalin DEC-tarroja, joita lienee jaettu 
terveydenhuoltoalan messuilla. Nämä 
tietokoneet eivät näyttäneet lainkaan 
samalta kuin harrastajien mikrolehdis- 
sä. Ne olivat isoja ja sijaitsivat hämyi- 
sissä konesaleissa — mainoskuvat oli va- 
laistu tunnelmallisesti, eikä neonväristä 
koristeluakaan taidettu unohtaa. Merkit 
ja mallit olivat uppo-outoja. Kokemus ei 
sittemmin ole juuri karttunut. 2000-lu- 
vulla tein alihankintatöitä yritykselle, 
joka myi mainframe-tuotteitakin, ja tie- 
dän toki, että IBM:n Z-sarja elää edel- 
leen. Ja onhan meillä LUMI. Museovit- 
riiniä lähemmäksi en silti ole päässyt. 
Skrollin museobussin vieraillessa 
Suomen tietokonemuseolla Jyväsky- 
lässä vuonna 2018 (Skrolli 2018.4, s. 
75 ja 2021.1, s. 4) esitin museokierrok- 
sen vetäjälle tyhmän, mutta aidon ky- 
symyksen: ”Mihin näitä tietokoneita 
käytettiin?” Katselin isoja koneenraa- 
toja, joissa ei ollut näyttöjä eikä välttä- 
mättä näppäimistöjäkään. Osassa ohjel- 
misto koostui kytkentälevyistä. Vastaus 
oli yhtä lailla hämmentynyt: ”Ohjelmi- 
en ajamiseen.” Kirjanpito taidettiin mai- 

Yksi standardinmukaisen Pascalin eduista piti 
olla portattavuus. Kääntyykö vanha suomalainen 
keskustietokonepeli modernille mikrolle? 


nita yhtenä esimerkkinä. Hämmennys- 
täni selitti se, että museoympäristössä 
järjestelmät eivät olleet käytössä. Vanhat 
tietokoneet olivat aikanaan osa isompia 
ohjelmisto- ja paperipohjaisia työnkul- 
kuja. Irrallisista sähkökaapeista koostu- 
va tietokonenäyttely sen sijaan on vähän 
kuin hypoteettinen automuseo, jossa 
olisi pelkkiä moottoreita ja loput pitäisi 
päätellä itse. Reikäkorttikoneet ja kau- 
kokirjoittimet paikoillaan — tai peräti 
rämisemässä tietoa sisään ja ulos — loi- 
sivat kontekstia, kuten kirjoitin kolum- 
nissani Printtiä (Skrolli 2022.1, s. 38). 
Talkoomuseo tekee toki jo parhaansa. 
Pääsin 1990-luvun alussa käyttämään 
pienempiä Unix-koneita tyhmillä päät- 
teillä paikallisessa radioamatööriker- 
hossa (Skrolli 2023.1, s. 41). Kerholla 

oli jopa Sun SPARC -Unix-työasemia. 
Unix-sukuisissa ympäristöissä ajettiin 
tietysti koodia, jonka juuret olivat kes- 
kustietokoneissa. Muistan Kauniaisten 
radiokerholta erään vetäjän, joka kertoi 
kirjoituskonepäätteistä ja niistä periyty- 
neestä kellokoodista (ASCII 7). Mutta 
suora kokemus siitä, mitä niillä suuril- 
la koneilla ajettiin, puuttui. Niinpä ilah- 
duin kovasti, kun sähköpostini kilahti 
eräänä viime kevään iltana. Lähettäjä oli 
Olli J. Paavola, jonka Suomen pelimu- 
seoon museoidusta Lord-pelistä (1981) 
kirjoitin Skrollissa 2023.2 (s. 11-12). 
Viestissä oli pyytämäni liitetiedosto ja 
samalla ensimmäinen käytännön kos- 
ketukseni menneisyyden jättiläisiin. 
Tiedosto oli LORD.PAS, DEC- 
20-keskustietokoneelle. 


DEC-20-tietokoneita Living Computers Museumissa, Seattlessa. TKK:n konekaapit olivat vasenta tyyliä. Living Computers -museon erikoisuus on 
nimen mukaisesti se, että tietokoneet pyritään palauttamaan käyttökuntoon ja pitämään päällä. Museolla on jopa DEC-järjestelmä, johon voi ot- 
taa etäyhteyden internetistä, kunhan rekisteröityy ensin (livingcomputers.org). Kuvat: Jason Scott (CC BY 2.0) / Wikimedia Commons. 

Lord (of the Rings) 
Lord on epävirallinen Taru sormusten 
herrasta- ja Hobitti-teemainen teks- 
tiseikkailupeli, jonka kehittämiseen 
osallistui Paavolan lisäksi kourallinen 
muitakin Helsingin teknillisen kor- 
keakoulun (TKK, nyk. Aalto-yliopisto) 
opiskelijoita. Lord kehitettiin DEC-20/ 
DECsystem-2060-keskustietokoneelle 
1980-luvun alussa.! Peli oli pääasiassa 
korkeakoulun opiskelijoiden pelattavis- 
sa, ja lisäksi siitä myytiin kopio irlanti- 
laiseen yliopistoon. (Yhteyttä myöhem- 
pään BBS-peliin L.O.R.D. ei ole.) 
Paikoittaisesta keskeneräisyydestään 
huolimatta 550 huoneen mittainen 
matka Keski-Maahan on aikaisekseen 
harrastelijatuotokseksi todella kunnian- 
himoinen - sitä voi esimerkiksi pelata 
useilla eri saattueen hahmoilla. Englan- 
ninkielinen komentoparseri ymmärtää 
vähän pidempiäkin tekstinparsia, kuten 
SAY JOIN TO DWALIN? J.R.R. Tolki- 
enin kirjallisuuden ohella Lordin teki- 
jät luettelivatkin inspiraationsa lähteiksi 
Adventuren (toiselta nimeltään Colossal 
Cave), D&D:n ja Dungeon/Zorkin. Sa- 
malla Lord on yksi valtava teekkarivit- 
si, joka yhdistelee fantasiaa, scifiä ja si- 


' Suomen pelimuseon tutkijat ovat päivän- 
neet Lordin vuodelle 1981. Projektin päät- 
teeksi varmuuskopioidussa lähdekoodissa 
varhaisin päivämäärämerkintä on 1981- 
11-11, seuraava 1982-02-24 (jolloin peli on 
saanut uuden parserin) ja viimeinen 1982- 
05-07. Päätekstit sisältävän tiedoston alussa 
on päiväys 1982-04-08. 


? Lordissa esiintyy nimestään huolimatta 
useita hahmoja, jotka yhdistetään Hobittiin 
eikä Taruun sormusten herrasta. 


säpiirihuumoria liberaalisti. 

DEC-20 tai DECsystem-20 on puo- 
lestaan 36-bittinen, (yleisimmin) KL10 
ECL -prosessorilla toimiva keskustieto- 
koneperhe, joka toimii TOPS-20-käyt- 
töjärjestelmällä. DEC-20 oli 36-bittisen 
PDP-10-mallin järeä seuraaja — sitä ei 
tule sotkea 18-bittisen PDP-1:n tai 
16-bittisen PDP-6:n aloittamiin mini- 
tietokonesarjoihin... Jos kaikki tämä 
kuulostaa lukijasta vieraalta maalta, 
niin siltä se kuulosti alkuun minustakin, 
vaikka toki tiesin, että kolmella jaolli- 
set bittimäärät olivat keskustietokonei- 
den kulta-aikana yleisiä. Lähdekoodis- 
sa mainittu HUTCC PAX -kääntäjä (ja 
HUTCC PAXOTS -runtime) ei tuntu- 
nut sen tutummalta, vaikka arvelinkin 
HUTin viitanneen pelin kehityspaik- 
kaan (Helsinki University of Technolo- 
gy). Käänsiköhän se koodin konekielel- 
le vai varhaiseksi tavukoodiksi (p-code), 
jonka pioneereja Pascal oli? 

TKK:lla ja tietotekniikka-alalla pit- 
kän uran tehneen Jukka ”Yucca” K. 
Korpelan historiikki (jkorpela.fi/atk- 
hist.html) kertoo, että DEC-20 tuli 
TKK:lle vuonna 1978 (itse olin tällöin 
noin 1-vuotias). Siinä oli alkuun 128 
päätelinjaa ja 512 kilosanaa keskus- 
muistia. Nopeus oli noin miljoona käs- 
kyä sekunnissa. ”Ohjelmointikieliä oli 
käytössä useita, tärkeimpinä Fortran ja 
Pascal, joista jälkimmäistä varten las- 
kentakeskus toteutti myös oman kään- 
täjän... Vaikka DEC-20:tä laajennet- 
tiin (mm. mallinvaihdos DECSystem 
2060:ksi v. 1980, jolloin teho kolmin- 
kertaistui, ja keskusmuistin kaksinker- 
taistus 1,28 megasanaksi v. 1982), kone 


Historiallisia valokuvia TKK:n lasken- 
takeskuksesta, muun muassa DEC-20-ym- 
päristöstä, osoitteessa ftp.funet.fi/pub/csc/ 
history/FUNET/pics/. Linkki myös Skrollin 
verkkojatkoilla: skrolli.fi/2023.3. 


HUHUU 
MMM 


[N] 


DECwriter III -paperipääte. Kuva: Emiliano 
Russo (PD) / Wikimedia Commons. 


oli jo 1980-luvun alussa pahasti yli- 
kuormittunut. Kone liitettiin Funetin 
DECnetiin, joka tarjosi jossain mää- 
rin yhteyksiä Suomen muiden korkea- 
koulujen koneisiin.” 

Jukka Korpelan mukaan TKK:n 
DEC-20 palveli vuoteen 1986 asti. Ky- 
syin häneltä vielä erikseen Skrollia 
varten mahdollisista valokuvista ja li- 
sämuistoista. Jukka oli avulias kuten 
aina, mutta ajat olivat toiset ja kaukai- 
set: ”Olin kyllä TKK:n laskentakeskuk- 
sessa vuodesta 1974 ja mukana DEC- 
20:n käyttöönotossa, mutta valokuvia 
minulla ei ole. Kännykkää ei ollut kek- 
sitty... Lord-ohjelma ei sano minulle oi- 


Pascalin standarditilanne 
Pascal-ohjelmointikielen ISO-standardeja (ISO 7185 ja 
10206) on päivitetty viimeksi vuosina 1990 ja 1991, eikä stan- 
dardeilla ole ollut juurikaan yhteyttä Pascalin käyttökulttuu- 
riin. Yhtenä syynä on pidetty kielen keksijän Niklaus Wirt- 
hin nopeaa siirtymistä eteenpäin — vuonna 1970 kehitetty 
Pascal on vain yksi (neljäs) noin tusinasta eri ohjelmointikie- 
lestä, jotka hän suunnitteli uransa aikana. Wirth tunnetaan 
myös muun muassa Modulasta ja Oberonista, jotka ovat sa- 
maa sukua. Vertailun vuoksi C++:n kehittäjä, tanskalainen 
Bjarne Stroustrup, on keskittynyt yhteen ohjelmointikie- 
leen huomattavasti enemmän sekä osallistunut aktiivisesti 
kielensä jatkokehitykseen ja standardointityöhön. 
Varhaisen opetuskäytön ja keskustietokonemenestyksen 
jälkeen Pascalin kehittyminen jäi sattuman kauppana kah- 
den kaupallisen mikrotietokonetoimijan käsiin — Applen 


ja Borlandin — joista kumpainenkin vei kieltä omiin suun- 
tiinsa 1980-luvun alkupuoliskolta alkaen. Apple kehitti Li- 
sa-tietokoneen ja sitten Macintoshin tarpeisiin laajennetun 
Object Pascal -kielen. Sen tuki päättyi vuonna 1996 Applen 
siirryttyä ensin C++:aan ja sitten Steve Jobsin paluun myö- 
tä NeXTin suosimaan Objective-C:hen. Turbo Pascal- ja 
Delphi-kehitysympäristöt julkaissut Borland jatkoi Pascalin 
parissa loppuun saakka, kunnes myi kehitysvälinetoimin- 
tansa vuonna 2008. Delphin Pascal-variaatio elää edelleen 
(nykyisin Ideran omistaman) Embarcaderon RAD Studio- 
ja Delphi 11.3 -tuoteperheissä. 

Avoimen lähdekoodin Free Pascal -kääntäjä (1997-) käyt- 
tää vakiona Borlandin Pascalien kanssa yleispätevästi yh- 
teensopivaa tilaa, mutta se voidaan asettaa myös enemmän 
tai vähemmän Apple- tai ISO-standardiyhteensopivaksi sekä 
tiukempiin Turbo Pascal- ja Delphi-yhteensopivuustiloihin. 

kein mitään. Saattoi olla tietojenkäsitte- 
lyopin laboratorion opiskelijoiden yms. 
tekemä? Jukka osasi kuitenkin vastata 
kysymykseeni HUTCC PAXin kään- 
nöskohteesta: ”Käänsi konekielelle vä- 
likielen kautta. Alkuperäinen ajatus oli 
ristiinkääntäjä (siitä nimi PAX), jossa 
on koneriippumatonta välikieltä tuot- 
tava alkuosa ja eri koneille konekoodia 
tuottava loppuosa.” 

Myöhemmät sähköpostit Olli Paavo- 
lalta toivat vielä kourallisen data-tiedos- 
toja, joita LORD.PAS tarvitsisi. Tarkem- 
malla silmäilyllä tiedostot eivät sitten 
enää näyttäneetkään niin vierailta. 
Jopa nyky-Windowsin perus-Muistio 
avasi ne kaikki mukisematta ja lähde- 
koodi kertoi noudattelevansa ISO 2nd 
Standard Proposalin mukaista Pascalia. 
Ensisilmäyksellä tekstipohjaisen pelin 
ainoat ”riippuvuudet” vaikuttivat tie- 
dostopoluilta tekijän kotihakemistoon. 
Itseasiassa kaikki näytti samalta kuin 
omat yliopisto-opintoni avanneella Pas- 
cal-ohjelmoinnin peruskurssilla lähes 
kahta vuosikymmentä myöhemmin... 

Näinköhän Lord kääntyisi edelleen? 


Ei niin standardia 

Koti- tai työkoneellani ei ole ollut Pas- 
cal-ympäristöä vuosiin, joten kysyin 
trendikkäästi Microsoftin Bing-teko- 
älyltä parasta vapaata — ja toivottavas- 
ti siten myös mahdollisimman stan- 
dardinmukaista — vaihtoehtoa. ”Paras 


MIKSI UKKI EI SUOSTU 
KÄYTTÄMÄÄN WINDOWSIA? 


Kuva: Leo Loikkanen 


& 


Lordin tekijät 


OLISITPA NÄHNYT MITEN VAIKEAA 
HÄNET OLI SAADA SIIRTYMÄÄN 
KAUKOKIRJOITTIMISTA DECIN VT-PÄÄTTEISIIN.. 


ger) : Integer; 
sea alaa n 


N 
* Funktio antaa seuraavat arvot: 9 - esine ei ol 
X 1 - esäne EC] 


AKA I KERS ES E TIKIN 


ka, Now] >MontakoHuonetta 
cter[Character[Kuka,Now]-MrX,Now] 
cter[Kuka,Now]; 


THEN X1: 
ELSENGN 


THEN OnkoPaika 

ELSE 
IF (Kamat[Esine,1]=MrX+Kuka) 
THEN OnkoPa 16 


(* on paikalla 


on mukana 
ELSE OnkoPaikalla:=9; 
END(* OnkoPaikalla *); 


VAR s,a:Integer; 
PROCEDURE NilString; 
VAR ss:Integer; 
438:20 


vapaa Pascal-ohjelmointiympäristö 
on Free Pascal. Se on ilmainen ja avoi- 
men lähdekoodin ohjelmointiympä- 
ristö, joka tukee useita alustoja, kuten 
Windowsia, Linuxia ja macOS:ia. Free 
Pascal sisältää myös Lazarus-ohjel- 
mointiympäristön, joka on visuaalinen 
kehitysympäristö (IDE) Free Pascalil- 
le. Lazarus on erittäin suosittu Pascal- 
ohjelmointiympäristö ja se on saatava- 
na useille alustoille” Kun Google-haku 
tuli samaan tulokseen, pitihän se uskoa. 
Free Pascalin (freepascal.org) koti- 
sivujen päivitykset vaikuttivat ensin 
hyytyneen parin vuoden taakse, mutta 
GitLabin puolelta löytyi kuranttia ku- 
hinaa (gitlab.com/freepascal.org). Free 
Pascalin saa vieläpä vaikuttavalle mää- 
rälle alustoja, Amigasta MIPSin kaut- 
ta Windowsiiin, ja ristiinkääntäjät sii- 
hen päälle, kuten 
Game Boy Advan- 
ce -versio. Kysyin 
vielä Bingiltä stan- 
dardinmukaisuu- 
desta: ”Kyllä, Free 
Pascal noudattaa 
Pascal-standardia. 
ISO 7185 -standar- 
dia kutsutaan Stan- 
dard Pascaliksi ja se 


MUUTOSVASTAISUUS. 


C-BX-sA40 


File Edit Search Run Compile Debug Tools Options Window Help 
n" ldl (10RD.PAS 


F1 Help F2 Save F3 Open Alt+F9 Compile F9 Make Alt+F190 Local menu 


Tik as 


=) 


(* ei mukana eika paikassa *) 


PROCEDURE SendMsgToLog(viesti:PACKED ARRAY [10..hi:Integer] OF Char;p:Boolean;pistemaara:integer); 


määrittelee vähimmäistason, jonka Pas- 
cal-kääntäjän on tuettava ollakseen to- 
dellinen Pascal-kielen kääntäjä” Free 
Pascalin bugiseurannasta löytyi joku- 
nen yksittäinen soraääni aiheesta, mut- 
ta pääasiassa muutkin lähteet tukivat 
näitä suosituksia. 

Edellä mainittu Lazarus on moderni 
graafinen kehitysympäristö, mutta pro- 
jektin luonteen vuoksi päätin pärjätä 
pelkällä pääohjelmalla. Ilman Lazarusta 
Free Pascal muistuttaa MS-DOS-aika- 
kauden Turbo Pascalia, tekstipohjaisine 
ikkunointeineen päivineen. Tekstipoh- 
jaisen tiedostovalitsimen klikkailus- 
sa menikin tavallista pidempi hetki — 
Windowsin pitkät tiedostonimet eivät 
sentään olleet sille ongelma - mutta 
pian LORD.PAS oli ladattuna ruudul- 
le... eikä sitten muuta kuin valikos- 
ta Compile. ”Total errors: 3? (kääntä- 
jää voi käyttää myös komentoriviltä, 
kuten sittemmin teinkin). Free Pascal 
tukee kunnioitettavaa määrää eri Pas- 
cal-variantteja standardista Delphi- ja 
Mac-laajennuksiin, mutta käännöstilan 
vaihtaminen ei korjannut virhettä. Täl- 
lainen muuttujaesittely oli Free Pascalil- 
le liikaa: EbOutput, EbInput:PACKED 
FILE OF 0..255;. 

Kun muokkasin koodia tältä osin, vir- 


Myös komentoparseri mainitaan koodikommenteissa: 


Olli ”uFo? Paavolan lisäksi Lordia testasi ja myös toteutti 
joukko ihmisiä, jotka on ikuistettu peliin seuraavassa muo- 
dossa: ”Haavisto A, Heinanen T, Hirvisalo, Koivisto J-P, Ky- 
hala A, Laitinen K, Lillgvist T-M, Lindgren B, Nuutila E, 


Sonkeri P, Tallberg D, Virtanen A, Virtanen J”. Kysyessä- 
ni Paavola muisteli, että ”kaikki pelitestasivat ja moni antoi 
palautteen lisäksi koodausta tiettyihin moduuleihin, kuten 
esimerkiksi komentoparseriin” Lisäksi seuraavat henkilöt 
saivat pelissä kiitoksen DEC-20-tietokoneen käyttöluvasta: 
”Korpela J, Laaksonen K, Roos M”. 

”HUTCC MAKParser (Magic Ari Kyhala Parser for MWoU 
[magic world of uFo])”. 

Lisäksi Olli kertoi Skrollille uFo-nimimerkkinsä tarinan. 
Eräässä kirjassa (/101] BASIC Computer Games, 1978) ”oli 
yksinkertainen härkätaistelupeli [Bullfight], jossa toreado- 
ri liikkui lähemmäksi/kauemmaksi härästä ja taisteli yms. 
Minähän halusin sitä testata, kirjoitin koodin koneelle, suo- 
mensin ja muutin miljöön areenalta avaruuteen...” Tästä 
opiskelukavereille jaetusta yksinkertaisesta Basic-pelistä tuli 
nimimerkki ja se jäi elämään. 


Mitä Lordissa muuttui? Suurin Free Pascal -porttauksessa vaa- 
dittu syntaksimuutos liittyi tiedostojen ja proseduurien parametrien 
esittelyissä tehtyihin tyyppimäärityksiin. Free Pascalin standarditul- 
kinnan mukaan näitä kahta asiaa ei voida yhdistää, vaan käytetyt tyy- 
pit on määriteltävä erikseen. Niinpä esimerkiksi muutin koodin VAR 
EbOutput, Eblnput:PACKED FILE OF 0..255 muotoon TYPE byteType 
=0..255; VAR EbOutput, Eblnput:PACKED FILE OF byteType. Paramet- 
riesittely viesti:PACKED ARRAY [[0..hi:Integer] OF Char lyheni tähän 
tapaan: viesti:charArrayType, jossa tyyppi määriteltiin aikaisemmin. 

Toinen kääntämisen este olivat epästandardit vakiot, kuten lo ja hi, 
sekä ulkopuoliset proseduuri- ja funktiokutsut, kuten Mark-, Release- 
ja "Extern”-kutsut. Alkuun korvasin nämä pääasiassa arvatuilla arvoil- 
la ja tyhjillä tyngillä, mikä auttoikin nopeasti eteenpäin. Merkittävim- 
miksi perustoiminnallisuuden kannalta osoittautuivat lo- ja hi-vakiot, 
joita koodi käyttää monenlaiseen. Porttauksen aikana kaksikin erillis- 
tä ylivuototapausta liittyi näihin vakioihin: tekstien näkymättömyys ja 
esineiden katoaminen huoneista. Hain tietorakenteille nyky-ympäris- 
tössä toimivat mitoitukset kokeilemalla. Muiden kutsujen korvaami- 
nen ei ollut yhtä kiireellistä, sillä ne liittyivät vähemmän tähdellisiin 
asioihin, kuten kellonaikaseurantaan ja tallentamiseen. 

Oma lukunsa olivat terminaali- ja tiedosto-operaatiot. Käyttäjä- 
vuorovaikutusta varten Lord pyrkii avaamaan tiedoston "tty:" sekä 
lukemiseen että kirjoittamiseen (TOPS-20:n device-notaatio on tuttu 
Amiga-käyttäjille). Windowsissa poistin tiedostonimiviittauksen ko- 
konaan — Linuxilla sama ei toiminut, joten korvasin tiedostonimen 


siellä "/dev/tty":llä, mikä toimi. Tiedostojen avaaminen oli muutenkin 
Lordissa epästandardia: Reset(RingFile, '<ATK.PAAVOLA>RINGMS. 
TXT'), jossa RingFile on tyyppiä Text ja toisena parametrina on tie- 
dostopolku ja <>-merkeissä TOPS-20-käyttäjän kotihakemisto. Pe- 
rus-Pascal-standardi ei erikoisuudentavoittelussaan kuitenkaan mää- 
rittele tällaista käyttötapaa Reset-proseduurille, vaan ohjelmassa 
käytettävät tiedostonimet annetaan sen mukaan komentorivillä oh- 
jelman käynnistysparametreissa! 

Lordin osin poiskommentoidussa koodissa onkin merkkejä stan- 
dardista tiedostojen avaamisen toteutustavasta, mutta data-tiedos- 
tojen määrän kasvaessa kuuteentoista on ymmärrettävästi tarvit- 
tu järkevämpi tapa. Onneksi myös Free Pascalin ISO-standarditila 
suostuu tässä kohtaa poikkeukseen mahdollistaen epästandardin 
Assign-komennon käytön. Edellä mainittu koodi korvautui seuraavas- 
ti (kotihakemisto vaihtui samalla työhakemistoksi): Assign(Ringfile, 
'RINGMS.TXT');Reset(RingfFile). Myöskään Lordin käyttämä Get-kut- 
su lukuosoittimen siirtämiseen ei jostain syystä toiminut komentori- 
vin kohdalla, joten korvasin kutsun komennolla Reset(Eblnput). Var- 
sinainen lukeminen suoraan osoittimen kautta toimi muutoksitta. 

Myös viimeinen isompi pulma liittyi tiedostojen käsittelyyn. Avain- 
sanoja ladatessaan Lordin koodi erottelee data-tiedostojen kenttiä 
seuraamalla välilyöntejä, pilkkuja ja Escejä sekä hieman vaihtelevas- 
ti CR/LF-merkkejä. Tässäkin vanhan ja uuden Pascal-ympäristön käy- 
töksessä oli selviä eroja, joten lisäsin CR-tarkistuksia, jotta tiedosto- 
jen lukeminen ei jumiutunut tai ohittanut tietoa. 


heilmoituksia paljastui lisää. Proseduu- 
rien parametreissa tehty taulukkomää- 
rittely viesti :PACKED ARRAY [lo.. 
hi:Integer] OF Char oli selvästi se- 
kin liikaa. Lisäksi Extern-avainsana 
paljasti pienen joukon puuttuvia ulko- 
puolisia tukifunktioita ja -proseduureja, 
eikä koko avainsanakaan ollut standar- 
di-Pascalin tukema.? Ohjelmasta löytyi 
myös muutamia epästandardeja vaki- 
oita ja pinonkäsittelytoimintoja. Ehkei 
tämä ollut niin suuri ihme, sillä varsi- 
nainen Pascal-standardi ratifioitiin vas- 
ta Lordin valmistumisen jälkeen vuon- 
na 1983 ja tyyppimuunnokset jäivät 
standardin harmaalle alueelle. Pääosin 
koodi osoittautui kuitenkin standardin 
mukaiseksi, mistä kielii sekin, että ilman 
Free Pascalin ISO-standarditilan käyt- 
töä virheitä satelee paljon enemmän. 


Se kääntyy sittenkin 

Kääntäjäkohtaisten tai muuten puut- 
tuvien kutsujen lisäksi pääongelma oli, 
että HUTCC PAX -kääntäjä on selväs- 
ti ollut sallivampi joissakin rakenteissa, 
joita standardi-Pascal ei tunne, kuten 


> Kysyessäni ulkoisista kutsuista Lordin pää- 
tekijällä Olli Paavolalla oli vain hatara 
muisto: ”Muistaakseni innokkaat avus- 
tajani' tekivät ne — millä kielellä, siitä ei 
minulla ole enää mitään muistikuvia.” Eräs 
näistä avustajista, Ari Kyhala, muisteli koo- 
danneensa projektiin Pascalin ohella joita- 
kin pätkiä assemblya. 


tyyppien määrittelyssä parametriken- 
tässä tai tiedostoesittelyssä. Hyvänä 
puolena mikään näistä ei kuitenkaan 
vaikuttanut erityisen kriittiseltä. Kun 
olin muokannut ohjelmaa noin tusinas- 
ta paikasta, paikannut puuttuvat alioh- 
jelmat tyngillä sekä ohjannut tiedos- 
toviittaukset paikalliseen ympäristöön 
sopivaksi, Lord kääntyi parinkymme- 
nen harmittoman varoituksen saattele- 
mana. Lisää näistä ja muista tekemistä- 
ni korjauksista oheisessa laatikossa. 
”Have you played the LORD before ?” 
Ensimmäinen Lord-binäärin käyn- 
nistyskerta päättyi kuitenkin jumiu- 
tumiseen tämän aloituskysymyksen 
jälkeen. Vasta tässä vaiheessa kävi ni- 
mittäin ilmi, että HUTCC PAXille olivat 
selvästi kelvanneet myös Pascal-stan- 
dardin vastaiset parametrit tiedostojen 
avaamiseen nimellä ja sellaisia oli myös 
käytetty. Vielä näiden komentojen kor- 
jaamisen jälkeenkin muutamien data- 
tiedostojen lukeminen päättyi ikuiseen 
silmukkaan ja pinon ylittymiseen. Teks- 
titiedostojen koodaus ei lopulta ollut- 
kaan käyttämälleni ympäristöille täysin 
ongelmaton. Jälkimmäisestä ongelmas- 
ta selvittiin aluksi muokkaamalla muu- 
tamien data-tiedostojen lopetusriviä - 
varsinainen syy selviäisi myöhemmin. 
Seuraavana ongelmana pelin pidem- 
mät alkutekstit eivät suostuneet ilmes- 
tymään. Lord on tekstien ja karttojen 
osalta enimmäkseen oikeaoppinen pe- 


limoottori, eli sisältö on erotettu koo- 
dista (samaa ei voi sanoa sen hahmois- 
ta ja pelilogiikasta). Niinpä peli lataa 
pääosan teksteistään muistiin data-tie- 
dostoista, joissa tekstit ovat riveittäin 
numerojärjestyksessä, kullakin rivil- 
lä tunnistenumero ja tekstisisältö. Yksi 
tekstikokonaisuus voi viedä useamman 
rivin, jolloin peräkkäisillä riveillä on 
identtinen tunniste. Teksteille tehdään 
muistissa jopa kevyt Caesar-tyylinen 
salaus!! Ajon aikana peli suorittaa sit- 
ten binäärihakuja tähän tekstimassaan 
— puolittaen hakualueen kullakin aske- 
leella — löytääkseen tekstin tunnisteen 
perusteella. Saatuaan binäärihaulla osu- 
man koodi ”kelaa” tekstimuistiaan tästä 
kohdasta taaksepäin (mahdollisen) tun- 
nisteryhmän alkuun. 

Kävi ilmi, että jostain syystä muuta- 
ma sata ensimmäistä tekstin tunnistet- 
ta nollautui ympäristössäni, mikä ym- 
märrettävästi johti binäärihaun nopeasti 
harhaan. Free Pascalin runtime tai Win- 
dows eivät ilmoittaneet virheistä. Epä- 
suoraksi syylliseksi paljastuivat lopulta 
Lordin kääntäjältä odottamat 10- ja hi- 
vakiot, joita koodi käyttää erilaisten tau- 
lukoiden mitoittamiseen ja joiden käyttö 


1 Tekstien merkkejä siirretään muistissa yksi 
ASCII-arvo vasemmalle... paitsi, jos vas- 
taa alkukysymykseen ”Have you played the 
LORD before ?” y/n:n sijaan b, jolloin siir- 
toa ei tehdä. 

poikkeaa myöhempien Pascal-toteutus- 
ten vastaavan nimisistä funktioista. Olin 
asettanut nämä vakiot manuaalisella ar- 
vauksella ja jossain tapahtui oletettavasti 
ylivuotoa, joka ei korjaantunut edes pi- 
noa tai kekoa kasvattamalla. Ylävakion 
pienentäminen lopulta auttoi. 

”You are now in the great living-room. 
On one wall, there hangs the picture of 
Old Tooks great-grand-undcle Bullroarer, 
who was so huge (for a hobbit) that he 
could ride a horse...” 


Eläköön se pieni ero 
Jos pitäisi veikata yhtä asiaa, joka on 
käyttäjän kannalta muuttunut eniten 
tietotekniikan alkuhämäristä, se lie- 
nee käyttöliittymä. 1900-luvun alku- 
puoliskolla automaattisen tietojenkä- 
sittelyn käyttöliittymä koostui lähinnä 
reikäkortinlukijoista ja niiden ohjaus- 
mekanismeista — ohjelmallista käyttö- 
liittymää nykymerkityksessään ei ollut 
lainkaan. Tieto ja sittemmin myös ohjel- 
mat rei'itettiin reikäkorteille mekaani- 
sesti, minkä jälkeen kortit annettiin au- 
tomaattikoneelle syötteeksi. Kone myös 
löi suorituksen tulokset korteille tai esi- 
merkiksi järjesti kortit fyysisesti kytken- 
tälevyllä määriteltyyn järjestykseen. Au- 
tomaattinen tietojenkäsittely oli alkuun 
puhdasta reikäkorttipeliä. Reikäkortte- 
ja seurasivat tekstikäyttöliittymät, joiden 
avulla (keskus)tietokonetta voitiin käyt- 
tää myös etäältä. Yleisin reikäkorttileve- 
ys 80 merkkiä siirtyi tekstipäätteisiin. 
Vaikka virtuaaliset tekstiterminaalit 
ovat tietojenkäsittelyn ammattilaisten 
arkea tänä päivänäkin, 1900-luvun jäl- 
kipuoliskolla tekstikäyttöliittymät olivat 
nykyistä yleisempi ja konkreettisempi 
tietokoneen käyttötapa. Käytettiin van- 
han ajan keskustietokonetta sitten sen 


Melbourne Housen tulkinnat 


Epävirallinen Lord (1981) edelsi australialaisen Melbourne House 
-peliyhtiön (Beam) kuuluisampaa virallista The Hobbit -tekstiseik- 
kailupeliä (1982) ja sitä seurannutta Lord of the Rings: Game -sar- 
jaa kotitietokoneille (1985 alkaen). Tosin australialaiset hankkivat 
lisenssin Hobittiin jo vuonna 1980. Virallisia pelejä myytiinkin pe- 
räti paketteina Tolkienin vastaavien kirjojen kanssa. 

Kiitos yhteisen kirjainspiraation ja peruskonseptin, Lordissa ja 
Melbourne Housen Tolkien-peleissä on jotain samaa. Myös Mel- 
bourne Housen pelien takana oli yliopistoväkeä, joten nekin — 
etenkin The Hobbit — ovat aikaisekseen sangen kunnianhimoi- 
sia. Melbourne Housen pelien kaltaista viivagrafiikkaa Lordissa 
ei kuitenkaan ole, sillä siinä ei ole grafiikkaa lainkaan. Lisää Mel- 
bourne Housen Tolkien-peleistä Skrollissa 2018.4 (maksuton pdf- 


lehti: skrolli.fi/2018.4, s. 58—62). 

omalta konso- 
lilta, joka oli 
alkujaan fyysi- 
nen kaluste, tai 
(etä) päätteel- 
tä, näytön vir- 
kaa hoiti usein 
sähkökirjoi- 
tuskone jatko- 
lomakkeineen. 
1960-luvulla 
grafiikan esit- 
tämistä var- 
ten saattoi olla 
vektorikuva- 
putkella varus- 
tettu näyttö- 
piste (kenties 
kuvan muis- 
tissaan pitävä muistikuvaputki, storage 
tube), jonka kuva saatiin mahdollisesti 
siirrettyä filmille tai plotterilla paperille, 
mutta tämä oli harvain herkkua. Perus- 
rasterikuvaputket alkoivat yleistyä teks- 
tikonsoleissa ja -päätteissä 1970-luvul- 
la, joskin paperipäätteitä kehitettiin ja 
myytiin vielä 1980-luvullakin. 
Konsolien ja päätteiden fyysiset omi- 
naisuudet ja tekniset kyvykkyydet ei- 
vät tähän aikaan olleet myöskään mi- 
tään lennosta säädettäviä asetuksia, 
kuten nykyisissä virtuaaliterminaaleis- 
sa, vaan monenkirjavia, tehtaalla kiin- 
ni pultattuja rautaominaisuuksia. Koska 
joukossa oli pitkään paperia käyttäneitä 
kaukokirjoittimia ja varhaisten näyttö- 
päätteidenkin kyvykkyydet vaihtelivat 
suuresti, ohjelmistokehittäjät eivät voi- 
neet luottaa edes siihen, että käyttäjän 
pääte kykenisi siirtämään kursoria ylös- 
päin tai pyyhkimään edeltävää tekstiä. 
Nykyisin arkiseksi sulautuneet rivin- 
vaihdon koodauksetkin (CR/LF) olivat 


alkujaan hyvin fyysisiä tapahtumia: kir- 
joituskoneen vaunun palautus rivin al- 
kuun (Carriage Return) sekä rivin vaih- 
to paperia rullaamalla (Line Feed). 
Tekstipäätteiden aikakausi näkyy 
myös Lordin koodissa. Eräs ulkoi- 
sista tukifunktioista tiedustelee päät- 
teen tyyppiä ja sen perusteella asettaa 
Display-muuttujan arvon joko todek- 
si tai epätodeksi. Lordin ASCII-tulos- 
te riippuu sitten ”näytön läsnäolosta”. 
Tekstit kyllä tulostetaan ilman näyttöä- 
kin, mutta karummin. Mukana on esi- 
merkiksi proseduuri RubOut, joka — jos 
näyttö löytyy — toteuttaa edellisen mer- 
kin pyyhkimisen: askel taaksepäin, väli- 
lyönti, askel taaksepäin uudestaan. Pää- 
teaikana pelkkä askelpalautin (ASCII 8) 
kun ei yleensä vielä pyyhkinyt edellistä 
merkkiä, vaan siirsi vain kursoria. Jos 
sopivaa näyttöä ei ole, Lord olettaa, että 
kursoria ei voida siirtää ja noudattelee 
(lähes) TOPS-20:n tyyliä: Merkkiä pyy- 
hittäessä tulostetaan W, jossa X toistaa 


Kuva: Janne Siren 


Parserintekijä muistelee 

Keskustelin myös Lordin (uudemman) parsersin tehneen Ari 

Kyhalan kanssa, mistä seuraavassa tiivistelmä. Kiitos, Ari. 
— Taisin tosiaan tehdä aikoinaan parserin Lordiin. Yri- 

tin tehdä jotain TOPS-20-käyttiksen parseria muistuttavaa, 


joka tunnistaisi sanoja alkuosien perusteella. 

Ari kertoi päätyneensä projektiin ajautumalla: 

— Muistaakseni sanoin Ollille, että olisi kiva, jos Lordissa 
olisi vähän uudenaikaisempi parseri. 

— Pääasiassa tein Pascalilla, joitain pätkiä assemblerilla... 
Varsinaista versionhallintaa ei ollut. Minä kehitin parserin 


erillisenä ja aina silloin tällöin se liitettiin varsinaiseen oh- 
jelmarunkoon. 

Kysyin myös laiteympäristöstä ja pelausmuistoista: 

— Näyttöpäätteet olivat malliltaan muistaakseni VT200 
ja VT220, mutta ihan varma en ole. Ohjelmahan on täysin 
tekstipohjainen, joten kyllä kai sitä paperipäätteelläkin oli- 
si voinut pelata, mutta en koskaan kokeillut. 

— Pelasin [Lordia] testaajana/koekaniinina aina siihen 
asti, mihin peli kulloinkin oli kehitetty. Siirryin opintojen 
edetessä pois DEC-20-maailmasta Unixiin, joten kehityk- 
sen loppuvaiheita en tunne. 


poistettavan merkin. Peruutettaessa 
koko rivi Ctrl+U:lla tulostetaan XXX, 
mikäli riviä ei voida pyyhkiä — esimer- 
kiksi paperipäätteillä. 1980-luvun alun 
Lordia tuskin on paperipäätteillä juuri 
pelattu, mutta vielä muutamaa vuotta 
aikaisemmin peliyhtiö Sierran perusta- 
neet Ken ja Roberta Williams pelasivat 
kuuluisan seikkailupelisarjansa (ja Lor- 
din) inspiroinutta Colossal Cave -peliä 
nimenomaan kaukokirjoittimella. 

Vaikka Lord ei käytä vt- tai ANSI- 
ohjauskoodeja päätetekstin monipuo- 
lisempaan ohjaamiseen, en silti var- 
sinaisesti yllättynyt, kun seuraava 
kipukohtani Lordin kääntämisessä ny- 
kykoneelle liittyikin tekstikäyttöliit- 
tymään. Aloituskysymyksen jälkeen 
Lord nimittäin lakkasi reagoimasta 
tekstikomentoihin. Ensimmäisen käyt- 
täjäinteraktion jälkeen peli siirtää kont- 
rollin monipuolisemmalle tekstiparse- 
rilleen, HUTCC MAKParserille, joka 
ei sitten enää toiminutkaan Free Pas- 
calin edellyttämällä tavalla. Lord lukee 
sisään tulevat merkit määrittelemäs- 
tään syötteestä suoraan osoitinta lu- 
kemalla, mutta käyttää Get-proseduu- 
ria osoittimen siirtämiseen eteenpäin. 
Menetelmä sinänsä vaikuttaa standar- 
din mukaiselta, mutta osoitinpa ei siir- 
tynytkään, joten parseri jäi lukemaan 
syötteen ensimmäistä merkkiä. Osoit- 
timen siirtäminen onnistui vasta vaih- 
toehtoisella kutsulla. 

Parseri alkoi nyt toimia, mutta kirjoit- 
tamani teksti ilmestyi kahdesti — ensin 
kirjoittaessani ja toisen kerran painaes- 
sani rivinvaihtoa. Päätin kysyä Lordin 
parserilta apua ja kirjoitin HELP. Kaiun 
lisäksi minulle vastasivat John Lennon 
ja Paul McCartney Beatlesin Help-kap- 


5 TOPS-20 V4.1 User's Guide (1982) kertoo 
TOPSin normaalisti merkitsevän pyyhkimi- 
sen toisin päin: ”XV. 


paleen lyriikoiden verran. Teekkarit... 
Käänsin Lord-versioni kokeeksi myös 
Linuxin Free Pascalissa, mutta teks- 
tinsyötön käytös ei tästä parantunut. 
Tämänhetkisessä ratkaisussani ohjel- 
makoodi saa edelleen valmiiksi kirjoite- 
tun käskyn vasta enterin painalluksella 
ja ohjelmallisen kaiun olen yksinker- 
taisesti kytkenyt pois päältä. HUTCC 
MAKParserin syötönaikainen komen- 


tojen tunnistaminen ja automaattitäy- 
dennyksen tapainen aputoiminto ovat 
tämän ratkaisun vuoksi hyödyttömiä, 
mutta peli toimii ilmankin. 
Toistaiseksi viimeisenä kompastus- 
kivenä parseri kieltäytyi tunnistamasta 
joitakin avainsanoja. Ehdin jo kuvitella 
pelaavani normaalitasoanikin huonom- 
min, mutta selvisin tällä kertaa pienellä 
tiedostoluvun rukkauksella. Kävi ilmi, 


Zap (DEC-20, Suomi) 


Jukka Korpelalla oli täky toisestakin Pascal-kielisestä teekkaripelistä: "...muistan Zap-oh- 
jelman, joka oli C:stä Pascalille portattu Hack ja alkuperältään Rogue-perhettä.” Myös Ari 
Kyhala muisteli aihetta spontaanisti, kun kysyin yleisemmin TKK:lla pelatuista peleistä: "Par- 
haiten muistan Roguen (Unix) ja sitä vastaavan, muistaakseni laskentakeskuksen poikien 
kehittämän, Zorgin DEC-20:ssä — tai jotain sellaista, en ole nimestä varma.” 

Olli Paavolakin muisti pelin, muttei nimeä: "Eipä muistu mieleen, millä nimellä se TKK:ssa 
oli. Sen verran paljon sitä tuli pelattua, että lopulta löysin Amulet of Rodneyn... eikun Amu- 
let of Yendorin. Googlattuani 'Rogue game" tuli tutun näköisiä näyttöjä”, muun muassa 
eräästä TKK-käyttäjän kotihakemistosta (kuvasitaatti alhaalla). "Zap" näytti siis saman- 
tapaiselta. Tarkennusta kysyttäessä Ari komppasi nimeä: "Kyllä, tuo Zap se lienee ollut.” 

Jukka Korpela muisti lopulta nuorempiaan terävämmin: "Tämä tapahtui joskus 1980-lu- 
vulla. Pohjana oli alkuperäinen Hack, ei sen myöhempi kehitelmä Nethack, jota joskus pe- 
lailin, mutta joka ei minua niin innostanut. 

Hack oli alun perin tehty C:llä kai lähinnä PDP-11-arkkitehtuurille, eikä se suostunut toi- 
mimaan DEC-20:ssä arkkitehtuurien erojen takia. Arvelin, että on helpompi muuntaa koodi 
C:stä Pascaliksi kuin selvitellä, miten C-koodin saisi toimimaan. Sitten muutamat ihmiset 
(minä mukana) rupesivat muuntelemaan sitä eri tavoin, ja jossain vaiheessa nimi muut- 
tui Hackista Zapiksi. 

Useimmiten Zap pysyi kasassa, mutta siinä kyllä huomattiin, että parametrien (kuten 
hirviöiden ominaisuuksien) muuntelu on vaikeaa: sillä sai helposti aikaan tilanteita, joissa 
peli muuttui mahdottomaksi taikka aivan liian helpoksi. Esimerkiksi joku keksi rotat, joiden 
perusominaisuus oli nopea lisääntyminen; tavallaan kiinnostava piirre, mutta tästä seura- 
si helposti mahdottomuuksia, kun koko luolasto täyttyi rotista. 

Tiedossani ei ole, että Zapia olisi siirretty minnekään, kun DEC-20:stä luovuttiin. Aarno 
Hauru taisi kuitenkin portata sen IBM-koneeseen (VM/SP) ja teki siihen jänniä ulkoasujuttu- 
ja, esimerkiksi kullan symbolina oli valuuttasymboli (ehkä $, ehkä 2), joka oli kullanvärinen 
ja vilkkui. Tämän sai aikaan joillakin ohjauskoodeilla, vaikka näyttölaitteena oli täysin teks- 
tipohjainen paikallispääte. En tiedä, ottiko kukaan koodia talteen. Peruskoodi oli standar- 
di-Pascalia, joten se olisi sinänsä helppo portata.” 

P.S. IRCiä edeltäneen Bitnet Relay Chatin jäämis- 
töstä arviolta 1987 (pastebin.com/6tEmApDc) löy- 
tyi maininta käyttäjätilistä: "ZAP AT FINHUTC The 
Anonymous Zapper”. Samassa listassa oli "FRODO 
AT FINHUTC Frodo Reppuli, the Little Hobbit with 
Ufo..." Haastattelemani teekkarikolmikko ei kui- 
tenkaan tuntenut näitä tai niiden merkitystä. 


Kuva: users.tkk.fi/-eye/roguelike/rogue1.txt 

Kuva: Janne Siren 


että Lordin data-tiedostossa joidenkin avainsanojen perässä oli 
tyhjiä merkkejä ennen rivinvaihtoa ja toisissa pelkkä rivinvaihto. 
Tämä oli sinänsä tarkoituksellista, mutta aiheutti nyt myös bu- 
gin: Free Pascalin lukurutiinit olivat nimittäin turhankin innok- 
kaita Lord-datan kanssa ja jatkoivat jälkimmäisessä tapaukses- 
sa lukemista seuraavaan rivinvaihtoon saakka eli ohittivat koko 
seuraavan rivin. Tämä juurisyy selitti samalla myös alussa koh- 
taamani jumiutumiset tiettyjen data-tiedostojen lataamisessa. 
Toisaalla Lordissa Free Pascal taas tulosti merkkijonotaulukot 
koko taulukon, ei tekstin mittaisina, mikä selvästi rikkoi osan 
pelin tekstimuotoiluista. Oletettavasti HUTCC PAXin luku- ja 
kirjoitusrutiinit ovat toimineet näissä kohdissa eri tavalla. 

"You are now in an old hobbit village called Hobbiton. Near you 
is the hobbit-hole named Bag-End. It has a perfectly round door 
like a porthole, painted green, with a shiny yellow brass knob in 
the exact middle. There is a west-showing badly damaged sign on 
which must have been a picture of a dragon...” 


Standardin rajat 
Lord-käännöksessäni on edelleen pieniä puutteita, koska olen 
pysytellyt tarkoituksella standardi-Pascalin ominaisuuksissa. 
Puutteita on muun muassa pelin satunnaislogiikan siemenenään 
käyttämässä ajoaikalaskurissa sekä peliajan seurannassa. Esimer- 
kiksi satunnaislogiikka ei ole satunnaista, mutta alustamattomis- 
ta muuttujista poimittu peliaika sen sijaan on. Järjestelmän kello 
ja satunnaisluvut - siis niiden puute — ovatkin malliesimerkkejä 
standardi-Pascalin vajavaisuuksista. Aukkoja on pyritty paikkaa- 
maan Extended Pascal -standardissa (ISO 10206), mutta esimer- 
kiksi Free Pascal tukee sitä vain osittain, vaikka tämäkin standar- 
di on jo 32-vuotias. Useimmat Pascal-koodaajat käyttänevätkin 
Borlandin Pascal-variaatioita, joita Free Pascal tukee myös. 
Pascal-laajennukset tarjoaisivatkin ratkaisuja esimerkiksi edel- 
lä mainittuun kaikuvan parserin ongelmaan. Sopivan Windows- 
in SetConsoleMode- tai Linuxin termios-kutsun tekeminen, 
taikka Free Pascalin Crt-terminaaliemulaatioyksikön käyttämi- 
nen, olisi laajennuksilla triviaalia. Valitettavasti Lordin koodi 
ei sellaisenaan toimi epästandardissa tilassa, eikä Free Pascalin 
Extended Pascal -tila — jossa päivittämäni Lord kyllä kääntyy - 
puolestaan tue vielä ulkopuolisten yksiköiden mukaan tuomista, 
vaikka tämä ominaisuus laajennettuun standardiin kuuluukin. 
Lordissa on muuten jopa äänet: peli heittää sen kuuluisan 
ASCII 7 -kellon, kun parseri on valmis uudelle komennolle. 
Tämä on vanha, jo 1800-luvun kaukokirjoitusajalta periytynyt 
tapa. Kellon kuultuaan operaattori havahtuu vastaamaan. Free 
Pascal ja modernit virtuaaliterminaalit toistavat kellon edelleen 
uskollisesti (kokeile painamalla komentorivillä Ctrl+G:tä ja ym- 
päristöstä riippuen vielä enteriä). Ei lainkaan ärsyttävää nopea- 
tempoisella nykykoneella... $£ 


Palstalle voi kirjoittaa osoitteeseen 
janneoskrolli.fi. Kiitos Olli Paavolalle Lor- 
din tarinan jakamisesta. Pieni Lord-oikai- 
su sivulla 84. Lisää Lordista: Skrolli 2023.2 
s. 11-12 sekä Retro Rewind 1-2018. Lordia 
pääsee pelaamaan Suomen pelimuseossa, 
Tampereella. Museossa pyörivän version 
herätti henkiin Yrjö ”Yzi” Fager. Pelimu- 
seossa on myös Lordin säilönyt Paavolan 
vanha varmuuskopionauha (kuvassa). 

LYHYET 


Mikä? Light Fantastic (1989) oli 
Commodore 64C -kotitietokone- 
paketti, joka sisälsi tietokoneen, 
Commodore 1530 -kasettiase- 
man, kymmenkunta kasettipeliä 
ja -hyötyohjelmaa sekä Cheetah 
Defender 64 -valopistoolin — 
Nintendo-kielellä Cheetah De- 
fender on kuusnelosen Zapper. 


Miten? Valopistoolit ja valokynät 
(eräänlainen stylus) ovat kuva- 
putkiajan katoavaa kansanpe- 
rinnettä. Nimensä vastaisesti ne 
eivät ammu tai piirrä mitään vaan 
vastaanottavat valoa. Toisin kuin 
litteät näytöt, kuvaputkinäytöt 
päivittävät kuvaansa liikkuvalla 
elektronisuihkulla. Kuvaputkiajan 
videopiirit pystyivät päättelemään, 
missä elektronisuihku liikkui — 
itse asiassa synkronoituminen 

sen kanssa oli olennainen osa 
tuolloista grafiikkaohjelmointia. 
Valopistooli puolestaan tunnisti 
kirkkauserosta, milloin elektroni- 
suihku oli sen kohdalla, ja ilmoitti 
tästä (sekä pistoolin liipaisimen 
painalluksesta) tietokoneelle 
kaapelia pitkin. Yhdistämällä 
nämä tiedot voitiin laskea valopis- 
toolin tai -kynän osoituskohta. 


Miksi? Paketin ohjelmista noin 
puolet tukee valopistoolia. Esimer- 
kiksi pakettipeli Blaze Out (Ocean) 
on yhdistelmä Robocop- (valokuvas- 
sa), Combat School-, Hypersports-, 
Platoon- ja Rambo III -pelien tasoja 
muokattuna valopistoolille. Pistoo- 
liohjaus tuo pikantin lisänsä tuttui- 
hinkin peleihin. Platoonin tunneli 
ensimmäisen perspektiivin raide- 
ammuntana on jopa sangen hieno. 


Miksi ei? C64:n valopistoolipe- 
lejä on vähän, ja ne ovat pääosin 
tusinatavaraa. Pelejä on myös yhä 
vaikeampi pelata. Koska kirkkaus- 
eron ja ajoituksen tunnistaminen 
on olennaista, valopistoolit toimivat 


yleensä vain peruskuvaputkitelevisi- 
oilla tai vastaavilla videomonitoreilla. 
Telkkarissa ei siis saa olla 100 hertsin 
tilaa, teräväpiirtokuvaa saati litteää 
näyttöä. Myös pimeä huone ja kont- 
rastisäätö tulevat usein tarpeeseen, 
etenkin osoitettaessa kuvaputken 
reunoja, missä elektronisuihku on 
heikompi. Toisin kuin joskus väite- 
tään, laajakuvallinen kuvaputki ei 
kuitenkaan välttämättä ole ongelma 
— varsinkaan Suomessa, jossa ei juuri 
nähty HD-kuvaputkitelevisioita. Jois- 
sain maissa laajakuvaformaatti yleis- 
tyi analogisen HD-kuvan yhteydessä, 
jolloin HD-kuva toki olisi ongelma. 


Mistä? Light Fantasticia myytiin 
Suomessakin. Työkaverini muisteli 
työharjoittelua 1990-luvun lopulla, 
jolloin Expert-kodinkoneliikkeen 
varastossa lojui vielä valopyssylli- 

siä C64-paketteja. Nykyisin C64:n 
vanhoja paketteja saa esimerkiksi 
Fbaysta, joskin usein niistä puuttuu 
tai niihin on lisätty jotain. Brittipake- 
tissani oli ekstrana Cheetah Anni- 
hilator -joystick. Ei ole mahdotonta, 
että sellainen olisi myyty paketin 
mukana jossain vaiheessa - Commo- 
dore myi tätä ohjainta ja paketissa 
varoitellaan sisällön muutoksista 

- mutta veikkaan erillisostosta. 


Kuka? Commodore 64C Light Fan- 
tastic oli Ison-Britannian Commo- 
doren tyypillinen paketointituote. 
Koristellun laatikon sisällä oli C64:n 
ja 1530:n tavalliset myyntipakkaukset 
sekä lisukelaatikko. Pakettia myytiin 
myös erillisenä ilman tietokoneistoa. 
Kysyin valopistoolin valmistajasta 
sitä markkinoineen Cheetahin enti- 
siltä johtajilta: Bob Pearson muisteli, 
että valmistaja saattoi olla eri kuin 
yhtiön joystickeilla, mutta kehotti ky- 
symään Howard Jacobsonilta, joka 
tietäisi. Howard kertoi valopistoolin 
valmistajan olleen ”Modern [Devel- 
opment], with our design input and 
software/games” eli sama kuin Chee- 
tah-joystickeilla (Skrolli 2022.4, 
s. 47). Pistoolista 
tehtiin myös keypad- 
porttiin kytkeytyvä 
Spectrum 128 -versio. 


Vielä yksi asia? Valopis- 
tooli ei ollut Light Fantasticin ainoa 

kikka. Mukana tulivat myös pahvi- 
set 3D-punaviherlasit. Pelikehittäjä 
ja toimittaja Jukka Tapanimäki 
oli armoton MikroBitissä 3/1990: 
”Pakkauksesta löytyvät kolmiulot- 
teiset lasit ovat huvittavin huijaus, 
johon olen kotimikrojen maailmassa 
törmännyt. Ensinnäkin LP ei sisällä 
yhtäkään 3D-peliä, ja toiseksi sillä 
ei ole paljon väliäkään, sillä kysei- 
nen [liian vaalean puna-vihreisiin] 
erivärisiin muovilinsseihin perustuva 
keksintö ei toimi lainkaan?” Tarken- 
nuksena osa kolmesta Light Fantas- 
ticin Mindscape-pelistä sisältää kyllä 
vähäisiä 3D-demoiluja, jotka vähän 
toimivatkin (arvostelussa on muita- 
kin epätarkkuuksia, esimerkiksi 
Blaze Out on valopistoo- 
lipeli). Mutta muuta iloa 
laseista ei tiettävästi olekaan, 
sillä vaikka C64:lle oli joita- 
kin 3D-pelejä, kuten Wanderer 
(1989), ne vaativat eri väriset linssit. 
Markkinointitemppu muistuttaa- 
kin Zzap!64-lehden 3D-numeroa 


(alakuvassa) marraskuulta 1987: 
32-sivuinen Play Better -3D-pelaus- 
liite tarkoitti oikeasti 16:ta sivua 
punaviherväritettyä piirroskuvitusta 
geneeristen 2D-pelivinkkien laidoilla 
(Ocean-pelifirman sivun työpaikka- 
ilmoitus 3D:nä oli sentään jotain). 
Pelillistä arvoa efektillä ei ollut. fk 


Teksti ja kuvat: Janne Siren 


Commodore-3D-lasien kuva: 
commodorespain.es / Javier 
Counago (Skrollissa luvalla) 


Kotimikropaketteja Skrollissa: Atari 
ST -paketit (2018.4, s. 42 —45), C64 
Games System Ye 
ja C64 Playful 
Intelligence 
(2022.2, s. 
32-41), Com- 
modore Video 
Supergame 

64 (2023.1, 

s. 50-51). 

RAUTA 


ASUS 
ROG Ally 'N 


Höyrylaudan vaihtoehto 


Mitä yksi edellä, sitä muut 
perässä. Valven Steam Deck 
on muodostunut kohtalaisen 
suosituksi tavaksi ottaa tieto- 
konepelit mukaan matkalle, 
joten oli vain ajan kysymys, 
koska se saa korkean profiilin 
kilpailijoita. Taiwanilainen 
ASUS luottaa Windowsiin ja 
megahertsien voimaan. 


Teksti: Mikko Heinonen 
Kuvat: Anne Kukkura 


otta puhuen en ollut välit- 
tömästi hirveän innoissani 
Steam Deckin ideasta, mutta 
mitä enemmän aloin asiaa pohtia, sitä 
enemmän se alkoi kutkuttaa. Kannet- 
tava laite, johon saisi mukaan koko val- 
taisan Steam-kirjastonsa, voisi hyvinkin 
olla kelpo väline kuluttaa aikaa vaikka- 
pa liikennevälineen kyydissä. Siis olet- 
taen, että ei olisi juuri silloin taas jokin 
työ- tai artikkelideadline, mutta sovi- 
taan nyt, että se olisi mahdollista. 
Tuttavapiiriin ehti kuitenkin ilmestyä 
useampi Deck ennen kuin sain aikai- 
seksi tehdä asialle mitään. Koska minua 
aina yleensä kiinnostaa enemmän jokin 
sellainen, jota en ole koskaan nähnyt, 
jätin sitten asian sikseen — ehkä en tar- 
vitsekaan tällaista laitetta, sillä onhan 
minulla pirteä Android-konsoli AYN 
Odin Pro (ks. Skrollin numero 2022.3, 
ilmainen PDF: skrolli.fi/2022.3). Se on 
palvellut aivan hyvin satunnaisiin peli- 
tarpeisiin reissussa ja itse asiassa muu- 
tenkin Android-rautaa tarvitessani. 
Satuin sitten kuitenkin näkemään 
ennakkohypeä ja mainontaa ASUSin 
vastaavasta laitteesta, joka erottui val- 
koisuudellaan Steam Deckin tumman- 
puhuvasta ulkoasusta. Pintapuoliset 
erot olivat kuitenkin vasta alkua, sillä 
toisin kuin SteamOS:llä pyörivä Deck, 
ROG Ally sisältää täyden Windows 11 
-käyttöjärjestelmän. Näin se periaat- 
teessa tarjoaa käyttöön huomattavas- 
ti laajemman valikoiman ohjelmisto- 
ja, kun Steamin pelitarjonnan lisäksi 


68 SKROLLI 2023.3 


O Gamelibrary 


MUMM 
MMM 


on mahdollista pelata suoraan muun 
muassa Xbox Game Passin julkaisu- 
ja tai käyttää Epic Games Launcheria 
ja GOG Galaxya ilman Steamin virit- 
telyä. Kiinnostusta lisäsi entisestään se, 
että Allyn kehuttiin olevan myös huo- 
mattavasti Steam Deckiä tehokkaampi. 
Päätin siis sijoittaa kesävirkistysbud- 
jettia tähän laitteeseen, taka-ajatukse- 
na tietenkin myös jutun kirjoittaminen. 


Enemmän vääntöä 

Aloitetaan konehuoneesta. ROG Ally 
perustuu AMD Ryzen Z1 Extreme -pii- 
riin (APU eli CPU ja GPU samalla pii- 
rillä), jossa on kahdeksan Zen 4 -ydintä 
ja 12 RDNA 3 -ydintä. Niistä irtoaa jopa 
8,6 teraflopsin verran laskentatehoa, sii- 
nä missä Steam Deck joutuu tyytymään 
neljään Zen 2 -ytimeen, kahdeksaan 
RDNA 2 -ytimeen ja 1,6 teraflopsiin. 

Ero kuulostaa valtavan suurelta, mut- 
ta totuus on hieman mutkikkaampi. 
Steam Deckin suoritin nimittäin toi- 
mii tilasta riippuen 5 tai 15 watin te- 
holla, Allyn taas voi piiskata jopa 30 
wattiin Turbo-tilassa. Tällöin saadaan 
käyttöön korkein laskentateho, mutta 
tila myös vaatii, että USB-C-virtalähde 
on käytössä. Akkukäyttöön tarkoitettu 
Performance-tila syö 25 wattia, jolloin 
myös akun kesto alenee huomattavas- 
ti: siinä missä perustilassa Allylla pelaa 
kohtuullisen vaativaa peliä noin pari 
tuntia, turbomoodin käyttö hotkaisee 
tankin tyhjäksi tunnissa. 

Käytännössä sekä omien että eri me- 
dioista vilkuilemieni testien perusteel - 
la Ally on samaa resoluutiota ja virta- 
asetusta käytettäessä noin 50 prosenttia 
Steam Deckiä nopeampi. Erona on 
myös se, että ROG Ally on varustet- 
tu FullHD-näyttöpaneelilla, siinä mis- 

sä Steam Deckin resoluutio on 720p eli 
”HD Ready”. Voidaan tietysti keskustel- 
la siitä, miten havaittavaa hyötyä tästä 
on näin pienessä koossa, mutta ensin- 
näkin enemmän on enemmän ja toi- 
sekseen Allyn näytönohjain tukee myös 
Radeon Super Resolution -teknologiaa, 
joka skaalaa kuvan piirun kauniimmin 
1080p-paneeliin, vaikka pelissä käyttäi- 
sikin 720p-tarkkuutta. 

Molemmissa koneissa on 16 giga- 
tavua RAM-muistia ja datat ladataan 
SSD-asemalta. Steam Deckin voi hank- 
kia eri kokoisilla tallennustiloilla, jois- 
ta pienin on hitaampaa eMMC-tyyppiä, 
ROG Ally taas myydään toistaisek- 
si aina 512 gigatavun NVMe-asemal- 
la. Molempien tallennustilaa voi myös 
laajentaa microSD-kortilla. Allyssa on 
sivumennen sanoen raportoitu ongel- 
mista liittyen SD-kortin lämmönhallin- 
taan, mutta itselleni on toistaiseksi riit- 
tänyt sisäinen tallennustila. Molempiin 
voi toki myös vaihtaa isomman SSD:n 
myöhemmin. 


Lievää alkukankeutta 
Kuten sanottu, en omista Steam Deckiä, 
mutta olen kyllä kuullut siitä paljon ko- 
kemuksia. Useampi omistaja on yleises- 
ti ottaen kehunut laitetta, mutta myös 
moittinut SteamOS:n pieniä hiomatto- 
muuksia. Valve on päivittänyt ohjelmis- 
toa ahkerasti, ja näin vajaat pari vuotta 
julkaisusta se alkaakin jo pääosin toi- 
mia varsin hyvin. Tällä matkalla ASUS 
on vasta alussa, ja se näkyy eri tavoin. 
Ostin koneen käytännössä heti jul- 
kaisussa, ja tuolloin oli aivan selvää, 
että osa ohjelmistoista sekä myös BIOS 
oli paketoitu mukaan varsin raakilee- 
na. Melko koomista oli esimerkiksi se, 
että mukana tuli kolmen kuukauden il- 


mainen kokeilu Xbox Game Pass -pal- 
veluun, mutta samalla ohjaimesta ei 
saanut tuotettua Xbox-näppäimen pai- 
nallusta ilman erillistä asettelua. 
Samalla kävi myös hyvin selväksi, 
että kokonaisen Windows 11:n asennus 
pelkällä ohjaimella ja pienehköllä kos- 
ketusnäytöllä on kohtalaisen tuskallis- 
ta. Ei, en halua Office 365:n kokeiluver- 
siota tähän pelikonsoliin, kiitos vaan, ja 
mihinkäs se ruutunäppäimistö nyt taas 
hävisi. Ohjelmasta toiseen vaihtami- 
nenkin oli vähän tahkeaa, kun näppärä 
Alt-Tab-yhdistelmä puuttui kokonaan 
ja piti lääppiä ruutua. Voittajan valin- 
ta olisikin ollut yhdistää koneeseen hii- 
ri ja näppäimistö USB-C-hubin kaut- 
ta, mutta tulipa nyt kokeiltua tämäkin. 
ASUS on pyrkinyt osin lievittämään 
käytettävyyden tuskaa luomalla koneel- 
le oman erikoisversion Armory Crate 
-ohjelmistostaan. Se toimii ikään kuin 
yleisenä käynnistimenä, josta voi star- 
tata niin Steamin kuin muidenkin pal- 
veluiden pelit ja myös tehdä koneen ja 
ohjainlaitteiden asetuksia. Ensimmäi- 
nen tekemäni asetus olikin, että kytkin 
latauksen aikana hohtavan, typerän 
RGB-valoshow'n pois päältä. Analogi- 
tikkujen ympärillä on nimittäin LED- 
valot, jotka riittivät valaisemaan koko 
pimennetyn huoneen aivan kuin sinne 
olisi laskeutunut lentävä lautanen. 
Myös ohjaimissa on hieman halvem- 
pi tuntuma kuin vaikkapa Xboxin pa- 
dissa, jota ne ikään kuin jäljittelevät. 
Yhdistettynä herkästi likaantuvan tun- 
tuiseen valkoiseen ulkokuoreen tämä ei 
nosta yleistä laatuvaikutelmaa, mutta ei 
laite toki miltään AliExpress-käsityöltä- 
kään tunnu. Analogisauvojen toiminta 

on kiitettävän tarkkaa, painikkeet taas 
voisivat olla paremmatkin mutta ajavat 
kyllä asiansa. Virtakytkimeen on integ- 
roitu sormenjälkilukija, jolla kirjautu- 
minen käy helposti. Ärsyttävää taas oli 
se, että kuulokkeiden liittäminen ei ai- 
nakaan tuoreeltaan mykistänyt laitteen 
omaa kaiutinta — tämä tosin todennä- 
köisesti korjautuu ohjelmistopäivityk- 
sellä. 

Syöttölaitteiden suhteen merkittä- 
vä ero Deckin ja Allyn välillä on, että 
jälkimmäisessä ei ole tarkkaan ohjauk- 
seen tarkoitettuja kosketuslevyjä. Itseä- 
ni tämä ei haittaa, sillä pelaan reissussa 
lähinnä arcade-pelejä, mutta osa pelaa- 
jista vannoo näiden nimeen. 


Mutta pelaako sillä? 
On kuitenkin pakko sanoa, että kaikki 
alkuvaikeudet ja lastentaudit unohtui- 
vat, kun pääsin ensimmäistä kertaa pe- 
laamaan ROG Allylla. Sen suorituskyky 
riittää pyörittämään hieman vanhem- 
pia AAA-pelejä — kuten vaikka Grand 
Theft Auto V ja Red Dead Redemption 
2 - oikein mukavasti ja runsailla yksi- 
tyiskohdilla. Jos tyytyy 720p-tarkkuu- 
teen, 60 fps:n ruudunpäivitys on todel- 
lisuutta, eikä FullHD-resoluutiokaan 
muuta peliä diaesitykseksi. Oli hienoa 
nauttia esimerkiksi Housemarguen Nex 
Machinasta sekä Bugbearin Wreckfestis- 
tä juuri niin reilulla tempolla kuin pe- 
lit vaativatkin, tinkimättä visuaalisista 
efekteistä. Näyttöpaneeli on laadukas ja 
toistaa värit kauniisti. Ja koska aina on 
myös oikea hetki pelata Outrun 2006: 
Coast 2 Coastia, todettakoon että sekin 
toimii erinomaisesti. 
Windows-käyttöjärjestelmän etuna 
on sekin, että erilaiset huijauksenesto- 
järjestelmät toimivat ilman kommer- 
venkkejä. Linux-pohjainen SteamOS 
ei näistä useimpia tue, eli jos satut pi- 
tämään moninpelistä, joka vaatii juuri 
tiettyä anti-cheatia, Ally voi olla piirun 
etevämpi valinta. Sinällään koneen Wi- 
Fi-yhteys on ripeä ja riittää kyllä hyvin 
myös pelaamiseen. 


Reissupelaamisen ilot 

ja kompromissit 

ROG Ally on siis kohtalaisen tehokas 
pienikokoinen PC, joka soveltuu hyvin 
tekniikasta kiinnostuneelle ja säätämis- 
haluiselle käyttäjälle. Saumattominta 
mahdollista elämystä etsivän kannatta- 
nee ennen ostopäätöstä tutustua myös 
Steam Deckiin, sillä puutteineenkin sen 
käyttökokemus on edelleen sulavam- 


pi. Allyn etuna on kuitenkin suurempi 
vaihtoehtojen määrä, sillä esimerkiksi 
Xbox Game Passin ja Epic Games Sto- 
ren valikoima jää Deckillä kokematta il- 
man käyttäjän oma-aloitteisuutta. 

ROG Allyyn on tarjolla myös te- 
lakointiasema, jolla sen voi yhdistää 
isompaan näyttöön ja ulkoisiin syöt- 
tölaitteisiin, ja löytyypä kyljestä liitin 
ulkoiselle näytönohjaimellekin. Näis- 
tä kumpikaan ei varsinaisesti kiinnos- 
ta itseäni, sillä laitteesta on muodostu- 
nut perheessä nimenomaisesti reissun 
päällä käytettävä viihdyke. Itse en ko- 
vinkaan usein ehdi pelata, mutta jälki- 
kasvu on ottanut laitteen kohtalaisesti 
omakseen ja asennellut sinne kaiken- 
laista hauskaa ajankulua. 

Eikä Ally luonnollisesti ole viimeinen 
Steam Deckin avaamaan markkinaan 
saapuva kilpailija. Erilaisten Kickstar- 
terien sun muiden Indiegogo-projek- 
tien lisäksi luvassa on ainakin Lenovo 
Legion Go, joka perustuu samaan Ry- 
zen Z1 Extreme -piiriin kuin Ally mutta 
tarjoaa erikoisuutena hieman Ninten- 
do Switchin tyyppiset irrotettavat ohjai- 
met. Lisäksi sen näyttö on hieman suu- 
rempi ja akussakin on noin viidennes 
enemmän kapasiteettia. Myös ASUS 
on ilmeisesti myöhemmin esittelemäs- 
sä edullisempaa Ally-mallia, jossa on 
hieman hitaampi suoritin. 

Vieläkään ajatus ”kaikista PC-peleis- 
tä mukana” ei täysin toteudu, sillä näp- 
päimistöä ja hiirtä on vaikea muuttaa 
helposti mukana kulkeviksi. Ohjaimil- 
lakin pelattavia pelejä kuitenkin löy- 
tyy jo nyt aivan hurjia määriä, ja kaikki 
nämä laitteet hyötyvät siitä, että Valven 
panostus Steam Deckiin on tuonut lait- 
teelle paljon lisää tukea uusienkin peli- 
en keskuudessa. Valittavissa on yleensä 
näyttötila ja yksityiskohtien määrä, jol- 
la peli pyörii sulavasti — ja kaikki, mikä 
toimii hyvin Steam Deckillä, toimii kes- 
kimäärin hyvin myös näillä kilpailijoil- 
la. Samalla nämä kannettavat tarjoavat 
mahdollisuuden pelata piirun energia- 
tehokkaammin kuin pöytäkoneen isol- 
la näytöllä ja satojen wattien virtaläh- 
teellä. 8 


ASUS ROG Ally maksaa noin 800 euroa. 
Steam Deckien hinnat alkavat 419 eu- 
rosta (64 Gt:n eMMC-asema), ROG Al- 
lyn tapaan 512 gigatavun NV Me SSD:llä 
varustettu Deck maksaa 679 euroa. Teh- 
daskorjattuja Steam Deckejä myydään 
noin 20 prosentin alennuksella, mutta 
niiden saatavuus vaihtelee. 

Kiireisen ihmisen moninpelaamista 


FreecIv SUomI! 


Pitkäkestoiset moninpelit — niihin osallistuminenhan vie 
tunnetusti kaiken mahdollisen ajan. Mutta miltä kuulostaisi 
tapa rakentaa imperiumia ilman sosiaalisesta elämästä ja 
unesta luopumista... vieläpä kotimaisessa seurassa? 


Teksti: wieder fi 


Kuvakaappaukset: wieder fi, viznut, jtsiren 


reeciv on avoimen lähdekoodin 
FE versio niistä 4x-peleistä (eXplo- 
re, eXpand, eXploit, eXtermina- 
te), joissa pelaaja luotsaa valtakuntaan- 
sa muinaisista menneistä ajoista kohti 
parempaa huomista — tai ainakin sii- 
hen suuntaan, mitä kulloinenkin hallit- 
sija kansalleen havittelee. (Toim.huom. 
Joku saattaa kutsua Freeciviä avoimen 
lähdekoodin ”Civilizationiksi”, eikä lie- 
ne aivan väärässä, mutta vastalauseisiin 
kannattaa varautua.) Pelistä on olemas- 
sa suuri määrä variaatioita ja erilaisia 
toteutuksia, mutta tässä artikkelissa 
keskitytään Freecivin moninpeliin ja 
tarkemmin sen noin kerran päivässä 
pelattavaan Longturn-kulttuuriin. 
Kerran päivässä tapahtuva pelaami- 
nen ei ole uusi keksintö — itseasiassa 


SOLLI 2023.3 


Freeciv Longturnista kerrottiin Skrol- 
lissakin jo ensimmäisellä vuosikerral- 
la (Skrolli 2013.4) — mutta formaatti ei 
ole järin tunnettu. Longturnilla peliajan 
ongelmaa on lähdetty ratkomaan pilk- 
komalla peli vuoroihin, joita voi pelata 
suhteellisen vapaasti muun elämän lo- 
massa. Nimi ”pitkät vuorot” kuvaa jo it- 
sessään, mistä on kyse. Yhden vuoron 
itsessään voi pelata kerralla tai useassa 
pätkässä vuorokauden kuluessa. 

Pelaamiseen tarvittava ajankäyttö 
helpottuu huomattavasti, kun tavalli- 
nen kymmenien tuntien yhtäjaksoinen 
urakka jaetaankin 23 tunnin aikaikku- 
noihin (vuoroihin), joiden sisällä peli- 
hetken voi valita. Vuoroja kertyy pelistä 
ja pelaajista riippuen noin 80-120 kap- 
paletta. 


16) 679 (+714) 


7)/212 (1 turn) 


Giant Cave 


RIFLEMEN 41969 (THON BURI) MP: 2 3/9 HP:20/20 +1 UNIT 


e 9 x v 


Saunatemppeli kutsuu 
Suomessa on pitkät Freeciv-moninpe- 
laamisen perinteet, ja peliä on myös 
kehitetty suomalaisin voimin. Ko- 
timaisiin peleihin tuli harmillinen, 
noin vuosikymmenen tauko, mut- 
ta niitä herätettiin jälleen henkiin al- 
kuvuodesta 2023. Tällöin oteltiin hie- 
man pienimutoisemmin, 16 hengen 
voimin. Syksylle 2023 ollaan järjes- 
tämässä uutta peliä, jonka ilmoittau- 
tuminen on ollut alustavasti avoinna 
jo jonkin aikaa (longturn.net/game/ 
Suomipeli2023b/). 

Kansainvälisiä pelejä on järjestetty 
ja tullaan järjestämään useita kerto- 
ja vuodessa, mutta kotimaisten pelien 
taika syntyy pitkälti siitä, että pelaa- 
jat pystyvät kommunikoimaan kes- 
kenään tutulla kielellä ja muut joskus 
jopa ymmärtävät ne hölmöt vitsit ja 
viittaukset, joita suomalaiset monas- 
ti viljelevät. Toisaalta onhan se mu- 
kavaa juonia vihollista vastaan omal- 
la kielellä. 

Uusia suomalaisia pelejä järjestetään 
nyt kansainvälisen Longturnin infral- 
la, koska asetukset, moninpeliystäväl- 
liset säännöt ja kaikki muu on jo val- 
miina. Pelaajat kuitenkin tekevät pelin, 
joten miksipä rakentaa Suomeen eril- 
listä ympäristöä, ellei sille ole varsinais- 
ta tarvetta? Tosin suomalaisille suun- 


G Messages 


+ Chat 


Säädetyt säännöt 


Koska syksyn Freeciv Longturn -pelin pelaajien osaamistaso vaihtelee mitä todennä- 
köisimmin hyvin paljon, pelissä on käytössä tehokas tasoitusjärjestelmä, joka pitää pe- 
lin kiintoisana ja suhteellisen tasapuolisena pitkälle keskiaikaan ja sen ylikin. Taidolla 
pärjää paremmin, mutta peliä ei kuitenkaan ratkaista ensimmäisten 30 vuoron aika- 
na. Uusien tekniikoiden kehittäminen ja niiden hyödyntäminen on yksi pelin keskeisis- 
tä tavoitteista, joten on ollut luontevaa tasoittaa pelaajien välisiä osaamisen eroja tätä 
kautta. Syksyn pelissä tasoitus on asetettu suhteellisen voimakkaaksi, eli kun pelaajat 
kehittävät uusia tekniikoita, laskee niiden hinta muille 200 prosentin nopeudella. Käy- 
tännössä tämä tarkoittaa sitä, että puolet pelaajista saa tekniikat ilmaiseksi, kun toi- 
nen puoli on ne kehittänyt. 

Noin voimakkaan tasoituksen malli kuulostaa paljon tasapäistävämmältä kuin se on, 
sillä vaikka massiivista teknologista etua on vaikea saada, ei se ole mahdotonta. Oleel- 
lista on kehittää asioita, joita muut eivät näe juuri nyt tarpeellisiksi. Ei myöskään kan- 
nata kehittää tekniikoita varastoon, jos niitä ei kykene hyödyntämään itse. Kun pelaa- 
jia on useita kymmeniä, ei ensiksi tekniikan kehittänyt tee siitä kuitenkaan liian halpaa 
muille. Halpeneminen pakottaa kuitenkin miettimään, kannattaako muiden auttami- 
nen, jos pelaajan saama oma hyöty jää myöhäisempään ajankohtaan. 

Tekniikoiden halpeneminen mahdollistaa myös sen, että pelaaminen ei ole pelkkää 
tuotannon optimointia. Pelaajilla on varaa rakentaa kehittämiään asioita ja luoda myös 
puolustusjoukkoja ilman pelkoa siitä, että jäisi kehityksestä jälkeen. Toisaalta halpo- 
jen tai jopa ilmaisten teknologioiden autuuteen on helppoa tuudittautua. Jossain vai- 
heessa joku toinen pelaaja voi saada tarpeeksi etumatkaa ja oman hallinnon päivät 
voivat päättyä karuun loppuun. 

Muita peliä tasoittavia sääntöjä ovat niin kutsuttujen tuomion kekojen (stack of 
doom) muuttaminen valtaviksi riskeiksi. Jos yksikkökasasta kuolee yksi puolustaja, 
nattuun peliin oli tehty se muutos, että kaikki samassa ruudussa sijaitsevat puolustajat kuolevat. Sääntö koskee vain puo- 
pelissä esiintyvä tavallinen temppeli oli lustamista. Tämä kannustaa pelaajia hajauttamaan joukkonsa laajemmalle alueelle, 
muutettu saunatemppeliksi! maastoa hyödyntäen. Tämä malli toimii paljon paremmin kuin se, ettei yhdellä ruudul- 
la voi olla kuin yksi joukkoyksikkö. Toisaalta kaikkien yksiköiden kuolemisen sääntö ei 
Miten mukaan? päde, mikäli yksikkö kuolee kaupungissa tai linnoituksessa. Muuten kaupunkien val- 
Freeciv21-peli itsessään tukee jopa sa- taus olisikin liian helppoa. 
tojen pelaajien maailmoja, mutta ko- 
kemuksen mukaan monipuolinen ja 
kiintoisa kokemus syntyy jo paljon 
pienemmällä pelaajajoukolla. Mukaan — voi ladata longturn.net-sivuilta löy- — eivät ole yhteensopivia tulevan suoma- 
pääsee Longturnia varten moninpeli- — tyvän Github-linkin kautta. Freeciv21 — laisen pelin kanssa. 
painotteisesti jatkokehitetyllä Free- — toimii myös yksinpelinä, ja moninpe- Tuleva peli aloitetaan lokakuun al- 
civ21-clientillä, jonka saa toimimaan — lin säännöt voi asentaa siihen erikseen —kupuolella, armon vuonna 2023. Tark- 
Windowsilla, Macilla sekä monil- — suhteellisen pienellä vaivalla. Huomaa = ka aloituspäivä määritellään hyvissä 
la Linux-jakeluilla. Asiakasohjelman — kuitenkin, että Freecivin muut versiot — ajoin ennen pelin alkua, ja osallistujilta f> 

Turn Done 


Time left: until tomorrow 12:01 

Sauna Temple 


People in many regions have sweat lodge 
ceremonies. People from various origins have 
practiced a sweat bath ceremony known with 

Base Cost: 30 many names. Sauna is a name for a place used 
for mental and physical purification. With or 
without with the religious aspect a sauna is 
considered a sacred place. Makes one unhappy 
citizen content. The Mysticism advance doubles 
this effect (except under a Communist 
government). With both Mysticism and the 


Upkeep: 1 


Reguirement: Ceremonial Burial 


Löytöretkeily on osa Freecivin taikaa — tämä 
kaukainen, pelaajien pieneksi luulema 
saari osoittautuikin pelinsä toiseksi 


[a 47 (418) 

Ounits =. 
Nounits selected. 


toivotaan lähinnä avointa mieltä hieman 
erikoisemmalle pelikokemukselle, sekä 
tietenkin sitä, ettei pelaaja jättäisi valta- 
kuntaansa tuuliajolle muutaman päivän 
kokeilun jälkeen. Ilman pelaajaa jääneet 
valtakunnat vääristävät peliä, ja korvaa- 
vien pelaajien löytäminen kesken kaiken 
voi olla työlästä tai mahdotonta. Normaa- 
listi peliin ei voi liittyä aloituksen jälkeen, 
mutta idlaajien korvaajaksi ilmoittautu- 
malla tämäkin saattaa onnistua. 

Jotta pelissä ei olisi hylättyjä valtakun- 
tia, on ilmoittautuminen kaksivaiheinen. 
Ensin peliin ilmoittaudutaan mukaan, ja 
noin alle viikkoa ennen alkua, kun vah- 
vistusjakso alkaa, kuitataan että juu, tosi- 
aankin haluan pelata. Käytäntö on jonkin 
verran kömpelö, mutta se karsii yllättä- 
vän hyvin pois ne pelaajat, jotka alkuin- 


suurimmaksi mantereeksi. 
Kuten kuvasta näkyy, Freeciv 
toimii myös 2D-näkymällä, 
jos isometrinen ulottuvuus 
ahdistaa. 


Valassaari 3 


nostuksessa tehdyn ilmoittautumisen jäl- 
keen unohtavat koko asian. 

Koska vain harva ihminen pystyy pe- 
laamaan joka päivä, voi oman valtakun- 
tansa delegoida liittolaiselle viikonloppu- 
reissujen ja vastaavien ajaksi. Toisaalta, 
toisin kuin historialliset johtajat ovat lu- 
vanneet, pelaajat pääsevät jouluksi kotiin, 
sillä peleissä on ollut tapana pitää joulu- 
tauko pidennetyn vuoron muodossa. Pe- 
lin varsinainen joulurauha riippuu tieten- 
kin pelaajista, mutta ainakaan peliä ei ole 
pidennetyllä vuorolla pakko pelata pär- 
jätäkseen. 


Muistoja luomaan! 

Syksyn suomalainen peli perustuu pää- 
osin LTT-sääntöihin (Longturn Tradi- 
tional), jotka on hiottu yhteisön noin 20 


K= 
£ H 
LONGTURN Suomipeli2023b. Game starting in 54 days - ACTIVE GAMES 
* Home = O — -. v 4 / sG2 
* Intro | '— Gameinfo Admin: wieder N Join now! 
N | — Host: 1ongturn.net —| Created:07.06.2023 nissan 
a Scteknahints Port: unknown Start in: 54 days Join now! 
i'd Version: Freeciv fc21-3.0 = —Ended:not yetended 
% JA LT80 
Join now! 

COMSONIN The seguel to the Finnish game that took: "place in the first half of 2023. Mostly advertisedin Finland 
* Forum but no matter where you are. i are welcome 10 ! Freeciv21, islands, reasonably big map 1 t'5079 
« Discord and probably tech leak of eaning that when 50% of the players know a tech therest will get it IS TISSS H) 
+ Blog free or almost free. Sguare tiles. E, robably the same as we had with the previous Finnish Sim05 
* Players game (LTT) or an updated version tober 10th 2023. Running port 5059 
TECHNICAL ja KP A v LT78 

More details about the setup will follow. » Running port 5078 
* Combat calculator T- 
e Nations The moontalk (Finnish) description: k tans 
* Github 
HISTORICAL Tämä peli on jatko-osa vuoden 2023 alkupuolella pelattuun suomalaiseen peliin. Tätä peliä promotaan 

pääasiassa suomessa, mutta kaikki ovat tervetulleita pelaamaan sitä. Pelaajaraja tuskin tulee olemaan 
e Ranking ongelmana Freeciv21:n tukiessa jopa 512 pelaajan pelejä. Pelissä on käytössä jousin 47 7 (ei 
Josa Wars heksoja) sekä saarikartta jossa jokainen saa oman kohtuullisen kokoisen saaren. JA. * 

Machines aloituspaikkojen ympärillä on pieniä saaria joita voi käydä valtaamassa mahdolli sien mu X 
ACCOUNT Tekniikka halpenee 200% nopeudella, eli kun puolet pelaajista on kehittänyt teknologian, sa: U u 
— sen käytännössä ilmaiseksi. Ruleset on todennäköisesti hyvin samanlainen kuin edellisessä. Ps | 

« Login | suomipelissä, eli LTT (LongTurn Traditional) tai sen päivitetty versio. Pelin aloitus raahaa oka | 
* Register kymmenes päivä, armon vuonna 2023 kuten joskus on tavattu sanoa. 

vuoden taipaleen aikana mahdollisim- 
man reiluksi ja monipuolisia strategioita 
mahdollistavaksi kokonaisuudeksi. Peli- 
mekaniikan perusperiaatteet ovat tuttuja 
muista genren peleistä ja säännöt on do- 
kumentoitu pelinsisäisiin ohjeisiin hy- 
vinkin tarkasti. Vain yhden pelaajan ra- 
kennettavissa olevia asioita on joitakin ja 
niistä saa etua, mutta toisin kuin joissa- 
kin peleissä, kisa ei yleensä ratkea niiden 
avulla. Diplomatia taas hoidetaan pää- 
osin chatissa pelaajien luottaessa toisiin- 
sa enemmän tai vähemmän. Aika usein 
vähemmän, mutta jos peliin ilmoittau- 
tuu kaverin kanssa, niin häneenhän voi 
luottaa, vai voiko? 

Sääntöjä on tuunattu siten, että myös 
aloittelijoilla on mahdollisuus selvitä mu- 
kaan (lisää tästä laatikossa). Esimerkiksi 
teknologioita ei voi vaihtaa kaupankäyn- 
nin avulla, koska tämä mahdollisuus joh- 
taa yleensä suosituimmuuskisaan, jossa 
häviäjänä on koko pelikokemus. Reiluu- 
den vuoksi yksikköjen siirtelyyn on myös 
määritelty 10 tunnin odotusaika, jonka 
tarkoituksena on estää tai ainakin vai- 
keuttaa niin sanottujen tuplavuorojen pe- 
laamista. Fi ole mukavaa, jos yli-innokas 
vastustaja siirtää joukkonsa rajalle muu- 
tamaa minuuttia ennen vuoron vaihtu- 
mista ja toistaa samojen yksiköiden siirrot 
heti seuraavan vuoron alussa. Odotusajan 
vuoksi toisella pelaajalla on ainakin mah- 
dollisuus reagoida. 

Suomalainen peli on mainio tapa koh- 
data muita genren harrastajia ja saa- 
da kokemusta siitä, miten asiat voidaan 
tehdä pelikokemus edellä. Fotorealis- 
mia näistä peleistä on turha etsiä, mut- 
ta sisältöä on sitäkin enemmän. Monas- 
ti Freeciv yhdistetään kymmeniä vuosia 
vanhan pelin uusintaversioon, vaikka 
todellisuudessa sisältöä ja yksityiskoh- 
tia on rakennettu ja parannettu yhtei- 
sön toiveiden mukaan niin paljon, että 
lopputulos on aivan oma kokonaisuu- 
tensa. Aktiiviset Discord-kanavat sekä 
avuliaat kanssapelaajat tekevät pelaami- 
sesta muistettavan kokemuksen. Kevään 
pelin yhteydessä useampi pelaaja muis- 
ti ja muisteli vuonna 2011 pelatun pelin 
juonenkäänteitä. 

Kun peli kestää pidempään ja sitä pe- 
laa hetken joka päivä, syntyy omaan val- 
takuntaan aivan erilainen tunneside. Sitä 
voi muistella kiikkustuolissa muiden ve- 
teraanien kanssa. 4 


Seuraava Freecivin Suomi-peli löytyy osoitteesta 
longturn.net/game/Suomipeli2023b/. 


elmikuu 
1987. Kyl- 
mä sota al- 


kaa osoittaa lientymisen 

merkkejä perestroikan ja glasnostin 
myötä. Suomi elää voimakasta nousu- 
kautta rahamarkkinoiden vapauduttua. 
Commodore hallitsee lähestulkoon su- 
vereenisti Suomen kotimikromarkki- 
noita. Joulun hittilahja on jälleen ker- 
ran ollut Commodore 64, tasavallan 
tietokone. Veret seisauttavan kylmä 
tammikuu on takana ja aikalaisten pai- 
najaismaisen viileäksi kuvaamaan ke- 
sään on vielä neljä kuukautta. 

Kylmän talvikuukauden kohokohtia 
on MikroBitti-lehden saapuminen pos- 
tilaatikkoon heti alkukuusta. Tumman- 
puhuvan aikakauslehden kantta koris- 
tavat Suomessa lähinnä kuriositeeteiksi 
jääneet tietokoneet: Apple IIgs ja Yama- 
han muusikoille suuntaama 128 MSX. 
Kansilehden alaosassa on kuvat kah- 
desta joystickista. Tutun näköinen pal- 
lopäätikku ei juurikaan herätä mielen- 
kiintoani, mutta sen vieressä komeileva 
massiivinen lentotikku, Cobra, saa sen 
sijaan kulmani kohoamaan. 

Edesmenneen Jyrki Kasvin Mik- 
roBitin numerossa 2/87 arvostelema 
Cobra kirvoitti testaajaltaan lähestul- 
koon varauksettomat kehut. Lehden 
ilmestymishetkellä teini-ikää lähestyvä 
allekirjoittanut katseli kuvaa mustasta, 
järkälemäisestä peliohjaimesta ihaillen, 
lukien malttamattomana siitä toisesta 
— Prof Competitionista — kirjoitetut ri- 


vit, päästäkseni artikke- 
lin ytimeen... 


Musta Cobra 
Omistamani Commodore 64 
-kotitietokoneen käskyttäjinä toimi- 
vat tuohon aikaan Spectravideo Ouick- 
shot 2 sekä Medalist, joista kumpikaan 
ei ollut erityisen kestävän peliohjaimen 
maineessa. Ouickshot 2:n sisällä heilu- 
vat metalliliuskat oli todennäköisesti jo 
kertaalleen korvattu säilykepurkin tai 
vastaavan kannesta tehdyillä versioil- 
la, ja Medalistin hajoaminen oli vain 
ajan kysymys. Mikrokytkintikut, ku- 
ten edellä mainittu Prof Competition 
tai lähes saman näköinen Competition 
Pro (toim. huom. jonka mikrokytkimet 
ovat Proffaakin paremmassa mainees- 
sa), olivat toki ihan eri luokkaa kestä- 
vyydeltään. Mutta hintakin oli sitten 
sen mukainen. 

Jyrki Kasvi totesi Cobran olevan ”tu- 
kevaa ja kestävän oloista työtä”. Tikun 
toiminta ja ominaisuudet kirvoittivat 
arvostelijaltaan runsaat kehut. Niinpä 
Cobra ei tehnyt poikkeusta myöskään 
hinnassa, päinvastoin. Vajaan kilon 
painoisen tikun hintalapussa komeili 
425 markkaa (nykyrahassa vajaa 150 €), 
mikä oli yli kaksi kertaa hyvän mikro- 
kytkintikun ja neljä, viisi kertaa tavan- 
omaisen joystickin verran. Sen hetkisen 
viikkorahatienestini huomioon ottaen 
hinta olisikin yhtä hyvin voinut olla 
miljoonan. Taloudelliset realiteetit hy- 
väksyen käänsin haikeana lehden sivua. 

Kuukaudet kuluivat. Huomasin aika 
ajoin palaavani Cobran arvostelun pa- 
riin ja haaveilevani tästä kaikkien pe- 
liohjainten äidistä. Missään vaiheessa 
Cobra ei kuitenkaan tullut minua vas- 
taan vieraillessani kodinkoneisiin ja 


RAUTA 


Myytti ja legenda 


ALBERICI 
COBRA 


Oliko massiivinen peliohjain maineensa veroinen? 


Teksti ja kuvat: Tero Säärelä 


tietotekniikkaan erikoistuneissa liik- 
keissä, joten se jäi mielikuvissani hie- 
man samanlaiseen asemaan Lamborg- 
hini Countachin kanssa: nähnyt vain 
kuvissa. 


Rushware vai Alberici? 

Vuodet vierivät ja kalustoni vaihtui 
niiden mukana. PC-koneiden ja peli- 
konsolien myötä saapuivat analogiset 
joystickit ja ohjainpadit. Mikrokytkin- 
tikut jäivät 8- ja 16-bittisten kotimik- 
rojen erikoisuuksiksi. Vuosituhannen 
vaihtumisen jälkeen orastava nostalgi- 
ankaipuu alkoi nostaa päätään ja pää- 
dyin hankkimaan uudestaan Kuusne- 
losen, joka oli teinivuosina tuottanut 
ikimuistoisia hetkiä. Kuusnelonen vaa- 
tii asianmukaiset ohjaimet, joten kuu- 
kausituloilla varustettuna aloin tutkia 

mahdollisuutta ostaa viimein itselle- 
ni sen joystickin, josta nuoruusvuosi- 
na olin voinut vain haaveilla. 

Tämä osoittautuikin oletettua haasta- 
vammaksi. Competition Prota, Ouick- 
shot 2 Turboa ja muita vastaavia tuli 
kotimaisia myyntikanavia pitkin koh- 
tuudella vastaan, mutta Cobra tuntui 
olevan lähinnä myytti. Vuosien myötä 
kotimikrojen harrastajat alkoivat kui- 
tenkin järjestäytyä ja internet mahdol- 
listi yhteydenpidon muihin harrastajiin 
ympäri maailmaa. Keskustelufoorumi- 
en verkostojen myötä Cobrasta alkoi 
valua lisää tietoa. 

MikroBitin artikkelista olin oppi- 
nut, että Cobraa markkinoi yritys ni- 
meltä Rushware. Tällä tiedonjyväsellä 
varustettuna sukelsin jälleen interne- 
tin syövereihin, ja sinnikäs haku tuot- 
tikin tuloksen, nimittäin varsinaisen 
valmistajan. Cobraa valmisti italialai- 
nen yritys nimeltä Alberici, jonka vali- 
koimiin kuuluivat erilaiset kolikkope- 
likabinetteihin tarkoitetut ohjaimet ja 
muut tarvikkeet kovaan käyttöön. Tuo- 
tevalikoimasta löytyi myös Cobra, tosin 
pelkkänä kahvana ilman jalustaa. Nyt, 
kun tiesin kahvan alkuperämaan, pää- 
tin kokeilla onneani Italian Ebay-verk- 
kohuutokaupassa. Vuosi oli 2015. 

Kirjoitin hakukenttään: ”joystick 
commodore”, ja yllätyin hakutulosten 
määrästä. Selasin toiveikkaana myyn- 
tilistauksia eteenpäin. Speedkingien 
ja vastaavien seassa listatut Albericin 
muut joystickit lisäsivät toiveikkuutta- 
ni. Sitten, ties kuinka monennen sivun 
jälkeen, siinä se oli: Alberici Cobra, al- 
kuperäisessä Alberici-myyntipakkauk- 
sessaan.'! Ohjainta siis myytiin myös 
Albericin nimissä. Hinta ei edelleen- 
kään ollut erityisen halpa: toimitusku- 
luineen päälle 50 €, mutta näin pitkän 
ajan jälkeen raha alkoi olla jo toissijai- 
nen seikka (ja nykyisin hinta lienee jo 
paljon enemmän). 

Miltei vapisevin käsin klikkasin ”Osta 
heti? -painiketta ja syötin PayPal-tun- 
nukseni maksutietoihin. Toimitukses- 
sa menisi toista viikkoa, mutta viimein, 
liki kolmenkymmenen vuoden odotuk- 
sen jälkeen, olin Cobran omistaja. 


' Laatikossa luki pelkkä Cobra, mutta kansi 
oli kadonnut - muualla on valokuvattu 
samanlainen pakkaus, jonka kyljissä luki 
Cobra ja juuri kannessa Alberici. Markki- 
nointi monella eri merkillä oli ajalle tyypil- 
listä. Cobraa on nähty myös Personal Com- 
puter System -brändäyksellä. 

Mielikuvat vs. todellisuus 
Mihin tahansa aikalaiseensa verrat- 
tuna Cobra on todellakin järkälemäi- 
nen tikku. Pelkästään jalustan korkeus 
on liki 10 cm, ja kahva vastaa kool- 
taan nykyisten CH:n ja Thrustmaste- 
rin kahvoja. Kahva ja jalusta ovat laa- 
dukkaan tuntuista mustaa muovia, ja 
pohjan metallilevyssä on neljä imu- 
kuppia, jotka ulkonäöstänsä huolimat- 
ta tuntuvat vielä tarraavan, ainakin sile- 
ään alustaan. Lyhyehkön liitäntäjohdon 
päässä on muuhun joystickiin nähden 
jopa siron oloinen Atari-yhteensopiva 
liitin (Commodore ja moni muu käyt- 
ti Atari-liittimiä). Kahvassa on liipaisin 
ja peukalolle kaksi samanlaista sarjatu- 
linappia sekä punainen LED-valo, joka 
ilmaisee napin painallusta. Sarjatulina- 
pit ovat metallivalua ja niissä ohjaimes- 
sani näkyy ajan tuoma patina. 

Cobra on lentotikkumaisuudestaan 
huolimatta aikakaudelle tyypillinen di- 
gitaalinen joystick, portaatonta analo- 
giohjausta ei siis ole tarjolla. Ohjaimen 


liikerata on kokoon nähden linjassa, eli 
kahvaa saa kääntää jonkin verran, en- 
nen kuin mikrokytkin naksahtaa ohja- 
uskomennon ja palautteen merkiksi. 
Jyrki Kasvin arvio, että Cobra soveltuu 
paremmin lentopeleihin kuin äärim- 
mäistä tarkkuutta vaativiin räiskintöi- 
hin tai tasohyppelyihin pitänee paik- 
kansa. Cobran tuntuma on ikäisekseen 
jopa yllättävän napakka, eikä kahvas- 
sa tunnu jalustasta ravistettaessa juuri- 
kaan väljyyttä. Kahva pääsee kuitenkin 
kääntymään muutaman asteen omalla 
akselillaan. Iän mukanaan tuomaa väl- 
jyyttä vai ominaisuus? (Toim. huom. 
Veikkaamme ominaisuutta, sama on 
todettu toisessakin yksilössä.) 

Cobran liipaisin on miellyttävän tun- 
tuinen käyttää ja antaa hyvän palaut- 
teen. Sitä vastoin sarjatulipainikkeet 
ovat jäykän tuntuiset ja toisella on tai- 
pumus jumittaa pohjaan — itse asiassa 
Kasvilla oli sama ongelma testissään. 
Syy tähän löytyy, kun sarjatulipainik- 
keiden ympärillä olevan suojalevyn 


avaa. Molemmat painikkeet operoivat 


komponenttiliikkeiden hyllyistä löyty- 
viä mikrokytkimiä, joiden operointivi- T U | K E l L i J O | T A 
vuton taivutettu 90 asteen kulmaan. Ju- 
mittavan painikkeen tapauksessa napin T U TN N U R | S S A 
vipua painava osa jää jumiin taitoksen 
toiselle puolelle. Kasvi kirjoitti ongel- N 2 - 
man ratkenneen kovalla käytöllä. Mi- | 
nulla tuntui auttavan s N li- = / E 0) N | IA € -sota ta [| N d 
sääminen kitkapinnalle. 4 5 
Kahvan ergonomia on ainakin aika- Teksti: Mikael Heino 
laisiinsa verrattuna kelvollinen, ja sor- Sudmennos: Ronja Koistinen 


met asettuvat luontevasti kahvan ympä- uvat: CCP Games 
rille sekä liipaisimelle. Jalustan korkeus 


tuo kuitenkin oman haasteensa, ja huo- Kapsuleerin lokh, YC125.8.20. Toivumme yhä 

maan toivovani, että pöydässä olisi ja- 5 . ; ; : 10 a 
i ; , taannoisesta puolustustaistelusta, joka maksoi kalliisti 

lustan kokoinen kolo, johon tikun voi- = ; oil k N 

si upottaa. Nykyaikaisiin lentotikkuihin sekä meille että viholliselle. Olen nyt valmis kertomaan 

tottuneena Cobraa ei kokonaisuutena tarinani siitä, kuinka löimme Turnurin tunkeilijat. 


voikaan kehua miksikään ergonomian 
malliesimerkiksi. 

Pelikokeilujen perusteella Cobra Ilianssini Rote Kapelle pitää majaansa Turnurin aurinko- 
myös todellakin tuntuu soveltuvan pa- kunnassa. Se on matalan turvatason avaruutta, jossa ta- 
remmin hieman hidastempoisempiin pahtui aiemmin erityinen tarinallinen käänne: Amarrin 
peleihin. Liikerata on kohtalaisen laa- imperiumi — yksi pelin pääimperiumeista — käytti tähtimuuntimek- 
ja ja kahvan aksiaalinen väljyys tuo si kutsuttua laitetta haaliakseen energiaa aurinkokunnan tähdes- 
käyttöön oman twistinsä, joskaan ei tä. Jotakin meni pieleen, mikä laukaisi valtavan hävityksen. Yksi 
häiritsevässä määrin. Sarjatulinäppäi- NPC-asema vaurioitui, yksi pelaajan omistama asema tuhoutui, 
met käyttäytyvät automaattitulituk- ja ilmiön tuloksena aurinkokunnassa on nyt epätavallisen paljon 
sen tavoin, mutta sillä poikkeuksella, madonreikiä. Käytännössä aurinkokunnassa on useita pysyviä ma- 
että nappia täytyy pitää pohjassa. Kai- donreikäyhteyksiä olemattoman, matalan ja korkean turvallisuu- 
ken kaikkiaan Cobrasta huomaa, että den avaruuteen. 
sen kahva on rakennettu pelihallikäyt- Se onkin hyvä kotijärjestelmä merirosvoryhmittymälle, joka ha- 
töön. Se, että ohjain on näinkin hyvässä luaa matkustaa pitkiä matkoja lyhyessä ajassa etsiessään kohteita 
kunnossa yli kolmenkymmenen vuo- madonreikien kautta. Tämä on herättänyt muutamien muiden mer- 
den jälkeen, on osoitus laadusta. kittävien ryhmien huomion, esimerkiksi pienen VOLTA-firmasta ja 
Deepwater Hooligans -allianssista koostuvan joukon. Vaikkei oma 
Myytistä legendaksi allianssini olekaan liittoutunut Turnurissa asuvien ryhmien kans- 
Pystyikö Cobra täyttämään siihen vuo- sa, olemme allekirjoittaneet yhteisetusopimuksen nimeltä Turnur 
sikymmenten aikana ladatut mielikuvat Blue Donut. Turnur on rauhallinen alue, jossa asukkaiden väliset 
ja odotukset? Kyllä ja ei. Kuten edellä taistelut on kielletty. Lisäksi jos joku ei-toivottu taho yrittää aset- 
mainitsin, Cobra on rakennettu kovaa tua Turnurissa taloksi, lyöttäydymme yhteen poistamaan sen au- 
käyttöä silmällä pitäen, ja käytetyt osat rinkokunnasta. 
ja materiaalit viestivät siitä. Tuntuman- Toukokuun 13. päivänä Pandafam-koalitioon kuuluva, olemat- 
sa puolesta Cobra vaikuttaa kestäneen toman turvatason Fraternity-allianssi aloitti Astrahus-linnakkeen- 
aikaa yllättävänkin hyvin. Täysin tuli- sa ankkuroinnin Turnurissa. Kontekstin vuoksi kerrottakoon, että 
terä Cobra saattaisi ehkä tarjota vielä- Rote Kapellella ja Fraternityllä on ennestään taustaa avaruuselin- 
kin paremman kokemuksen, mutta sen tilasta sotimisessa. RK asui aiemmin Pochven-alueella, mistä Pan- 
puutteessa asiaa voi vain arvailla. dafam hääti sen tuhoamalla kaikki sen rakennelmat vuonna 2022. 

Mikäli olisin saanut tikun jo lapsuu- | Toukokuun ensimmäisen kahden viikon aikana RK oli potkiskel- 
dessa, se olisi todennäköisesti täyttänyt N lut nurin Pandafamin rakennelmia Turnurin matalan turvallisuu- 
odotukseni täysin. Seesteisessä keski- den ympäristössä, joten kyse oli kaiketi kostotoimenpiteestä, jolla 
iässä asioita on taipumus tarkastella ob- oli tarkoitus vallata alueita kodistamme. Mekaniikan puolesta ra- 
jektiivisemmin ja retrohenkisiin pelises- — NE kennelman ankkuroinnissa kestää noin 24 tuntia, minkä jälkeen 
sioihin valikoituisi todennäköisemmin i käynnistyisi 15 minuuttia kestävä suojakilven korjaus. Koska kyse 
jokin uudella Sanwan mekanismilla va- l on pienestä Astrahus-luokan avaruusasemasta, jonka pystytysai- 
rustettu pallopää. Silti olen tyytyväinen, kaan ei kuulu erillisiä runko- ja panssarivaiheita, sen voisi tuhota 
että sain tämän aikanaan jopa myyttinä hyökkäämällä ennen kuin kilvet ovat päällä. Heti kun uusi asema 
pitämäni peliohjaimen käsiini. 8 4 —olilöydetty, meille oli selvää, että se oli tuhottava, ja meidän oli- 


Snuffed Outin Machariel-taistelualukset kiertävät etsimässä kohteita. 


si iskettävä välittömästi, kun ensimmäi- 
nen haavoittuvuusikkuna olisi auki seu- 
raavana päivänä. 

Numeroiden puolesta Fraternityllä 
oli tuolloin suunnilleen 30 000 jäsen- 
tä, ja se oli koalitiossa useiden liittoutu- 
mien kanssa, mukaan lukien Pandemic 
Horde, jossa on 35 000 jäsentä. Rote Ka- 
pelle on näihin verrattuna pikkuruinen, 
sillä meillä on vain hieman alle 600 jä- 
sentä. On kuitenkin selvää, etteivät kaik- 
ki jäsenet kummaltakaan puolelta ehtisi 
mukaan taisteluun. Viisi prosenttia Fra- 
ternitystä vastaan viisi prosenttia RK:sta 
olisi sekin kuitenkin hyvin epätasapai- 
noinen kahakka, minkä vuoksi tarvitsi- 
simme liittolaisia tässä kohtaamisessa. 

RK:n vakoojaverkosto onnistui myös 
havaitsemaan, että Fraternity siirsi 
kookkaan laivueen dreadnought-luo- 
kan aluksia hyppyetäisyydelle Turnuris- 
ta, mikä tarkoitti, että he olisivat sitou- 
tuneet puolustamaan rakennelmaansa ja 
varmistamaan sen ankkuroinnin. Tämä 
tarkoitti, että Turnur Blue Donut ko- 
koontui ensimmäistä kertaa puolusta- 
maan itse Turnuria. 


Soittelimme lepakkopuhelimella van- 
hoille ystäville sekä vähemmän tutuille 
matalan turvatason ryhmille ja kerroim- 
me heille, että paha nollaturvatason jät- 
tiläinen yritti talloa nurmikkoamme. 
Vaikka tavallisesti matalan turvatason 
ryhmät tappelevat jatkuvasti keske- 
nään, ”viholliseni vihollinen on ystävä- 
ni” on vahvana elävä asenne. Avaruus- 
maantieteellisesti kohtalaisen kaukana 
Turnurista asuvat organisaatiot, jot- 
ka normaalioloissa ampuisivat kaikkia 
näköetäisyydelle päästessään, alkoi- 
vat valmistella dreadnought-laivuei- 
taan ja organisoida siirto-operaatiota 
lähemmäksi Turnuria. Liittouduimme 
väliaikaisesti pahamaineisten matalan 
turvatason kunkkujen, Snuffed Out -al- 
lianssin, kanssa varmistaaksemme riit- 
tävän tulivoiman. 

Ankkuroitumisessa kestäisi sun- 
nuntaihin 14.5. kello 13.52 asti EVEn 
aikaa. Parempien puoliskojen kans- 
sa neuvoteltiin, tosielämän tapaamisia 
peruttiin, lemmikeille tarjoiltiin yli- 
määräiset ruoka-annokset ja jääkaapit 
täytettiin eineksillä. Laadimme capital- 


Zirnitra-dradnoughtien entrooppiset hajotussäteet (keltaiset viivat) ovat valinneet kohteensa. 

ja subcapital-laivoihin perustuvan tais- 
teludoktriinin. Tiesimme, ettei kumpi- 
kaan puoli paljastaisi heti kättään — ja 
vaikka Snuffed Out auttaisikin meitä, 
se olisi luultavasti silti arvaamaton villi 
kortti joukossamme. 

Muutamaa tuntia ennen kuin kilpien 
korjausaika päättyi, laivueiden organi- 
saatio oli valmis ja osanottajat oli luet- 
teloitu. Meillä oli osapuilleen 350 pilot- 
tia Turnurin paikallisista sekä ystävistä 
sekä lisäksi 190 Snuffed Outin pilot- 
tia valmiina toimimaan, muodostaen 
mukavan pyöreän luvun 491. Olim- 
me valmiina panemaan peliin 144 ca- 
pital-alusta, loput pilotit asetettaisiin 
subcapital-alusten puikkoihin. Saim- 
me käskyn pysyä pelistä uloskirjautu- 
neina piilottaaksemme vahvuutemme 
Fraternityltä; vain muutama tieduste- 
lija kirjautui sisään nähdäkseen, mitä 
rakennelman gridillä tapahtui, ja tark- 
kaillakseen Fraternityn liikkeitä. 

Alkuun Astrahusin gridillä oli pari 
Fraternityn risteilijää lentämässä ym- 
pyrää odottelemassa, että jotain ta- 
pahtuisi. Palvelimen kello löi 13.52 ja 
sotatorveen puhallettiin. Ensimmäi- 
nen aaltomme kirjautui sisään, irtau- 
tui Legion-risteilijöistä ja alkoi tulit- 
taa rakennelmaa. Pandafam vastasi 
poimuajamalla paikalle laivueen Zea- 
lot-luokan raskaita taisteluristeilijöi- 
tä puolustamaan gridiä. Me eskaloim- 
me lähettämällä toisen aallon Tempest 
Fleet -taistelulaivoja. Pandafam pal- 
jasti häivetiedusteluristeilijänsä ja al- 
koi sytyttää kynosuraalikenttiä. Ca- 
pital-koon taistelu sai merkin alkaa, 
ja meidän puolemme pelaajat alkoi- 
vat vimmatusti kirjautua sisään drea- 
dnought-hahmoillaan. 


EVE Online 
täytti 20 vuotta 


Suosittu avaruus- ja scifi-teemainen MMO- 
roolipeli EVE Online julkaistiin toukokuussa 
2003. Pelin on kehittänyt islantilainen CCP 
Games -studio, joka tekee pelkästään Eve 
Onlinea sekä muita sen universumiin sijoit- 
tuvia pelejä. 

Peli on siitä harvinaislaatuinen MMO-la- 
jityypin edustaja, että siinä kaikki pelaajat 
ovat yhdessä ja samassa maailmassa, ei- 
vätkä maantieteellisesti jaoteltuna erillisil- 
le palvelimille, kuten esimerkiksi World of 
Warcraftissa. Poikkeuksen tästä tekee aino- 
astaan Kiinassa sijaitseva, kiinalaisille pelaa- 
jille avattu erillinen palvelin, jota ylläpitääkin 
erillinen palveluntarjoaja. 


Alle minuutissa grid paloi kirkkaa- 
na paikalle hyppäävien capital-alus- 
ten poimuajojälkien loimussa. Panda- 
famin koalitio oli tuonut 692 pilottia ja 
158 capital-alusta. Heitä oli merkittävästi 
enemmän, mutta me olimme vannoutu- 
neita emmekä olleet täsmälleen tietoisia 
vahvuustasapainosta taistelun tuoksi- 
nassa. Ensimmäinen aaltomme halvem- 
pia, järeästi muurattuja dreadnoughteja 
tukialuksineen hyppäsi paikalle tarkoi- 
tuksenaan ottaa vastaan tulta ja pitää 
gridiä hallussa. Molempien puolten lai- 
vueiden komentajat alkoivat määrätä en- 
sisijaisia maaleja capital- ja subcapital- 
aluksilleen. 

Varmistettuamme, että Pandafamin 
dreadnoughtit ja niiden tukialukset oli- 
vat siirtyneet piiritysmoodiin, sytytim- 
me toisen vaiheen kynosuraalikentät 
tuodaksemme paikalle äärimmäisen tu- 
livoimaisiksi varustellut dreadnough- 
tit ja kauhistuttavat Zirnitrat kauempa- 
na taistelusta. Toisen capital-aallon oli 
tarkoitus tehdä maksimaalista, keskitet- 
tyä vahinkoa osumien vastaanottami- 
sen sijasta. Vaikkei strategia ollutkaan 
uraauurtava, se osoittautui tehokkaaksi. 
Taistelu junnasi paikoillaan muutaman 
minuutin kello 14.07 asti, jolloin Astra- 
hus räjähti ja kaikki turnurilaiset kään- 
sivät huomionsa hyökkääjien valtavaan 
laivueeseen. Raskaiden laivojen kahak- 
ka alkoi. 

Ensimmäisenä kukistunut capital-alus 
oli VOLTAn Mr Warthunderin Apostle, 
joka räjähti yhtä aikaa itse rakennelman 
kanssa. Kymmenen minuutin taistele- 
misen jälkeen molemmat osapuolet oli- 
vat kärsineet jo kymmenien miljardien 


EVE Online nousee välillä otsikoihin val- 
taisista taisteluistaan, joihin saattaa osallis- 
tua parhaimmillaan jopa tuhansia pelaajia 
samanaikaisesti. Niissä myös palaa runsain 
määrin rahaa, sillä pelaajat ovat halukkaita 
näkemään vaivaa ja kuluttamaan paljon re- 
sursseja varustellakseen korporaatioitaan ja 
liittoumiaan. Näiden talousulottuvuuksiensa 
vuoksi peliä parjataankin välillä enemmän tai 
vähemmän rakastavasti ”avaruus-Exceliksi” 
— nyttemmin entistä paremmalla syyllä, sillä 
peliin julkaistiin vastikään ihan oikea Micro- 
soft Excel -integraatio. 

Pelin markkinatalous toimii täysin pelaajien 
edesottamusten varassa kysynnän ja tarjon- 
nan lakien mukaan, eikä CCP Games juurikaan 
reguloi pelin markkinoiden toimintaa. Niinpä 
merirosvoilu, markkinoiden manipulointi sekä 
erilaiset huijaukset ovat pelissä tavallisia. 


ISKien tappiot, mutta taistelu oli he- 
rättänyt useiden ulkopuolisten tahojen 
huomion, jotka halusivat saada osansa. 
Imperium-koalitio toi paikalle 248 pilo- 
tin laivueen. Heidän vaikutuksensa tais- 
telussa jäi jokseenkin rajalliseksi, mutta 
he toivat oman kolmannen osapuolen 
kaaoksensa tapahtumiin. 

Taistelu raivosi kello 15.10 asti, jol- 
loin Pandafam totesi capital-eskaade- 
rinsa liian laihaksi tuhoamaan ainut- 
takaan omistamme ja alkoi vetäytyä. 
Taklaajamme alkoivat paikantaa piiri- 
tysmoodista poistuvia dreadnoughteja 
ja pidätellä niitä estääkseen niiden paon. 
Onnistuimme voittamaan vielä kymme- 
nen piiritysmoodista poistunutta dread- 
noughtia, ennen kuin ne ehtivät aktivoi- 


Pelin sisäistä ISK-valuuttaa voi myös hie- 
man epäsuorasti ostaa oikean maailman va- 
luutoilla, joskin kauppa toiseen suuntaan on 
kiellettyä. Tästä kuitenkin seuraa, että ISK:n 
arvo esimerkiksi dollaria vastaan on koko 
ajan tarkkaan tiedossa, minkä vuoksi suur- 
ten taisteluiden materiaalitappioita ilmoitel- 
laankin usein pelin ulkopuolisissa raporteis- 
sa dollarimäärissä. 

Julkaisemme tässä Mikael Heinon mu- 
kaansatempaavan, omakohtaisen tarinan 
kohtalaisen suuresta taistelusta, jossa hän 
osallistui oman allianssinsa aurinkokunnan 
puolustukseen aiemmin tänä vuonna. 


Ronja Koistinen 


da hyppymoottoreitaan. Taistelu päättyi 
viimein kello 15.28, kun viimeisetkin lai- 
vueestaan eksyneet laivat ja ninjaryöste- 
lijät oli saatu kiinni ja tuhottu. 

Taisteluraporttiin kirjataan 491 meitä 
692 Pandafamin pilottia vastaan. Lop- 
putulos oli vahva voitto Turnurille. Sii- 
nä missä me menetimme 372 miljardia 
ISKiä, Pandafamin koalitio menetti 765 
miljardia. Tarinan opetuksena on, että 
vaikka olisi vakavasti alakynnessä, jos 
vain on hieman strategiaa mukana ja gri- 
dillä taktiikka kunnossa, voi silti voittaa. 

Yhteensä yli biljoonaan ISKiin ko- 
honneet menetykset ovat mittavat 
myös oikeasta maailmasta tarkastel- 
len. Biljoona ISKiä vastaa noin 10 000 
dollaria. 4 


Sanastoa 


Olematon, matala ja korkea turvallisuus (null, low and high security) Pelin aurin- 
kokunnissa on vaihteleva määrä NPC-poliisialuksia vahtimassa pelaajien välistä rauhaa. 
Pelaajat puhuvat null sec-, low sec- ja high sec -alueista. 

Firma, korporaatio (corporation) Siinä missä monissa muissa peleissä pelaajien muo- 
dostamat ryhmät ovat nimeltään klaaneja tai kiltoja, EVE Onlinessa niitä kutsutaan ni- 
mellä corporation. Suomalaiset pelaajat tuppaavat puhumaan firmoista. 

Allianssi (alliance) Liittoutunut ryhmä korporaatioita. 

Koalitio (coalition) Liittoutunut ryhmä alliansseja. 

Linnake (citadel) Pelaajien rakennettavissa oleva avaruusasematyyppi. 

Grid Pelimekaaninen, jonkin kiintopisteen ympärille syntyvä lähiavaruusinstanssi pelipal- 
velimella. Pallonmuotoinen koordinaatisto, jonka säde on yleensä noin 8000 km. 
Kynosuraalikenttä (cynosural field) Hyppyajoteknologia. Kentän sytyttää siihen kyke- 
nevä alus, minkä jälkeen kenttä toimii kohdemajakkana aluksille, joissa on pitkän mat- 


kan hyppyajomoottorit. 


Lepakkopuhelin (batphone) EVE-slangia liittolaisten ja kavereiden kutsumisesta tais- 


teluavuksi. 


ISK Interstellar kredit, pelin sisäinen virtuaalivaluutta. Lyhenne on vitsikkäästi sama kuin 


Islannin kruunulla. 


Kapsuleeri (capsuleer) Pelaajahahmon eli pilotin nimitys pelissä. 
NPC, non-player character Automatisoitu pelihahmo, jota ei ohjaa kukaan ihminen. 

MSX pisti aikoinaan urheasti 
hanttiin Commodoren 
ylivallalle ja oli yksi Suomen 
suositummista kotimikro- 
alustoista. Oli sille pelejäkin. 


Teksti: Jukka O. Kauppinen 
Kuvat: MobyGames 


SX, tuo 1980-luvun ja- 
panilainen ihme. Minä 
olin kuusnelospoika, 
mutta yhdellä kaverilla- 
ni oli MSX. Muistaakseni hänellä oli si]- 
le kopiopelejäkin, mutta myös muutama 
alkuperäinen moduuli. En muista, mitä 
ne olivat, mutta MSX:ssä oli muistaakse- 
ni varsin hyvä Basic-tulkki ja paljon kä- 
teviä työkaluja ohjelmointiin. Koneesta 
jäi mukavat muistot. 

Taannoin olin somessa oikeassa ryh- 
mässä oikeaan aikaan ja nappasin siel- 
tä Suomen pelimuseon käyttöön MSX- 
setin. Se pisti jo vähän hymyilyttämään: 
hyvä kone sopivalta aikakaudelta ja mu- 
kana tukku moduulipelejä, joiden avul- 
la kone oli samantien käyttökelpoinen 
museon peluutuksiin ja historiointeihin. 

Ja kaskummaa. Kone oli lainassa toi- 
mistollani säätöjä ja tulevia tapahtumia 
valmistellessani juuri silloin, kun mie- 
tin seuraavan pelipalstan aihetta. Mitäs 
jos ottaisin laatikosta satunnaisia MSX- 
pelejä ja perehtyisin niihin? 

Perehtyessä tosin yksi asia tuli selväk- 
si: tämän koneen alkuperäinen omista- 
ja on ollut harras Konami-fani, eikä ole 
ostanut pelejä vuoden 1986 jälkeen. Tai 
jos on, ne uudemmat ja ehkä paremmat 
ovat vuosien varrella siirtyneet parem- 
piin kokoelmiin. 

HYPER SPORTS 1 


The Goonies 
Konami / Konami | 1986 
MSX (NES) 


Vuonna 1985 julkaistu The Goonies 
(Arkajalat) oli yksi aikansa suurista 
nuorisoleffoista. Useimmista aikalai- 
sistaan poiketen se kestää katsomista 
myös tänään. Ehkä Steven Spielber- 
gillä oli jotain osuutta tähän nappion- 
nistumiseen. Elokuvan pohjalta tehtiin 
muutaman vuoden kuluessa useita hy- 
vinkin erilaisia versioita eri alustoille. 

Tämä MSX-versio onkin minulle täy- 
sin uusi näkökulma. Se oikea Goonies- 
peli minulle on Datasoftin C64-puzzle- 
seikkailu, jossa pelaaja, tai mieluummin 
pelaajat ohjaavat kahta Goonies-jengi- 
läistä, jotka ratkovat yhteistyössä kent- 
tien haasteita. Sehän oli mitä erinomai- 
sin moninpeli ja minulle varmasti yksi 
ensimmäisistä - ellei jopa aivan ensim- 
mäinen - co-op-pelaamiseen nojannut 
kokemus. 

MSX:llä (ja myös NESillä) Goonies on 
kuitenkin yhden pelaajan luolaseikkai- 
lu, jossa on yllättävän paljon metroidva- 
nioiden henkeä. Pelaaja vipeltää maan- 
alaisissa luolastoissa etsien avaimia, 
joilla hän voi pelastaa roistojen van- 
gitsemia goonieseja selleistä. Tokkiin- 
sa siinä on vaikeutensa, kun maan alla 
vipeltää lepakoiden lisäksi pomppivia 


pääkalloja, eikä siellä ole 
muutoinkaan kovin tur- 
vallista. Katosta putoilee 
kiviä ja roistotkin pyöri- 
vät vähän väliä jaloissa. 

Sympaattinen peli kuitenkin on, eikä 
aivan kauheimmalla tavalla rassaava 
kasaritasohyppely. Goonies-fiilistä to- 
sin löytyy lähinnä alkuruudusta, ilman 
sitä kyseessä voisi olla mikä vain genee- 
rinen perussokkeloseikkailu. 


TIME200 DISTO637 

Penguin Adventure 
Konami / Konami | 1986 
MSX (Wii, Wii U) 


Voi pingviiniparkoja! Heidän prinses- 
sansa on kidnapattu, joten rohkean 
nuoren pingviiniuroksen täytyy pistää 
tassua toisen eteen ja pelastaa daami, 
sillä eihän elämä pingviinilässä muuten 
ole siedettävää. 

Värikäs peli esittää ideansa heti kätte- 
lyssä: se on veikeä lastenpeli, joka on oi- 
keastaan naamioitu kilpa-ajopeli. Aja- 
telkaa OutRunia — mutta juoksevalla 
pingviinillä. 

Yksinkertainenhan tämä on. Ping- 
viini ravaa suoraan eteenpäin erilai- 
sissa maisemissa, pelaajan valitsemalla 
nopeudella. Hypi esteiden yli, uisken- 
tele, sukeltele, väistele. Välillä pingvii- 
nisankari kohtaa nujerrattavan pomo- 


vastuksen, ja jokseenkin yllättävänä 
käänteenä siepatut siivet nostavat san- 
karin avaruuteen ahmimaan avaruus- 
kaloja. Japani, ei näitä käänteitä voi 
kuin rakastaa. 

Historiallisesti kiinnostavaksi Pen- 
guin Adventure nousee, kun tajuaa sen 
olevan Hideo Kojiman esikoisprojek- 
ti. Nuori Kojima oli näet pelin apu- 
laissuunnittelija. Hänen kädenjälke- 
ään voikin havaita esimerkiksi pelin 
erilaisissa päätöksissä: lähtökohtaisesti 
pingviiniseikkailu päättyy onnettomas- 
ti, vaikka pelaisi miten hyvin. Onnelli- 
nen loppu avautuu vain tietyllä jipolla. 
Tämä on saattanut olla aikanaan raju 
paukku monelle nuorelle kasaripelaa- 
jalle. 

Pingviiniseikkailu on värikäs, hu- 
moristinen ja varsin vauhdikas peli. Se 
toimii, vaikka ei järin monimuotoinen 
olekaan. Vaihtelevat maisemat ja pe- 
liin piilotetut salaisuudet voivat kui- 
tenkin pitää mielenkiintoa yllä. Nor- 
maalioloissa tämä on oikein sopiva 
Pelimuseon peluutuksiin, jos jaloissa 
pyörii kovinkin peli-intoisia pikkuisia. 


Hyper Sports | 

Konami / Konami | 1984 

MSX, Arcade, ZX Spectrum, Amstrad CPC, 
BBC Micro, Commodore 64, NES, Sharp X1, 
SG-1000, PC-8000, C16/Plus/4 (PS4, Switch) 


1980-luvulla erilaiset olympia- ja yleis- 
urheilupelit olivat vallan mahtavaa val- 
tavirtaa. Julkaistaanhan niitä nykyään- 
kin, mutta ei nykypeleissä ole samaa 
yksinkertaisuuden (tai yksinkertaisen 
kuoren alle piilotetun hirvittävän rai- 
vostuttavuuden) lumoa. Decathlonit, 
Track & Fieldit ja Hyper Sportsit olivat 
vahvaa parhautta. 

Alkujaan Konami julkaisi Hyper 
Sportsin kolikkopelinä, jossa meininki 
oli rempseän yksinkertaistettua: kaksi 
vauhtinappia ja yksi hyppynappi, niillä 
pärjättiin. Eivätkä kotiversiotkaan, ku- 
ten tämä MSX-painos, sen ihmeempiä 
olleet. Sivuvatkaamista ja napinhajot- 
tamista, niillä pääsee mitaleille. Vaikka 


kotiversiossa on myös yhden pelaajan 
tuki, niin onhan tämä parhaimmillaan 
kahdestaan — ainakin kaverukset voivat 
yhdessä hajoilla surkeisiin ajoituksiin- 
sa ja ”miten helkkarissa tätä oikein pe- 
lataan” -meininkiin. 

Täytyy sanoa, että en nykyaikana tätä 
pelaisi aivan puhtaasti omaksi ilokseni 
- enemmänkin kiusatakseni kaveria 
tai kun järjestän peliturnajaiset. Mut- 
ta pelimekaniikassa on toimivaa tark- 
kuuden ja ajoitusten magiaa, ja visuaalit 
ovat siedettävää vuoden 1984 pikseli- 
massaa. Tämä toimii, vaikka en lämpe- 
nekään. 


Sky Jaguar 
Konami / Konami | 1984 
MSX (ColecoVision, Wii U) 


Kuten muutamat pelihallikäyttäyty- 
mistäni todistaneet persoonat tietä- 
vät, minulla ja Xevious-kolikkopelillä 
on vaikea suhde. Siinä on vihaa, sii- 
nä on rakkautta, mutta en ole ainakaan 
koskaan antanut yhdellekään Xeviou- 
sille maiharista. Sen sijaan jos kohtai- 
sin Sky Jaguar -kabinetin, niin en ole 
varma... 

Miten tehdä mahdollisimman huo- 
no ylöspäin vierivä shootem'up? Juu- 
ri näin. Olkoonkin käännös vuot- 
ta 1984, ei näin karseaa arcade-peliä 
ihan kuka tahansa pystyisi tekemään. 
Kyllä vuonna 1984 jo osattiin kotiko- 
neille tehdä vähintäänkin semisulavas- 
ti vieriviä ruutuja, mutta Sky Jaguaris- 
sa ei ole edes yritetty. Taustat ovat näet 
epäselvää suttua, joka vierii alaspäin 
täsmälleen yhden kirjainrivin kerral- 
laan. Vaikka MSX ei mikään skrolla- 
ushirmu ollutkaan, kyllä laite taitavissa 
käsissä parempaankin pystyi. Tähän ei 
ole muutenkaan käytetty sen enempää 


visuaalista kuin äänisuunnitteluakaan 
— ja räjähdysspritejäkin on tasan yksi. 
En ole varma kumpi olisi pahempaa: 
yrittää pelata tämä läpi vai tahkota Mik- 
ko Heinosen löytämiä Playcard-pelejä. 
Mieluiten yritän välttää molempia. 

Hyper Rally 
Konami / Konami | 1985 
MSX 


Vaikka Konami oli näihin aikoihin ko- 
likkopelikunkku, firma loi myös ihan 
omaa ja uniikkia sisältöään MSX:lle. En 
ole varma miksi, sillä Hyper Rallystä ei 
tule kuin paha mieli. Se on stillikuvas- 
sa aikalaisekseen nipin napin siedettä- 
vän näköinen, mutta kun kuva vapau- 
tetaan liikkumaan, niin johan hermot 
kuumentuvat sauhuamistasolle äkkiä. 
Tekijät ovat kuunnelleet liikaa kolikko- 
pelijamppojen näkemyksiä, joten lup- 
sakka kotikoneajelu on survottu arca- 
de-muottiin liian kireillä aikarajoilla ja 
tavoitteilla. Hei, ei kotimikroissa ole ko- 
likkoreikää, ei sen tarvitse tienata jene- 
jä minuutin välein! 

Tätä ajaa mielenkiinnosta minuutin, 
sen jälkeen kaikki onkin nähty ja pelaa- 
ja voi aloittaa ohimovanteen kiristämi- 
sen. Loputon muiden ohittelu — pelaa- 
ja kun aloittaa noin 700 auton letkasta 
viimeisenä — on tylsää, maisemat ovat 
mitäänsanomattoman valjuja, grafiikka 
värisee ja polttoainetta riittää nipin na- 
pin seuraavalle checkpointille. Jos riit- 
tää. Yleensä erikoiskokeen tulos ei rii- 
tä jatkoon. 

Hyper Rallyn ainoat hyvät puolet ovat 
nämä: sen tunnistaa autopeliksi eivätkä 
autot räjähdä törmäilystä. 4 


Yrityksillä tuntuu olevan 
kova hinku kertoa minulle, 
miten tulisi pelata. Taistelen 
vastaan jo ihan periaatteesta. 


ain taannoin arvioitavakseni 

mielestäni varsin hölmön lait- 

teen: pilvipalvelupelien pelaa- 
miseen tarkoitetun ”pelikonsolin”. Itse 
asiassahan kyseessä oli vain Android- 
tabletti, johon oli ympätty ohjaimet ja 
erityinen launcher-ohjelmisto — eikä 
aparaatti itsessään ollut edes kovin te- 
hokas. Silti sen hintalappuun oli kirjoi- 
tettu aika monta numeroa. 

Testailin konetta muutaman il- 
lan, yrittäen kovasti löytää sille jon- 
kin käyttötarkoituksen. Kokeilin pela- 
ta Xbox Cloud -pelejä, mutta niissä oli 
aivan liikaa selvää syöteviivettä. Kokei- 
lin pelata Steam-pelejä ja tunsin itse- 
ni ääliöksi istuessani samassa huonees- 
sa tehokkaan pelitietokoneeni kanssa, 
pelaamassa sen pelejä pieneltä näytöl- 
tä etäyhteydellä. Sitten kokeilin pelata 
Android-pelejä ja totesin, että aiemmin 
ja halvemmalla hankkimani Odin-kon- 
soli toimii niiden kanssa joka suhtees- 
sa etevämmin. Siihenkin saa asennet- 
tua samat Xbox- ja Steam-sovellukset, 
jos siltä tuntuu. 

Tästä ei ollut ehtinyt kulua kovin- 
kaan kauan, kun Sony julkisti kannet- 
tavan PlayStation Portal -pelikoneen- 

sa. Se on tarkoitettu omien PlayStation 
5 -pelien pelaamiseen lähiverkossa -— ei 
siis edes pilvipalvelun kautta, ainakaan 
tässä vaiheessa. Vastaava Remote Play 
-ominaisuus on ollut PlayStationeissa 
aiemminkin, enkä ole koskaan innos- 
tunut siitä missään määrin. Verkon yli 
siirretty kuva pätkii ja viiveilee, vaikka 
yhteys olisi hyväkin. Niillä aiemmilla 
koneilla oli kuitenkin mahdollista pe- 
lata pelejä myös paikallisesti, Portal taas 
ei tee mitään ilman isäntäkonsoliaan. Ja 
yli 200 euroa pitäisi maksaa tästäkin. 

Nämä kaksi tuotetta herättivät mi- 
nussa eksistentiaalisen kriisin. Ovat- 
ko ne todella näin hölmösti positioitu- 
ja vai enkö nyt vain ymmärrä jotakin? 
Isoilla yrityksillä on isot tuotekehitys- 
ja markkinointiosastot, joissa suunni- 
tellaan markkinoille tuotavia tuotteita 
eri näkökulmista. Mikä tahansa julkis- 
tus mietitään tarkasti. Minä taas olen 
edelleen erittäin tekniikasta kiinnos- 
tunut ihminen, jonka tekee mieli pääs- 
tä edes kokeilemaan kaikkia uutuuksia 
- puhumattakaan siitä, että hälyttävän 
monet niistä tulee lopulta ostettua. Fi 
voi olla pelkästään omaa keski-ikäisyyt- 
täni, jos jokin alan uutuus ei kiinnosta 
minua ollenkaan. 


Pelien suoratoistamista verkosta olen 
käsitellyt aiemminkin tälläkin palstal- 
la, viimeksi numerossa 2022.4 (ilmai- 


nen PDF: ) sen jälkeen 
kun Google Stadia suljettiin. Voimain- 
sa tunnossa Google halusi yrittää var- 
sinaista taikatemppua: luoda pelikon- 
solin, joka ei ole pelikonsoli, ja myydä 
siihen korkeahkolla hinnalla pelejä, joi- 
ta ostaja ei oikeasti omista. Ilman verk- 
koyhteyttähän Stadia oli pelkkä pelioh- 
jain. Tämä(kin) viritys kaatui, mutta 
striimaus sinällään ei ole menossa mi- 
hinkään — ja miksipä olisi, sillä se on 
perin erinomainen diili kauppiaal- 
le. Maksa kuukausimaksua palvelusta, 
jossa voit pelata niin kauan kuin mei- 
tä huvittaa, ja palvelimen ylläpitäjänä 
meillä on myös absoluuttinen kontrol- 
li sisältöön. Piratismi lakkaa olemasta 
asia, kun pelaaja ei pääse käsiksi pelin 
tiedostoihin missään muodossa, ei edes 
salakirjoitettuna konsolin kiintolevyllä. 
Toteutuessaan tämä on niin hyvä järjes- 
tely, että sitä kyllä kannattaa pakottaa 
kerran toisensa jälkeen. 

Näin pelaajan näkökulmasta kon- 
septissa on muun muassa sellainen 
pieni ongelma, että se ei oikeastaan 
toimi. Messuilla ja videoilla systeemei- 
tä demotaan salamannopeilla valokui- 
tuyhteyksillä, samaan aikaan kun ko- 
titalouksissa internettiä jakelee hyvin 
yleisesti mobiiliverkko tai vaikkapa 
kaapelimodeemi. Kummassakin yhte- 
yden latenssi on helposti kaksinume- 
roisia millisekuntimääriä, mistä aiheu- 
tuu jo aivan selvästi havaittaava viive 


ohjaamiseen. Kokeilin itse huvikseni 
ajaa Forza Horizon 5:tä Xbox Cloud 
Gamingin kautta sekä gigabitin kaa- 
pelimodeemiyhteydellä että työpai- 
kan 100 megabitin kuidulla, ja vaikka 
peli on selvästi tehty myös kompensoi- 
maan yhteyshäiriöitä, ajotuntuma oli 
kuin rattijuopolla. 

En silti sano, etteikö joku voisi hyötyä 
mahdollisuudesta pelata pilvellä eli jon- 
kun muun tietokoneella. Jokin rauhalli- 
nen strategianaksuttelu esimerkiksi su- 
juu aivan hyvin, vaikka komennot eivät 
kulje reaaliajassa, ja voidaan myös ar- 
gumentoida että tilauspohjainen pelaa- 
minen on tasa-arvoisempaa, sillä kal- 
lista laitteistoa ei tarvitse ostaa omaksi. 
Valitettavasti se on myös paljon huo- 
nompaa, joten maksaisinko siitä itse 
kuukausimaksua siten kuin vaikkapa 
musiikin tai elokuvien suoratoistosta? 
En todellakaan. 


Tilaa pelit ja jätä 

ne pelaamatta 

Striimauksen light-versio on kuiten- 
kin jo hyvin vahvasti täällä: Xbox Game 
Pass kilpailijoineen tarjoaa kuukausi- 
maksulla rotevan, joskin melko usein 
vaihtuvan kattauksen pelattavaa, vaik- 
ka pelit pitääkin itse ladata ja asen- 
taa omalle konsolille tai tietokoneelle. 
Aluksi kyse oli vain parista kylkiäispe- 
listä kuussa verkkopelitilauksen kyl- 
keen, mutta tänä syksynä isänmurha 
viedään loppuun, kun aiemmin Xbox 
Live Gold -nimellä tunnettu palvelu 
muuttaa nimensä Game Pass Coreksi. 
Siinä missä aiemmin juuri verkkope- 
laaminen ja pilvitallennukset olivat se 
pihvi, nyt myydään nimenomaan peli- 
tilausta. 

Olen ollut Xbox Live Gold -jäsen 
parikymmentä vuotta. En aivan alusta 
asti, koska minulla ei ollut vielä luot- 
tokorttia palvelun avautuessa Suomes- 
sa, ja muutama kuukausi jäi myös vä- 
listä jokunen vuosi sitten, kun muun 
elämäntilanteen vuoksi en vain huo- 
mannut päivittää muuttuneita maksu- 
korttitietoja palveluun. Yleisesti ottaen 
olen kuitenkin ollut Live Goldiin hyvin 
tyytyväinen, varsinkin koska se synk- 
ronoi tallennukset eri konsolien välil- 
lä. Ennen pilvitallennusten aikakautta 
kirpaisi ihan tosissaan, kun Xbox 360:n 
rikkoutuminen vei mennessään etene- 
misen useammassa rakkaassa pelis- 
sä. Myös pelikylkiäiset ovat olleet ihan 
mukavia, etenkin Xbox 360 -pelit, jotka 
saa pitää vaikka Live Gold -tilaus kat- 


keaisi. Saattoi kuitenkin mennä useam- 
pi kuukausi niin, etten muistanut käydä 
edes niitä lunastamassa. 

Tästä ilosta olen maksanut kuutisen 
kymppiä vuodessa, paitsi silloin kun 
olen jaksanut metsästää alennuskoo- 
deja epämääräisistä kauppapaikoista 
ja lunastella niitä. Nyt tämä aikakau- 
si on ohi, sillä laiteostoksen mukana 
seurannut kolmen kuukauden kokei- 
lutarjous muutti kaiken jäljellä olevan 
Live Goldini Game Pass Ultimateksi. 
Ensi vuoden alkukesästä lähtien hin- 
ta yli kolminkertaistuu, jos en muis- 
ta tätä ennen palauttaa palvelua Game 
Pass Coreen, joka siis sisältää Live Gol- 
din entiset toiminnot ja jonkin mini- 
mivalikoiman pelattavaa. Ja hei, enhän 
minä muista, ja siihen Microsoft tieten- 
kin luottaa. Maksoinhan aikanaan puoli 
vuotta HBO Nordicia todettuani ensin 
parissa päivässä, että Game of Thrones 
ei oikeastaan kiinnosta. 

Monet tuttavani on houkuteltu Game 
Passin kyytiin maukkailla avajaistarjo- 
uksilla, joissa koko jäljellä olevan Live 
Gold -tilauksensa sai muunnettua 
Game Passiksi jollakin naurettavalla 
summalla. Uutterimmat yhdistivät tä- 
män Live-koodien pinoamiseen ja ovat 
varmistaneet itselleen nyt vuosikausik- 
si halpaa palvelua. Minua Game Passin 
idea ei suuremmin innostanut, joten 
olen vältellyt sitä tähän asti. En halua 
maksaa palvelusta, jota todennäköisesti 
en juurikaan käytä. Kirjoitinkin Skrol- 
lin viime numerossa siitä, miten saan 
suurimman nautintoni kaikenlaisista 
pikkupeleistä, joissa on parhaimmil- 
laan vähemmän mutta laadukkaampaa 
toimintaa. Vaikka sinällään pelaankin 
myös isompia tuotantoja, olen niiden 
suhteen vitkuttelevaa sorttia: saatan 
jatkaa jotain peliä vuosikausien jälkeen, 
enkä halua silloin huomata sen poistu- 
neen tarjonnasta. Joten aivan samoin 
kuin olen ostanut YouTubesta ikuisen 
toisto-oikeuden Chevy Chase -klas- 
sikkoon Joulupuu on kärvennetty, kos- 
ka Netflix tuntuu vuorovuosina lisää- 
vän sen valikoimaansa ja poistavan sen 
sieltä, olen ostanut kaikki pelit joita oi- 
keasti pelaan. 

Ja sitten vielä kun Game Passin kaut- 
ta ei oikeastaan saa niitä pelejä koko- 
naan. Jaossa on lähes aina jonkinlainen 
perusversio, ja jos haluaa siihen mitään 
ekstraa, pitää joka tapauksessa maksaa. 
Haluatko Forza Horizoniin lisää autoja 
ja kisoja? Anna rahaa, kiitos. Haluatko 
pelaamaan Starfieldiä muita aiemmin? 


Kaivahan kuvetta. Jos taas peruspe- 
li johon ostit lisäsisältöä poistuu vali- 
koimasta, se pitää ostaa itse uusiksi tai 
sisällöllä ei tee mitään. En tiedä teistä 
muista, mutta minusta tämä ei kuulos- 
ta verrattoman reilulta. 

Eikä tarkoitus ole edes lytätä yksin 
Microsoftia, joka sentään pitkään an- 
toi oikeasti ilmaisia, ikuisesti Live-tiliin 
liitettyjä pelejä asiakkailleen kuukau- 
sittain. Käytäntö lopetettiin, kun Xbox 
360:lle ”ei ollut enää mitään mielekästä 
jaettavaa”, ja tämä on jopa mahdollis- 
ta uskoa. Kilpailija Sonyn kylkiäispelit 
ovat alusta asti olleet käytettävissä vain 
yhtä kauan kuin PlayStation Network 
-tilaus on auki, Nintendo puolestaan ja- 
kelee lähinnä ikivanhaa katalogiaan ja 
sitäkin tipotellen. 


Tätäkö se vanhuus on 

Olen pohtinut pitkään, että mikä mi- 
nua oikeastaan silittää vastakarvaan 
tässä kehityskulussa. Ehkä lopputulos 
on, että minulle pelit ovat aina edus- 
taneet jotain muuta kuin kertakäyttö- 
hyödykkeitä, joita tulee ja menee. En 
ole ehkä pelannut lukumääräisesti maa- 
ilman eniten pelejä, mutta olen upot- 
tanut kohtuullisen paljon aikaa niihin, 
joita olen ajatuksella pelannut, ja myös 
pelin ostaminen on lapsesta asti ollut 
tärkeä kokemus. Pakettia ihasteltiin, 
manuaalia käpisteltiin ja pelilaatikoi- 
ta pinottiin hyllyihin. Ostettuani pelin 
olen myös aina halunnut, että se toimii 
parhaalla mahdollisella tavalla omas- 
sa pelivälineessäni. Olen kuitenkin hy- 
väksynyt jo ajatuksen tasolla sen, että 
omistan osan peleistä vain bitteinä di- 
gitaivaalla ja että omistukseni on täysin 
riippuvainen siitä, kauanko peliä jake- 
leva kauppa-alusta toimii. 

Tilauspalvelut, joissa pelejä tarjoil- 
laan kuin ruotsinlaivan buffetissa, 
etäännyttävät minua tästä ajattelusta. 
Pelit ovat vain massaa, josta poimitaan 
jotain, kokeillaan, hylätään ja siirrytään 
seuraavaan. Tunnelma on kuin serkun 
luona C64:n turbotapeja kelaillessa: tää 
on tylsä, ei tätä, ladataan toi. Runsau- 
denpula synnyttää ähkyn, ja lopulta on 
entistä vaikeampi valita mitään ajatuk- 
sella tai sitoutua siihen. 

Pilvipalvelun kautta pelaaminen on 
sitten vielä tästä seuraava aste: en enää 
edes pelaa varsinaisesti sitä peliä vaan 
jonkinlaista suoratoiston kautta minul- 
le toimitettua approksimaatiota. Siihen 
vedän toistaiseksi sen rajan, jota en ha- 
lua ylittää. && 

ma suosikkisauvani on ollut 
sama jo noin vuodesta 1986 
saakka: Wico Red Ball. Sitä 


parempaa ja kestävämpää peliohjainta 
ei maailmasta löydy, ja olenkin pelannut 
kaikki nämä vuosikymmenet yhdellä ja 
samalla tikulla. Mutta kaikilla koneilla 
ei voi pelata vanhoilla Atari-joystickeillä. 
PC:n myötä oli pakko astua uuteen ana- 
logisten ohjainten aikakauteen. 

1990-luvun alun PC-koneissa oli muu- 
tamia merkittäviä eroja 8- ja 16-bittisten 
kotimikrojen pelielämään. PC:n kyvyk- 
kyys 3D-laskentaan oli aivan omassa uni- 
versumissaan, joten DOS-alustalle oli 
tarjolla paljon upeita lentosimulaattorei- 
ta. Eikä yhtään haitannut, että PC:llä ana- 
logiset joystickit olivat käytännössä syr- 
jäyttäneet kotimikrojen ja konsoleiden 
digitaaliset ohjaimet. Niissähän jokainen 
liike ja komento on vain joko O tai 1 - 
tikkua väännetään täysillä oikealle tai ei 
väännetä ollenkaan. Tulitusnappia paine- 
taan tai ei paineta. 

Vanhojen koneiden tikuissa oli useim- 
miten kahdeksansuuntainen sauva ja 
yksi nappi. Konsoliohjaimissa oli neli- 
tai kahdeksansuuntainen ristiohjain ja 
enemmän nappeja. Analogisilla PC-ti- 
kuilla sen sijaan vääntövaraa oli hurjasti 
enemmän — tikun asentoa saatettiin lu- 
kea vaikkapa 256 kohdasta sekä pysty- 
että sivuakseleillaan. Tämä mahdollisti 
aivan uudenlaisen tarkkuuden. 

PC:lle oli alkujaan myös digitaali- 
sia peliohjaimia, samoin kuin erilaisia 
kilpailevia peliohjainstandardeja. Voi- 
ton vei IBM:n vuonna 1981 esittelemä 
Game Control Adapter. Sen peliportti 
tuki neljää analogista akselia ja neljää 
nappia, mikä oli Amiga-lentosimulaat- 
torien maailmasta saapuvalle melkoi- 
nen järkytys, siis hyvällä tapaa. Kyllä 
siinä sukat pyörivät! Amigassakin oli- 
si toki ollut tuki analogitikuille, mutta 
käytännössä niitä ei kellään ollut, joten 
harva peli moisia tuki. 

Peliportti oli pitkään lisäva- 
ruste, mutta vuonna 1989 
julkaistu ensimmäinen 
Sound Blaster -äänikortti 
toi muutoksen. Se toi suu- 
rille massoille sekä uuden su- 
kupolven peliäänet että vakio- 
varusteena peliportin. Sound 
Blasterit räjäyttivät pankin ja 
innoittivat myös pe- 
liohjainvalmistajat 
luomaan uudenlai- 
sia ohjainneronlei- 
mauksia. 

osa XXVI: lentotikkuja, 
lentäjäsankareita ja potentiometrejä 


Teksti: Jukka O. Kauppinen 
Kuvat: CH Products, Thrustmaster 


Suomen pelimuseossa oleva Tikuista asiaa -näyttely 
pureutuu upeasti eri pelikoneiden ohjaimelliseen 
historiaan. Meillä kaikilla on varmasti omat rakkaus- 
pakkausohjaimet, jotka ovat osaltaan muovanneet 
käsiämme. Itse muistelen usein lämmöllä varhaisia 
PC-ohjaimiani. 


Rakas FlightStickini 
Olen ollut CH Products -yhtiön oh- 
jainten ystävä ensimmäisestä PC-ko- 
neestani ja ensimmäisestä PC-pelioh- 
jaimestani saakka. Tilasin 28.10.1992 
FlightStick-ohjaimen hintaan 225 mark- 
kaa, eikä maailmasta löytynyt sitä parem- 
paa peliohjainta: siinä oli analoginen sau- 
va, kaasurulla ja kaksi tulitusnäppäintä. 
Ne toivat pelaamiseen aivan uuden ulot- 
tuvuuden. Enää lentäminen ei ollut sitä, 
että tikun suunnat ovat on/off. Nyt 
koneita, autoja, panssareita ja mui- 
ta pelejä pystyi ohjaamaan oikeasti 
pienillä ja tarkoilla liikkeillä. 
Esimerkiksi LucasFilm Gamesin Their 
Finest Hour ja Secret Weapons of the Luft- 
waffe olivat äärimmäistä hienoutta. Oi 
sitä lentämisen juhlaa, kun nousit Hurri- 
canella tai Spitfirellä torjumaan 
Luftwaffen iskuja ilmasta, tai 
kiisit amerikkalaisten pom- 
mikoneiden muodostelmiin 
murhaavilla mustaristisillä 


suihkuhävittäjillä. Tätä kun vertasi Ami- 
gan Battlehawks 1942:n hiirenvetkauk- 
seen, niin ei herttinen — pikku liikkei- 
tä vain ja 30-milliset kranaatit upposivat 
raskaan pommikoneen moottoreihin. 

FlightStickillä oli muitakin etu- 
ja. Perinteisiä peliohjaimia pidettiin 
yleensä kahdella kädellä, mutta len- 
totikuksi suunniteltu ohjain haki tyy- 
linsä lentokoneiden ohjaussauvoista. 
Sen muotoilu seurasi käden linjoja 
ja tuki kämmentä. Ohjainta pidettiin 
pöydällä, ei sylissä, eli käyttämiseen 
riitti yksi käsi. Kaksi, jos toisella vään- 
teli kaasurullaa. 

Nälkä kasvaa lentäessä, joten FlightS- 
tickin tilalle saapui alle vuodessa 
FlightStick Pro. Siinä oli ihanasti kä- 
denmuotoinen kahva, kahden akse- 
lin sauva, kaasurulla, neljä näppäintä 
ja äimistyttävä nelisuuntainen hat- 
tu. Miten huikeaksi pelaaminen nyt 
muuttuikaan! Niin paljon näppäimiä 
ja komentoja, joita peleissä pystyi käyt- 


tämään. Oli ihmeellistä käännellä kat- 
setta ympärilleen pyörittelemällä hat- 
tua peukalolla sen sijaan, että näkymiä 
käytettiin näppäimistön numeronäp- 
päimiltä. Jossain peleissä näkymien si- 
jaan hattuun pystyi laittamaan mui- 
ta komentoja. Voinpa muuten kertoa, 
että Star Wars: Rebel Assault oli upein- 
ta Star Wars -pelaamista koskaan, kun 
X-Wing-hävittäjällä pystyi puikkelehti- 
maan kanjoneissa ja Star Destroyerien 
rakenteiden keskellä tarkoilla, herkillä 
tikun liikkeillä. 

Tai no. Ehkä Star Wars: X-Wingin ja 
Tie Fighterin pelaaminen veti sille ver- 
toja. Niissä hattu oli kultaakin kalliim- 
pi hävittäjien voimakenttiä ja energia- 
järjestelmiä säädettäessä. 


HOTASia ja polkimia 
Aikajana muuttuu tämän jälkeen epä- 
selvemmäksi. Ensin kaiketi vaihdoin 
Flightstickin Thrustmaster Flight 
Control System -sauvaan, Weapons 
Control System -kaasukahvaan ja pol- 
kimiin. Ilmeisesti tämä pyhä kolmik- 
ko oli käytössä jo lokakuussa 1993. En 
osaa sanoa tulivatko laitteet minulle 
aluksi MikroBitin testiin vai tilasinko 
ne sumeilematta itselleni, mutta sen 
tiedän, että ne olivat aktiivisessa päi- 
vittäiskäytössä niin kauan kuin peliko- 
neissani oli peliportti. 

Ohjaimet olivat todella kekseliäät. 
Niissähän oli nappeja rutkasti enem- 
män kuin mitä peliporttistandardi 
tuki. Niinpä WCS-kaasukahvassa oli 
läpivienti näppäimistölle, jolloin sekä 
joystickin että kaasukahvan ”ylimää- 
räisille” näppäimille pystyi ohjelmaan 
niin yksittäisten näppäinten painalluk- 
sia kuin komentosarjoja. 

Kirjoitinkin MikroBitissä näin: ”Kaik- 
ki tärkeimmät toiminnot ovat käsis- 
sä, eikä enää tarvitse haroa näppäimis- 
töä. Ilmataistelut ovat paljon lähempänä 
sitä ihteään' ja ilmojen ässä voi keskittyä 
olennaiseen. Ohjainyhdistelmän myötä 
koko keho elää, käsien ja jalkojen yhteis- 
toiminnan myötä. Ohjainsetti tuo ilma- 
sodan niin todelliseksi kuin se vain voi 
tällä tekniikalla olla” 

PC-peliohjainkehitykselläni olikin 
selkeä suunta. Mitä simumpi, sitä pa- 
rempi. Mutta kyllä niillä pelattiin myös 
autopelejä ja MechWarrioreja! 


Analogista sähköä! 

Kerrotaanpa vielä peliporteista. Niiden 
tuoma ilo ja onni PC-pelaamiseen oli 
suunnaton, mutta muistikuvat kertovat 


myös ongelmista. Äänikorttien peliportit 
eivät olleet aina järin laadukkaita, ja niis- 
sä saattoi esiintyä valmistajasta ja mal- 
lista riippuen pahojakin häiriöitä. Kal- 
taisemme hifistit olivat tästä tuskissaan 
— sotalentäminen verkossa ei ollut leik- 
kiä, ja häiriöt saattoivat pahimmillaan 
pilata hyvän hyökkäyksen tai toista ih- 
mistä vastaan käydyn ilmataistelutilan- 
teen. Puhuttiin piikkauksesta, spikeistä, 
eli äkillisistä ”piikeistä? ohjaussignaaliin 
- tikku vain äkillisesti vetäisee johonkin 
suuntaan. Jos kone on automaattiohja- 
uksella ja lentäjä vessassa, niin kone on- 
kin äkkiä tontissa. 

Tätä yritettiin korjata erillisillä peli- 
porttikorteilla. Niissä oli laadukkaam- 
mat komponentit, häiriösuojauksia eikä 
äänikorttia porisemassa samalla piirile- 
vyllä. Porukastamme todella monella oli 
PDPI Lightning 4 -lisäkortti. Se oli kal- 
lis erikoisuus, jota ei taidettu edes myy- 
dä Suomessa. 

Piikkauksen lisäksi peliportit saattoivat 
olla muutenkin epätarkkoja, ja lisäksi ne 
söivät prosessoriaikaa. PC-arkkitehtuu- 
rissa ei ollut apupiirejä, joten prosessori 
joutui tekemään kaiken — jopa lukemaan 
joystickiä. Siinä mentiinkin jo sähkötek- 
niikan saralle: tavallinen peliportti mit- 
tasi aikaa, joka kului kondensaattorin 
latautumiseen vertailujännitteeseen peli- 
ohjaimen potentiometrin läpi kulkevalla 
määrätynvahvuisella virralla. Tämä aika 
vaihteli potentiometrin asennon mukaan, 
ja pelin prosessointi tyypillisesti odotti tu- 
losta varautumisen ajan. Analogisen vir- 
ran muutosten nopeus siis kertoi, minne 


tikkua milloinkin työnnettiin, ja proses- 
sori uskollisesti odotti joka ikisen arvon 
muutosta ja kertoi ne sitten pelille. Tämä 
oli pois kaikelta muulta — kuten pelin lo- 
giikalta, ääniltä ja grafiikalta. PDPI:n 
kortti oli fiksu (ja kallis) siksi, että se luki 
potentiometrien arvoja digitaalisesti ai- 
dolla A/D-muuntimellaan. Kortti tarjo- 
si prosessorille oma-aloitteisesti valmiita 
numeroita tikun asennosta, eikä vain säh- 
kövirran vahvuuksia tulkittavaksi. 

Jos tämä kuulosti hifiltä, niin loppu- 
tulema oli tämä: peliportin lukeminen 
saattoi syödä jopa 10 % PC:n tehoista 
eli prosessiajasta. PDPI-kortilla samaan 
kului 0 %. 

Mielenkiintoinen yksityiskohta: kos- 
ka tavalliset peliportit lukivat joystickin 
asentoja sähkön vahvuuksina, lukuno- 
peus ja tarkkuus vaihtelivat eri kohdil- 
la liikevartta. Keskisektorilla pienet liik- 
keet luettiin tarkoin, mutta ulkokehällä 
arvoja saatiin hitaammin ja epätarkem- 
min, töksähdellen. Mitä useampia akse- 
leita ohjaimessa oli, sitä kauemmin peli 
ja tietokone odottivat lukemia. Lentäjä- 
veli Lart ynnäsikin, että PDPI:llä lentä- 
vä pilotti saikin pikkuruisen etulyönti- 
aseman tietyissä ilmataistelutilanteissa, 
joissa ohjaajat väänsivät ja käänsivät. Esi- 
merkiksi nousukaarrossa PDPI-lentäjän 
ohjaus pysyi täsmällisenä ja vakaana, ta- 
kana seuraavan peliporttilentäjän ohjain 
vispasi, jolloin myös koneen ohjainpin- 
nat liikkuivat enemmän ja kone hukkasi 
energiaa. Bonuksena perässä seuraavan 
tietokone hidastui. Tämä se olikin väli- 
neurheilua kerrassaan. 4 


Jukka O. Kauppinen alias Grendel/Byterapers on pitkän linjan toimittaja, joka kirjoitti en- 
simmäisiä tekstejään mekaanisella kirjoituskoneella. JOKin ensimmäinen peliarvostelu 
julkaistiin 1986, mistä lähtien hän on ahkeroinut tauotta kirjoittaen juttuja muun muas- 
sa videopeleistä, tietotekniikasta, viihteestä, ilmailusta ja burleskista. JOKstoriaa-sarjassa 
pureskellaan niin kotimikroilun kuin peli- ja digijournalismin maailmaa grennulasien läpi 


nähtynä. jukka&skrolli.fi 

LYHYET 


Kuva: Janne Siren 


ETOKONELEHTI 
TARRAST 


ALE | 


Oikaisuja ja huomioita: 
Skrolli 2023.2 
Skrollissa 2023.2 Vieläkö lukee? -kaina- 
lojutussa (s. 11) mainittiin 1980-luvulta 
historiallinen MUmps-pohjainen Sairaa- 
lan Tletojärjestelmä eli MUSTI. Luki- 
jamme Tommi muistutti, että Varsinais- 
Suomen hyvinvointialueella MUSTI elää 
edelleen: ”Tosin vain asiakkuushallinta- 
järjestelmänä, mistä potilaalle jaetaan 
uniikki MUSTI-tunniste?” 

Kerroimme samassa lehdessä Lord- 
pelin esittelyssä (s. 11-12): ”1982-05-07 
päivätyllä lähdekooditiedostolla LORD. 


LAUANTAIAAMUN SKROLLI-DISCORD- 
KESKUSTELUT OVAT AIVAN MAHTAVIA 


VITSI: (€) JANI HUR (WEBMASTERGMETSANKULMANET?, PIIRROS (£) LEO L. 2023 


MINUN AIKANANI KOULUUN OTETTIIN 
MUKAAN OPPIKIRJOJA, EI LÄPPÄRIÄ 


CC BY-SA LEO LOIKKANEN 2023 

NIISSÄ ON KAIKKEA MITÄ 
HYVÄLTÄ VIIHTEELTÄ VAADITAAN 


SIIS NIITÄ 
PAPERISIA LÄPPÄREITÄ? 


PAS on mittaa 133 kilotavua, lisäksi da- 
ta-tiedostoissa on 162 kt (pääasiassa) 
tekstiä? Pelin tekijä Olli Paavola löysi 
ja lähetti lehden ilmestymisen jälkeen 
vielä yhden Lordin data-tiedoston, joka 
kasvatti data-tiedostojen yhteismitan 
laskelmaa 29 kilolla 191 kilotavuun. 

Artikkelissa Vuosi 2038: aika loppuu 
taas (s. 18) mainittiin xfs-tiedostojär- 
jestelmän 64-bittinen millisekuntilu- 
kema (bigtime-asetuksella). Tosiasiassa 
kyse on nanosekunneista. Kiitos Mikko 
Rasa raportista. 

Sirenin sisäpiirissä (s. 30) mainit- 
tiin brittiläinen Lucy Hickman, joka 
oli ”tiettävästi maailman ensimmäinen 
naispäätoimittaja tietokonepelilehdes- 
sä — peräti useammassa sellaisessa”. Si- 
taatin loppu on totta, mutta Jaz Rignall 
nosti esiin aiemman pioneerin: Personal 
Computer Games -lehden (1983) ensim- 
mäinen päätoimittaja oli Deirdre Boyd. 
Lisäksi seuraaja oli Kathryn Custance. 

Sivulla 73, laatikossa David Pleasance 
-päivitys, oli paperi-Skrollissa virheel- 
linen numeroviittaus vanhaan lehteen: 
Microzeit esiintyi Skrollin 2021.2 Pos- 
tipalstalla. Pleasance muuten peruut- 
ti Amiga Global Alliance -hankkeensa, 
yhteisön reagoitua siihen kielteisesti. 

Ristiriitaisinta Skrolli-palautetta on 
tullut generatiivisen tekoälyn tuotoksis- 


RUST-KOODAUSTA, 
TEKOÄLYN GENEROIMIA 
SKROLLI-VITSEJÄ JA RETROPELEJÄ 


1) 25 


MUMMI, MILLAISTA OLI 
OHJELMOIDA COBOLILLA 
ENNEN VANHAAN? 


ta, joita moni ei halua nähdä enää iki- 
nä. Erään lukijan sanoin: "Kuka vaan 
voi tehdä niitä!” Kuin todisteena täs- 
tä ZeroOne pyöräytti Skrolli 2023.2:n 
esimerkin innoittamana lähes kokonai- 
sen PetaTAVU-tietokonelehden teko- 
älyllä. Tällaiselle on jo termikin: syn- 
teettinen media (synthetic media). Osa 
lukijoistamme ei kuitenkaan tunnu saa- 
van tarpeekseen: pemmyz on jatkanut 
Skrollissa 2023.2 ollutta Retropolis-ta- 
rinaa osoitteessa retrogpt.blogspot. 
com, uuksu on tuottanut materiaalia 
tekoalytaide.fi-osoitteeseen, Pätkis lä- 
hettelee tekoälyvitsejä Skrollin lukijaka- 
naville (kuten: Pelit-lehti, Pelaaja, Mik- 
roBitti ja Skrolli menivät ravintolaan”) ja 
HarryTuttle toi chatkeke.fi-GPT-3.5/4- 
bottinsa fskrolli-kanavalle. Keskuste- 
lut ja linkit löytyvät Skrollin Discordin 
(skrolli.fi/discord) Tekoäly-foorumilta 
sekä verkkojatkoilta (skrolli.fi/2023.3). 
Tervetuloa jatkamaan verkkoon! 

Janne Siren 


Isä ja poika E] Pari 
Skrollissa 2023.2 ji 
(s. 84-85) aloitta- 
nut Leo ”Limb- 
Clock” Loikkanen 
on jatkanut pilapiirrosten säännöl- 
listä julkaisua Skrollin lukijakana- 
vien ftaide-kanavalla (OR-koodi). 
Uusin konsepti on tietotekniikan ja 
sukupolvien kuiluilla pelaava Isä ja 
poika. Jani Hur on kunnostautu- 
nut joidenkin vitsien apukeksijänä 
ja kerännyt piirroksia webiinkin: 
limbclock.metsankulma.net. 


VÄHÄN SAMANLAISTA 
KUIN TÄNÄ PÄIVÄNÄ: 
ERITTÄIN TUOTTOISAA 


CC Bv-SA 40 

SKROLLI PARTY ON TÄÄLLÄ TARS! 


Skrolli Party on Skrollin tekijöiden ja lukijoiden oma demoparty! Koronaviruspandemian aiheuttaman tauon 


jälkeen tapahtuma järjestetään nyt neljännen kerran lauantaina 25. syyskuuta 2025. Tapahtumaan on vapaa 


Skrolli Party 23.9.2023 

Oma pienimuotoinen demojuhlam- 
me, Skrolli Party, sai alkunsa vuonna 
2017 kiitoksena Skrollin avustajille eli 
kirjoittajille, kuvittajille, tapahtumien 
ständipäivystäjille, roudareille ja muil- 
le puuhavoimille. Tilaajat ja lukijat oli- 
vat myös tervetulleita alusta alkaen, de- 
mokilpailuumme osallistunutta teosta 
vastaan. Sittemmin Skrolli Partya on 
avattu myös rajalliselle määrälle mui- 
takin kiinnostuneita, eikä kilpailuihin 
osallistuminenkaan ole enää pakollis- 
ta, vaikka niitäkin järjestetään edelleen 
(peräti eri kategorioissa). Kuten ker- 
roimme Skrollissa 2022.4, koronatauon 
jälkeen Skrolli Party järjestetään neljän- 
nen kerran tänä vuonna — tarkemmin 
lauantaina 23. syyskuuta, 2023. Tapah- 
tumakaupunkina vuorossa on Espoo 


Tekoäly puhuttaa myös 
roolipelimaailmaa 
Generatiivisen tekoälyn tuottama si- 
sältö on puhuttanut muuallakin kuin 
Skrollin palautepostissa. Dungeons & 
Dragons -paperiroolipeliin kuvitusta 
tuottanut Ilya Shkipin joutui kesällä 
myrskyn silmään myönnettyään käyt- 
täneensä tekoälyä omien piirrostensa 
jatkojalostamiseen uudessa D&D Big- 
by Presents: Glory of the Giants! -kir- 
jassa. Julkaisija Wizards of the Coast 
kiirehti lisäämään, etteivät he olleet 
asiasta tietoisia, eikä kirjassa ole teko- 
älyn tuottamaa tekstiä. Palautevyöryn 
seurauksena kirjan digitaalisen versi- 
on ja mahdollisten lisäpainosten ku- 
vitus uusitaan näiltä osin, ja jatkossa 
tekoälyn käyttö Wizards of the Coas- 
tin D&D-kirjoissa kielletään. 

Myös suomalaisissa roolipeleissä on 
ehditty hyödyntämään tekoälyä ihmis- 
taitelijan kuvantuotannon tukena, ai- 
nakin parissa Legendoja & Lohikäär- 
meitä -yhteensopivassa kirjassa (L&L 
Traakinlyöjä, Hirviökirja), vaikka pää- 


pääkaupunkiseudulla, ja perinteiseen 
tapaan Partyilla lämpenee myös sauna. 

Skrolli Party 2023:n kutsuintro — tai 
demo — julkaistiin Assembly Summer 
2023 -tapahtumassa elokuussa. Mik- 
kosoft Productionsin tekemän tuo- 
toksen tärkein tehtävä oli välittää sa- 
naa tapahtumasta, mutta se myös 
sijoittui kunnialliselle kymmenennel- 
le sijalle. Temaattisesti demo onnis- 
tuu yhdistelemään kuusnelosmaiseen 
tunnelman roppakaupalla skeneperin- 
teitä sekä kenties ripauksen Amigaa ja 
DOSiakin. Luovalla silmä]- 
lä on siis nähtävissä pientä 
potpuria siitä aiheiden kir- 
josta, joka on Skrolli. Taus- 
talla rallatteleva Yzin chip- 
tune-taustamusiikkisovitus 
olisi yksinäänkin kuulemi- 


osa perinteiseen taiteeseen 
nojaakin. Kotimaisissa roo- 
lipelipiireissä suhtautumi- 
nen tekoälyyn vaikuttaakin 
toistaiseksi olleen sovittele- 
vampaa, ja esimerkiksi Löllön 
(L&L) Discordissa sille on löydetty 
käyttöä omien seikkailujen ja maail- 
mojen luonnissa. Ropecon 2023 -ta- 
pahtumassa oli tekoälypresentaatioi- 
takin, kuten Tekoäly, roolipelit ja larpit 
sekä Tekoäly pelinjohtajan apuvälinee- 
nä: Luodaan parempia pelielämyksiä, 
joissa olivat esittelyssä mm. ChatGPT, 
Midjourney ja DALL-E. 

Skrollin vieraileva roolipeliasian- 
tuntija ja satunnainen samooja Nor- 
dic the Incurable oli myös pistänyt 
merkille, että ”varsinkin tuon kuvien 
ja karttojen teon osalta tekoäly kyl- 
lä jonkin verran ihmisiä kiinnostaa?” 
Nordic jatkaa: ”Tekoälyä voisi var- 
maan käyttää maailman tai sen osi- 
en sisällön luomiseen, kunhan sitä 
oikein ohjaa... Omissa pelipiireissä- 
ni tekoäly ja ropet ovat liittyneet toi- 


Skrolli Party 2023 -kotisivut ja Skrolli Party 
2023 Invitation -intro (oikealla): party.skrolli.ffi. 


sen arvoinen. Skrolli Partyn pääjärjes- 
täjänä häärii Mikko ”tdb” Rasa, kuten 
aikaisemmillakin kerroilla. 

Lisätiedot Skrolli Partysta, kutsuintro 
(Linux, Windows, YouTube) ja kanavat 
tapahtuman seuraamiseen etänä löyty- 
vät osoitteesta party.skrolli.fi. Skrolli 
Partya on aikaisemmin esitelty Skrol- 
leissa 2017.2 (s. 74-75), 2018.4 (s. 75), 
2019.4 (s. 100) ja 2022.4 (s. 34-35). 
Maksuttomat pdf-lehdet osoitteesta 
skrolli.fi/numerot. 

Janne Siren 


PETRI LEINONEN 


Nordic the 
Incurable 

esitteli uuden Legendoja & Lohikäärmeitä 
-roolipelin Skrollissa 2022.3, ja olemme seu- 
ranneet pelin laajenemista sittemmin. Pet- 
ri Leinonen oli kesällä Skrolliin yhteydessä 
ja kertoi uudesta Sulkavan sointu -seikkai- 
lustaan, jossa roolipelaaminen yhdistyy suo- 
menkieliseen fantasiamaailmaan ja Suomi- 
Filmin kaltaiseen tukkilaisromantiikkaan. 
Seikkailu ilmestyi kesällä Ropeconin yhte- 
ydessä, jolloin ilmestyivät myös Myrryksen 
uusi L&L Pelinjohtajan kirja (Hans Zenjugan 
taiteineen) sekä L&L Kultaneidon runo ja 
muita seikkailuja -seikkailukokoelma. Lisä- 
tiedot: myrrys.com sekä peli- ja kirjakaupat. 


siinsa vain kuvien osalta. Ja enempi 
vain hauskoina kokeiluina. Jotenkin 
jopa hirvittää, jos Hans Zenjugan 
kaltaiset taiteilijat jäävät tekoälytuo- 
tosten jyräämiksi.” 


Janne Siren 

Kuvat: Gogam, Myrrys 


Kuva: | love 8-bit 


Jack Tramielin muotokuva Suomesta 

Kotimainen I love 8-bit -tietokonenäyttely teetätti muotoku- 
van tietokoneyhtiö Commodoren (1958-1994) perustajasta 
Jack Tramielista (1928-2012). Mitra Dirinin maalaus esi- 
teltiin syyskuun alussa Kokkolassa. "Olen aina pitänyt tau- 


lun tekijän sarjakuvamaisesta otteesta... Tauluun syntyi kak- 
si Tramielia, kaksi ulottuvuutta: visionäärinen myyntimies, 
joka oli luomassa tietotekniikan kuluttajamarkkinoita, ja vii- 
saasti taulusta katsova liikemies”, kertoi tapahtuman tuottaja 
ja taulun teettäjä Tuomo Ryynänen Skrollille. 

Janne Siren 


Commodore 64:n uudet näppäinhatut 
Seuraa opettavainen tarina pienistä retrohankkeista. Touko- 
kuussa 2015 joukkorahoitusalusta Indiegogolle pöllähti pro- 
jekti Brand-new colored keycaps for your Commodore C64. 
Kun rakensimme Skrollissa 2018.1 uusista osista C64-kotitie- 
tokonetta (1982-1994), kerroimme: ”Itävaltalainen alias Bu- 
koCharly — taustalla alkujaan tiimi Michael, Peter ja Tom 
— herätteli klassisen Amiga-piireistä tutun Phase 5 -yritysni- 
men henkiin vuonna 2015 (phase5.eu) ja keräsi joukkorahoi- 
tuksella lähes 45 000 euroa Commodore 64:n näppäinhattu- 
jen uuteen tuotantoon.” Tukijoita oli noin 2 200. 
Näppäimistö olikin viimeisiä C64:n osia vailla uusio- 
tuotantoa. Näppäimistöön kuuluu toki muutakin kuin 
hatut, mutta ne ovat näkyvin osa. Valokuvien ja mes- 
suhavaintojen perusteella ”Phase 5” sai tuotettua tyh- 
jiä näppäinhattuja eri väreissä — jopa valtavan määrän 
— mutta sitten iskivät näppäintekstien tulostusongel- 
mat. Kaksi kolmannesta veljenpojistakin 
karkasi projektista. Tätä kirjoittaessani uu- 
sin Facebook-päivitys on vuodelta 2017 ja 
Indiegogossa 2019. Viimeisimmät elonmer- 
kit ovat vuodelta 2020, jolloin BukoCharly 
kuulemma protestoi Jim Drew -nimisen ka- 
verin kilpailevaa hattuprojektia — väitetysti 
uhaten toimittaa näppäinhattunsa, jos Drew 
jatkaa.! ”Phase 5:n" sähköpostivastaaja lupa- 
si vielä 2021 uutisia kesälle 2020, mutta sit- 
temmin vastaajakin hiljeni. 


' Tässä välissä ilmestyi myös THEC64-retro- 
kone, toimivalla C64-näppäimistöllä (Skrolli 
2020.1). Näppäimistö ei kuitenkaan teknisesti 
sovi alkuperäiseen C64:ään, eikä valmistaja ole 
Reddit-lähteen mukaan kiinnostunut varaosa- 
markkinasta: ”It's not something we would do”. 


junioriturnauksessa, Maskussa. 

Jim Drew'n C64-näppäinhattuja on 11 eri väriä — kuvattujen lisäksi um- 
pimusta. Neljä (oikealla) on läpinäkyviä. Huomaa, että valkoinen hat- 
tuväri on valkoinen, ei vaalean beige. Tavaramerkillä suojatun C=-näp- 
päimen paikalle saa kaksi vaihtoehtoa: tyhjän ja 64-hatun (vasemmalla). 


Jim Drew'n projekti Keycaps for your Commodore com- 
puter! keräsi lähes 85 000 euroa reilulta tuhannelta tukijal- 
ta tammikuussa 2020. Toimitusten piti alkaa saman vuoden 
toukokuussa. Sitten iski korona. Tehdas, jonka oli tarkoi- 
tus valmistaa hatut, siirtyi valmistamaan henkilösuojaimia. 
Drew löysi korvaavan tehtaan vasta vuotta myöhemmin, ja 
tuotannon aloitusta viivästivät entisestään hattukiinnitysten 
ongelmat, joita pahensivat C64:ssä käytetyt monenkirjavat 
näppäimistöt. Kun toimiva kompromissi oli löydetty, ratkot- 
tavaksi tuli myös epätasainen tekstien tulostusasettelu. 

Lopulta tehdas vielä valmisti hattuja väärät määrät. Elo- 
kuussa 2023, noin 160 Indiegogo-päivitystä myöhemmin, Jim 
Drew'n projekti pääsi kuitenkin maaliinsa. Muutamaa yk- 
sittäistapausta lukuun ottamatta kaikki tukijat saivat valitse- 
mansa väriset näppäinhatut — myös allekirjoittanut. Hieno- 
ja ovat, sivupainatuksia myöten. Jatkomyyntiin tai tulevaan 
BlingBoard64-uusionäppäimistöön hattuja ei kuitenkaan 
enää tältä tehtaalta saada, ja jonotuslista ylittää ylijäämän, 
joten Drew (cbmstuff.com) etsii parhaillaan uutta valmista- 
jaa. ”Phase 5:n” toimituksia sen sijaan ei ole kuulunut. 

Janne Siren 


Jari Toijonen lähetti'Skrofll 
terveisiä Kreetan-lehnolta 


Seuraava Skrolli Arkkis rannalta. Kiitos! 


ilmestyy 13.12.2023 
Osallistu Skrollin tekemiseen! 
Lähetä artikkelisi marraskuun 
alkuun mennessä: toimitusa 


skrolli.fi. 

Ihmisresufssin 
pahin ystävä 


Mikä kaksikirjaimisella kirjainlyhenteellä tunnettu asia voi 


pahimmillaan lamaannuttaa yrityksen ja aiheuttaa joukkopaon? 


Annan vinkin: kyseessä ei ole IT. 


ätäisesti ajateltuna kuulostaa 
H hienolta, että organisaatiossa 

on yksikkö, joka palvelee työn- 
tekijöitä ja katselee, että asiat ovat kaikilla 
suhteellisen hyvin. Pidempään mietties- 
sä, ja etenkin todellisuutta kokiessa, rea- 
lismi iskee kuitenkin kuin sukallinen kau- 
rapuuroa. Ken luulee, että HR todella on 
työntekijän puolella, huijaa itseään ja tu- 
lee pettymään pahasti. 

Tosielämässä yrityksen HR:n eli henki- 
löstöasioista vastaavan Human Resources 
-osaston voi jakaa kahteen päätyyppiin: 
Isossa korporaatiossa HR-osaston tehtä- 
vänä on yksinkertaisesti valvoa ja palvella 
firman etuja sen kalleimman kuluerän eli 
henkilöstön osalta. Pienemmässä firmas- 
sa HR on sellainen kerho-ohjaajan kaltai- 
nen puuhastelija, joka keksii ryhmäyttä- 
misleikkejä kesäpäiville. 

Olen vuosikymmenten aikana törmän- 
nyt molempiin HR:n arkkityyppeihin. 


"RR is evil” 
Aloitetaan ison firman HR:stä, joka on 
työntekijän perspektiivistä suoraviivai- 
sempi kohdattava. Koska HR ei kuiten- 
kaan voi auttaa, se voi vain haitata — py- 
syttele siis aina HR:n tutkan alapuolella. 
Mitä vähemmän HR:ssä tunnetaan si- 
nua, sen parempi. Sielläkin on vain ih- 
misiä töissä, ja jos kemiat eivät kohtaa, 
on HR asemassa, josta voidaan heittää 
jos jonkinlaista kapulaa urasi rattaisiin. 
Tästä olisi kon-sultilla useampikin tari- 
na, joita et uskoisi... Mutta hei, onneksi 
muuttoauton sai kululaskulle! 
HR-ihmisten tavoitteet saattavat olla 
uran alussa aivan kelvollisia ja välittäviä, 
mutta sen suorastaan haistaa, kun pari 
vuosikymmentä alalla viettänyt HR-ve- 
teraani kuuntelee kirkasotsaisen kooda- 
rin huolia jostain epäkohdasta, eikä voisi 
vähempää kiinnostaa. Seuraavaksi sitten 
suunnitellaankin jotain kehityssuunnitel- 
maa, jossa ei keskitytä epäkohdan pois- 
tamiseen vaan koodarin saattamiseen ta- 
kaisin ruotuun. Ja HR:n perspektiivistä 
seuraavat YT:t ovat aina kulman takana. 


Ihmisresurssien sokkelossa suosit- 
telenkin olemaan mahdollisimman 
huomaamaton, nielemään yrityksen 
epäkohdat ja tavoittelemaan sellais- 
ta asemaa, jossa on tämän yläpuolella 
- kunnes on hyvä hetki vaihtaa maise- 
maa. Olen jokusen kerran tämän po- 
lun polkenut eri yrityksissä, ja se on 
kokemukseni mukaan ainoa toimiva 
ratkaisu. Normaalina rivitekijänä tulet 
olemaan aina HR:n potentiaalisella tu- 
lilinjalla, koska olet HR-matematiikan 
mukaan harjattavissa ja korvattavissa... 
saati jos teet jotain, joka saa HR:n huo- 
maamaan sinut erityisesti. 


"Onhan HR oltava” 

-..kuulen jostain takarivistä, ja ym- 
märrän ajatuksen. Kun yritys kasvaa 
tietyn kokoiseksi, roolille, jonka tehtä- 
vänä olisi poistaa työnteon esteitä, oli- 
si epäilemättä aitoa kysyntää. Etenkin 
pienemmistä yrityksistä ponnistetta- 
neen kärkkäästi kertomaan kokemuk- 
sia siitä, kuinka kiva meidän HR-vas- 
taavan järjestämä kesäpäiväohjelma oli. 
Eikä minulla ole mitään hyviä kesäpäi- 
viä vastaan (heille, jotka sellaisesta in- 
nostuvat). Mutta helppoina aikoina on 
helppo pitää hyvää pössistä yllä. Ensim- 
mäisen ison notkahduksen tullen — ja se 
tulee aina — sitten punnitaan HR:n osaa- 
minen ja tarkoitusperät. 

HR-ihmisillä on esimerkiksi usein 
fiksaatio erilaisiin testeihin, joilla voi- 
daan lokeroida ihmiset sopivasti. Olen 
itsekin törmännyt useampaan otteeseen 
DiSC-testin nimeen vannoviin HR-am- 
mattilaisiin. Olipa eräässä firmassa jopa 
julkinen harjoitus, jossa kaikki tekivät 
tämän testin ja sitten lähdettiin läpikäy- 
mään tuloksia yhdessä. Pohdimme sii- 
nä sitten, mitkä ovat Pekan tai Maijan 
heikkoudet ja miten näitä voisi korja- 
ta. Ajatus testien takana on epäilemät- 
tä houkutteleva: Toimiessaan testeil- 
lä voitaisiin tilastoida henkilöstömassa 
ja kohdistaa siihen massatoimenpiteitä. 
HR-tehostajan unelma. 


KOLUMNI 


Yllättäen tästäkään testiharjoitukses- 
ta ei kuitenkaan seurannut mitään muu- 


ta konkretiaa kuin ajan ja rahan kulu- 
tusta, yhdistettynä ripaukseen julkista 
nöyryytystä. Saatiinpahan HR-ihmisille 
jotain puuhasteltavaa. Todellisen ihmis- 
ymmärtäjän ja organisaatioiden sisäi- 
sen rauhanvälittäjän rooli vaatisi pal- 
jon enemmän kuin tällaista hömppää. 
Ja jos oikea sisäinen muutos on mah- 
doton tehtävä, paljon hömppää enem- 
män auttaisi säästää jättämällä se pois 
ja maksaa varsinaisille tekijöille säästön 
verran kunnollisempaa palkkaa. 

Olen perannut kolumneissani jo aika 
monta eri ammattikuntaa, joihin törmää 
IT-alalla. Osa ongelmatapauksista on hu- 
vittavia, osa ärsyttäviä ja osa suoranaises- 
ti vaarallisia. Uskon, että hyvää tarkoit- 
taviakin HR-ihmisiä on. HR:llä saattaa 
hyvässä lykyssä olla myös roolinsa kar- 
keimpien häiriökäytöstilanteiden ratkai- 
sussa — enkä puhu sellaisista tässä. Mut- 
ta kun porskuttaa alalla tarpeeksi kauan, 
vääjäämättä tulee tilanteita, joissa on 
syyttä suotta napit vastakkain jonkun 
ikävän ihmisen kanssa... Kokemukseni 
mukaan tämä ikävä ihminen tulee pelot- 
tavan usein juuri sieltä, mistä sen kaik- 
kein viimeiseksi pitäisi tulla. 


Corruptio optimi pessima, 


Sultant of Con 


Tervetuloa puhumaan 
työasioista Skrollin 
lukijakanavien fduuni- 
kanavalle. Oikealla 


Discord-OR-koodi. 
Linkki sekä myös Matrix- 
ja IRC-sillat kanaville 


skrolli.fi/lukijakanavat. 


discord.com/invite/ 
ZG3P6VrHjW 

Skrollit myös 
LEHTI- 


TILAA SKROLLI aaki 
KOTIIN TAI KONTTORILLE 


Skrollin tilaukset, irtonumerot ja digitaaliset pdf-lehdet verkkokaupasta. 
Tilaamalla paperilehden verkkokaupastamme saat lisäksi pdf-lehden. 


PELIMUSEOLLA RIIASSA 

Apu N64:n ! 
'amnesiaan 


Mikä Mikä Nintendo-pelit? 


rET 
CEE 


3/2023 


Päätoimittaja 

Jukka 0. Kauppinen 
Toimitus 

Mikko Heinonen, 
Jukka 0. Kauppinen, 
Manu Pärssinen 


Taitto, AD, kuvankäsittely 
Manu Pärssinen 


Avustajat 
Aleksi Vaittinen 


Tuotanto 
Alasin Media Oy, 
1932899-7 


Kannen pääkuva 
Sir-Tech 


ARVOSTUKSEN AALLONPOHJASSA 


illä nimellä pitäisi kutsua sitä vai- 
M hetta, kun jokin ei enää ole arvo- 
kasta siksi, että se on kohtuullisen 
tuoretta ja käyttökelpoista — mutta toisaalta 
ei vielä arvokasta siksi, että se on kiinnosta- 
vaa joko nostalgia- tai kuriositeettinäkökul- 
masta. Retrokiirastuli? Arvostuslimbo? 
Ilmiö tuli mieleen parikin kertaa tässä lä- 
hiaikoina, kun ensinnäkin piti tehdä juttua 
PlayStation 2 -peleistä ja toisekseen kaipai- 
limme Windows XP:tä ajavaa vuosituhan- 
nen vaihteen kannettavaa tietokonetta pe- 
limuseon projektia varten. Molemmat ovat 
parhaimmillaan halpoja harrastuskohteita 
— jos vain sattuu oikeaan paikkaan oikealla 
hetkellä, niitä voi saada vaikka ilmaiseksi. 
Etenkin jälkimmäisten kohdalla tilanne vain 
on usein se, että laitteisto on jo kiikutettu 
elektroniikkakierrätykseen, koska sillä ei ole 
ajateltu enää koskaan olevan mitään arvoa. 
Ja toki yhdeksässä tapauksessa kymmenes- 
tä näin onkin, mutta ne loput 10 % voivat 
vielä osoittautua säilyttämisen arvoiseksi 
rahallisestikin. Tässä harrastuksessa kyse 
on kuitenkin suurelta osin kyse myös nos- 
talgiasta ja omista rakkaista muistoista, 
jotka kohdistuvat juuri tiettyyn peliin tai 
laitteistoon. Silloin kukkaron nyörejäkin 
on helpompi raottaa. Usenetin Atari-keräi- 
lijäryhmissä pohdittiin 90-luvulla, että ei kai 
kukaan hullu aio kerätä kaikkia PlayStation- 
pelejä. Osa näki jo tuolloin, että noin 20 
vuoden päästä juuri näin tulee käymään. 


On monta eri tapaa fiilistellä vanhaa di- 
giviihdettä, eikä mikään niistä ole sinällään 
oikea tai väärä, mutta ehdottomasti halvim- 
malla pääsee kulkemalla hieman muiden 
edellä tai valtavirrasta sivussa. Kysynnän ja 
tarjonnan laki on armoton: jos moni haluaa 
saman asian ja niitä on rajallisesti tarjolla, 
hinnat nousevat. Sama luonnollisesti toi- 
mii toiseen suuntaan, eli jos suuri yleisö 
ei (vielä) tiedä jostain tai ole muuten siitä 
kiinnostunut, voi olla mahdollista tehdä 
edullisia löytöjä. 

Tällä hetkellä esimerkiksi 7. sukupolven 
konsolit (PS3, Wii, Xbox 360) ovat tässä pul- 
lakahvi-hintaluokassa, eikä niille vielä ole 
juurikaan niin sanotusti kalliita pelejä. Kan- 
noin itse taannoin kasan puuttuvaa X360- 
mediaa kirppikseltä kotiin hintaan 2 euroa 
per peli. Samalla nämä laitteet kuitenkin 
edustavat sukupolvea, jolle pelit vielä jul- 
kaistiin pääosin fyysisinä eikä niihin tullut 
(useimmiten) jättimäisiä julkaisupäivän 
patcheja, joten kirppikseltä tehtyä löytöä 
pääsee monesti jopa pelaamaan. Jos siis 
aikoinaan veikkasit toista hevosta tai koko 
sukupolvi meni muusta syystä ohi, voi nyt 
olla hyvä aika tutustua tähän ikäluokkaan. 
Arvostuslimbo kun ei ole ikuinen tila. 


Mukavaa syksyä ja muistakaa pelata! 
Terveisin retrosedät Jukka, Manu ja Mikko 
retroaretrorewind.fi 


SISÄLLYSLUETTELO 


Tuoreita RETROUUTISIA 

Pelimuseolla KOTIMAISIA SUPERSANKAREITA 
Kotimaiset PLAYCARD-PELIT pikku-CD:illä — nyt testissä! 
Palkkasoturien arkipäivää — JAGGED ALLIANCET 1-3 
XENONAUTS 2 maistuu uhvommillekin 

TAKTISTA TAISTELUA monella rintamalla 

Muisti palailee ilman pätkimistä — N64:N FRAM 
Arviossa BEYOND THE LONG NIGHT, TERMINAL VELOCITY ja CROWNS AND PAWNS 
Arviossa WE <3 KATAMARI REROLL, RISE OF THE DRAGONS ja WC BOXING MANAGER II 
Vieläkö maistuvat NES- JA SNES-PELIT? 

THE GETAWAY — Unhoon vaipunut PS2:n ykkösnyrkki 

NFS MANHOLE ja COSMIC OSMO — varhaisia muistoja multimediapeleistä 
IBN Tunnin lennolla nörttitaivaaseen — RIIAN RETROKEIDAS 
Uusi vanha konsoli — KVARTAALIN ATARIT 

Manun kummat CD:t — COLORS "THE MIXTAPE" ja STARCON 

Tekstit: Jukka 0. Kauppinen 


UUTISET 


KIRPPISLÖYTÖ OLI AIEMMIN TUNTEMATON PC-PELI 


Satunnainen kirpputorilöytö paljastui 
peliksi, jonka takaa löytyy annos hui- 
keaa pelaamisen historiaa. Tarina yl- 
tää aina vuoteen 1987 saakka, jolloin 
julkaistiin äärimmäisen harvinaiseksi 
jäänyt LaserDisc-kolikkopeli Freedom 
Fighter. Raideräiskintä nojasi visuaa- 
leiltaan vahvasti kahteen japanilai- 
seen anime-sarjaan. Se käännettiin 
vuonna 1992 Philipsin CD-ROM-poh- 
jaiselle CD-i-konsolille nimellä Escape 
From CyberCity. 

Philipsin konsolin vaatimattoman 
raudan takia konsoliversio oli kuiten- 
kin rajusti riisuttu: kokonaisia peliosi- 
oita ja -mekaniikkoja puuttui, samoin 


LATOLÖYTÖÄ KERRAKSEEN 


Yhdet haaveilevat lottovoitosta, toiset 
perintövarastosta löytyvästä aarteesta. 
Yhdysvaltalainen viihde- ja pelikoneita 
kauppaava As Found Arcade Machines 
-yritys teki varsinaisen kerran elämässä 
-löydön, sillä yhtiön ostamasta varas- 
tosta löytyi kaikkiaan noin 90 vanhaa 
kolikkopeliä 1970- ja 1980-luvuilta. 
Löydön taustoja ei ole kerrottu, 
mutta kyseessä vaikuttaa olevan pe- 
likonekauppiaan varasto, joka jäi 
koskemattomaksi. Osa koneista on 
jopa täysin avaamattomia alkuperäi- 
sissä tehtaan laatikoissaan, osa teh- 
dasuusia avatuissa laatikoissa. Yhtiö 
kauppaa koneita Facebook-sivujensa 
kautta osoitteessa fb.com/profile. 
php?id=100057460450432. 


videota oli alle puolet esikuvastaan, 
nekin huonolaatuisina. 

Freedom Fighter ja CyberCity ovat 
omanlaisiaan outouksia pelihistori- 
assa, mutta jälkipolvet tietävät, että 
niille tehtiin jatko-osaa Return to Cy- 
berCity. Tuoreen löydön myötä tari- 
naan kirjataan uusi luku: Returnista 
tehtiin myös aiemmin tuntematonta 
PC-käännöstä. Kirppislöytö osoittau- 
tui toimivaksi, mutta keskeneräiseksi 
beta-versioksi Windows 3.1 -alustal- 
le. PC-versio vaati toimiakseen myös 
MPEG-kortin. 

Löytö on jo taltioijaporukka Hid- 
den Palacen käsissä kasettilameroi- 


tavana, joten kenties jonain päivän 
voimme esitellä Retro Rewindin si- 
vuilla pelisarjaa laajemminkin. 


Kuva: Justin / The World of CD-i 


RETURN TO CYBERCITY —rvyp N 
for PC -RealMaj x AR 

EVERGADE-KONSOLI TASKUUN SOPIVAMPANA 


Evercade julkaisee seuraavaksi entis- 
täkin taskuun sopivampia versioita 
suosituista retrokonsoleistaan. Super 
Pocketit ovat Evercade-käsikonsolei- 
ta, joissa on eri teemojen mukaisesti 
liuta valmiiksi asennettuja pelejä. 
Esimerkiksi Capcom Edition sisältää 
12 maukasta taistelu-, räiskintä- ja 
tasohyppelypeliä. TAITO Editionissa 
taason 17 kolikkopeliä, kuten Bubble 


Bobble, NewZealand Story ja Operati- 
on Wolf. 

Taskulaitteissa on moduuliliitäntä, 
joten niillä voi pelata myös yli 45:n 
aiemmin julkaistun Evercade-peliko- 
koelman herkkuja. Laitteet tulevat 
myyntiin lokakuussa varsin kohtuul- 
liseen 59 euron (+ suomilisä) hintaan. 


Lisätietoja: hypermegatech.com 


IGOMIG ARCADE TUO PELI- 
HALLITUNNELMAA KOTIIN 


Puuttuuko juuri sinulta vielä 
Raspberry Pi -pohjainen emulaat- 
torilaite? Ei hätää, sillä joulumark- 
kinoille tähtäävä Iconic Arcade 
tarjoilee sellaisen jopa kolmessa 
eri muodossa. Tarjolla on pelkkä 
televisioon tai näyttöön kytket- 
tävä ohjainpaneeli (ennakkotila- 
ushinta verkkokaupassa 249,99 
€) tai kokonainen 21-tuumaisella 
näytöllä varustettu pelikabinetti, 
jonka mukana toimitetaan myös 
pelijakkara (hinta 559,98 €). Ka- 
binettiversiosta saa muunnettua 
myös pöydälle sopivan ns. table- 
top-version. 


Mukana toimitetaan kaksi 
suosittua avoimen lähdekoo- 
din emulointikäyttöjärjestel- 
mää, Recalbox ja Batocera, joista 
käyttäjä voi valita haluamansa. 
Eri retrokoneiden pelejäkin 
mukaan on paketoitu, 
mutta vain harrastajien 
tekemiä, luvallisesti ko- 
pioitavia tuotoksia — elite 
romz saa niitä kaipaava 
imuroida itse netistä. Ret- 
ro Rewind pääsi nopeasti 
kokeilemaan konetta Ga- 
mescom-messuilla, mutta 
katsotaan tuleeko sitä Suo- 
meen asti myyntiin. 


Lisätietoja 
iconicarcade.com 

PELIT 


uomen pelimuseon tärkeä teh- 

tävä on tallentaa historiaa. Mu- 

seo ei ole vain paikka, jonne voi 

tulla pelaamaan vanhoja pelejä, 
vaan kulissien takana tehdään jatkuvasti 
työtä tiedon kartuttamiseksi ja säilömi- 
seksi. Vaikka museossa onkin esillä paljon 
pelattavia pelejä, kaikkien kohdalla tämä 
ei ole enää mahdollista. 


Kännyköiden ja tablettien mobiilipelit 
ovat tärkeä osa nykyistä pelimaailmaa. 
Mutta mobiilipeleilläkin on omat aal- 
lokkonsa — noin vuosikymmen ja ra- 
piat sitten niissä nähtiin käsittämätön 
kasvupyrähdys, ja mobiilipelibisnes 
muuttui hirmuista vauhtia. Esimerkiksi 
kertamaksuisista latauspeleistä edettiin 
mikromaksuihin ja palvelinpohjaisiin 
peleihin. 

Supernauts oli juuri tallainen. Mutta 
eipä ole enää. Vuonna 2013 julkaistu 
peli sammutettiin jo vuonna 2015, ja se 
onkin yksi lukemattomista kadotetuis- 
ta peleistä, joita internetin pelihauta- 
usmaat pursuavat. Jäljellä on vain nimi, 
hajanaisia muistoja ja vitriini Suomen 
pelimuseossa. 

Se oli kuitenkin komea yritys. Helsin- 
kiläinen Grand Cru sai peliinsä yli 10 mil- 
joonan euron rahoituksen, jolla saatiin 
muutakin kuin saunapbileitä. Peli nojasi 
ennen kaikkea pelaajien väliseen vuo- 
rovaikutukseen, kun nämä rakensivat 
mielikuvituksellisia avaruuskaupunkeja. 

Pihvinä oli hiekkalaatikkomainen ra- 
kentelu ja askartelu. Jokainen pelaaja 
sai tyhjiössä kelluvan saaren, jolle hän 
saattoi rakentaa haluamiaan juttuja 
erilaisista raaka-aineista. Alkuun käy- 
tettävissä oli vaikkapa savitiiliä, mutta 
hiljalleen raaka-aineiden valikoima laa- 
jeni, jolloin saattoi 
pykätä aina vain 
isompia ja näyttä- 
vämpiä rakennuk- 
sia. Välillä pelaajalle 
annettiin tehtäviä, 
mutta enimmäk- 
seen meininki 
oli vapaata mie- 
likuvituksen len- 
toa. Kehittymisen 
myötä pelattavuus 


- 


, 


;! 


aukeni aina vain lisää, tonttiaan saattoi 
laajentaa ja totta kai pelaaja sai vierailla 
myös muiden rakentajien alueilla ihaile- 
massa näiden aikaansaannoksia. 

Supernautsia verrattiin Minecraftin, 
LittleBigPlanetiin, Habbo Hoteliin ja Clash 
of Clansiin. Se oli värikäs, sosiaalinen ja 
mukava rakentelu, jonka aivan erityisen 
miellyttävä piirre oli kiltteys. Se ei ollut 
ilkeämielinen tai pahantahtoinen. Toisia 
ei kiusattu eikä heidän kyliinsä hyökkäil- 
ty, vaan painopiste oli nimenomaan ra- 
kentelussa, hiekkalaatikkopuuhailussa ja 
sosiaalisuudessa. Toisten saarille saattoi 
jättää lahjapaketteja ja viestejä. 

Silti peli ei kiitänyt. Se sai julkaisussa 
runsaasti huomiota ja latauksia, mutta 
pelaajat eivät jääneet rakentelemaan 
ja sosialisoimaan. Yhteiset joukkueet, 
klaanit ja kilpailut vetivät väkeä aikan- 
sa, ja esimerkiksi 15 pelaajan joukku- 

eiden rakenteluskabat olivat 
mainioita. Mutta Supernauts 
oli yksinkertaisesti liian 
monimutkainen. 

Ehkä tekijät kiisivät 
vähän liian isot laput sil- 
millään: muistan 

itsekin, kuinka 

hankalaa pe- 
laaminen oli 
seitsemän- 


Peli Supernauts 
Vuosi 2013 
Tekijä Grand Cru 
Julkaisija Grand Cru 


Teksti: Jukka 0. Kauppinen 
Kuvat: Grand Cru 


What a fabulous 


castle! Yeah, | love it! 


tuumaisella iPadilla. En kokenut suurem- 
pien rakennelmien pykäilyä kovinkaan 
sujuvaksi tai miellyttäväksi. Tekijöillä oli 
varmaan isommat ja nopeammat padiit, 
mutta jos suuri osa pelaajista lopetti vii- 
kon-parin kuluttua, niin veikkaanpa, että 
heilläkin nousi eteen sama pelattavuus- 
seinä. Porukka kai palasi Angry Birdsin 
pariin tai kokeili sitä ihan uutta Clash of 
Clansia, jota kaveritkin jo pelasivat. 

Supernauts oli enemmänkin iso kon- 
soli- tai tietokonepeli, joka tuutattiin vä- 
kisin mobiilimaailmaan, mutta eipä sii- 
hen muuten olisi saanut riskirahoitusta. 
Hype oli mobiilipeleissä, mikromaksuis- 
sa ja valaiden lypsämisessä. Esimerkiksi 
Minecraft syntyi aivan toisenlaisessa 
maailmassa, pienenä hupiprojektina. 
Supernautsilla ei ollut vastaavaa mah- 
dollisuutta kasvaa ja kukoistaa — sen piti 
olla hitti heti. Ei ollut. 


Poimintoja pelimuseosta 
-juttusarjassa esitellään 
museon makupaloja myös 
kulissien takaa. 


SUOMEN PELIMUSEO, 
VAPRIIKKI 
Alaverstaanraitti 5, Tampere 


Elielillä on peliä”, todettiin R-Kioskin tv-mainoksessa. Aikana, 


jolloin konsolipelit maksoivat helposti 350-400 markkaa ja CD- 


romputkin kolmisen sataa, pikkuisen Playcardin sai alle kolmella- 


kympillä. Mutta kummassa sai rahoilleen enemmän vastinetta? 


Playcardit, joista Manu kertoi tarinaa jo 
Retro Rewindin numerossa 1-2019, ovat 
erikoinen luku suomalaisen pelaamisen 
historiassa. Vuosituhannen vaihteessa 
JM Playcard Oy -niminen yritys kehitteli 
konseptin CD-ROMeista, jotka leikat- 
tiin pankkikortin kokoiseksi. Tämä jätti 
levylle muutaman kymmenen megata- 
vua tallennustilaa, jolle sitten sijoitettiin 
pieni peli. 

R-Kioskien kautta myytyjä Playcard- 
pelejä tehtiin lopulta yhteensä 24 eri- 
laista. Ne tilattiin helsinkiläiseltä, jo 
toimintansa lopettaneelta Cube Design 
Oy:ltä. Pelit vertautuivat lähinnä Flashilla 
tehtyihin pikkupeleihin ja varhaisiin mo- 
biilituotoksiin. 

Kun Manun artikkeli julkaistiin pari 
vuotta sitten uudelleen V2.fi:ssä (v2.fi/ar- 
tikkelit/pelit/3386/), sen kommentteihin 
ilmestyi mielenkiintoista lisätietoa: osan 
peleistä teki alihankintana Jyväskylässä 
toiminut Inmar Software Oy, jonka toi- 
minta on päättynyt vuonna 2019. Aina- 
kin tuossa softatalossa aikataulu oli, että 
yhtä peliä kehitettiin kahden viikon ajan. 
Kommentteja kirjoitelleet Jani ja Tuomo 
muistelevat olleensa ”hyvin nuoria” pe- 
lejä tehdessään, mutta muistelevat että 
kokemus oli myös mukava ja he saivat 
toteuttaa itseään. 

Pelien menekki jäi kuitenkin heikoksi. 
Muistan itsekin nähneeni mainoksia niis- 
tä, mutta en kokenut olevani kohderyh- 
mää halpispeleille, joiden mainonnassa 
esiintyi eläkeläispapparainen koneen 
ääressä. Olisin silti ehkä saattanut ostaa 
yhden mielenkiinnosta, jos se olisi tullut 
vastaan halvalla, mutta niinkään ei käy- 
nyt. Koko asia avautui minullekin vasta 


muutama vuosi sitten, kun Manu alkoi 
tonkia Facebookissa myynnissä olleiden 
pelien historiaa. 

Tämän jälkeen yritin pitää silmiäni 
auki järkevän hintaisten Playcard-pelien 
varalta, ja lopulta tärppäsi: Janne Rau- 
tiainen bongasi kasan kortteja myyn- 
nissä Huuto.netissä, ja kun pyyntihinta 
oli hyvin kohtuulliset 1,5 euroa kappa- 
leelta, päätin ostaa pois kaikki pelit jotka 
myyjällä oli tarjolla. En ollut ensin uskoa 
tuuriani, mutta kaupan loppuun saatta- 
minen kesti lopulta toista kuukautta, ja 
sillä välin Manu onnistui tietenkin löy- 
tämään paljon siistimpikuntoisia pelejä 
euron kappale IKEAn peräkonttikirppik- 
seltä. 

No, olin kuitenkin saanut haltuuni 
peräti 15 Playcardia ja vakaa aikomukse- 
ni oli yrittää pelata niitä kaikkia. Hankin 
käsiini Windows 98:lla varustetun 233 
MHz:n Pentium-kannettavan, asettelin 
ensimmäisen pelikortin huolellisesti 
CD-ROM-asemaan ja aloitin matkani 
kohti tuntematonta. Tulokset voitte 
lukea tästä artikkelista, ja jos haluatte 
nähdä saman videona, kirjoittakaa You- 
Tuben hakuun ”pelataanpa playcard”. 


Pingviini hyppii jäälau- 
talta toiselle keräten 
kolikoita, joita on jo ensimmäisellä ta- 
solla melkoinen määrä. Hyppiminen 
on kohtalaisen vaikeaa ja on helppo 
pudota veteen — se, miksi tunnetusti 
uimataitoinen pingviini kuolee tähän, 
jää arvoitukseksi. Lisäksi taivaalla lentää 
välillä jonkinlainen... ehkä lohikäärme? 
Sen saa torjuttua poimimalla kalan, jos- 
ta pingviini saa matkaansa kiertolaisen. 
Musiikki on todella groovya, vaikkei si- 
nällään liity asiaan mitenkään. 


LEX EI SORI 

Hieman muinaisen Para- 
trooperin mieleen tuovas- 
sa pelissä ammutaan käännettävällä tyk- 
kitornilla taivaalta satavia meteoriitteja ja 
myös avaruusaluksia. Meno on hektistä ja 
tulitusnappi saa kyytiä. Taivaalle ilmesty- 
viä ufoja pitää ampua eri ammuksilla, jol- 
loin saa käyttöönsä kilpiä. Jos alhaalla nä- 
kyvä kaupunki tuhoutuu liioista osumista, 
peli loppuu. Renderöity grafiikka erottuu 
edukseen monen muun pelin tuherruksis- 
ta, musiikki on ihan OK mutta ei niin eep- 
pistä kuin monessa muussa pelissä. Tätä 
kuitenkin viitsii ottaa useammankin erän. 


"Jatko-osa" liittyy asiaan 
siten, että pelaajan sprite 
on sama vihreä sarvipää kuin Chaosissa. 
Peli on kuitenkin aivan erilainen, ja Pa- 
ratrooperin sijaan versioidaankin nyt De- 
fenderiä. Pelilogiikka on aivan samanlai- 

nen kuin esikuvassa, mutta isokokoiset 
hahmot toki muuttavat hieman dyna- 
miikkaa, eivätkä välttämättä parempaan 
suuntaan. Suosikkiominaisuuteni on 
pelihahmon mieletön inertia, jonka an- 
siosta tuhoutuneen aluksen kappaleet 
jatkavat matkaansa vielä osuman saami- 
sen jälkeen ja tekevät vahinkoa, kunnes 
peli huomaa itse olevansa loppu. 


Tämän erän vaikeaselkoi- 

sin peli. Ruudulla heiluu 

trapetseja, joihin ilmeisesti pitäisi tart- 
tua vasemmasta yläkulmasta liikkeelle 
lähtevillä akrobaateilla. Normaali peli 
etenee siten, että tämä onnistuu enin- 
tään kaksi kertaa peräkkäin ja sitten sir- 
kustaiteilija mätkähtää tonttiin varsin 
rankan äänitehosteen myötä. Tämän 
pelin paperiset ohjeet olivat kadon- 
neet, mutta ei näin simppelin tuotteen 
toiminnan pitäisi olla näin vaikeaa sel- 
vittää. 

Taustalla soi melko mielipuolinen 
sovitus perinteisistä sirkuslurituksista ja 
muutenkin toiminta on niin levotonta, 
että eräs pelivideota katsonut ilmoitti 
painattavansa itselleen uudet käyn- 
tikortit, joiden takapuolella on Circus 
CD-ROMilla. Niin huono että melkein jo 
hyvä, mutta kuitenkin huono. 


Tämä on peleistä ehdot- 
tomasti lähimpänä esi- 
kuvaansa. Cosmic on Asteroids- ja myös 
Stardust-kopio, jossa valitaan planeetta 
kartalta ja lennetään sitten sen yläpuo- 

Cosmic 


lella taistelemassa erikoisen näköisiä 
alieneita vastaan. Lopuksi kohdataan 
emäalus, joka ampuu kenkkuja hakeu- 
tuvia ammuksia. 

Peli olisi jopa universaalilla asteikolla 
varsin hyvä, jos sen ohjaus ei olisi näin 
kankea: alus ei voi liikkua vinoon eikä 
ampua väli-ilmansuuntiin lainkaan, 
mikä vaikeuttaa ohjaamista ja ammus- 
ten väistelyä melkein suhteettomasti. 
Lisäksi, kuten useimmissa Playcardeis- 
sa, grafiikka on hieman liian isoa. Tässä 
seurassa sekin kuitenkin riittää hyvään 
sijoitukseen. 


Räiskintäpeli, jossa sou- 
detaan jonkinlaisella il- 
mapatjalla ja tulitetaan yläpuolella len- 
täviä lintuja vesisuihkulla. Jos ammukset 
osuvat, patjaan tulee reikä, joita taas voi 
paikata helikopterista pudotetuilla kor- 
jaussarjoilla. Viidestä osumasta patja up- 
poaa ja peli loppuu. Hahmoksi voi valita 
tytön tai pojan, jotka esiintyvät monessa 
muussakin Playcard-pelissä eri rooleissa. 
Äänet ovat harvinaisen repiviä, mutta 
peli on muuten jollain tavalla mielekäs. 


Tarkoitus on ilmeisesti 

pompottaa pientä pussia 

ilmassa vähän California Gamesin ta- 
paan. Valitettavasti vain usean minuu- 
tinkaan aikana en keksinyt, miten tämä 
mahdollisesti tapahtuu. Vahingossa sain 
pallon ilmaan pari kertaa, mutta kertaa- 
kaan en onnistunut potkimaan sitä pis- 
teitä saadakseni. Jos pallo osuu yläpuo- 


lella oleviin tasoihin alhaalta päin, peli 
loppuu välittömästi. Mistä kiitos. 


H-SCORE 


Varsin kunnianhimoinen 

Playcard, jossa on oikein 

usean ruudun korkuinen ja levyinen pe- 
lialue. Pelaaja on Wishistä tilattu India- 
na Jones, joka etsii aarteita pyramidista 
ja jonkinlaisen teräaseen löydettyään 
silppuaa sillä muumion toisensa jäl- 
keen. Myös tuli- ja keihäsansat vaanivat 
innokasta egyptologia. Animaatiossa ja 
ohjattavuudessakin on taas runsaasti 
käppää, mutta periaatteessa peli tekee 
sen mihin se pyrkiikin. Ohjelmoijan mu- 
kaan kakkososassa (jota tässä kasassa ei 
valitettavasti ollut) muumioilla on peräti 
neuroverkkoihin perustuva tekoäly. Ko- 
vaa settiä R-Kioskin halpispeliksi. 


Myös mm. Fenixissä ja 
Skatessa esiintyvät tyttö ja 
poika ovat tällä kertaa ilkiöitä, jotka heit- 
televät palloilla valkotakkista professori- 
hahmoa. Proffaa ohjaava pelaaja yrittää 


kaapata pallot käsiinsä: vihreä pallo len- 
tää alas, punainen ylös ja keltainen siihen 
keskelle. Tästä selkeästä systeemistä huo- 
limatta ohjaaminen on vaikeaa, pallo osuu 
usein kipeästi proffaan ja nuorison ilkiku- 
rinen naurukin ärsyttää. Käytettävissä on 
myös rajallinen määrä suojapanssareita, 
mutta kokonaisuutena kaikki on vain hir- 
veän sekavaa ja epämiellyttävää. 


—1.r- 


Vaaleanpunainen susi(?) 

seisoo kentän alalaidassa 

ja heittelee kiviä kohti ruudun yläosas- 
ta alaspäin vyöryvää rottien jonoa. Mitä 
pitempään painaa Ctrl-näppäintä, sitä 
pitemmälle kivi lentää, mutta mitään 
ilmaisinta tästä ei ole. Aurinko porot- 
taa, joten välillä pitää myös juoda vettä 
tai petoeläin kuolee janoon. Lisää vettä 
olisi mahdollista saada pelikentältä, jos 
onnistuisi osumaan yhtään mihinkään. 
Valitettavasti vain tähtääminen on liian 
vaikeaa ja janokin tulee ihan koko ajan, 
joten peli on lähinnä tuskaista olemassa- 
olon taistelua. Ilmankos vaaleanpunaisia 
susia ei enää ole. 

Kissa sukeltaa oikealle 
kohti aarrearkkua ja am- 
puu matkalla haita harppuunalla, jo- 
hon taas löytää lisää ammuksia meren 
pohjasta. Ilma kuluu koko ajan sukel- 
taessa, joten sitä pitää kerätä matkalta 
lisää, eikä kenttiin kannata todellakaan 
jäädä maleksimaan. Osuma sähkömeri- 
tähteen (???) estää harppuunan toimin- 
nan hetkeksi, jolloin hai pääsee herkästi 
haukkaamaan. Grafiikka on hassun nä- 


köistä, mutta letkeä musiikki pelastaa 
taas paljon — olisipa hauska tietää, kuka 
näitä sävelsi. Tämäkin olisi mennyt läpi 
tonnarin Flash-pelinä ihan hyvin. 


TSI i 


Valinnan mukaan joko 

tyttö- tai poikahahmo 

(ei mitään pelattavuuseroa) skeittaa 
vasemmalta oikealle, yrittää loikkia es- 
teiden yli, grindata pitkin kaiteita ja... 
kerätä pulloja. Melko karkean grafiikan 
vastapainona on musiikki, joka on mel- 
kein mainiota rumpubassoa, kunnes tu- 
lee taas se repivä, huonompi kohta. Itse 
peli tuntuu sekavalta ja vaikealta hallita, 
ja kuolin samaan kohtaan kymmenisen 
kertaa kunnes lopetin yrittämisen. 


Pikemminkin tämä on kai 
niin sanotusti ”toisen su- 
kupolven peli” kuin varsinainen jatko- 
osa. Peli-idea on samanlainen kuin Ska- 
tessa, mutta toteutus on nyt isometrinen 
ja grafiikka jopa yllättävän komean nä- 
köistä, etenkin verrattuna ykkösosan MS 
Paint -taiteeseen. Pelattavuuskin on pii- 
run parempi ja kentässä on jopa mahdol- 
lista edetä, mutta ei tämäkään skeittailu 
kovin pitkään onnistu viihdyttämään. 


Resiinarallin tempo on 
vähän hitaampi kuin 
Hugossa, mutta idea on periaatteessa 
sama: pitää vaihdella raiteita ja selvitä 


kenttä läpi törmäämättä juniin tai ra- 
dalla oleviin esteisiin. Tätä helpottaa se, 
että edes junat eivät liiku mihinkään ja 
suuntaa raiteilla saa vaihtaa. Näin pelistä 
tuleekin enemmän pulma- kuin vauhti- 
peli. Grafiikassa esiintyvät sama tyttö ja 
poika kuin monessa muussakin pelissä, 
ja se vaikuttaa Paintilla tehdyltä, mutta 
taustalla soi yksi kovimmista biiseistä 
missään Playcardissa — ja se on jo aika 
paljon sanottu. En vihannut tätä. 


Hieman törmäystestinuk- 

kea muistuttava hahmo 

kulkee vasemmalta oikealle ja tarkoitus 
on tehdä näyttäviä temppuja näkyviin 
ilmestyvistä hyppyreistä. Aikaa on vain 
puolitoista minuuttia. Tehtävää kuitenkin 
vaikeuttaa merkittävästi se, että näkyvis- 
sä on kerrallaan hyvin pieni alue kentästä 
ja hyppyrit ilmestyvät satunnaiseen koh- 
taan ruutua, joten reagointiin jää vähän 
aikaa. Temppuilu sinällään on helppoa, 
kunhan huomioi hyppyrin korkeuden 
ja suhteuttaa kikkailunsa siihen, mutta 
päällimmäinen tunne pelaamisen jäl- 
keen on kuitenkin turhautuminen, mikä 
ei varmaankaan ole pelaamisen perim- 
mäinen tarkoitus. 

aktiset — taistelupelit — lipuvat 

yleensä valtavirran alapuolella, 

mutta niillä on oma ja rakas fani- 

kuntansa, joka on aina valmis la- 
taamaan rynnäkkökiväärinsä, laserpistoo- 
linsa tai ninjaheittimensä ja vastaamaan 
avunhuutoon. 


Teksti: Jukka 0. Kauppinen 
Kuvat: Jukka 0. Kauppinen, 
pelivalmistajat, Mobygames 


Taktiset taistelukkaat ovat myös kuin 
juoksuhiekkaa. Sitä vain luulee astele- 
vansa tasaisella kentällä aivan kaikessa 
rauhassa: minä vain kirmaisen tästä ja 
sitten saunaan. Mutta sitten sitä astuu- 
kin pehmeään kohtaan, joka imaisee 
syövereihinsä eikä päästä pois. Tämä 
onkin yksi syy siihen, että yritän välttää 
genren pelejä: pikku pelituokio ei kos- 
kaan jää pikkuiseksi. 

Ei jäänyt nytkään. Jagged Alliance 3 
on ensimmäinen Jagged Alliance -saa- 
gan pääsarjalainen 19 vuoteen. Vuonna 
1999 ilmestyneen Jagged 2:n ja vuonna 
2004 ilmestyneen Wildfire-laajennuksen 
jälkeen sarjasta löytyy kasa sotkuisia 
versiointeja, joista tutkiva palkkasoturi- 
journalisti voisi kirjoittaa paksun saagan. 
On tavallaan hassua ajatella, että Jagged 
Alliancen kaikki seitsemän julkaistua har- 
hapolkujatko-osaa on enimmäkseen ak- 
tiivisesti unohdettu. Mutta minkäs teet, 
kun yksikään ei ollut hyvä. 

Omissa muistikuvissani nämä harhai- 
lijat olivat lähinnä itäeurooppalaisten 


pikkustudioiden kehnoja ja kesken- 
eräisiä lämmittelyjä, mutta olihan siellä 
seassa silti myös yksi tanskalainen ja 
kaksi itävaltalaista uudelleentulkintaa. 
Tosin tanskalaisen Full Controlin Jag- 
ged Alliance: Flashback on sarjan kenties 
huonoin peli ikinä, ja molemmat Jagged 
Alliance Onlinet on jo sammutettu ver- 
kosta. Vuoden 2018 Rage sentään mel- 
kein toimi. Siinä oli yritystä ja toimivia 
ideoita, mutta peli hajosi luokattoman 
tekniseen toteutukseen. 

Onkin kiintoisaa katsoa ajassa taak- 
sepäin ja puntaroida Jagged Alliancejen 
historiaa. Tekijöidensä rakkauspakkaus 
oli ensin pikkuhitti, mutta katosi sitten 
tuuliajoille. IP-oikeudet siirtyivät omis- 
tajalta toiselle, ja uusien pelien tekijöiksi 
farmattiin ties mitä satunnaisia itäblok- 
kitiimejä. Onneksi tarina päättyy — aina- 
kin tältä erää — on- 
nellisesti. 

Jagged Alliance 
3 innoitti muiste- 
lemaan taktisten 
sotapelien gen- 
reä laajemminkin. 
Minulle — genre 
on rakas, mutta 
onhan se myös 
pieni ja koostuu 
loppujen lopuksi 
vain muutamasta 
hittipelistä, joi- 
den menestystä 
moni on yrittänyt 
kopioida, yleensä 


Rebelstar 


kehnoin tuloksin. Ollaanpa realistisia — 
montako vuoropokhjaista taktiikka-so- 
tapeliä muistatte ulkomuistista Jagged 
Alliancen ja Ufo/XCOMin lisäksi? 


Rebelstarin lasersoturit 


En yritä kattaa tässä artikkelissa taktisten 
sotapelien koko historiaa, mutta eräs nimi 
on mainittava isoon ääneen. Brittiläinen 
Julian Gollop julkaisi ensimmäisen pe- 
linsä jo vuonna 1983 ja se oli tietenkin 
vuoropohjainen strategia. Linja ei ole sen 
koommin paljoa heitellyt. Voisi melkein 
sanoa, että Gollop on tehnyt koko uransa 
ajan yhtä ja samaa peliä uudelleen, sillä 
valtaosa julkaisuista on ollut vuoropoh- 
jaisia taktisia sota/taistelupelejä. Joskus 
ne ovat olleet fantasiaa, joskus scifiä, 
joskus nykyaikaa — mutta perusresepti on 
ollut sama. Joukko sotilaita astelee tais- 

telukentille ties minkä taustatarinan ja 
hahmonkehitysjärjestelmän tukemana. 
Sama pätee oikeastaan koko genreen: 
vaikka premissi olisi mitä tahansa, niin 
lopulta kentälle astelee sakki sotureita. 

Vaikka asetelma ei mitenkään oma- 
peräiseltä kuulostakaan, nimenomaan 
Gollop loi aikoinaan peruskaavan vuo- 
ropohjaiselle taktiikkataistelulle, jossa 
ohjataan sotilaita yksi kerrallaan. Toki 
esikuvia löytyy lauta- ja figuuripelien 
maailmasta, mutta jonkunhan tuo täytyi 
tuoda myös videopeleihin. Ensin kaavaa 
viilattiin Chaosilla (2X Spectrum, 1985) 
ja hiottiin koko genren esi-isäksi lasket- 
tavalla Rebelstarilla (Z2X Spectrum, 1986). 
Täydellisyys tavoitettiin Laser Sguadilla 
(Commodore 64, 1988). 

Laser Sguad yhdisti oivaltavan pelat- 
tavuuden, erinomaisen pelimekaniikan 
ja erilaiset pelityylit viilattuun, idearik- 
kaaseen kokonaisuuteen. Avaruusme- 
rijalkaväen soturit marssivat scifistisille 
taistelukentälle tekemään selvää vihol- 
lisista. Sotureilla on erilaisia kykyjä ja 
käytettävissä on ennakkoon budjetoitu 
määrä rahaa, jolla ostetaan aseita ja va- 
rusteita. Näppärän tiimin rakentamisen 
jälkeen kentillä hiippailtiin ja ammus- 
keltiin kullekin hahmolle yksilöllisten 
toimintapisteiden rajoissa. Pisteitä sääs- 
tämällä solttuja saattoi määrätä myös 
vartioon, overwatch-tilaan, jolloin he 
reagoivat vastustajan liikahteluun näi- 
den vuoron aikana. 

Kaikki tuo on peruskauraa tänään — 
mutta aivan upouutta silloin. Ja nytpä 
tiedätte, mistä ja keneltä nykyajan takti- 
set sotailut ovat ideansa pöllineet. 

Vanhoja pelimuistoja lämmitellessäni 
muistan yhä, miten erilaista ja jännittä- 
vää Laser Sguadin pelaaminen oli. Com- 
modore 64 -versiossa oli enemmän teh- 
täviä kuin alkuperäisessä ZX Spectrum 
-versiossa, ja lasersodinnan jännittävyys 
oli kuin räätälöity minun pelimaulleni. 
Taisihan siinä olla moninpelikin, mutta 
yksin sitä useimmiten tuli taottua. Peli 
tarjosikin oikein toimivan vastuksen. Ar- 
vostelin myöhemmän Amiga-käännök- 
sen isoon lehteenkin. Muistan väkevästi 
kuinka petyin Amiga-versioon, sillä sen 
pelattavuus ei mielestäni yltänyt lähel- 
lekään kasibittisen version sujuvuutta. 
Elämä oli joskus rankkaa. 


Maapallon puolustajat 


Laser Sguadin jälkeen Gollopin veljekset 
eli Julian ja Nick jatkoivat luomuksensa 
viilaamista. He kauppasivat jatko-osaa 
useille eri julkaisijoille, joista Micro- 
Prose tarttui täkyyn. Mutta veljesten 
visiosta puuttui jotain. MicroProsen ja 
Sid Meierin Civilization oli juuri iskenyt 

massiivisella maailmanhistoriasimulaa- 
tiollaan tääsmäpommisti pelaajien ma- 
kuhermoon. MicroProsen brittijaoksen 
tuottajat puntaroivat, että kyllähän tuo 
Laser Sguad II ihan hyvältä vaikuttaa, 
mutta kun se ei ole tarpeeksi eeppinen. 
Mitä jos peliä kasvatetaan joka suun- 
nassa? Laitetaan siihen ufoja ja luodaan 
taktisen taistelun ympärille eeppisyyttä? 
Gollopit saivat valaistuksen, siirsivät LS:n 
nykyaikaan ja muuttivat koko premissin. 
Nyt avaruuden muukalaiset hyökkäävät 
maapallolle, jota pelaajan täytyy puo- 
lustaa. Uudessa strategiatilassa pelaaja 
komentaa puolustajien organisaatiota ja 
rakentaa tukikohtia, samalla kun taustal- 
la tikittää planeetan laajuinen strategiasi- 
mulaatio. Tilaisuuden tullen puolustajat 
marssivat taistelukentille kurittamaan 
alieneita. 

Varsinaiset taistelut ovat Rebelstar / 
Laser Sguad -tyyppisiä, mutta moder- 
nin isometrisiä yhteenottoja. Kentillä 
on jopa korkeuseroja, näkösuojia ja mitä 
ihmeellisimpiä alieneita. Kohtaamisten 
ja tutkimuksen myötä Civilizationista 
pöllitty ufopedia täyttyy tiedoista ja 
muukalaisten ruumiinavausraporteista. 

Pelissä oli sekä taktista taistelua että 
strategista suunnittelua. Tunnistamatto- 
mat alukset vilahtelevat tutkaverkossa 
ja ihmiskunnan köpöiset torjuntahävit- 
täjät yrittävät ampua niitä alas. Maan 
pinnalla käydään taisteluja ufottajien is- 
kujoukkoja vastaan ja yritetään pelastaa 
terrorihyökkäysten kohteiksi joutunei- 
den kaupunkien asukkaita. Tiedemie- 
het tutkivat muukalaisilta kaapattuja 
teknologioita, joiden pohjalta teknikot 
rakentavat parempia aseita, varusteita ja 
hävittäjiä. Ihmiskunta pelkää ja kokonai- 
set maanosat voivat antautua alieneille, 
jos pelaaja ei pysty puolustamaan pla- 
neettaansa uskottavasti. 

MicroProsen vaatimus pelin eeppistä- 
misestä osui nappiin — kaksi eri pelitilaa 
täydensivät toinen toistaan. Laser Sguad 
IIjäi tällä erää tekemättä, mutta UFO: Ene- 
my Unknown -pelistä tuli aika hyvä. 

Koukuttavuus ja muistot voivat 
rakentua pienistä asioista. Omien so- 
tilaiden nimeäminen toi pelin iholle, 
inhimillisti hahmot. Kentällä saattoikin 
olla paras ystävä, puoliso tai työkaveri. 
Tämän haavoittuminen tai kuolema kir- 
paisi, mutta Grendelin saama ylennys 
poikkeuksellisen onnistuneen tehtävän 
jälkeen hymyilytti. Varsinaista tarinaa tai 
tarinankerrontaa UfFOssa ei ollut, mut- 
ta jokaisesta pelikerrasta rakentui oma 
uniikki tarinansa dramaattisine taistelui- 
neen ja suosikkihahmoineen. 


Kylmää käteistä ja terästä 


Laser Sguadin ja Ufon jälkeen kenttä oli 
pedattu kanadalaiselle Madlab Soft- 
warelle, jonka tiimillä oli harvinaisen 
täsmällinen visio haluamastaan pelis- 
tä. Syntyi koukuttava vuoropohjainen 
taktiikkapeli, jossa palkkasoturijengille 
pedattiin hieno matka trooppisen para- 
tiisin syvyyksiin. 

Jagged Alliancen inspiraatiot tulivat 
kuitenkin jostain aivan muualta. Pelin 
suunnittelija lan Currie oli totaalises- 
sa koukussa kahteen aivan erilaiseen 
peliin: Dani Buntenin RTS-klassikkoon 
CommandH.O. (1990) ja Westwood Stu- 
diosin Eye of the Beholder -roolipeliin 
(1991). 

Niiden idealainat olivat timanttisia. 
Command H.O. iskosti Currieen aja- 
tuksen pelimaailman valloittamises- 
ta sektori sektorilta. Otetaan haltuun 
alueita, joilla on erilaisia resursseja tai 
etuja. Hivuttaudutaan näin hissukseen 
maailman valtiaaksi. Viholliset toki pis- 
tävät hanttiin, joten pelaajien armeijat 

kohtaavat taistellen maailman mailla ja 
merillä, kerta toisensa jälkeen. 

Command H.O. oli sujuva, suoraviivai- 
nen ja oivaltava sotapeli, jonka monin- 
peli kahdella linkitetyllä tietokoneella ja 
puhelinverkon yli oli edelläkävijäkeksintö 
online-pelaamisen maailmassa. Ja kyllä- 
hän Buntenin muutkin pelit olivat usein 
hienoja esimerkkejä moninpelaamisen 
mahdollisuuksista, niin samalla koneella 
kuin etänä. Currie oli nimenomaisen vai- 
kuttunut sujuvasta maailmanvaltaami- 
sesta, jossa koko maapalloa tarkasteltiin 
kahdelta eri karttatasolta. 

Eye of the Beholder 


Eye of the Beholder oli puolestaan Cur- 
rien ensimmäinen kosketus peliin, jossa 
ohjattiin seikkailijaryhmää ja voitiin an- 
taa jokaiselle hahmolle omia, erillisiä 
komentojaan. Oivallisen roolipelin ydin 
olikin yksittäisten seikkailijoiden ryhmä- 
työ, toistensa tukeminen niin taistellen 
kuin parantaen ja suojaten. 

Nämä kaksi asiaa muhivat Currien 
takaraivossa kypsyen omanlaisekseen 
Jagged-reseptiksi. Currien ensimmäisistä 
teknisistä demoista, joissa ohjattiin yksit- 
täisiä sotureita reaaliajassa, oli tosin vielä 
pitkä matka valmiiseen peliin, mutta nä- 
kemys oli jo selkeä. Jälkikäteen on yllättä- 
vää tietää, että Jagged Alliancea ja UFOa 
kehitettiin samaan aikaan täysin toisistaan 
tietämättä. UFO vain valmistui ensin. 


Kolme kaveria kellarissa 


Metaviran saari kutsui Jagged-kansan 
kylään vuonna 1994. Sen trooppisessa 
paratiisissa ei ollut käärmettä, vaan ai- 
nutlaatuinen puulaji, josta pystyi uut- 
tamaan ihmelääkettä. Sille oli kuitenkin 
ottajansa: pahat tiedemiehet värväsivät 
palkkasotureita, jotka valtasivat saarta 
ja ihmepuiden kasvualueita. Hyvät tie- 
demiehet eivät tästä tykänneet, joten 
he värväsivät oman palkkasoturijoukki- 
onsa samaan hommaan. Kaksi osapuol- 
ta, sama tavoite, sama saari — mutta niin- 
hän se on, että se joka palkan maksaa on 
ehdottomasti Hyvis. 

Jagged Alliance oli vahvasti tarinave- 
toinen mutta dynaamisesti etenevä 


EFI 
"yy Mä TT 


H 


kevytstrategia, joka toi taktiselle tais- 
telukentälle paljon omia ideoitaan. Esi- 
merkiksi kaikki taistelijat olivat selkeästi 
omia persoonallisuuksiaan. Siinä missä 
UFOn soturit olivat vain statistiikkaa ja 
nimiä, Jaggedin hahmot olivat rakennet- 
tuja, taustoitettuja ja puheäänen omaa- 
via persoonia, joilla oli omat erikoisuu- 
tensa ja kikkansa. Kaikki eivät myöskään 
tulleet toimeen toistensa kanssa, eli 
jokin soturi saattoi kieltäytyä pestistä, 
jos tiimissä oli tämän inhoama tyyppi. 
Hahmojen välille rakennettiin suhteita 
ja dialogia, josta pelaaja ei voinut tietää 
etukäteen mitään. 

"Peli rakentui todella vapaasti. Aloit- 
taessamme meitä oli kolme kaveria kel- 
larissa, ja me vain kirjoitimme dialogia ja 
teimme peliä niin vauhdilla, ettei suun- 
nitteludokumentti pysynyt lainkaan 
ajan tasalla”, kertoo projektin kakkos- 
mies Shaun Lyng Boss Fight Booksin 
Jagged Alliance -historiikissa. 

Ja välillä dokumentti sai kovempaa- 
kin kyytiä. Jagged oli alkuun reaaliai- 
kainen, mutta Currie tuli kesken kaiken 
toisiin aatoksiin. 

”Reaaliaikapelissä tekoäly on tärkeäs- 
sä asemassa, sillä pelaaja ohjaa kulloin- 
kin aktiivisesti vain yhtä hahmoa. Mitä 
jos jätät jonkun hahmon vahtimaan jo- 
tain kohdetta, touhuat muilla hahmoil- 
la kartan toisella puolella ja palatessasi 
vahdin luo tämä onkin huomaamattasi 
kuollut? On epäreilua pelaajaa kohtaan, 
jos näin käy hänen voimatta vaikuttaa 


tilanteeseen. Toisaalta, jos tekoäly on 
tarpeeksi hyvä, kukaan ei kuole kos- 
kaan. Niinpä päätin muuttaa pelin 
vuoropohjaiseksi ja antaa pelaajalle 
täydellisen vallan. Jos joku kuolee, niin 
se on pelaajan oma moka. Muut olivat 
kauhuissaan suunnan muutoksesta, 
mutta minulla oli jo valmiiksi päässäni 
mitä kaikkea pelistä, käyttöliittymästä 
ja ylipäätään koodista täytyi muuttaa", 
Currie muistelee. 

Vuoropohjaisuuteen ja täydelliseen 
hahmokontrolliin siirtyminen mahdol- 
listi myös palkkasoturien toisenkinlai- 
sen inhimillistämisen. Joskushan peleis- 
sä on yksi päähenkilö, jolla on mukana 
sidekick. Sidekickiä on ehkä suojeltava 
tai sitten tämä on tehty kuolematto- 
maksi. Tai ehkä sinulla on tasan yksi san- 
kari. Jaggedissa pelaajalla ei ollut yhtään 
päähenkilöä, vaan kaikki olivat yhtä 
lailla sivuhenkilöitä. Pelaajan ei tarvin- 
nut rakastaa ketään yksittäistä hahmoa 
liikaa, vaan heitä saattoi kierrättää — tai 
antaa heidän kuolla. 

Ilmestyessään Jagged oli mainio pik- 
kuhitti, mutta Gollopien ja MicroProsen 
UFO oli isohitti. Kanadalaiset olivat silti 
tyytyväisiä: peli myi kohtuullisesti ja oli te- 
kijöidensä mielestä kilpailijaansa parempi. 
Ja kieltämättä on totta, että Jaggedin tak- 

tinen taistelu oli syvempää kuin UFOssa. 
Se hyödynsi paremmin ympäristöä, so- 
tureiden varusteet olivat monipuolisem- 
pia ja pelaajan kontrolli laajempaa. UFO 
kuitenkin vetosi yksinkertaisemmalla ja 
sujuvammalla mekaniikallaan sekä ihmis- 
kuntaa syleilevällä selviytymistaistelullaan 
suurempaan yleisöön. 

Julkaisija Sir-Tech antoi luvan tehdä 
myös laajennuksen, josta tosin kasvoi 
itsenäinen pelinsä. Deadly Games toi 
muassaan paljon uusia mekaniikkoja, 
kuten aseiden muokkaamisen, samoin 
paremman tekoälyn ja moninpelin. Se- 
kin myi varsin hyvin. Niinpä julkaisija 
antoi luvan pelisarjan viemiseen askelta 
pidemmälle. 


Jagged Alliance 2 


Jagged Alliance 2 näytti päällisesti edel- 
täjältään, mutta muutoksia riitti pin- 
nan alla. Peliä tehtiin kokonaiset kolme 
vuotta. Vertailukohtana UFO 2:n alku- 
peräinen aikataulu oli kuusi kuukautta, 
vaikka vuosi siihen vierähtikin. Jagged 
2 oli totisesti isänsä lapsi, hyvässä ja 
pahassa. Siinä missä UFOt olivat pelaa- 
jaystävällisiä ja sliipattuja kokemuksia, 
Jagged 2 meni syvään päähän. Pelissä ei 
ollut tutoriaaleja eikä vinkkejä. Ohjekirja 
oli pakko lukea, jos halusi päästä edes 

ensimmäisen 
tehtävän läpi 
tai välttää muut 
ansat, joita pe- 
liin oli upotettu. 

Piratismil- 
la onkin oma 
paikkansa Jag- 
ged 2:n ja UFOjen historiassa. UFOjen 
warezeja pelasi ilman ohjeitakin, mutta 
Jagged-piraatit tarpoivat paksussa ter- 
vasuossa. Ei siis ihme, että UFOt olivat 
valtavasti suositumpia piraattikansan 
keskuudessa. Lukijoiden piraattiäänillä 
voitettiin varmasti useampikin vuoden 
peli-äänestys, vaikka peliarvostelijat mi- 
ten Jaggedeja kehuivat. 

Jagged Alliance 2 sijoittui Arulco-ni- 
miseen maahan, jossa pelaajan ryhmä 
palkataan kaatamaan julma diktaattori. 
Nyt siis oltiin selkeästi hyvän puolella. 
Pelimaailma eli dynaamisesti, eli dik- 
taattorin asejoukot liikkuivat kartalla 
omia pahojaan tehden, pyrkien valtaa- 
maan pelaajan jo kertaalleen vapautta- 
mia alueita. Sodankäynti oli siten myös 
dynaamista: alueet saattoivat vaihtaa 
omistajaa, sillä eihän pelaaja ehtinyt 
osastoineen joka paikkaan yhtä aikaa. 

Mielenkiintoisena sivujuonteena Jag- 
ged 2 oli tarinallisestikin todella massii- 

vinen peli. Taktista sotapeliä ei välttä- 
mättä ajattele seikkailupelinä, mutta 
on niissä silti yleensä jonkinlainen taus- 
tatarina ja päämäärä. Jaggedissa niiden 
väliin mahtuu roolipelillinen jutustelua, 
sillä pelkästään puhuttua dialogia on yli 
30 000 riviä — saman verran kuin vaikka- 
pa suuressa roolipelissä. 

Peli on myös täynnä pieniä seikkai- 
luja. Vaikka suurin tavoite onkin selvillä, 
pelaaja kohtaa matkan varrella NPC-si- 
vuhahmoja omine huolineen ja ongel- 
mineen. Ne voivat johtaa edelleen uu- 
siin sivutehtäviin ja kohtaamisiin. Tässä 
mielessä Jagged sukulaisineen astuukin 
vahvasti seikkailu- ja roolipelien maail- 
maan, vaikka genret lähestyvätkin toi- 
siaan täysin päinvastaisista suunnista: 
toiset taistelujen ja toiset seikkailujen 
kautta. 

Sukulaisuutta löytyy myös genrejen 
kykyjärjestelmästä. Jaggedin järjestel- 
mä ei rajoita vaan mahdollistaa: kaikki 
hahmot voivat käyttää mitä tahansa 
asetta tai työkalua. Yksilöiden ominai- 
suudet vain vaikuttavat onnistumisen 
mahdollisuuksiin: paremmin räjähteet 
hanskaava huomaa helpommin 
miinakentät ja purkaa paukah- 
tavat ansat, kun taas sormistaan 
näppärä jamppa onnistuu toden- 
näköisemmin tiirikoinnissa. Kyky- 
jen aktiivinen käyttäminen saattaa 
kehittää niitä, joten palkkasoturit 
kehittyvät automaattisesti pelaajan 
haluamaan suuntaan. Tosin järjestel- 
mää voi käyttää erikoisillakin tavoilla: 
taktisella kartalla liikkuessa jatkuva 
aitojen yli hyppely saattaa nostaa hah- 
mojen ketteryyttä, nopeat pyrähdykset 
taistelussa taasen nopeutta. Seikkailuti- 
lassa lehmien kanssa nyrkkeily kasvat- 
taa lähitaistelutaitoja. Ovelikko käyttää 
lehmään ensiapupakkausta, niin treeniä 
voi jatkaa vaikka miten pitkään. 


Jagged 2 oli myös hyvin avaramie- 
linen, jopa kriittinen peli. Se ei välttä- 
mättä tuominnut, vaan antoi pelaajan 
katsoa verhon taa, vastapuolen tai si- 
vullisten ajatusmaailmaan ja motiivei- 
hin. Kaikki ei ollut mustavalkeaa, vaan 
joskus harmaatakin. Pelaaja pystyi te- 
kemään valintoja, jotka vaikuttivat eri 
tavoin, eri tahoihin. Myös värvättävissä 
oleva 62:n palkkasoturin kavalkadi ku- 
vastaa teoksen rajattomuutta: hahmot 
ovat kaikenrotuisia ja -värisiä, monesta 
eri maasta, oudoillakin taustoilla. 

Diversiteetti oli osin myös käytännöl- 
listä: pelaaja erotti taistelukentällä ole- 
vat hahmot sekä näiden ulkoasun että 
äänen perusteella. Mutta pelaaja myös 
pakotettiin miettimään: jotkut palk- 
kasoturit ovat yksinkertaisesti ilkeitä, 
pahoja ihmisiä. Joillakin oli traumansa 
ja ahdistuksensa. Joku oli umpirasisti, 
jonka ajatusmaailma saattoi olla liikaa 
värillisille sotureille. Pelaajan olikin 
mahdollisesti kohdattava aiempien 
värväystensä seuraukset, 

kun jotkut palkkasoturit kieltäytyivät 
liittymästä ryhmään. Pelissä oli myös 
tietoista seksismiä, kiroilua, lapsityö- 
voimaa ja orjuutta, pimeää pintaa vähän 
raapaistakseni. Poikkeuksellisen moraa- 
lista pelisuunnittelua aikaisekseen. 

Ja kaiken tämän seasta löytyi myös 
hyvä, oivaltava ja viihdyttävä strate- 
giapeli, joka viihdytti pelaajia kerta toi- 
sensa jälkeen. Jagged 2 koukutti ja kesti 
uudelleenpeluita poikkeuksellisen hy- 
kestävyydestä 

Siltikään Jagged Alliance 2 ei jäänyt 
historiaan ansaitsemansa kokoisena 
merkkiteoksena. Mutta Laser Sguadin, 
UFOn ja Jagged Alliancejen vaikutus his- 
toriaan on niitä kaikkia suurempi. Laser 
Sguad todisti vuoropohjaisen taistelu- 
mekaniikan toimivuuden, UFO valloit- 
ti suuren yleisön ja Jaggedit leipoivat 
kokonaisuuteen strategia-, seikkailu- ja 
taktiikkatasot, samoin kuin äärimmäi- 
sen viilatun hahmojen komentomeka- 
niikan ja taistelut, jotka eivät jättäneet 
paljoakaan tuurin varaan. 

Niiden perintö loi vuosien mittaan 
mitä erilaisimpia jäljittelijöitä, mutta 
vaikutus läiskyi myös oman genren ul- 
kopuolelle. Taktiset taisteluosiot ovat 
toki olleet tärkeä osa roolipelejä aina, 
kuten vaikkapa SSI:n AD&D-kultalaa- 
tikkopeleistä näkee. Taistelujen kasva- 
minen merkittäväksi osaksi varsinaista 
pelikokemusta tapahtui kuitenkin vasta 
ajan myötä, taktisten sotapelien kautta. 
Siinä sivussa genrevuotoa tapahtui toi- 
seenkin suuntaan — kun UFOssa ei ollut 
lainkaan juonellista kerrontaa, myö- 
hemmissä taktikoinneissa sitä piisaa 
yltäkylläisesti. Ja juuri nyt kansa pelaa 
huuli muikeana Baldur's Gate III:a, jossa 
taktiset taistelut ovat erittäin merkittä- 
vässä roolissa. 

agged Alliance -sarjan harha- 

retket ovat viimein päättyneet. 

Kauan siihen menikin, mutta on 

vähintään hienoa nähdä, että 
maailmasta löytyy isoja pelitaloja, jotka 
osaavat arvostaa klassisia pelisarjoja ja 
panostaa niihin. Tai no, onhan moni yrit- 
tänyt Jaggedienkin kanssa, mutta kun ei 
vain ole osattu tai budjetti on loppunut 
kesken. Taktinen taistelu on yllättävän 
vaikea laji. 


Jagged Alliance 3:n synty mahdollistui 
monen konkurssin ja kädenväännön jäl- 
keen. Pelisarjan IP-oikeudet harhailivat 
levottomasti omistajalta toiselle, pahim- 
millaan mädäntyen kurjan holdingyhti- 
ön holveissa. Sittemmin saksalainen 
bitComposer teetti muutaman kehnon 
Jaggedin. Sen konkurssin jälkeen IP siir- 
tyi THO Nordicille, eli entiselle Nordic 
Gamesille, jonka retron päälle ymmär- 
tävät päättäjät antoivat sarjalle uuden 
mahdollisuuden. 

Tällä kertaa asialle laitettiin bulga- 
rialainen Haemimont Games, jonka 
kädenjälki sarjan parissa oli niin hyvää, 
että vedän tältä erää takaisin puheeni 
itäeurooppalaisten pikkustudioiden 
kurjasta kädenjäljestä. Haemimont näet 
tarttui pelisarjaan asenteella, josta ei jää 
valittamisen varaa. Katsokaas, porukka 
ei lähtenyt keksimään uutta, entistä kul- 
mikkaampaa pyörää. Jagged Alliance 3 
on näet kuin Jagged Alliance 2, vain pari 
vuosikymmentä myöhemmin. 

Lisäksi THO Nordic teki uuden pelin 
suunnittelussa maailman viisaimman 


ratkaisun: he värväsivät projektiin mu- 
kaan sarjan luoneen lan Currien. 

Currie ei ollut helppo ylipuhutta- 
va, mutta pelimoottorin prototyyppi 
ja design-käsikirja näyttivät, että sakki 
on oikealla tiellä. Haemimontin tiimin 
tapaaminen valoi uskoa projektin on- 
nistumiseen: porukka teki hyvää peliä. 
Currieta kuitenkin tarvittiin luotsiksi ja 
käsikirjoittajaksi, että peli pysyy uskolli- 
sena edeltäjälleen ja tuntuu Jaggedilta. 
Hän tekikin työtä käskettyä. Jagged Al- 
liance 3 on aito Jagged Alliance. 

Jagged 3 vie pelaajansa kauniiseen 
Grand Chienin valtioon, jossa asiat ovat 
kovin huonosti. Demokraattinen presi- 
dentti on syrjäytetty, mutta tilalle ei ole 
noussut edes diktaattoria. Maa on kaa- 
oksen vallassa ja valtaa pitävät militantit 
roistojoukot. Maan oma armeija piilot- 
telee kasarmeillaan. Syrjäytetyn presi- 
dentin tytär on kuitenkin vielä vapaalla 
jalalla. Hän pyytää pelaajaa saapumaan 
paikalle palkkasoturijoukon kera ja lä- 
hettää tälle pienen pesämunan tiimin 
palkkaamiseksi. Siitä eteenpäin pelaaja 
on oman onnensa nojassa, jopa siinä 
määrin, että sodankäynti täytyy rahoit- 
taa itse. Ei muuta kuin vapauttamaan 
riistettyjä, joiden työn hedelmät ropis- 
koon jatkossa vapauttajien kassaan. 

Peli toimii monella tasolla. Strate- 
giatasolla katsellaan karttaa ja tehdään 
laajempia päätöksiä, kuten mitä eri so- 
turiosastot kulloinkin tekevät ja keiden 
sotureiden sopimuksia jatketaan, keitä 
potkitaan ja keitä palkataan tilalle. Seik- 
kailutasolla tutkitaan alueita ja kohda- 


taan paikallisia asukkaita. Taistelutilas- 
sa... Arvaatteko? 

Palkkasoturitiimin rakentamiseen liit- 
tyy paljon kysymyksiä: paljonko rahaa on 
käytettävissä? Keitä sillä rahalla saa? Mil- 
laisia taitoja hahmoilla on? Miten moni- 
puolisen tai yksiulotteisen tiimin haluat? 
Hahmojen kykyjärjestelmä on siitä miel- 
lyttävä, että kuka tahansa pystyy käyttä- 
mään mitä tahansa asetta tai välinettä, 
mutta toiset nyt vain ovat parempia jois- 
sain asioissa kuin toiset. Lisäksi hahmoilla 
on perkkejä, jotka tuovat etuja määrättyi- 
hin asioihin. Tiimin rakentaminen onkin 
kuin miellyttävää palapelin rakentamista, 
mutta yhteenkään hahmoon ei tarvitse 
välttämättä lukkiutua, palkkalaisia kun 
ovat. Hahmojen taidot ja perkitkin kehit- 
tyvät kokemuksen kertymisen myötä, jo- 
ten veteraanisoturin siirtäminen sivuun 
on aina vakava päätös. 

Jagged Alliance 3 on ytimeltään ihas- 
tuttavan perinteinen taktiikkasotailu, 
mutta tämä on vain hyvä asia: alkupe- 
räinen vanha taistelumekaniikka oli 
äärimmäisen fiksu ja toimiva. Sitä se on 
edelleen. Teknisesti peli on kuitenkin 
täyttä tätä päivää, näyttävine 3D-gra- 
fiikkamoottoreineen ja viilattuine käyt- 
töliittymineen. Tätä ei tarvitse pelata 
retrolasien läpi. 


Kehittäjä: 
Haemimont Games 
Julkaisija: THO Nordic 
Vuosi: 2023 

Alusta: PC 

FO on mainittu tässä lehdessä 


jo monta kertaa, syystäkin. 

Vaikka Jagged Alliancet olivat- 

kin peleinä monipuolisempia 
ja taktisempia, niin UFOt tempaisivat pe- 
laajien mielikuvituksen lentoon. Hyväk- 
syn tämän. Mielenkiintoista on kuitenkin 
se, miten ensimmäisen UFOn menestystä 
lähdettiin hyödyntämään. 


UFOn jatko-osa X-COM: Terror from the 
Deep piti alkujaan takoa kasaan mität- 
tömässä kuudessa kuukaudessa. Taus- 
halusivat mieluummin kehittää kunnon 
jatko-osaa kuin rahastaa. X-COM: Apo- 
calypse ilmestyi vajaan kolmen vuoden 
onnettoman säheltämisen ja törttöilyn 
jälkeen, mutta ei yltänyt lähellekään esi- 
koispelin muhevaa koukuttavuutta. 

UFO/X-COMeista on tehty vuosien 
mittaan toistakymmentä virallista ver- 
siota, minkä lisäksi esikoispeliä on lainat- 
tu, kopioitu ja kloonattu. Lopulta vain 
kaksi niistä on tehnyt UFOlle kunniaa: 
UFO: Extraterrestrials ja Xenonauts. 

Miksi vain kaksi onnistunutta kloo- 
nia? Siksi, koska niissä pyörää ei ole kek- 
sitty uudelleen. Kaikista outoiluistaan 
ja bugeistaan huolimatta ensimmäinen 
UFO oli loistava peli. Perusideaa peuka- 
loineet kloonaajat eivät pitäytyneet ti- 


AUTOPSY: SECTON 


Kx 


manttisessa ytimessä, kun taas Extrater- 
resrials ja Xenonauts olivat käytännössä 
ensimmäisen UFOn remakeja. Xenonauts 
2 taas on Xenonautsin remake. 

Rautakanki suoraksi: Xenonauts 2 on 
modernisoitu UFO. Siksi se toimiii. Silti se 
ei ole vuoden 1994 peli. 

Xeno2 on enemmän 3D ja kauniim- 
pi kuin UFO. Ei kromatusti tai räikäise- 
västi, vaan hillitysti. Siinä on enemmän 
syvyyttä, monipuolisempaa taistelua ja 
laajempaa pelattavuutta, samoin kuin 
selkeämmäksi ja informatiivisemmaksi 
viilattu käyttöliittymä ja pelimekaniik- 
ka. Pelisarjan vanha ystävä, joka ei ole 
UFOonsa koskenut 20 vuoteen, ei välttä- 
mättä äkkää eroja hetkessä, mikä kertoo 
tuunauksen taitavuudesta. Xeno 2 jopa 
näyttää tyylikkäältä pikseliretrolta — vi- 
suaalien päivitys on tehty niin taitavasti, 
ettei sitä äkkiseltään tajua. 

Päivityksiä löytyy muualtakin. Esi- 
merkiksi kunnolliset tutoriaalit ja työ- 
kaluvihjeet auttavat ymmärtämään 
pelin salaisuuksia nopeammin, joten 
nauttiakseen pelistä ei tarvitse olla ufo- 
logiveteraani. 

Tärkein on silti taktinen taistelu, jota 
kaikki muut Xenonauts 2:n mekaniikat 
tukevat. Tukikohtaverkosto, ufoja tor- 
juvat hävittäjälentäjät, tiedemiehet ja 
insinöörit — kaikkien tehtävä on valmis- 


taa xenonautit taisteluun. Tieteellinen 
tutkimus avaa uusia teknologioita ja 
suuntauksia, joita rakentajat muutta- 
vat sotureiden käytettäviksi varusteiksi, 
tehokkaammiksi tukikohtien puolus- 
tusjärjestelmiksi ja muukalaisten anaa- 
lirauhastutkimusten tulosten kautta 
tehokkaammiksi ihmissairaaloiksi. Tais- 
telijat puolestaan tuovat onnistuneista 
tehtävistään tietoja, tavaroita, muuka- 
laisalusten jäänteitä ja kuolleita muuka- 
laisia tieteilijöiden tutkittavaksi — ja jos- 
kus käsiin saattaa jäädä eläväkin alieni. 
Kosto on suloista, kukas nyt pääseekään 
leikeltäväksi?! 

Taktiset taistelut ovat ihanan kou- 
kuttavia. UFO-Xenonauts-sodinta on 
Jaggedeja nopeatempoisempaa ja 
suorasekaisempaa. Flow'n löydyttyä 
perustehtävä on ohi 15-30 minuutissa. 
Joukkojen liikuttelu on nopeaa ja selke- 
ää. Toki yllätyksiäkin riittää — savuverho 
peittää näkyvyyden, auto räjähtää, la- 
sereiden repimän seinän takaa paljas- 
tuu ryhmä muukalaisia ja omat soltut 
panikoivat. Siinä sivussa pitäisi tutkia 
kenttää, vallata ufo, suojella siviilejä, 
pelastaa heitä ufonappaajilta, siepata 
alien-pomo, kerätä muukalaisten tuki- 
kohdan tietokoneilta arvokkaita tietoja, 
milloin mitäkin. 

Tehtävätyyppejä on varsin mukavas- 
ti, samoin karttatyyppejä. Jotkut kartat 
tosin toistuvat vähän turhan monta 
kertaa, joten niihin ehtii jo vähän tym- 
piintyäkin. Haastavimmat taistot pitävät 
kuitenkin hyvin varpasillaan. 

Xenonauts 2:ssa on vain yksi vika. Se 
on kirjoitushetkellä early access -tilassa, 
joten peli on keskeneräinen. Siinä ei ole 
kaikkea valmiin version sisältöä tai end- 
gamea. Silti se koukuttaa ja houkuttaa. 
Toisin sanoen: UFO toimii yhä. 


Kehittäjä: 
Goldhawk Interactive 


Julkaisija: Hooded Horse 
Vuosi: 2023 
Alusta: PC 

POIMINTOJA 
JAKTIIKKARINTAMALTA 


SILENT STORM 


Silent Storm oli yllä- 
tyspaukku, sillä se 
toi taktisiin taiste- 
luihin jotain poik- 
keuksellista: hulva- 
tonta asennetta ja 
yliampuvaa huu- 
moria. Toisen maa- 
ilmansodan tais- 
telukenttä ei näet 
ollut aivan tavan- 
omainen. 

Alussa tilanne 
oli vielä jokseenkin normaali — eliittisotilaiden ryhmä suuntaa 
linjojen taakse tekemään selvää natseista. Vaan kolmannen 
valtakunnan salainen aseohjelma onkin luonut kulissien ta- 
kana täysin uutta sotateknologiaa, jopa laseraseita ja moot- 
toroituja taisteluhaarniskoja. 

Riittoisaa hulluutta höystettiin erinomaisella pelimoot- 
torilla, joka toi taisteluihin myös kunnon fysiikkamoottorin. 
Ragdoll-fysiikat, tuhoutuvat ympäristöt, monikerroksiset ken- 
tät ja 3D-lasketut näkökentät kimpoilevine ammuksineen ja 
yliampuvine efekteineen toivat taistelukentille sekä hyvää 
taktikointia että visuaalista herkkua. Ei suotta yksi vuoden 
2004 ylistetyimmistä strategiapeleistä. 


START COMBAT 


Kehittäjä: Nival Interactive 
Julkaisija: JoWood 

Vuosi: 2003 

Alustat: PC 


TOM CLANCY'S 
GHOST REGON: 
SHADOW WARS 


UFO-sarjan luonut 
Julian Gollop teki 
mielestäni Ninten- 
do 3DS -konsolin 
parhaan pelin. 

Ghost Reconien 
maailmaan sijoit- 
tuva Shadow Wars 
on täyttä tiimipoh- 
jaista Laser Sguad / UFO -taktiikkasodintaa kunnon kampan- 
jalla, sinkkutehtävillä ja moninpelillä. Advance Warsiin ja Fire 
Emblemiin verrattuna se on merkittävästi monipuolisempi ja 
-mutkaisempi, haastavampi ja ufottajien mielestä tietenkin 
myös palkitsevampi. 

Loistopeli ei kuitenkaan saanut aikoinaan ansaitsemaan- 
sa huomiota. Siitä ei toimitettu edes arvostelukappaleita, 
hyvä kun edes myytiin. Oman kappaleeni löysin ostettavaksi 
vasta pitkän jahdin jälkeen, mutta niin siihen upposikin eni- 
ten 3DS-pelituntejani ikinä. 


SELLECT O 


Kehittäjä: Ubisoft 
Julkaisija: Ubisoft 
Vuosi: 2011 
Alustat: 3DS 


Teksti: Jukka 0. Kauppinen 


PELIARVIOT | PC 


Elämä ei ole pelkkää UFO-Jaggedia. 
Taktiikkasotia on muitakin. Tässä 
muutama makupala vuosien varrelta. 


ACHTUNG! 
GTHULAU TAGTIGS 


Natsilonkeroiden 
Korkeajännitys on 
ideana = ihanan 
sekopäinen: Lo- 
vecraftin. suuria 
muinaisia, toisen 
maailmansodan 


Kehittäjä: Auroch Digital 
Julkaisija: Ripstone 


AN. : f Vuosi: 2018 
taktisia taisteluja — Alustat: PC, PS4, Switch, 
ja okkulttinatseja. — Xbox One 


Hyvisliittolaiset 

vastaan Cthulhua 

palvovien natsien supersotilasrotu ja tuonpuolisen veriuh- 
reilla synnytetyt ihmeaseet. 

Cthulhu Tactics nojaa mekaniikoiltaan vahvasti genren 
perusteoksiin, mutta tarjoaa lisäksi kaksinkertaisen toimin- 
tapistejärjestelmän. Hahmoilla on myös erikoiskykyjä, joiden 
käyttöpisteet latautuvat uroteoilla ja onnistumisilla. Sotilai- 
den komentaminen on selkeää, eikä käyttöliittymä pihtaa 
tietoa. 

Taktiikkapelinä tämä toimii erinomaisesti, mutta Cthulhu- 
maailmaan sijoittuvana seikkailuna vähemmän. Lovecraft- 
taustat eivät juuri pelistä näy, eivätkä edes pienet suuret 
muinaiset säväytä. Dramaattinen yliluonnollisuus puuttuu, 
mutta onneksi paketti on muutoin mainio. 


MUTANT VEAR ZERO: 
ROAD TO EDEN 


Ruotsalainen tieto- 
konestrategia ruotsa- 
laisesta kynä+paperi- 
roolipelistä osui 
harvinaisen täsmästi 
maaliinsa. Se on mitä 
puhtainta UFO-tyyp- 


Kehittäjä: 
The Bearded Ladies 
Julkaisija: Funcom 


pistä taistelua, joka = Vuosi:2019 
kierrättää genrensä Alustat: PC, PS4, Switch, 
Xbox One 


parhaita perinteitä 
mutta istuttaa ne 
tunnelmalliseen ja huumoria pursuavaan pelimaailmaan. 
Roolipelitaustansa ansiosta pelissä on yltäkylläisesti tarinan- 
kerrontaa, joka tuo kokonaisuuteen roppakaupalla extralu- 
moavuutta. 

Sillä harvemminpa sitä matkaa maailmassa, josta ihmiset 
ovat kadonneet muinaisen ydintuhon seurauksena - ja tilalla 
on älykkäitä, ihmeellisiä eläimiä. Saati, että nyt ei seikkailla 
Fallout-raunioissa, vaan ruotsalaisissa, niin kovin kodikkaissa 
metsissä ja pikkupaikkakunnilla. 

Mutant Year Zero: Road to Eden on huikea, pelaajan ehdoilla 
tehty omintakeinen, erilaisiin pelityyleihin ja kokeiluihin kan- 
nustava taktiikkapeli, jonka 3D-sota-ankat ovat pelihistorian 
sympaattisimmasta päästä sankareita. 

HISTORIA 


TALLENNUKSET 


intendo 64:n Controller Pakin 
muistinmenetys on — melko 
helppo parantaa. Projekti sopii 
hyvin juottamisen perusteet 
oppineelle, kunhan työkalut ovat kunnossa. 


Teksti ja kuvat: Mikko Heinonen 


Nintendo suosi pelikasetteja konsoleis- 
saan varsin pitkään, joten Sony PlaySta- 
tionin ja Sega Saturnin kanssa kilpaillut 
Nintendo 64 söi pelinsä (pääosin) edel- 
leen harmailta muovipalikoilta. Monet 
kasetit sisältävät toiminnon myös pelin 
tallentamiseen, mutta useat pelit vaa- 
tivat datoilleen erillisen tallennustilan. 
Ratkaisu tähän on ohjaimen pohjassa 
olevaan liittimeen kytkettävä Control- 
ler Pak, joka sisältää 32 kilotavua paris- 
tovarmennettua SRAM-muistia. Sille 
mahtuvat useamman pelin tallennukset 
— ellei kyseessä sitten ole Mario Kart 64:n 
kaltainen rohmu, jonka ajodatat syövät 
kortin kokonaan. 

Juuri tämä muistia elossa pitävä pa- 
ristovarmennus aiheuttaakin ongelmia 
siinä kohtaa, kun laitteiston ikää mita- 
taan vuosikymmenissä. Paristo on toki 
mitoitettu kestämään konsolin kaupal- 
linen käyttöikä, mutta kuten tunnettua, 
koneen harrastaminen jatkuu vielä nel- 
jännesvuosisata julkaisun jälkeenkin, ja 
on harmillista, jos tallennukset häviävät 
aina virran katketessa. Onneksemme 
tekniikka on tässä matkan varrella kehit- 
tynyt siinä määrin, että ongelmaan on 
tarjolla edullinen ratkaisu. 

FRAM eli ferrosähköinen RAM on 
muistipiirityyppi, joka nimensä mukai- 
sesti sisältää ferrosähköisiä kiteitä, joiden 
tilaa voidaan muuttaa sähkövirralla. Kitei- 
den tilan säilyttäminen ei vaadi erillistä 
virran syöttöä kuten SRAM-muisteissa, 
ja kun 32-kiloinen eli 256-kilobittinen 
FRAM vielä sopii suoraan vanhan SRAM- 
piirin paikalle, kokonaisuus kuulostaa 
erittäin hyvältä. Samanlaisen modin voi 
muuten tehdä myös Sega Saturnin sisäi- 
selle tallennusmuistille, mutta se vaatii 
pieniä muutoksia johdotukseen. 


NINTENDO 64:N 


PAREMPAAN TALTEEN 


Nikkaroidaanpa! 


Homma aloitetaan hankkimalla kaksi 
asiaa: N64:n Controller Pak ja FRAM- 
muistipiiri, jonka tyyppi on FM18W08 
tai FM28V020. Ero näissä on vain syöttö- 
jännite, joka on ensimmäisessä tyypissä 
2,7—5,5 V ja toisessa 23,6 V. Koska Cont- 
roller Pakissa käytetään varmennukse- 
na 3,6 voltin nappiparistoa, voimme 
valita kumman tahansa eli tässä tapa- 
uksessa halvemman. Helpointa oli asi- 
oida eBayssa, josta irtosi viisi kappaletta 
FM28V020-piirejä SOP-28-koteloinnilla 
14 dollarin hintaan, mihin tuli päälle nel- 
jä dollaria posteja ja 4,2 dollarin arvon- 
lisävero. Voidaan siis sanoa, että yhden 
piirin hinnaksi tuli neljä euroa. 
Controller Pakeja puolestaan ostin 
neljän kappaleen kasan Mercari-kaup- 
papaikalta käyttäen Buyee-välityspal- 
velua, josta on kirjoitettu sekä Retro 
Rewindin että Skrollin puolella useam- 
man kerran. Ne maksoivat välityspalk- 
kioineen, posteineen ja veroineen noin 
28 euroa eli seitsemisen euroa kappa- 
leelta — paikan päältä Japanista näitä on 
irronnut paljon halvemmallakin, mutta 
ei tämäkään nyt ihan ryöstöhinta ollut. 


Ensimmäiseksi potilaaksi valitsin 
Konamin Pawapuro-baseball-pelin mu- 
kaan brändätyn muistikortin, koska se 
näytti sen verran elämää nähneeltä, et- 
tei modauksen epäonnistuminen kauaa 
harmittaisi. 


Kortin kuoren avaamiseen tarvitaan 
Nintendon oma gamebit-työkalu, jollai- 
sen saa myös hankittua netin kauppa- 
paikoilta tai jopa tehtyä itse, jos omis- 
taa sopivan pienen viilan ja joutilaan 
ruuvitaltan. Ruuvien avaamisen jälkeen 
takakansi liukuu hieman "alaspäin" pois 
paikaltaan, jonka jälkeen sisällä oleva 
piirilevy tulee näkyviin. 


Ensimmäinen tehtävä on irrottaa 
kortilla oleva (tässä vaiheessa tyhjä) 
nappiparisto, koska sille ei ole jatkossa 


tarvetta. Tämä toimenpide luonnollises- 
ti hävittää kortilla olevat tallennukset, 
eli jos ne pitää säästää, kopioi ne ensin 
talteen toiselle kortille tai Everdrivelle. 
Sitten vain pariston jalat poikki sivu- 
leikkureilla, hifistelijä voi halutessaan 
toki irrottaa niiden juotoksetkin kään- 
töpuolelta mutta käytännön vaikutusta 
tällä ei ole. 

Seuraavaksi peitin hyvin lämpöä 
kestävällä Kapton-teipillä muut kompo- 
nentit paitsi muistipiirin. Tämä siksi, että 
tarkoitukseni on irrottaa piiri kuumail- 
man avulla, enkä halunnut vahingossa 
sulattaa muiden komponenttien tinauk- 
sia. Jos kuumailmaa ei ole käytettävis- 
sä, on myös mahdollista katkoa vanhan 
piirin jalat yksi kerrallaan - SRAM-piiri ei 
luonnollisesti ole tämän jälkeen käyttö- 
kelpoinen, mutta eipä sitä oikein mihin- 


kään tarvitakaan. 


Piirin irrottaminen kuumailmalla ei 
ole hätäisen hommaa. Riittävä mää- 
rä toistoja on opettanut, että suutinta 
pyöritellään piirin ympärillä ja kompo- 
nenttia vähän liikutellaan esimerkiksi 
askarteluveitsen kärjellä, kunnes se 
innostuu irtoamisesta. Yhtä oikeaa vas- 
tausta lämpötilaankaan ei ole — itse käy- 
tän 390 celsiusasteen puhallusta, joka 
sulattaa ainakin lyijyä sisältävän tinan 
mukavasti mutta ei riko piirilevyä. Muis- 
ta muuten, että lyijy on haitallista, joten 
pese kätesi työn jälkeen 
ja vältä suun ja 
nenän kos- [K 
kettamista 
sen aikana. 


a, b 


Kun piiri on saatu irti, pitää puhdistaa 
emolevyn anturoista niihin jäänyt vanha 
tina. Tämän tekee helpoiten käyttämällä 
tinaimusukkaa ja juotinta. Näin piirile- 
vylle ei jää tinamöykkyjä ja uusi FRAM- 
piiri (kuvassa yläoikealla) on helppo 
asettaa paikoilleen. 

Uusi piiri on tässä paikallaan, mutta 
ei vielä juotettuna. Huomaa piirilevyllä 
olevassa piirin kuvassa oleva lovi, joka 
merkitsee oikeaa asennussuuntaa. 
Muistipiirissä on ykköspinnin merkkinä 
joko vastaava lovi (kuten kuvassa) tai 
pieni piste kulmassa (kuten edellisen 
kuvan SRAM-piirissä). Harmaa töhnä 
on suosimaani paksua juoksutetta 
(Chipguik NC191), joka saa juotostinan 
tarttumaan hyvin piirilevylle. Koska näin 
keski-ikäisenä on jo myönnettävä itsel- 
leen asioita näkökykyyn liittyen, käytän 
varsinaisessa juotostyössä joko isoa suu- 
rennuslasia tai stereomikroskooppia. 

Juoksute auttoi taas kerran tekemään 
kohtalaisen siistiä jälkeä. Juottamisen 
jälkeen pesin loput pois piirilevyltä käyt- 
tämällä isopropyylialkoholia. Oikealla 
näkyvä IC-piiri U1 on virranohjauspiiri 
joka tunnistaa, saako kortti jännitettä 
N64:ltä — ja jos näin ei ole, se vaihtaa 


muistipiirin virransyötön paristolle. Pe- 
riaatteessa piirin voisi poistaa, koska se 
ei enää tee mitään, mutta sen jälkeen 
olisi vedettävä hyppylankoja sen jalko- 
jen paikalle. Päätin, että säästän vaivaa 
ja jätän komponentin paikalleen, koska 
sen läsnäolo ei haittaa toimintaa. 
Tämän jälkeen yksinkertaisesti tein 
kokoamisen käänteisessä järjestyk- 
sessä. Samassa yhteydessä kannattaa 
puhdistaa myös muistikortin levynreu- 
naliittimen pinnit, sillä on varsin toden- 
näköistä, että ne ovat vuosien saatossa 
likaantuneet ja hapettuneet. 


Ohjelmallinen osuus 


Kun kortti on saatu takaisin kokoon, jäl- 
jellä on vielä sen alustaminen. Nintendo 
64 itsessään ei sisällä mitään ohjelmis- 
toa muistikorttien tai tallennusten hal- 
lintaan, joten tarvitset jonkin pelin, jol- 
la homma hoituu. Itse käytin California 
Speediä, mutta pääsääntöisesti voi sanoa, 
että jos peli tarvitsee Controller Pakia tal- 
lennuksiin, se myös sisältää jonkinlaisen 
muistikorttimanagerin. Peli pitää käyn- 
nistää Start-näppäin pohjassa. 


Great success! 

CONTROLLER PAK MENU 


Jos Controller Pak tunnistuu, se tar- 
koittaa, että juotokset on tehty oikein ja 
liitin on puhdas. N64 kuitenkin ilmoit- 
taa, että tallennusdatoja ei voi lukea, ja 
pyytää alustamaan kortin. Jos tämäkin 
vielä onnistuu, voit taputtaa itseäsi sel- 
kään, sillä nyt käytössäsi on muistipiirin 
valmistajan tietoihin perustuen ainakin 
38 vuotta tallennusaikaa ilman paristo- 
jen vaihtoa. 


Artikkeli perustuu osoitteesta bwbp.com/ 
index.php/10-electronic-projects/20-nin- 
tendo-64-memory-card-fram-non-vola- 
tile-ememory-mod löytyvään modausoh- 
jeeseen. 

TYON 
LOnGHIGHT 


Matka tässä maanalaisessa valtakun- 
nassa on söpö ja rasittava. Tekijä kertoo 
inspiroituneensa FT7L-avaruusseikkailun 
sivutehtävistä ja halunneensa luoda 
pelin, joka ei ole välttämättä sitä miltä 
näyttää. Pikselitasoseikkailu onkin yllät- 
tävän monitasoinen ja -muotoinen. 

Samalla se on roguelite-hengessä 
myös erilainen jokaisella pelikerralla. Ai- 
karaja tikittää ja alapuolisen maailman 
pohjakerrokset täyttyvät kauhulla ja 
kuolemalla. Pelaajan on päästävä jatku- 
vasti ylöspäin, mutta yritettävä samalla 
tutkia luolastoja ja niiden aarteita. Siinä 
sivussa löytyy uusia aseita ja välineitä, 
suorastaan supervoimia, joilla pikku lei- 
juliinimme pystyy ratkomaan vihollisten 
ja ympäristöjen haasteita. 

Omaan makuuni peli jaarittelee turhan 
paljon, mutta sen pikseliviehätysvoimaa 
ei voi vähätellä. Yksinkertaisesta ulko- 
asusta huolimatta maisemiin on upotettu 
paljon elävyyttä ja twin stick-pelattavuus 
on kohdillaan, mitä nyt jotkut kohdat on 
selvästi suunniteltu tikulla eikä näppäin- 
hiiri-yhdistelmällä pelattavaksi. 

Beyond the Long Night ei ole puhtaasti 
räiskintä sen enempää kuin seikkailukaan, 
eivätkä sen haasteet välttämättä riitä vaa- 
tivammalle pelaajalle. Yksinkertaista maku- 
palaseikkailua kaipaaville se voi kuitenkin 
olla oivallinen, etenkin alesta poimittuna. 


Kehittäjä: 

Noisy Head Games 
Julkaisija: Yogscast Games 
Vuosi: 2023 

Alusta: PC 

BOOSTED EDITION T 


Terminal Velocity oli 1990-luvun puoli- 
välissä yksi niistä suurista 3D-peleistä, 
jotka osuivat juuri perinteisen 3D:n ja 
rautapohjaisesti kiihdytetyn 3D-val- 
lankumouksen väliin. Se oli upea 3D- 
lentoräiskintä, mutta justiinsa samoilla 
sekunneilla alkoi upeamman 3D:n val- 
väliin yskimään. 

Hetken ajan se oli kuitenkin kunin- 
gas. Upea, nopea ja villi lentoräiskintä, 
suorastaan visio pelien ja lentosimulaat- 
torien tulevaisuudesta. 

Tuoreutettu Boosted Edition tuo tä- 
män klassikon nykyaikaan. Yllätysmoder- 
nisointi on kuitenkin dramaattinen, sillä 
Boosted on sekalaisista pikkuviilauksis- 
taan huolimatta liiankin uskollinen alku- 
peräispelille. Pikselit erottaa ja tekstuurit 
ovat aidosti aikalaisensa. Piirrosetäisyys 
on toki pidempi ja äänet toimivat hyvin, 
mutta nykyään pelin alkeellisen onttou- 
den erottaa aivan liian hyvin. Sinänsä peli 
toimii miten pitääkin ja pyörähtää tosi 
sujuvasti natiivisti nykylaitteilla, mutta 
tämähän on oikeastaan vain nätimpi 
Space Invaders. Siis siinä mielessä, että 
tekemistä on kovin vähän ja se vain tois- 
taa itseään. Vanhat muistikuvat hienosta 
pelikokemuksesta romuttuvat nopeasti 
3D-pintamaalin rapisemisen jälkeen. Voi 
pettymysten pettymys. 


Kehittäjä: Terminal Velocity 
Julkaisija: Ziggurat 
Interactive (FormGen) 
Vuosi: 2023 (1995) 

Alustat: PC, Switch, Xbox, 
Playstation (PC) 


Point'nclick-seikkailupelit ovat kehitty- 
neet hurjasti vuosikymmenten mittaan, 
myös pelisuunnittelultaan. Liettualaisen 
indiestudion seikkailu on genren histori- 
aan nähden rohkean omanlaisensa, sillä 
se nojaa osittain jo kauan sitten kuollee- 
seen pelintekotyyliin. Nyt näet luvassa 
on puzzleja, puzzleja niin perkuleesti. 

Tekijät ovat pelanneet Broken Swordit 
ja muut genreklassikot ja luoneet niiden 
kautta mainiosti etenevän tarinan. Nuori 
nainen Yhdysvalloista päätyy uimaan su- 
kunsa salaisuuksissa, jotka yltävät kauas 
ajassa taaksepäin, Liettuan muinaiseen 
suurvalta-aikakauteen saakka. Mutta 
miksi alamaailman toimijat ja entisen 
KGB:n agentit jahtaavat häntä? 

Tekniseltä toteutukseltaan Crowns and 
Pawns on tätä päivää, vaikkakin indiestu- 
dion budjetin näköinen. Mutta puzzleja 
siinä riittää! Peli on kuin aikakaivo, sillä 
joka ikinen lokaatio on sarja ratkottavia 
ongelmia: lähes jokaiselle esineelle on 
käyttöä ja aivan kaikkea täytyy tutkia. 
Ruudut ovat täynnä visuaalisia vihjeitä: 
jos jokin näyttää poikkeavalle, se on pala 
puzzlea. Ongelmat ovat onneksi selkeitä 
ja loogisia, mutta kyllä niiden pähkäilyyn 
saa tunteja uppoamaan. 

Peli ei myöskään pitele kädestä, joten 
tämä sopii vain niille seikkailijoille, jotka 
nauttivat aivojensa ylikierroksista — tai 
heille, jotka eivät tunne häpeää ratkai- 
suohjeiden lunttaamisesta. 


Kehittäjä: Tag of Joy 
Julkaisija: Thunderful 
Vuosi: 2023 

Alusta: PC 


Katamari-pelit ovat yksi pelihistorian 
ihastuttavista, virkistävistä outopallois- 
ta. Psykedeeliset värit, omituinen huu- 
mori ja lystikkäästi korvamadoiksi jäävät 
musiikit ihastuttavat aina vain, ja niiden 
pariin onkin aina ilo palata. 

We Love Katamari on perheen toinen 
vesa ja ensimmäinen Euroopassa jul- 
kaistu versio. Tämä painos tuoreuttaa 
pelin nykyalustoille ja lisää siihen mo- 
dernien pelaajien kaipaamia toimintoja 
ja lisätehtäviä. 

Hyvinhän se toimii yhä. Alkujaan 
PS2:lle luotu pelisarja on edelleen ide- 
altaan uniikki: Kosmoksen kuninkaan 
poika työntelee äärimmäistä tarrapal- 
loa pitkin ja poikin, ja palloonhan tart- 
tuu kaikki sitä pienempi. Jos alkuun 
palloon takertuu vain pyyhekumeja ja 
leluja, niin lopulta siihen kietoutuu leh- 
miä, taloja ja vuoria. 

Historialla on painolastinsakin: kah- 
den tatin ohjausmekaniikka on viehät- 
tävän kömpelö, ja joidenkin tehtävien 
aikarajat ovat tiukkoja. Hymysuin peluu 
saa paikoin saatteeksi ärrimurria, mutta 
kokonaisuutena peli on silti viehättävä 
ja hymyilyttävä. Ei vähiten surrealistis- 
ten ympäristöjen, Kosmoksen Kunin- 
kaan halluilun ja huimia loikkia tekevän 
kerronnan ansiosta. 

Kehittäjä: Bandai Namco 

(Namco/Now Productions) 

Julkaisija: Bandai Namco 

(Namco) 

Vuosi: 2023 (2005) 

Alustat: NSW, PS4, PS5, PC, X1, XSX|S (PS2) 

Double Dragon oli 1980-luvulla yksi hi- 
teimmistä arcade-pelisarjoista, jonka 
menestyksen pohjalta luotiin elokuva, 
tv-sarja ja kasapäin jatko-osia. Glooria on 
sittemmin himmennyt, mutta ei unohtu- 
nut. Positiivisesti Rise of the Dragons on 
löytänyt tiensä boogien ytimeen, tarjoil- 
len mainion, monipuolisen ja viehättä- 
vän pikselikamppailuelämyksen. 

Sekaan on heitetty paljon mainioita 
ajatuksia. Roguelitemäisyyden kautta 
meiningissä on arvaamattomuutta ja 
uudelleenpelattavuutta, ja pelaajalla on 
käytössään yhteensä 13 taistelijaa, joista 
kuhunkin tehtävään voi valita kaksi tag- 
team-hengessä. Kaksinpelissä hahmoja 
on vastaavasti 2-4. Kentät ovat muka- 
van avoimia siten, että pelaaja voi halu- 
tessaan myös kierrellä tiloissa ja taloissa, 
nurkkia nuohoten. 

Rise of the Dragons ei ole kuitenkaan 
tavanomainen beat'em'up. Se ei perusta 
millisekunnin/pikselintarkoista komboista 
ja mättötaitopelaamisesta, vaan lähestyy 
aihetta viihdyttävän toimintatasohyp- 
pelyn kautta. Seassa on ripaus seikkailu- 
akin. Taistelupelipuristit tuskin nauttivat, 
mutta muille tarjolla on sitäkin piristäväm- 
pi, kiinnostavampi ja hauskempi matka, 
jotka herättää klassisen pelisarjan uudel- 
leen eloon. Ehkä ensimmäinen kunnolli- 
nen Double Dragon sitten 1980-luvun. 


Kehittäjä: Secret Base 
Julkaisija: Modus Games, 
Joystick 

Vuosi: 2023 

Alustat: Switch, PC, PS4, PS5, 
X1, XSX|S 


Vuonna 1990 julkaistun World Champi- 
onship Boxing Manager -nyrkkeilypelin 
jatko-osaan meni vain 33 vuotta. Voinee 
väittää, että jatko-osa ei ainakaan ratsas- 
ta edeltäjänsä ikimuistoisuudella. 

Peli tarjoaa sekä muutaman tarinave- 
toisen nyrkkeilykertomuksen että va- 
paamuotoisen managjeritilan. Edellisissä 
pelaaja opastaa nyrkkeilijää tämän uran 
halki, jälkimmäisessä värvätään yksi tai 
useampi ottelija luotsattavaksi. Manage- 
rointipuoli on kohtalaisen monipuolinen 
valmennuksineen ja bisnespuolineen, 
mutta muuttuu useampaa urheilijaa oh- 
jatessa työlääksi valikkohelvetiksi. 

Ottelut ovat hyvin hands off -tyyppisiä. 
Ottelijaa ei kontrolloida, vaan valmentaja 
hoitaa tälle virvokkeita ja jääpusseja sekä 
päättää ottelutyylin: iisisti, rajusti, miten? 
Siinä on omaa etäistä viehätystään, kun 
pelaaja puntaroi ottelijoiden ominai- 
suuksia ja koettaa esimerkiksi väsyttää 
vastustajan ennen kunnon rähinää. 

Retrohtava pikseligrafiikka on miel- 
lyttävää ja peli etenee verrattain nope- 
asti. PC-versio on taatusti miellyttäväm- 
pi pelata hiirellä kuin valikkoräpellys 
konsolipadeilla. WCBMII on kovin ohut 
urheilumanagerointi, johon väsähtäisi 
muutamassa päivässä. Huokea 11 euron 
hintalappu kuitenkin nostaa peukun 
ylöspäin. 


Kehittäjä: Mega Cat Studios 
Julkaisija: Ziggurat 

Vuosi: 2023 

Alustat: PC, PS4, Switch, X1 

GAUNTLET 


Atarin klassinen Gauntlet on tietysti jul- 
kaistu myös NESillä ja peräti kahtena 
eri painoksena, joista toinen on Ten- 
genin mustalla pelikasetilla julkaistu 
lisensoimaton versio. Versioiden pitäisi 
kuitenkin olla pelillisesti lähestulkoon 
identtiset. 

Pelin ideahan on yksinkertainen 
fantasia-aiheinen luolastoromppaus, 
jossa joukko sankareita (soturi, valky- 
ria, velho ja haltia) pyrkii löytämään 
sokkelomaisesta hirviöiden täyt- 
tämästä tasosta poistumisreitin 
seuraavalle tasolle. Kaksi pelaa- 
jaa voi pelata samaan aikaan, pelin 
kuvakulma on suoraan ylhäältä päin 
ja ruudulla voi olla todella paljon vihol- 
lisia, ammuksia ja muuta sekamelskaa 
samaan aikaan. Ruudun täyttyessä peli 
alkaa luonnollisesti vähän hidastele- 
maan, mutta ei kuitenkaan pelikelvotto- 
muuteen asti. 

Musiikki on paikoitellen melko hy- 
vää, mutta välillä aika rasittavaa. Graafi- 

sesti peli on melko yksinker- 

tainen, mutta se on ihan 
ymmärrettävää ottaen 
huomioon esimerkiksi 
kaiken tavaran 
mitä ruudulla 
voi saman- 
aikaisesti 
olla. Tämä 
versio on 
edelleenkin 
yllättävänkin 
mukavaa pelat- 


Kehittäjä: Atari 
Julkaisija: Tengen 
Vuosi: 1988 
Alusta: NES 


TEKSTIT: ALEKSI VAITTINEN 


KID KOOI 


Kid Kool, kokonaiselta nimeltään Kid Kool 
and the Ouestfor the Seven Wonder Herbs 
on peli, jota pelatessa aina tulee mie- 
leen, että eikös edellinen kerta kun tätä 
pelasin pitänyt olla jo viimeinen kerta 
ikinä. Kid Kool lähtee pelastamaan sai- 
rastunutta kuningasta keräämällä pa- 
rantavia yrttejä. 

Peli on tyyliltään sivulle vierivä ta- 
soloikka hieman Super Mario 
Brosin tapaan, mutta kont- 
rollit ovat aika tönköt ja 
tuntumaa haittaa, että kai- 
kessa tuntuu olevan pieni 
viive. Hahmo kiihtyy hitaasti, 

mutta kun vauhtiin on päästy 
kontrolli heikkenee ja hahmo liikkuu 
turhankin nopsaan. Kid Kool voi kiitää 
hetken jopa veden päällä hyvässä vauh- 
dissa ja hän saa myös mukaansa örve- 
lön, jota voi käyttää heittoaseena. Pelaa- 
mista häiritsee hieman se, että ruudun 
yläreunaan hypätessä 
peli pysähtyy het- 
keksi ja vierii sitten 
toiseen ruutuun. 
Tätä tapahtuu vä- 
hän turhan usein. 

Audiovisuaali- 
sesti peli näyttää 
ihan asialliselta ja 
muistuttaa vähän 
jotain Adventure 

Islandin, Atlantis no FT TT 
Nazon ja Super Mario 
Brosin ristisiitosta. | = MN mi 


Musiikki on hyvin 

yhdentekevää ja käy 

ärsyttämään melko pian. Jos kontrollit 
olisivat paremmat, voisi peli olla ihan 
hyvä, mutta nyt se ei oikein tunnu pelat- 
tavalta — tai vaatii ainakin hyvin paljon 
kärsivällisyyttä. 


Kehittäjä ja julkaisija: 
Vic Tokai 

Vuosi: 1990 

Alusta: NES 


VIELÄKÖ MAISTUU? 


ON THE BALI 


Taiton On The Ball perustuu kahta vuotta 
aikaisemmin julkaistuun kolikkopeliin, 
jossa yksinkertainen idea on pompotel- 
la pallo sokkeloisen kentän läpi maalille 
asti tietyn aikarajan puitteissa. Pelaaja ei 
itse varsinaisesti ohjaa palloa, vaan hä- 
nen kontollaan on käännellä varsinaista 
lautaa, jossa pallo on. Peli hyödyntää te- 
hokkaasti SNESin Mode 7 -grafiikkatilaa. 
Pallon törmätessä johonkin se luonnol- 
lisesti pomppii ja kimpoilee ympäriinsä. 
Haastetta peliin tuovat koko ajan hu- 
penevan ajan ja varsinaisen sokkelon 
lisäksi kaikki reitille ripotellut esteet ja 
vaarat, kuten esimerkiksi sekunteja ve- 
rottavat palikat, flippereistä tutut bum- 
perit, on/off-portit sun muut. Kun kent- 
tä on läpäisty, annetaan pelaajalle aina 
kiinteä määrä lisää sekunteja mittariin, 
joten kentät pitäisi tietysti mahdollisim- 
man nopeasti saada alta pois. Peli alkaa 
melko leppoisalla Training-tasopaketilla, 
mutta myöhemmät tasot antavat jo vä- 
hän enemmän haastetta. Jokaisella ta- 
solla on kymmenisen kenttää, joten peli 
ei ole kuitenkaan älyttömän pitkä. 
Graafisesti peli toimii ihan hyvin, 
vaikka onkin melko yksinkertainen 
ulkoasultaan. Asiat pystyy havainnoi- 
maan ja erottamaan kentistä 
hyvin, eikä meno käy seka- 
vaksi villistä pyörityksestä 
huolimatta. Musiikki on 
melko mitäänsanoma- 
tonta ja alkaa käydä vähän 
ärsyttäväksi pidemmän 
päälle. Yksinkertainen 
idea ja yksinkertainen 
pelattavuus, mutta 
kuitenkin varsin 
viihdyttävä 
paketti. 


Kehittäjä ja julkaisija: 
Taito 

Vuosi: 1992 

Alusta: SNES 


MY NEIGRBORS 


LucasArtsin kehit- 
tämä ja Konamin 
julkaisema Zombies 
Ate My Neighbors 
ratsastaa vanhojen kauhu- 
elokuvien stereotyyppisillä [ 
pahiksilla ja hirviöillä. Titu- H 
laaristen zombieiden li- 
säksi mukana on moot- 
torisahamurhaajaa, 
veitsen kanssa heiluvaa 
nukkea, ihmissutta ja niin edelleen. Peli 
muutenkin fiilistelee genreen liittyvillä 
kliseillä varsin onnistuneesti, mutta mu- 
kavasti kieli poskessa ja hyvällä mielellä. 

Pelattavuudeltaan kyseessä on ylä- 
viistosta kuvattu räiskinnän ja sokkeloet- 
sintäpelin risteytys, jonka perimmäisenä 
ideana on pelastaa avuttomat naapurit 
heitä uhkaavilta kauhistuksilta kenttä 
kerrallaan. Kenttiä on viitisenkymmentä 
ja niissä voi riehua myös kaverin kanssa. 

Pelaajan apuna on iso määrä erilaisia 
aseita ja välineitä, joiden oikeanlainen 
käyttö helpottaa tehtävää huomatta- 
vasti. Aseistus vaihtelee ihan oikeista 
aseista kaikenlaisiin enemmän impro- 
visoituihin. Pelaaja voi myös juoda 
taikajuoman ja muuttua joksikin aikaa 
voittamattomaksi hirviöksi. Kontrollit 
ovat varsin hyvät, vaikka välillä tavaroi- 
ta selatessa tuleekin mentyä halutun 
tavaran ohi hätäpäissään. 

Peli näyttää ja kuulostaa todella hy- 
vältä. Kentät itsessään ovat areenojen 
kaltaisia sokkeloita, joista löytyy kaiken- 
laisia hauskoja yksityiskohtia, vaihtoeh- 
toisia reittejä, piiloreittejä ja vaikka mitä. 
ZAMN on todella hauska peli ja meininki 
vain paranee kaverin kanssa pelatessa. 
Nousevan vaikeustason varoitus. 


Kehittäjä: Lucasarts 
Julkaisija: Konami 
Vuosi: 1993 

Alusta: SNES 


Kun pelin julkaisijana on LJN, nimi 
jolla pelotetaan tuhmia lapsia, 
tietää työntävänsä kätensä 
sangolliseen sitä itseään. Alien 
3 on luonnollisesti lisenssipeli 
klassisen elokuvasarjan kolman- 
nesta osasta, vaikka elokuvasta onkin 
otettu mukaan lähinnä päähahmo 
Ripley, alien(it) ja tapahtumapaikkana 
toimiva vankiplaneetta. Siinä missä elo- 
kuvassa kauheuksia aiheutti yksi alien, 

on tämä peli kyllästetty miljoonilla li- 

manuljaskoilla ja pelissä paukutellaan 
menemään pyssyillä toimintatasoloika- 
ten, mitä elokuvassa ei tietysti tapahtu- 
nut. 

Graafisesti peli on hyvin tummahko, 
mutta yllättävän hyvän näköinen. Osa 
vihollisista jää vain helposti taustagra- 
fiikan peittämäksi etenkin tilanteissa, 
joissa myös ruudun edessä on esteitä, 
kuten palkkeja. Ääniefektit ovat varsin 
mitäänsanomattomat ja musiikki pau- 
haa turhankin aggressiivisesti. Ripley voi 
hyppiä, kiivetä, roikkua ja käyttää useam- 
paa erilaista asetta. Kontrollit ovat varsin 
toimivat, mutta pelaaminen on kaukana 
helposta. Terminaalilta saa tehtäväksi 
vankien pelastamista erittäin sekavis- 
ta kentistä, asioiden korjaamista ja niin 
edelleen. Vihollisten tulva on loputon ja 
niitä ilmestyy koko ajan eteen ja taakse. 
Ei ole toivoakaan, että voisit siivota ruu- 
dun vihollisista ja edetä varovasti, joten 
on helpompi vain edetä ja korkeintaan 
puhdistaa reitti edestä. 

Teoriassa pelin idea voisi olla toimiva, 
jos vihollisia ei tulisi niin jatkuvasti ja pe- 
laaminen olisi vähän rauhal- 
lisempaa. Tällaisenaan peli 
jättää potentiaalistaan niin 
paljon käyttämättä, että sitä 
on vaikea suositella. 


Kehittäjä: Probe Software 
Julkaisija: LJN 

Vuosi: 1992 

Alusta: SNES 

SUPER BUSTER BROS. 


Capcomin Super Buster Bros. tunnetaan 
myös nimellä Pang. Siinä veljekset pe- 
lastavat maailmaa ammuskelemalla 
kauhistuttavia kuplia, joita on ripoteltu 
pitkin maita ja mantuja. SNES-versiossa 
on tarjolla sekä Tour mode että Panic 
mode, joista Tour vastaa perinteisem- 
pää kampanjaa. Siinä kentät alkavat 
melko helppoina, mutta haastetta tulee 
koko ajan lisää. 

Pelattavuudeltaan peli on kolikkope- 
lin tapaan selkeä, eli sinne tänne pomp- 
pivia kuplia pitäisi tuhota käyttämällä 
pyssyä, joka ampuu ylöspäin lentävän 
kaapelin. Jos kupla osuu kaapeliin, se 
koosta riippuen joko poksahtaa hajalle 
tai jakautuu kahtia. Kentistä löytyy päi- 
vityksiä, jolla saa muun muassa useam- 
man kaapelin ammuttavaksi kerrallaan, 
sekä aikalisiä sun muuta helpottamaan 
tehtävää. Pelaaja ei kestä yhtään osumaa 
kuplista, joten tarkkana pitää olla. Kai- 
kenlaisia muitakin hirviöitä saattaa tulla 
ruudulle meuhkaamaan piristykseksi. 

Super Buster Brosiin on nopea päästä 
sisälle ja se on yksinkertaisen hauska pe- 
lattava pieninä rykäisyinä. Graafisestkin 
se on mukavan värikäs, eivätkä pirteät 
musiikitkaan ala ainakaan lyhyiden ses- 
sioiden aikana ihan älyttömästi häiritse- 
mään. 


Kehittäjä: Mitchell Corp. 
Julkaisija: Capcom 
Vuosi: 1991 
Alusta: SNES 

uoden 2000 tienoilla julki- 
suuteen tihkui ensitietoja 
upean näköisestä avoimen 
maailman rötöstelypelistä. 
Se ei ollut Grand Theft Auto. 


Kun PlayStation 2 teki tuloaan, nähtiin 
lehdissä kuvia toinen toistaan kome- 
ammiista sille tulossa olevista peleistä. 
Erityisen vaikutuksen teki Sonyn jul- 
kaisema ja Team Sohon kehittämä toi- 
mintapeli The Getaway, joka näytti kuin 
jokaisen rikos- ja takaa-ajoelokuvia 
fanittavan päiväunelta. Itseeni iskivät 
etenkin automallit, joiden oikean elä- 
män vastineita ei kerrankin tarvinnut 
arvailla, ja mukana oli myös muuta kuin 
niitä ainaisia superautoja. 

Kävipä kuitenkin niin, että The Geta- 
way viivästyi pahemman kerran. Vaikka 
ensimmäinen prototyyppi pelistä oli 
tehty jo PS1:lle ja siitä näytettiin varsin 
lopulliselta vaikuttaneita ruutukuvia 
vuoden 2000 ECTS-tapahtumassa, en- 
nen PS2:n eurojulkaisua, julkaistiin peli 
vasta vuoden 2002 joulun alla. Ajoitus 
oli erityisen huono siksi, että vain reilua 
kuukautta aiemmin Maahan oli iskey- 
tynyt meteoriitti, jossa luki Grand Theft 
Auto: Vice City. Siinä missä tuota kasari- 
eeposta onkin muisteltu jo aiemmin tä- 
män lehden sivuilla ja myös päivitetty 
nykyaikaan, harvempi edes muistaa The 
Getawayta. 


Jos jostain, peli muistetaan ”bullsho- 
teistaan”. Internetissä kiersi vuosikausia 
meemikuva, jossa turhautunut pelaaja 
avautui siitä, miten paljon huonom- 
malta lopullinen peli näytti internetissä 
jaeltuihin ennakkokuviin verrattuna. 
Ilmiö ei ollut etenkään tuohon aikaan 
lainkaan tuntematon: julkaisijoilla oli 
hyvin yleisesti tapana julkaista tällaisia 
visual target -kuvia, joita lehdistö sitten 
esitteli suhteellisen kritiikittömästi. Jos- 
takin syystä kuitenkin juuri tähän peliin 
oli kasattu niin runsaat odotukset, että 
lopputulos sai monet suolaisiksi, vaikkei 
lopullinenkaan peli ole mitenkään eri- 
tyisen ruma. 


Pelin ilmestymisen aikoihin kirjoitin 
juttuja sittemmin edesmenneeseen Pe- 
liplaneetta.netiin. Kuten monen muun- 
kin pelin kohdalla, sivuston foorumeilla 
oli uutuudesta runsaasti keskustelua en- 
nen sen julkaisua. Aivan erityisesti mie- 
leeni on jäänyt käyttäjä The Getaway, 
joka oli ottanut oikein elämäntehtä- 
väkseen hehkuttaa peliä joka kääntees- 
sä — siis luonnollisesti pelaamatta sitä 
sekuntiakaan. Tällainen fanitus ei toki 
ollut täysin ainutlaatuista, mutta tässä 
mittakaavassa silti harvinaista. 

Kaivoin Archive.orgin Wayback Ma- 
chinen kautta esiin tuon vanhan arvos- 
teluni, oma arkistoni kun valitettavasti 


on hyvin puutteellinen eikä muistikaan 
riitä kattamaan kaikkia kirjoittamiani 
juttuja. Olin ollut pelille myötämielinen 
peräti 87/99 pisteen verran, mikä jälki- 
käteen ajatellen tuntuu korkealta, sillä 
en ole tuon jälkeen juurikaan siihen pa- 
lannut. Löysin kuitenkin PS2:n vanhalta 
muistikortilta tallennuksen, jossa peliä 
on pelattu 32 tuntia ja viimeinen tehtävä 
on läpäisty, joten aivan ikävää minulla ei 
sen parissa ole ollut. Joka tapauksessa 
katsoin aiheelliseksi palata pelin pariin, 
ensin oikealla konsolilla odotusten ka- 
libroimiseksi ja sitten PCSX2-emulaatto- 
rilla ruutukuvia varten (ja vähän myös 
savestate-toiminnon vuoksi). 


Lontooseen sijoittuvia AAA-pelejä on toki 
olemassa, mutta vain runsas kourallinen 
— uusin nimekäs sellainen lienee Watch 
Dogs: Legion. Sitäkin vaikuttavampaa on, 
että The Getaway mallinsi jo yli 20 vuotta 
sitten kaupungin ydinkeskustaa itse asias- 
sa melkoisen tarkasti. Ajettavia katuja on 
runsaasti ja autoharrastajaa ilahduttaa se- 
kin, että vastaan tulee aitoja mustia Lon- 
toon takseja sekä muun muassa Jaguar- ja 
Rover-henkilöautoja, Toyota Corolloista ja 
Saabeista puhumattakaan. Ja onhan au- 
tot luonnollisesti myös mahdollista kaa- 
pata itselleen, jos mieli tekee. 

Lontoo myös näyttää pelissä... it- 
seltään. Maisemia luonnehtii sellainen 


tietty sumuinen harmaus, joka omilta 
reissuilta saarivaltakuntaan muistuu 
hyvin mieleen. Tämä oli tosin myös eräs 
pelaajien kritiikin kohde, sillä messuil- 
la esitellyt ennakkokuvat olivat paljon 
värikkäämpiä kuin lopullinen julkaisu. 
Tauti vaivasi PlayStation 2 -pelejä ylei- 
semminkin: konsolin tekstuuritarkkuus 
ja luontainen värikylläisyys eivät lopulta 
olleet aivan sitä, mitä meidän annettiin 
etukäteen ymmärtää. 

Lopulta harmaus kuitenkin sopii pe- 
liin, sillä sen tarina on hyvinkin synkkä 
ja mollisointuinen. Entinen rikollinen 
Mark Hammond joutuu palaamaan ny- 
kyiseksi rikolliseksi, kun niljakas Char- 
lie Jolson jengeineen surmaa hänen 
vaimonsa ja kaappaa vielä pariskun- 
nan yhteisen lapsen. Mark ei voi kuin 
tehdä mitä Charlie käskee, jos haluaa 
vielä nähdä lapsensa elossa — ja kyllä- 
hän Charlie käskee, nimittäin tappa- 
maan, ryöstämään ja tuhoamaan. The 
Getaway on hyvin väkivaltainen teos, 
eikä tappamista kevennetä huumorilla 
Grand Theft Auton tapaan. Itse asiassa 
tarjolla ei olekaan parinkymmenen ta- 
rinatehtävän lisäksi juuri mitään muuta 
tekemistä, joten sinällään avoin ja tark- 
ka Lontoo jää ikään kuin kulissiksi hie- 
man useimpien Mafia-pelien tapaan. 
Kaupungissa voi kyllä ajella, mutta sitä 
ei oikeastaan palkita mitenkään. 


Saattaa sisältää pieniä määriä 
tonnarin käppää 


Karkeasti ottaen peli jakautuu kah- 
teen osaan: kohteelle ajamiseen ja 
siellä ammuskeluun. Ajo-osuus on to- 
teutettu mielenkiintoisesti, sillä peli ei 
sisällä minkäänlaista karttaa, GPS:ää 
tai suuntanuolia, joihin olemme saa- 
neet jo pitkään tottua. Sen sijaan auton 


suuntavilkut alkavat vilkuttaa käännök- 
sen suuntaan, ensin hitaasti ja risteyk- 
sen lähestyessä yhä nopeammin. Idea 
on vekkuli, mutta ei virheetön, sillä 
toisinaan tehtävissäkin on valittava 
toinen reitti kohteeseen. Tällöin ainoa 
vaihtoehto on käytännössä ohittaa 
tämä vilkkuopastus hetkeksi ja vain 
ajaa satunnaiseen suuntaan, kunnes 
ohjeita alkaa tipahdella uusiksi. Rea- 
listisempaa, kyllä, mutta myös vähän 
rasittavaa. Onneksi ajo-osuuksissa on 
vain aniharvoin aikarajoja. 

Jutellessani ihmisten kanssa pelistä 
jälkikäteen monet kritisoivat sen ajotun- 
tumaa. Kieltämättä koin itsekin alkujärky- 
tystä, kun ensimmäisessä tehtävässä oh- 
jastamani Alfa 156 ei tuntunut kulkevan 
minne halusin. Pidemmän päälle ajetta- 
vuuteen kuitenkin tottui. Osa outoudes- 
ta oli sitäkin, että Lontoon kadut ovat 
huomattavasti kapeampia kuin vaikkapa 
Liberty Cityn tai San Andreasin, eikä nii- 
den valotolppia ja aitoja voikaan vain nii- 
tata kumoon niin kuin haluaa. Itse asiassa 
autostaan saa hyvin nopeasti ajokelvot- 
tomanrusinan, jolloin vaihtoehdoiksi jää 
ainoastaan kaapata toinen kulkupeli tai 
katsoa, kuinka takaa-ajettava auto ajaa 
karkuun — Restart Mission -valintaa kun 
ei ole nähty hyväksi sisällyttää mukaan. 
Vauriomalli on kuitenkin ikäisekseen 
vaikuttava: autoista puhkeavat renkaat, 
rikkoutuvat ikkunat ja jopa takaluukku 
voi aueta törmäyksessä. Autotehtaiden 
nykyisen, huolellisen maineenhallinnan 
huomioiden onkin pieni ihme, millaista 
väkivaltaa selvästi lisensoiduille automal- 
leille sai tuolloin tehdä. 

Perille saapumisen jälkeen onkin sit- 
ten vuorossa pelin toinen puolisko eli 
kolmannen persoonan räiskintä. Se ko- 
ettelee 2020-lukuista pelaajaa huomat- 


tavasti enemmän kuin ajo-osuus, sillä 
toteutus poikkeaa siitä mihin olemme 
tottuneet. Sama minimalistinen linja 
jatkuu: missään ei näy valittuna olevaa 
asetta, ammusten määrää tai hahmon 
kunnosta kertovaa mittaria. Terveyttä 
kuvaakin hahmon vaatetuksen verisyys, 
aseistuksesta taas pitää tietää lähinnä 
että peruspistoolin panokset eivät lopu 
koskaan. Kuntoaan voi parantaa hitaah- 
kosti nojailemalla seiniin, ja sitä tulee- 
kin tehtyä melko usein. Sisätiloistakaan 
ei tarjota minkäänlaista karttaa, joten 
onnistuin eksymään jo ensimmäisessä 
toimintaosuudessa hyväksi toviksi. 
Isompi kulttuurishokki muun muas- 
sa GTA:han tottuneelle on kuitenkin se, 
että kameran vapaa pyörittely ei onnis- 
tu. Näkymä on aina hahmon selän ta- 
kaa eteenpäin, ja käytännössä kameraa 
voi kääntää nopeasti vain tähtäämällä 
aseella muualle. Käytettävissä on vapaa 
tähtäys analogitatilla tai nopea kohdis- 
tus lähimpään viholliseen. Molemmat 
tulevat tarpeeseen, kun pelaaja ottaa 
yhtäkkiä osumaa eikä laukausten läh- 
teestä ole aavistustakaan. Tästä jälleen 
tukkapöllyä esittelykuvien ottajalle, sillä 
niissä kuvakulma on paljon vapaampi. 
Hyvänä puolena kentissä on kaikenlais- 
ta materiaalia, joka ottaa vahinkoa ja 
jota voi käyttää myös aseena vihollisia 
vastaan. Jopa varastossa olevat olutpak- 
kaukset alkavat vuotaa nestettä ja vaah- 
tosammuttimet suihkuta, kun niitä am- 
puu, mikä on oikeasti tehnyt moneen 
vaikutuksen yli 20 vuotta sitten. 
Ilmeisesti osin Metal Gear Solidin 
vaikutuksesta kaikenlainen nurkissa 
hiiviskely oli myös perin suosittua pe- 
leissä tuohon aikaan, eikä The Getaway 
tee poikkeusta. Tässä kohdin tekijöiden 
pakkomielle tiedon pimittämisestä pe- 


Kohteeseen on saavuttu, tappaminen alkaa. 


The Getawayn parasta antia ovat ihan tavalliset autot. 

Lontoon kadut ovat kapeita, etenkin kaahattaessa tuhatta ja sataa isolla Range Roverilla. 


The Getaway: Black Monday petraa melkein joka suhteessa. 


laajalta tosin kääntyy itseään vastaan, 
sillä ottaisin kovin mielelläni esimerkik- 
si jonkinlaisen näkyvän symbolin siitä, 
että minut nähdään. Vaan samapa se, sil- 
lä toimintaosiot päättyvät käytännössä 
aina jonkinlaiseen mega-ammuskeluun. 

Kaiken tämän kritiikin jälkeenkään 
pelaaminen ei kuitenkaan ole erityi- 
sen ikävää. Jatkoin pelaamista, vaikka 
olin jo saanut muistin virkistettyä ja 
ruutukuvat juttua varten kaapattua. 
Etenkin takaa-ajot (2000-luvun alun 
mittapuulla) ruuhkaisessa kaupun- 
kiympäristössä ovat parhaimmillaan 
varsin kuumottavia. 


Jatkoakin saatiin, kunnes ei enää 


Kuten sanottu, Vice City teki ison loven 
The Getawayn myynteihin, mutta ei pe- 
liä voi flopiksi haukkua. Ensimmäisten 
viikkojen aikana sitä myytiin satojatu- 
hansia kappaleita ympäri Eurooppaa, 
ja briteiltä peli pokkasi tuplaplatinaa 
vähintään 600 000 kopion myynnistä 
sumujen saarella. Kokonaisuudessaan 
The Getaway myi neljä miljoonaa kap- 
paletta, millä taattiin sekä Platinum- 
uudelleenjulkaisu että jatko-osa. 

Itse asiassa vuonna 2004 ilmestynyt 
The Getaway: Black Monday on nykysil- 


min tutkittuna ykkösosaa parempi peli 
melkein joka suhteessa — ja etenkin 
käyttökokemuksen kannalta. Ykkösestä 
puuttunut kameran kääntäminen on 
mukana, ohjaaminen tuntuu jouhe- 
vammalta ja autoilukin sujuu paremmin, 
puhumattakaan sitten graafisesta ulko- 
asusta, joka on teknisten edistysaskelei- 
den ansiosta melkein kuin eri konsolilta. 
Sarjan peliksi sen kuitenkin tunnistaa 
helposti, sillä "elokuvamainen" kaiken- 
laisten ruututekstien minimalismi vallit- 
see edelleen. Onneksi kuitenkin esimer- 
kiksi vammoista toipuminen sujuu nyt 
moninkertaisella nopeudella. 

Harvempi kuitenkaan muistaa Black 
Mondayta, jonka tarina alkaa originaa- 
lista poiketen poliisin riveistä. Ei ihme, 
sillä sen myyntikin jäi noin puoleen 
alkuperäisestä. En edes itse omistanut 
peliä, ennen kuin tulin hankkineeksi sen 
tätä juttua varten. 

The Getaway 3 puolestaan oli esillä 
vuonna 2005 PlayStation 3:lle tehdyn, 
Piccadilly Circusta esitelleen tekniikka- 
demon muodossa, mutta vuoden 2008 
tienoilla alettiin huhuilla sen kokeneen 
Eight Daysin kohtalon eli tulleen peru- 
tuksi. Virallisesti Sonyn London Studio 
totesi pelin kehityksen olevan "tauolla", 
mutta täältä 15 vuoden päästä tulevai- 
suudesta voimme todeta tauon venäh- 
täneen jo aika pitkäksi. 

Loppujen lopuksi The Getawayn 
suurin synti saattaa olla se, että se ot- 
taa itsensä kauhean vakavasti. GTA oli 
käsikirjoitettu kieli poskessa ja sisälsi 
kaikenlaista hölmöä oheistoimintaa, 
jolloin oli helpompaa antaa anteek- 
si myös ajoittainen neljännen seinän 
kaatuminen ja yleinen käppäisyys. Kun 
peliin ladattiin niin massiiviset ennak- 
ko-odotukset sekä graafisen loiston 
että tarinankerronnan osalta kuin The 
Getawayhin, se ei oikeastaan voinut 
kuin pettää ne. Tästä huolimatta loppu- 
tulos ei ihan objektiivisesti katsoen ole 
huono, etenkin jos sietää kolmannen 
persoonan osuuksien epäergonomiaa. 
Varsinkin ihan tavallisten autojen bon- 
gaamisesta ja juurevan brittienglannin 
kuuntelemisesta kiinnostuneiden kan- 
nattaa tutustua peliin jatko-osineen - 
mieluiten savestatet 
tarjoavalla emulaat- 
torilla, sillä tehtä- 
vissä on harvaksel- 
taan checkpointeja. 
Mutta että 87/99 
pistettä, ei kai nyt 
ihan sentään. Black 
Mondaylle ehkä. 

ypercasual-pelit ovat nykyisin 

muotia. Niitä luonnehtii pelaa- 

misen helppous ja esimerkiksi 

pisteytyksen täydellinen puute. 
Cyan tehtaili sellaisia jo yli neljännesvuo- 
sisata sitten. 


Teksti ja kuvat: Mikko Heinonen 


Puhutaan ensin hetki siitä, miten kerras- 
saan upea elämys Tiedekeskus Heureka 
oli avautuessaan Tikkurilaan 80-luvun 
lopussa. Siinä missä useimmissa näyt- 
telyissä sai vain katsella, Heurekassa sai 
ja piti myös tehdä: kokeilla, käpistellä, 
rakennella, havainnoida. Ja mikä paras- 
ta, siellä sai myös käyttää tietokoneita! 
Tarjolla oli tutustumista Tele-Sampoon 
MikroMikoilla ja myös melkein myyttisiä 
(ja hyvin kalliita) Macintosheja, joilla sai 
muun muassa pelata omituista seikkai- 
lupeliä. Taitavalla mustavalkografiikalla 
tehdyissä maisemissa piti klikkailla ruu- 
tua ja löytää seuraava kohta, josta pääsi 
etenemään. Pelissä ei ollut pisteytystä 
eikä sitä voinut pelata "läpi" — korkein- 
taan saatoit päätyä takaisin alkuun, 
mutta se ei tarkoittanut, että olisit vielä 
löytänyt kaikkea piilotettua. Vuosikau- 
sia juuri tämä oli ensimmäinen mieliku- 
vani perinteisestä pönttö-Macista. 
Vasta vuosia myöhemmin ymmärsin, 
että peli oli todennäköisesti The Manho- 
le, tai sitten jossain kohtaa myös Cosmic 
Osmo, sillä peleissä on yhtäläisyyksiä ja 
muistikuvat noin kaukaa ovat harvasta 
asiasta enää täysin yksityiskohtaisen 
selkeitä. Joka tapauksessa kumpikin 
on Macintoshille Hypercard-sovelluske- 
hittimellä tehty seikkailu, jota voi pitää 
lasten pelinä -— tai sitten ei. Niiden mys- 
tinen mutta hyväntuulinen ilmapiiri on 
aivan omanlaisensa, ja olen huomannut 
kliksuttelevani niitä iltaisin ihan vain 
rentoutuakseni hetken. 


Valtavirtaa vastaan 


Veljekset Rand ja Robyn Mil- 
ler perustivat Cyan-studion 
vuonna 1987 vanhempi- 
ensa kellarissa Spoka- 
nessa, Washingtonin 

osavaltiossa. Tarkoituksena oli tehtailla 
seikkailupelejä etenkin lapsille, Randin 
vastatessa koodista ja Robynin audiovi- 
suaalisesta puolesta. Seuraavana vuon- 
na saatiinkin markkinoille ensimmäinen 
tuote eli The Manhole. Toisin kuin mo- 
nessa muussa aikalaispelissä, siinä ei 
ollut pistelaskua, raivokasta toimintaa 
eikä varsinaista tavoitetta, vaan tarkoi- 
tus oli vain etsiä, mitä kaikkea tekijät 
ovat peliin piilottaneet. Nimen mukai- 
sesti jokaisesta kuvasta piti löytää yksi 
tai useampi kohta, josta joko tapahtui 
jotain tai pääsi eteenpäin kohti seuraa- 
vaa kuvaa. Kuolla ei voinut, korkeintaan 
päätyä takaisin sinne mistä lähtikin. 

Vaikka tämä kuulostaa ehkä luettuna 
tylsältä, etenkään 1980-luvun lopussa se 
ei sitä ollut. Silloin Manhole oli kiehtovaa, 
varhaista multimediaa, vaikka ensimmäi- 
nen versio pyörikin perinteisesti levyk- 
keeltä. Vastaavia pelejä ei käytännössä 
ollut tehty aiemmin, ja varsinaisen koh- 
deryhmän eli lasten lisäksi The Manho- 
lesta kiinnostui epäilemättä myös moni 
aikuinen, joka vasta opetteli pääsemään 
sinuiksi tietokoneen kanssa. Nyt vuosi- 
kymmeniä myöhemmin on myös help- 
po nähdä peli edelläkävijänä matalan 
kynnyksen bittiviihteelle. Ei tarvita pak- 
suja ohjekirjoja eikä kattavia opastuksia 
— klikkaile vain menemään ja katso, mitä 
tulee vastaan. 

Ja tuleehan sieltä todellakin kai- 
kenlaista. Manhole leikittelee katsojan 
kuvakulmalla, eikä esimerkiksi selväs- 
ti ilmaise, minkä kokoinen pelaaja on. 
Purjehdus norsun ohjastamalla veneellä 
päättyykin yllättäen kanin teekuppiin ja 
niin edelleen. Paikat eivät myöskään ole 
varsinaisesti loogisia, vaan jokin ovi tie- 
tyssä rakennuksessa saattaakin johtaa ta- 
kaisin sinne, mistä oli juuri tulossa. Hom- 
ma on paikoin sen verran psykedeelistä, 


Hey, baby, welcome to my cool pad. 
H Make yourself comfortable. 
& | Havea biscuit, baby: .£=73 


että taustalta puuttuu oikeastaan vain 
Jefferson Airplanen White Rabbit. 

The Manhole julkaistiin CD-ROMilla 
jo vuonna 1989. Tämän myötä siitä tuli 
ensimmäinen CD-levyllä julkaistu tie- 
tokonepeli — PC Enginen CD-ROM:lle 
oli jo ehditty julkaista konsolipelejä sitä 
ennen. Software Publishers Associati- 
on myös palkitsi sen samana vuonna 
Excellence in Software -palkinnolla ka- 
tegoriassa "paras uusi käyttötapa tie- 
tokoneelle”, mikä todistaa osaltaan sen 
innovatiivisuudesta. 

Vuonna 1992 julkaistiin The Manhole: 
New and Enhanced, jossa alkuperäinen 
grafiikka oli korvattu värillisellä. Alunperin 
MS-DOSia ja Windows 3.1:tä varten suun- 
niteltu päivitysversio — josta vastasi Acti- 
vision, ei Cyan — toimi pohjana myös PC 
Enginen ja harvinaisen Tandy/Memorex 
VIS -konsolin versioille. Vuonna 1995 saa- 
tiin Masterpiece Edition, joka paitsi päivitti 
grafiikan uudelleen 3D-mallinnetuksi, 
myös lisäsi peliin useita hahmoja joiden 
kanssa saattoi keskustella. Juuri tämän 
version voi ostaa Steamista, joskin peliko- 
kemusta nykykoneilla voi moittia karuksi, 
sillä peli kaatuu ellei sitä aja Windows XP 
-yhteensopivuustilassa ja nykyaikaisella 
4K-näytöllä grafiikka on oletuksena kovin 
pieni tuhru keskellä mustaa ruutua. 

Oma mielipiteeni kuitenkin on, että 
The Manholen taika välittyy parhaiten 
alkuperäisestä, mustavalkografiikkaa 
käyttävästä Mac-versiosta. Senkin pe- 
laaminen onnistuu onneksi suhteellisen 
helposti, sillä osoitteesta infinitemac.org 
löytyy verkossa toimiva Mac-emulaatto- 
ri, jolle voi yhdellä klikkauksella syöttää 
CD-levyn valmiista valikoimasta. Kura- 
toituun kokoelmaan lukeutuu onneksi 
myös The Manhole -romppu. 


Se on kosmista 


Cyanin seuraava mystinen klikkailuseik- 
kailu ilmestyi vain vuotta myöhemmin. 
Cosmic Osmo käytti samoja askelmerkke- 
jä kuin edeltäjänsä, mutta kaivonkan- 
nen sijaan lähdettiinkin liikkeelle 
avaruusraketilla. Sillä saattoi len- 
tää eri puolille universumia, ja 
jokaisesta kohteesta löytyi 


iu 


Hello my friend! 
My small boat is 
your small boat. 


The Manhole 


Cosmic Osmo 


Hey. You're cool, dude. : 
You're too cool. «MN 


The Manhole: Masterpiece Edition 


ikään kuin oma miniseikkailunsa. Alku- 
peräisessä versiossa eri määränpäitä oli 
runsas kourallinen, mutta CD-ROMilla 
vuonna 1990 julkaistu Cosmic Osmo and 
the Worlds Beyond the Mackerel sisältää 
paljon enemmän pelattavaa, tai siis tut- 
kittavaa. Sitäkään ei varsinaisesti mai- 
nostettu lasten pelinä, vaikka sen voikin 
hyvin sellaiseksi ymmärtää. 

Peli oli pitkään Mac-yksinoikeus, 
mutta käännettiin 2000-luvun lopus- 


sa Windows-tietokoneille. Sen voi os- 
taa yhdessä The Manhole: Masterpiece 
Editionin kanssa Steamista muutaman 
euron hintaan, ja voinkin suositella sitä 
lämpimästi. Cosmic Osmo ottaa kaiken 
mikä The Manholessa on hyvää, tarjoaa 
sitä vieläenemmän ja lisää muun muas- 
sa pieniä pulmia ja jopa minipelejä. Pelin 
iloinen uteliaisuus on tarttuvaa ja koko 
perheelle sopiva huumori pääosin rie- 
mastuttavaa. Kirsikkana kakussa on se, 
että myös Steam-versiossa voi nauttia 
alkuperäisistä grafiikoista, jotka vievät 
ainakin omat ajatukseni heti 90-luvun 
alkupuolen teknologiseen optimismiin 
ja visioihin siitä, mikä kaikki voikaan vie- 
lä olla mahdollista tietotekniikan avulla. 

Cosmic Osmo sai vuonna 2007 erään- 
laisen jatko-osan Cosmic Osmo's Hex Isle. 
Sillä ei kuitenkaan ole alkuperäisen pelin 
kanssa muuta tekemistä kuin päähen- 
kilönä seikkaileva hahmo, sillä kyse on 
3D-tasoloikasta. Pelin julkaissut Fanista 


on sittemmin mennyt konkurssiin eikä 
peliä ole saatavilla mistään ostettavaksi, 
mutta kiinnostuneet löytävät kyllä sekä 
pelivideoita että ISO-levykuvan kokeilta- 
vaksi hakukoneen kautta. 

Steamista mainitsemani Cyan-paketin 
ostanut huomaa saaneensa kirjastoonsa 
myös pelin nimeltä Spelunx and the Caves 
of Mr. Seudo. Se on tavallaan kolmas osa 
tätä Cyanin trilogiaa, joka edeltää firman 
jättimenestystä Mystiä (joka tuleekin 30 
vuoden kypsään ikään juuri tänä vuon- 
na). Spelunx eroaa Manholesta ja Cosmic 
Osmosta siinä, että se on alusta asti tehty 
käyttämään värigrafiikkaa. Sen vuoksi se 
ei kutitellut omaa nostalgiahammastani 
riittävästi, että olisin sisällyttänyt sen tä- 
hän katsaukseen, mutta periaatteessa 
kyseessä on muuten samanlainen ”oh- 
jelmalelu” kuin kaksi aiempaakin peliä. 


Siitähän se sitten lähti 


Kuten mainittua, vuonna 1993 näki päi- 
vänvalon Myst, joka oli aiemmista julkai- 
suista poiketen suunniteltu nimenomaan 
aikuiseen makuun. Peliin oli mallinnettu 
aikalaisekseen upea 3D-maailma ja se 
osui erinomaisesti CD-ROM-asemien 
voittokulun ensimmäisiin päiviin. 

Noin kuuden miljoonan kappaleen 
myynnillään Myst piti myydyimmän PC- 
pelin titteliä hallussaan aina vuoteen 
2002, jolloin The Sims ohitti sen. Peli on 
myös käännetty hengästyttävän monel- 
le alustalle, sillä sen laitteistovaatimuk- 
set eivät valmiiksi renderöidyn grafiikan 
ansiosta olleet kovin korkeat. Jatko-osat 
kuten Riven ja Exile jatkoivat alkuperäisen 
Mystin tarinaa, myöhemmin siirryttiin |o- 
pulta myös reaaliaikaiseen grafiikkaan, ja 
onpa erilaisia uusintaversioitakin nähty 
aina VR-silmikoita myöten. Cyan (Worlds) 
jatkaa myös uusien pelien tekemistä 
edelleen ja on hakenut kahteen viimei- 
simpään julkaisuunsa Obductioniin ja 
Firmamentiin vauhtia menestyksekkäistä 
Kickstarter-kampanjoista. 

Lainkaan kiistämättä näiden uudem- 
pien pelien merkitystä ja menestystä 
palaan kuitenkin vielä siihen alun toisel- 
la kymmenellä olevaan Mikkoon, joka 
kliksutteli haltioissaan The Manholea 
Heurekan Macintoshilla. Vaikka tietotek- 
niikka oli tuolloin kiinnostanut jo vuosia 
ja olin tottunut hiiren käyttöön sekä vä- 
rikkääseen grafiikkaan kotona odottavan 
Amigan kanssa, pelin kaikinpuolinen mi- 
nimalismi ja mystinen (!) tunnelma imivät 
silti mukaansa. Pelkällä mustalla ja valkoi- 
sellakin voi luoda kiehtovia maailmoja, 
kunhan muistaa pitää mukana lapsen- 
omaisen uteliaisuuden. 


esälomareissuni suuntautui 

tällä kertaa Latvian pääkau- 

punkiin Riikaan, lähinnä help- 

pojen ja kohtuuhintaisten kul- 
kuyhteyksien vuoksi. Pieni yllätys olikin, 
kun mahdollisia vierailukohteita goog- 
laillessa listauksista löytyi ”pelimuseo”. 
Pitihän se mennä tarkastamaan. 


Käytännössä laitakaupungilta, noin 
puolentoista kilometrin kävelymatkan 
päässä Riian idyllisestä vanhastakau- 
pungista, ohi puistojen ja ostoskeskus- 
ten, löytyy siniseinäinen puurakennus. 
Asuinrakennuksista sen erottaa näyteik- 
kunoista, joiden yläpuolella olevat kyltit 
kertovat ilosanomaa: "Enjoy the Game” 
sekä "Videogame Muzejs”. 

Kyseessä on pienimuotoinen nörttien 
taivas. Enjoy the Game on nimittäin peli- 
kauppa, joka myy muun muassa kaikkea 
Atari 2600 -peleistä tuoreisiin PlayStation 
5 -hitteihin ja Videogame Muzejs on taas 
sen yläkerrassa sijaitseva, kaupan omis- 
tajan mittavasta pelikokoelmasta koos- 
tettu retropelinäyttely ja pelihalli. Olin 
liikkeeseen yhteydessä hieman ennak- 
koon, jolloin selvisi, että omistaja itse on 
harvoin paikalla, mutta ehkä hänestäkin 
vielä johonkin tulevaan Retro Rewindin 
numeroon haastattelua saadaan. 


Otan vaikka tämän, 
ja tämän... ja tämän 


Heti ovesta sisään astuttaessa käy sel- 
väksi, mihin sitä on tultu. Lasivitriinien 
sisuksista vierailijaa tervehtivät va- 


TEKSTI JA KUVAT: MANU PÄRSSINEN 


semmalla puolella PlayStation 5 -pelit, 
kun taas oikealta saattoi bongata heti 
esimerkiksi Atari Jaguarin paketissaan 
sekä japanilaisen Segan Mark III -peli- 
konsolin ja Venäjällä erittäin suositun 
Dendy-Nintendo-kloonin. Retrokäm- 
menet alkoivat hiota. 

Vitriinit johdattivat myyntitiskille, 
jonka takana ystävällinen Simon jut- 
teli mukavia asiakkaiden kanssa. Hau- 
kansilmäni osuivat myös tiskin takana 
oleville hyllyille, joilla majaili muun mu- 
assa varhainen Atari 2600 -versiointi, 
eli kuusikytkiminen Sears Tele-Games 
Video Arcade. Eipä ollut sellaistakaan 
aiemmin tullut käsissä pideltyä — luvan 
kanssa tottakai. Pelien ja konsoleiden li- 
säksi Enjoy the Gamen hyllyt notkuivat 
monenlaista nörttitavaraa: scifi- ja sar- 
jakuvafiguureja, VHS-kasetteja, keräily- 
kortteja, pakollisia Funko Pop -hahmo- 
ja, Warhammer-pelivälineistöä ja vaikka 
mitä muuta. Lompakon lahoaminen oli 
siis lähellä käydessäni hyllyrivejä läpi, 
mutta onneksi matkatavaralaukkuni ei 
ollut pohjaton. 

Koska ollaan Itä-Euroopassa ja Venä- 
jän läheisyydessä, yksi tiskin vitriineis- 
tä oli täynnä piratisoituja Famicom- ja 
Mega Drive -pelejä. Osassa niistä oli 
tuttuja nimikkeitä, osa piraattien hak- 
keroimia versiointeja mukamas-nyky- 
peleistä ja lisenssielokuvista. Myyjän 
mukaan uusia tehdään edelleen, eli ei 
olisi ihme, jos valikoimaan ilmestyisi lä- 
hiaikoina vaikkapa "Oppenheimer-peli”. 
Ostoshimoistani huolimatta matkan 


päätarkoitus oli yläkerran museossa vie- 
railu, joten sujautin tiskille viiden euron 
pääsymaksun ja Simon johdatti minut 
museo-osastolle, ohi ranskalaisen Pac- 
Man-kabinetin eli Jeutelin "Puc-Manin” 
ja ylös rappusia. Valot ja sähköt laitettiin 
päälle ja kulkureitti suljettiin takanani — 
sain siis viettää yksin laatuaikaa hyllys- 
töjen sisältöjä tutkien. 


Enpä ole moista ennen nähnyt 


Vaikka vitriinirivistöt kiertävät koko 
yläkerrosta, jakautuu se käytännössä 
kahteen osaan: pelattaviin peleihin ja 
katseltaviin peleihin. Pelattavat pelit 
taas koostuvat noin kymmenestä arca- 
depelistä sekä samanmoisesta kasasta 
pelikonsoleita pikkutelkkareihin liitet- 
tyinä. Arcadepelit eivät nekään olleet 
sitä useimmin nähtyä sorttia: muutaman 
tuoreemman kabinetin väleissä lymyili- 
vät muun muassa Taiton Western Gun 
vuodelta 1975, Gremlinin Depthchar- 
ge vuodelta 1977 sekä Midway/Taiton 
Blue Shark vuodelta 1978. Jälkimmäisen 
kanssa kulutinkin pitkän tovin, sillä yksin- 
kertaisesta pelimekaniikasta huolimatta 
pseudo-3D-maisemat ja metallisen harp- 
puunan fiilis kädessä koukuttivat. Kaikkia 

pelejä saa pelata ilmaiseksi pääsymaksun 
maksamisen jälkeen. 

Hyvin nopeasti kävi selväksi, ettei ky- 
seessä ole museo sanan tarkassa mer- 
kityksessä: mistään ei käynyt ilmi lait- 
teiden historiaa ja vain muutamissa oli 
mainittu niiden nimi, valmistusmaa ja 
vuosi. Moni kumma vekotin jäi siis jopa 
itselleni vähän mysteereiksi. Laitteet 
oli lajiteltu jossain määrin teemoittain 
ja niitä oli laidasta laitaan: kotitietoko- 
neista elektroniikkapeleihin, Japanin 
outouksista itänaapurin klooneihin. 

Mielenkiintoista vastakkainasettelua 
syntyikin heti ensimmäisistä hyllyköistä, 
kun sulassa sovussa vierekkäin oli esil- 
lä neuvostoliittolaisia kotitietokoneita 
periamerikkalaisten Odyssey-pongien 
vieressä. Huomattavan paljon kokoel- 
maan oli kertynyt erilaisia, varmastikin 
Itä-Euroopan eri maista kotoisin olevia 
Spectrum-klooneja. Joissain niistä jopa 
luki "ZX Spectrum", mutta ei kaikissa. 

Toinen useampia hyllymetrejä vienyt 
pelilaitekategoria olivat Pong-kloonit. 
Itse en ole niitä kovin montaa haalinut, 
joten oli hienoa nähdä lähietäisyydeltä 
monia niistä, joita eBaylla ja muualla on 
tullut kuvina vastaan. Odyssey-mallien 
lisäksi esillä oli mitä monimuotoisem- 
pia Pong-variaatioita: hopeisia, muo- 
visia, värikkäitä, pyöreitä, kulmikkaita, 
rumia, kauniita ja tyylikkäitä. Samaan 
sarjaan kuuluvat myös moninaiset omia 
pelimoduuleitaan pelien valitsemiseen 
käyttävät kloonit, joista saisi jo pelkäs- 
tään oman näyttelynsä. Heti rappusten 
yläpäässä oli oma vitriininsä Atarin lait- 
teille, ja sieltä löytyivät muun muassa 
Super Pong- sekä Ultra Pong Doubles 
-laitteet. En ollut koskaan nähnyt livenä 
puurunkoista Telstar Classic -tv-peliä- 
kään, ja se olikin yllättävän kookas. 

Vaikka huoneessa oli monia harvinai- 
suuksia, suuni sylkirauhasia kostuttivat 
eniten Philips Videopac G7200- sekä 
Philips N60 -konsolit, joissa molemmis- 
sa on sisäänrakennettu mustavalkoinen 
näyttö. Varsinkin sinisävyinen N60 on 
nätti kapistus. Yhtä hyvin olisin voinut 
kuolata vaikkapa Epochin Cassette Visi- 
on Junioria, Colecon tankkipeliä Com- 
bat!, upean vihreää Videotonin pongia, 
uskomattoman askeettisen näköistä 
Videosport MK2 -laitetta tai Interton- 
konsoliin kuuluvaa valohaulikkoa laa- 
tikossaan, sillä mitään niistä ei omasta 
kokoelmastani löydy. Aiheeseen pereh- 
tyneellekin Riian retronäyttelyssä siis 
riittää katseltavaa, nostalgiannälkäisistä 
Nintendo-faneista puhumattakaan. 


Lisätietoa: videogames.lv 


Pelien lisäksi alakerran 
kaupasta voi poimia kyytiinsä 
myös monenlaista keräily- 
tavaraa ja nörttiroinaa. 
Hintataso oli hieman Suomea 
halvempi ja tinkiäkin sai. 


TT TA man = S IS - 


Vain yksi retronäyttelyn 
kymmenistä ja kymmenistä 
Pong-klooneista. Videotonin 
valmistama limenvihreä 
design-retroherkku on 
etupaneelin tekstien 
perusteella kotoisin 
Unkarista. 

Famicom-piraattien 
valikoima oli kattava ja 
osittain yllättävän 
moderni. Kysymällä löytyi 
kyllä reilu valikoima ihan 
aitojakin pelejä. 


Ennen osattiin tehdä 
pelikoneistakin värikkäitä 

— ja kookkaita. Telstarin 
Combat!-tv-peliä pelaamaan 
mahtuu helposti kaksi 
tankkitaistelijaa vierekkäin. 


Ylemmissä kuvissa 

Sears Tele-Games Video 
Arcade, arcadepeli- 
valikoimaa, venäläinen 
neljän pelaajan Pong-klooni 
ja Nintendon käsikonsoleita. 


UUTINEN 


Teksti: Jukka 0. Kauppinen 


STOP PRESS: ATARI 
JULKAISEE UUDEN 
Yäkuvassa erasaan upea ja harinainen = U/I VTITÄMYVIIN 


Philips Videopac N60, vasemmalla taas 

Midway/ Taiton Blue Shark, joka vei 

sydämeni vaan ei kolikoitani, koska Vähältä piti, etteivät kvartaalin Atarit 
pelaaminen oli ilmaista. jääneet kokonaan lehdestä pois, mutta 
onneksi uusi julkistus pelasti tilanteen 
Alakuvissa itäisen Euroopan ja Neuvosto- juuri ennen lehden taiton valmistumista. 
valtioiden tuotantoa: punalipun värinen Atari VCS-retroviihdekeskuksen flopattua 
Apogei BK-01 -kotitietokone, Elektronikan Atari yrittää uudelleen ja julkaisee puh- 
Game & Watch -klooneja sekä monenmoi- taan retroilukonsolin, eli minkäs muun- 
sia Spectrum-klooneja ja ergonominen kaan kuin vuonna 1977 julkaistun Atari 
peliohjain. 2600:n. Uusi Atari 2600+ on rehellisesti 
emulaattoripohjainen, vanhan näköisis- 
sä kuorissa mutta uudemmilla sisuksilla 
varustettu härpäke HDMI-liitäntöineen. 
sillä tavoitellaan niitä kolmea harrastajaa, 
joilla ei ole kaappi entuudestaan täynnä 
ELL ET:T ]- aitoja 2600-laitteita tai niiden emulaat- 
LTETT] ja Sn 

Vanna +] toriversioita. 

Laitteen mukana tulee 10 Games in 1 
-moduli, joka sisältää nivaskan laitteen 
klassikkotasoisia pelejä. Jännästi lait- 
teessa ei ole lainkaan sisäänrakennettuja 
pelejä, vaan se käyttää moduuliporttiaan, 
jossa toimivat myös melkein kaikki aivan 
alkuperäiset Atari 2600- ja 7800-pelit. 
Mukana toimitetaan yksi perinteisen nä- 
köinen peliohjain, nyt tyyppikoodiltaan 
CX40+, jonka lisäksi saataville tulee myös 
CX30-paddle oman neljän pelin moduu- 
linsa kera. Ohjaimet toimivat myös van- 
hoissa Atareissa. 

Atari 2600+ julkaistaan marraskuussa 
noin 120 euron (+ suomilisä) hintaan. Eu- 
rooppaan konsolia voi ostaa mm. Amazo- 
nilta, Atari myy sitä suoraan vain Yhdys- 
valtoihin. 


Lisätietoja: 

€ 

ähes kaikilta pelikeräilijöiltä löy- 

tyy komeroistaan Commodorea 

tai Nintendoa, mutta paljon on 

heitäkin, jotka haalivat kummal- 
lisempaa kamaa. Keräilijäryhmä Pelikone- 
peijoonien Manun varastoista ja hyllyiltä 
löytyi tällä kertaa vähän pienikokoisem- 
paa merkillistä — CD-levyillä. 


Teksti: Manu Pärssinen 
Kuvat: Manu Pärssinen, Gizmondo 


Manun kummat -juttusarjassa on aiem- 
minkin poikettu peliaiheisten promo- ja 
oheistuotteiden puolelle, ja sellainen on 
taas kyseessä: CD nimeltään Colors ”The 
Mixtape”. Tällä levyllä on kuitenkin mel- 
koisen värikäs taustatarina. 

Levyn kannessa komeilee pyssyllä 
osoittelevan gangsterin lisäksi Gizmon- 
don logo. Gizmondo taas on käsikonso- 
li, josta Mikko on kertonut enemmän 
Skrollin numerossa 2016.2 (skrolli.fi/ 
numerot). Ehkä riittää jos mainitaan, 
että kyseinen laite on ansainnut tittelin 
"maailman vähiten myyty käsikonsoli” ja 
saagaan liittyvät muun muassa Uppsalan 
mafia, useita yrityspuljailuja, rusinaksi 
runtattu Ferrari ja sukulaisten palkkaa- 
mista pelisuunnittelijoiksi. Suosittelen 
tutustumaan. Itse vekotin oli tosin jopa 
vähän aikaansa edellä. 

Jo sinänsä Gizmondon liittyminen jo- 
honkin oheistuotteeseen on mielenkiin- 
toista pelikeräilyn kannalta, sillä kovin 
paljon sälää sen ympärille ei ehtinyt ker- 
tyä. Tämä CD nostaa leveliään kuitenkin 
hieman siitäkin: Colors-nimistä peliä ei 
nimittäin koskaan julkaistu. Sen piti olla 
GTA-henkinen kolmannen persoonan 
räiskintä, joka olisi hyödyntänyt pelikon- 
solin GPS-ominaisuuksia. Peli saatiinkin 
melkein valmiiksi, ennen kuin Gizmondo 
kuopattiin. Nettikeskustelujen perusteel- 
la myös se, kuinka verkkomoninpelin pal- 
velimia pyöritettäisiin ja ylläpidettäisiin 
oli myös maaliviivoilla, mutta palvelinfir- 
ma sulki tilatut serverit hyvin nopeasti, 


kun Gizmondon valmistajalle Tiger Tele- 
maticsille lähetetyt laskut jäivät maksa- 
matta. Se lähes valmis versio pelistä löy- 
tyy esimerkiksi Internet Archivesta, mutta 
Gizmondo-emulaattorit eivät käsittääkse- 
ni ole kovin hyvässä hapessa. 

Mistä tällainen levy on sitten kotoi- 
sin? Google-hakujen perusteella sitä 
jaettiin vuoden 2005 E3-pelimessuilla 
Gizmondon osastolla ja kun mainitsin 
löydöstäni Facebookissa Pelikonsolit 
ja Pelit (Retro) -ryhmässä, huudahti 
ryhmäläinen Juuso ”Deck” Salmijär- 
vi: "Mun levy!”. Juuso oli antanut levyn 
vaihtokaupassa siihen liikkeeseen, jos- 
ta minä sen löysin ja vahvisti myös, että 
E3-messuilta se oli ilmaisjakelulahjana 
saatu. Gizmondon edustajat olivat kuu- 
lemma olleet itseriittoisia ”ylimielisiä 
keikareita” joille alkoholi maistui. Tämä 
vastannee sitä mielikuvaa, mikä jälkipol- 
ville koko yrityksestä on jäänyt. 

CD:n kansipaperit eivät mainitse 
missään, että Colors on peli. Gizmondo- 
käsikonsolia niiden sisuksissa kuitenkin 


hehkutetaan ”moniviihdelaitteena”. Levy 
ei sinänsä käsittääkseni ole pelin sound- 
track, vaan liitännäinen musiikkipläjäys 
tunnelmaa luomaan. Sillä olevat yhdek- 
sän kappaletta on miksannut yhteen 
kaksikko nimeltä Kray Twinz, joka on 
edelleen aktiivinen. Lisäksi levyllä on nel- 
jä bonuskappaletta kokoonpanolta ni- 
meltä R.IO.T. ja muina artisteina sellaisia 
nimiä kuin Money Bags ja Earl Hayes. 
Genreiltään se sekoittelee oldskool- ja 
gangstaräppiä sekä nu-metalia ja pitää 
myöntää, että huonompaakin on kuul- 
tu. Useimmat kappaleista voi kuunnella 
Youtubesta. 


Peijoonimuisto: Muisto sijoittuu al- 
kukesään 2023, siis aivan muutaman 
kuukauden taakse. Paikallinen vinyy- 
lilevyjen verkkokauppa järjestää aina 
silloin tällöin varastontyhjennyksiä. 
Mustia kiekkoja itsekin menin sinne 
etsimään, tosin jo ennakkoon sil- 
lä oletuksella, ettei harrastamaani 
elektronista musiikkia varmaankaan 
runsaasti löydy. Ei löytynyt, mutta 
sen sijaan löytyi iso kasa CD:itä, joi- 
den joukossa oli Colors-levy. Mikä on 
todennäköisyys sille, että yksi niistä 
ehkä tusinasta Tampereella liikku- 
vasta, jotka tunnistavat Gizmondon 
logon, bongaa levyn satojen muiden 
joukosta? 


Julkaisemattomista peleistä ja E3-mes- 
suista puheen ollen... 


Varsinkin vielä 1990-luvulla, kun inter- 
netin kautta oli tuskaista siirrellä sato- 
ja megatavuja ja käsitteet kuten "Early 
Access"tai "avoin betatesti” olivat vielä 
suhteellisen tuntemattomia, lehdistölle 
ja pelifirmojen yhteistyökumppaneille 
saatettiin lähettää postitse tai ojentaa 
tapaamisissa ennakkoversioita peleis- 
tä, joita ei sitten koskaan julkaistukaan. 
PlayStationin StarCon on sellainen. 
Star Control on arvostettu, moni- 
en suosima pelisarja, joka sai alkunsa 
Amigalla ja PC:llä vuonna 1990 ja on 
toiminut inspiraationa muun muassa 
Mass Effect -peleille. Kakkososa jatkoi 
samaa, kehuttua linjaa, mutta Star 
Control 3 (1996, PC, Mac) jakoi jo mie- 
lipiteitä. Neljäs osa, toimintapainottei- 
seksi avaruustaistelupeliksi suunnitel- 
tu StarCon olikin sitten epäonnisempi. 
StarConia kehitettiin ensin PC:lle, 
mutta työt lopetettiin vuoden 1998 lo- 
pulla, koska sen — ja koko Star Control 
-nimen — potentiaalia alettiin epäillä. 
Sitten Infogrames osti kehittäjä Acco- 
laden, muutti nimensä Atariksi ja koko 
alkuperäinen projekti vaipui hetkeksi 
unholaan. Tässä vaiheessa oltiin kuiten- 
kin jo vahvasti PlayStation-aikakaudel- 

la, joten StarCon-räiskintää alettiinkin 
työstää sillä julkaistavaksi ja kehittäjäk- 
si palkattiin Starsphere Interactive. Niin 
pitkälle päästiin, että julkaisija Electro- 
nic Arts esitteli peliä E3-tapahtumassa 
vuonna 1998 ja sieltä on kotoisin tässä 
käsiteltävä CD-levykin. Levyssä lukee 
"E3 Demo (1) 30/6/98". Päivämäärä on 
hieman erikoinen, sillä tuona vuonna 
E3-messut järjestettiin toukokuun lo- 
pussa. Ehkä kyseessä on siellä esitellyn 
pelidemon hieman hiotumpi versio. 

Demossa voi valita lyhyen yhden 
pelaajan tehtävän tai kahden pelaa- 
jan jaetun ruudun Deathmatch-tilan. 
Kaikin puolin on selvää, että kyseessä 
on aikainen ja rajoitettu versio pelistä, 
jossa ainakin jossain vaiheessa piti olla 
40-tuntinen tarinatila ja monenlaisia 
moninpelitiloja. 

PlayStationin StarConista on ole- 
massa useampiakin eri variaatioita. 
Itselleni päätyneen lisäksi ainakin Hid- 
den Palace -sivustolta (hiddenpalace. 
org) löytyy hyvin samalta aikakaudel- 
ta ja muutenkin hyvin saman oloinen 
prototyyppi, jonka päivämäärä on 15. 
heinäkuuta 1998, siis noin kuukautta 
myöhemmin kuin omani. Siinä yh- 
den pelaajan pelattavaksi tarjotaan 
”Missions”-tilaa, eli tehtäviä on jo 


kaksi, ja Deatchmatch on kehittynyt 
”HyperMelee"-pelitilaksi. 

Star Control -nimen ja alkuperäis- 
ten pelien oikeuksista on sittemmin 
käyty vuosia kestänyt kiista, joka on 
jakanut sarjan kahteen suuntaan. The 
Ur-Ouan Masters on ilmaiseksi ladat- 
tava, fanivoimin tehty modernisoitu 
versio Star Control II:sta ja sille on jo 
pitkään ollut työn alla jatkoa. Viitisen 
vuotta sitten julkaistiin myös Star 
Control: Origins, joka sijoittuu vaih- 
toehtoiseen universumiin, juurikin 
mainitun kiistelyn vuoksi. 


Peijoonimuisto: Mikäli muistikuva- 
ni pitävät paikkansa, nappasin levyn 
kyytiini legendaarisen alkuperäisen 
Game House -liikkeen rojulaarista, 
jossa yleensä majaili monenlaisia 
lehdistölevyjä, demopelejä ja kii- 
nalaisia kannettavien käsikonsolien 
lisälaitteita, joita kukaan muu ei huo- 
linut. Se, että olin ottanut kyytiini 
version pelistä, jota ei koskaan oltu 
julkaistu, selvisi minulle vasta koto- 
na. Tiedossani ei ole, kuinka levy on 
alunperin Game Houseen päätynyt, 
mutta on oletettavaa, että liikkeen 
silloisella omistajalla oli suhteita mo- 
neenkin maailmankolkkaan. 


1-Player Mission 
2-Player Deathmatch 


NOUOTMI NINPTI 
PUI NUL 

